
SOM  MENNESKE  OG  EVENTYRDIGTER 

i 

Man  kunde  ikke  se  el  mere  livfuldt  og  foranderligt  Ansigt  end  H.  C. 
Andersens.  Hans  Væsens  Modtagelighed  og  Ømfølsomhed  var  helt  i 
denne  Uro,  i  de  nervøse  Øjenlaags  Hæven  og  Sænken  sig;  men  ogsaa  det 
frembringende  Liv  var  deri,  i  disse  omskiftelige  Træks  hundrede  smaa  Gri- 
macer,  i  Lunets  Glimt,  som  foer  hen  over  dette  stygge  Aasyn  og  forskøn- 
nede det,  og  i  Stemmen  med  dens  mangfoldige  vekslende,  men  altid  tydelige 
Betoninger,  Alvorens  som  Ske  intens.  Han  talte  meget,  men  han  fortalte  hel- 
lere end  han  talte,  og  han  læste  hellere  op  hvad  han  havde  skrevet  end  han 
fortalte. 

H.  C.  Andersen  var  fra  først  af  fog  til  sin  Død]  det  fattige,  længe  nødli- 
dende, tusinde  Gange  ydmygede  Almuesbarn,  der  kun  havde  kunnet  naa 
frem  ved  Godtfolks,  Velvilje  og  som  hele  sin  Opvækst  og  Ungdom  igennem 
maatte  ty  til  Velgørere  og  Velyndere  og  møjsomt  bane  sig  Vej  ved  Protektion. 
Hans  Holdning  var  bestemt  deraf  selv  da  han  var  verdensberømt,  verdens- 
erfaren  og  især  i  Udiandel  hvor  han  dyrkedes,  forstod  at  gøre  sig  gældende 
som  »den  store  Mand«. 

Thi  en  stor  Mand  blev  han.  En  Mand  blev  han  ikke.  I  Almuesbarnets  Sind 
var  der  ikke  en  eneste  Spire  til  Mandighed.  Han  fik  efterhaanden  Selvfølelse, 
fik  den  især  ved  Rosen  udefra,  men  aldrig  Mandskraft  eller  Mod.  Hans  Aand 
var  ganske  uden  Angrebsvaaben.  Ikke  et  Sekund  i  hans  Liv  er  det  faldet 
ham  ind,  al  han  kunde  give  sig  til  engang  i  en  god  Sags  Tjeneste  at  angribe 
de  Mægtige.  Han  var  selv  i  altfor  lang  Tid  en  Stakkel,  der  trængte  til  Kær- 
lighed, til  Godhed,  til  Imødekommen  og  fremfor  Alt  til  Anerkendelse.  Førte 
han  Vaaben,  var  det  til  Forsvar  og  altid  i  digterisk  Form,  saa  Fleuretten 
havde  Dup. 

Han  var  blod  og  øm,  let  sørgmodig  og  rig  paa  Lune,  let  at  narre,  let  at 
vinde,  et  Hjertemenneske,  forsaavidl  han  vat  god  og  medlidende,  et  For- 
standsmenneske,forsaavidt  han  var  yderligt  forsigtig.  Man  vilde  endnu  længe, 
længe  kunne  blive  ved  at  lillægge  ham  Egenskaber;  men  i  hans  Væsen  varder 

ligefuldt  fra  først  af  kun  en  eneste  Grundegenskab,  kun  en  eneste  til  Grund 
liggende  Stræben:  en  umættelig,  altfortærende,  altopslugende  Ærgerrighed, 
der  aldrig  glippede  eller  svigtede  et  Minut  i  hans  lange  Liv,  og  som  voldte 
næsten  alle  hans  lange  Livs  Glæder  og  Sorger.  Blive  berømt,  blive  æret  og 
anset,  hyldet  og  fejret!  det  klang  æggende  i  hans  Øre  Dag  ud,  Dag  ind  i  de 
mangfoldige  Aar,  da  han  var  først  ukendt,  senere  tvivlsomt  bedømt  og  stod 
der  som  en  Skikkelse,  Mangfoldige  holdt  sig  op  over,  og  der  kun  støttede 
sig  til  et  vaklende  Ry.  Være  berømt,  være  æret  og  anset,  være  hyldet  og  fej- 
ret! Del  var  den  liflige  Klang  i  hans  Øre,  da  Alderdommen  nærmede  sig, 
endda  han  skjalv  for  hvert  Vindpust,  der  kunde  rive  Blade  af  hans  Laur- 
bærtræ. 

Han  bevarede  sin  fulde  Modtagelighed  for  hvad  man  sagde  eller  skrev  om 
ham  selv  efter  Triumfen.  Det  var  en  af  Welhavens  Historier,  at  da  han  en 
Dag  i  en  kjobenhavnsk  Kafé  havde  sat  sig  ned  ved  et  lille  Bord  sammen  med 
Andersen,  saa  han  med  Et  dennes  Ansigt  antage  et  ulykkeligt  og  uroligt 
Udtryk,  og  ved  at  følge  hans  Bliks  Retning  opdagede  han  da,  at  det  hang 
ved  en  ussel  Avis,  i  hvilken  en  eller  anden  Smører  havde  tilladt  sig  en  næsvis 
Hentydning  lit  Andersens  Ydre.  >  Hvor  kan«,  udbrod  Welhaven,  »Derned 
Deres  Verdensry  bryde  Dem  om,  hvad  saadan  en  Fyr  i  et  saadant  Blad  siger 
om  Dem?«  -  Jeg  bryder  mig  alligevel  en  lille  Smule  derom  «,  svarede  An- 
dersen med  Taarer  i  Øjnene. 

Hans  Ærgerrighed  var  af  en  særegen  Art.  Han  attraaede  ikke  Magt  i  no- 
gensomhclsl  Form.  Der  var  jo  Intet,  han  vilde  sætte  igennem,  ikke  engang 
en  vis  kunstnerisk  Stils  eller  ny  Kunstretnings  Sejr.  Han  vilde  kun  roses, 
det  var  All,  anerkendes,  eller  erkendes  som  han  med  en  pudsig  Ordbrug 
kaldte  det.  Han  skriver  selv  med  forbausende  og  ugrammatikalsk  Aaben- 
hjertighed:  Kun  i  at  beundres  af  Alle  føler  min  Sjæl  sig  lykkelig;  den 
Mindste,  som  ikke  gør  det,  kan  gøre  mig  mismødig. «  Han  frydede  sig  endog 
ved  det  dummeste  Menneskes  Bifald,  han  sørgede  endog  over  det  mest  ukyn- 
dige og  ondskabsfulde  Menneskes  Drilleri  eller  Spot,  han  hilsede  den  elendig- 
ste Pennefører  til  Jorden,  ifald  han  vidste  eller  formodede,  at  denne  kunde 
faa  en  Anmeldelse  indrykket  i  et  Blad.  Af  hans  Ærgerrighed  flød  hans  For- 
sigtighed, hans  Angst  for  ved  en  dristig  Ytring  at  skabe  sig  Fjender.  Deraf 
ogsaa  hans  Forkærlighed  for  de  Store,  hans  Iver  for  at  faa  Adgang  til  Hof- 
fer, hans  Lyksalighed  over  de  Artigheder,  som  vistes  ham  fra  fyrstelige 
Personers  Side.  Alt  dette  forøgede  det  Ry,  der  var  Skatten,  han  ophobede.  Og 
tilsidsl  kunde  han  ikke  andet  end  i  dette  Ry  at  se  et  Nationalklenodie.  En 
Dag,  jeg  gik  ved  Thorvaldsens  Museum  og  han  kom  mig  imøde  nær- 
mere Stranden,  foer  han  over  Gaden  imod  mig  med  Udbruddet:  Har  De  hørt 
om  min  Erkendelse  i  Portugal?  meddelte  med  rivende  Hast,  at  En  havde 
oversat  noget  af  ham,  en  anden  skrevet  et  eller  andel  om  ham  dernede,  og 
var  borte  med  del  samme.  Hvad  Hjertet  var  fuldt  af  løb  Munden  over  af. 

Overfor  dem,  der  holdt  af  ham  og  forstod  ham,  skadede  denne  Selvopta- 
gethed ikke  synderligt,  netop  fordi  den  saa  naivt  og  aabent  lagde  sig  for 
Dagen.  De  vidste  fuldt  vel,  at  Andre,  som  hverken  havde  Andersens  Hjerte 
eller  hans  Geni,  var  ikke  mindre  selvoptagne  og  kun  bedre  forslod  at  skjule 
dette.  Men  i  Udlandet,  blandt  Fremmede  tog  delte  Væsen  sig  jo  ikke  ud.  Selv 
om  man  vurderede  hans  Evner,  holdt  man  sig  op  over  hans  Person.  Da  jeg 
endnu  under  Andersens  Levetid  en  Dag  hørte  den  gamle  Philaréte  Chasles 
gøre  det,  gav  jeg  undskyldende  til  Svar:  »Han  er  jo  et  Barn.«  Æt  Barn!« 
udbrød  Chasles,  »han  er  endnu  ikke  vænnet  fra.«  -  -  Fanny  Lewald  fortalte 
en  Aften  en  Historie  om,  hvorledes  hun  i  sin  Ungdom  havde  siddel  ved  Bor- 
det med  en  stor  Kres  af  Tyske  hos  en  Spise  vært  i  Rom,  hvor  hendes  Lands- 
mænd daglig  kom,  (formodentlig  Osteriel  Lepre,  hvor  Skandinaver  og  Ty- 
skere dengang  samledes),  da  Andersen  traadte  ind,  lige  ankommen  fra  Rejsen 
og  neppe  havde  sagt  Goddag  og  gjort  Bekendtskab,  før  han  trak  et  Hefte 
op  af  Lommen  og  tilbød  at  læse  »Den  grimme  Ælling«  højt  paa  Tysk. 
Hendes  Landsmænd,  der  var  i  Stemning  til  at  snakke  sammen,  men  ikke 
til  at  høre  paa  Oplæsning,  spurgte  da  Andersen,  om  han  ikke  heller  først 
vilde  se  Forum  Romanum  eller  Colosseum  eller  Peterskirken,  men  fik  til 
Svar,  at  han  helst  af  Alt  vilde  læse  »Den  grimme  Ælling«  højt.  Denne  pudsige 
Meddelelse  stemmer  ikke  ret  med  den  Fremstilling,  Andersen  i  sit  Livs  Even- 
tyr giver  af  Maaden,  hvorpaa  han  tilbragte  sin  første  Dag  i  Rom,  men  umu- 
liggøres dog  heller  ikke  af  den,  og  Fanny  Lewald  var  Sanddruheden  selv. 

Det  hørte  med  til  Andersens  Uskyld,  at  han  ikke  selv  anede,  hvor  ufordel- 
agtigt et  Indtryk  hans  evige  Trang  til  Ros  og  hans  Iver  for  at  nærme  sig 
fornemme  Folk  og  Hofkrese  gjorde  paa  Mennesker  der  levede  for  en  Idé  eller 
overhovedet  paa  Mænd  med  barskere  Sind  og  et  Formaal  udenfor  sig.  Et 
mærkværdigt  Vidnesbyrd  derom  foreligger  paa  det  Sted  i  hans  Livs  Even- 
tyr hvor  han  skildrer  sit  Sammentræf  med  den  fra  Tyskland  fordrevne  re- 
volutionære Digter  Freiligrath  paa  Gaden  i  London  og  omtaler  sine  Besøg 
hos  ham.  Andersen  erfor  aldrig,  at  Freiligrath  i  Anledning  af  dette  Sammen- 
træf har  skildret  og  stemplet  ham  med  en  Kraft  og  en  Lidenskab  som  den, 
Dante  udfolder  overfor  en  af  de  Fordømte  i  hans  Helvede.  (Digtet  i  Freilig- 
raths  Samlede  Digtninge  3die  Bind  S.  235] .  Skønt  malt  med  Ringeagt  er 
delte  Portræt  et  af  de  mest  glimrende  og  sande,  der  nogensinde  er  malt  af 
Andersen.  Hans  Gang,  hans  Blik,  hans  Maade  at  tale  paa,  hans  Skildring 
af  sin  Fej  rethed  og  af  sine  frugtesløse  Forsøg  paa  at  faa  Indpas  i  Bucking- 
ham-Palast,  Alt  er  taget  paa  Kornet.  Da  imidlertid  Andersens  Skildring  af 
hans  Forhold  til  Freiligrath  gør  det  fuldeste,  ærligste  Indtryk  af  Paalidelighed 
og  da  han  umuligt  to  Gange  kan  have  taget  ud  paa  Landet  til  Freiligrath 
uden  indtrængende  og  gentagen  Opfordring,  saa  kan  den  tyske  Digter  ikke 
frikendes  for  en  ret  grim  Tvetungethed  overfor  den  danske,  ligesom  Ander- 
sens Fremstilling  klarligt  viser,  at  det  ingenlunde  var  Angst  for  at  kendes 

ved  en  Revolutionær,  som  gjorde  at  han  i  første  Øjeblik  ikke  genkendte  Frei- 
ligrath  paa  Londons  Gader,  men  den  simple  Omstændighed,  at  denne  havde 
laget  sil  lykke  sorte  Skæg  af  og  al  hans  Haar  var  graanet. 

II 

At  den  elskværdige  og  blide  Andersen  nu  kom  lil  al  udvikle  sig  saa  ensi- 
digt som  Menneske,  at  Hang  og  Trang  lil  Anerkendelse  og  Udmærkelse,  lil 
Forkælelse  og  Beundring  saaledes  tog  Luven  fra  alle  andre  Drifter  og  Til- 
bøjeligheder hos  ham,  det  beroede  for  en  meget  stor  Del  paa  hans  Stilling  i 
Danmark  største  Parten  af  hans  Liv.  I  et  meget  omfangsrigt  Skrift  af  en 
Mand,  der  stod  ham  nær,  blev  der  i  1882  nedlagt  Indsigelse  mod  en  Ytring, 
jeg  etsteds  lutr  brugt,  at  Andersen  paa  den  Tid  (1838)  da  Kun  en  Spillemand 
udkom,  endnu  var  del  jagede  Dyr  i  den  danske  Lite  rat  ur  .  Indsigelsen  blev 
begrundet  dels  ved  den  vistnoksande  Paastand,  at  for  Andersen  stod  enhver  Kri- 
tik af  hans  Arbejder  som  Angreb  paa  hans  Person,  dels  ved  Paavisning  af 
at  Andre  blev  behandlede  fuldt  saa  haardt  som  han,  dels  endelig  ved  Optryk 
af  enkelte  ikke  ubillige  Kritiker.  Skriftet  paaviste  desuden  meget  rigtigt,  at 
Andersen  lil  enhver  Glæde  over  en  Hædersbevisning  uvilkaarligt  knyttede 
Harme  ved  Tanken  om  den  Tid,  da  han  ikke  nød  den  Paqskønnelse,  han 
mente  al  have  Krav  paa.  Men  saa  rigtigt  delle  end  er,  omstyrter  det  ingen- 
lunde mit  Udsagn.  Ja,  naar  Talen  er  om  det  danske  Samfund  og  ikke  om 
Literaturen  alene,  vilde  man  kunne  hævde,  at  den  uretfærdige  og  ubillige 
Behandling  af  Andersen  endnu  henved  en  Snes  Aar  derefter  fandt  Sled. 

Vistnok  var  hans  Eventyr  trængte  igennem;  dog  roste  man  cdtid  de  (vid- 
ste paa  de  seneres  Bekostning ,  hvad  jo  ikke  kunde  være  Andersen  kært.  Men 
som  Menneske  var  han  ligefrem  til  Nar.  Hans  lange,  nogel  kejtede  Person 
hilsedes  med  et  Smil;  hans  Forfængelighed  var  et  Ordsprog,  og  utallige  var 
de  sande  eller  opdiglede  Historier,  der  forlalles  om  den.  Forst  sent,  da 
man  fra  (die  Sider  erfar,  at  hans  store  udenlandske  Ry,  som  man  længe  med 
Heiberg  i  En  Sjæl  efter  Doden  havde  gjort  Løjer  med,  var  en  kraftig  Vir- 
keliglied, slog  man  pludselig  om,  og  han,  som  havde  været  Genstanden  for 
den  almindelige  Satire,  blev  med  ét  Slag  uantastelig,  fredhellig  indtil 
Spottelysten  atter  fik  Luft  efter  hans  Død. 

Fra  min  Tidligste  Ungdom  af  har  jeg  kendt  betydelige  og  fremragende 
Mænd  blandt  de  Ældre  i  Danmark.  Ikke  en  iblandt  dem  salte  Pris  paa  An- 
dersen. Nævntes  hans  Navn,  var  det  for  at  fremkalde  Lyslighed  ved  at  an- 
fore  Eksempler  paa  hans  Overfladiskhed  øg  Uvidenhed,  især  i  Sprog.  For- 
drejelserne a/  italienske  Navne  i  den  ældste  Udgave  af  Improvisatoren  , 
formentlige  Mangler  ved  hans  Stil,  ja  ved  lians  Retskrivning,  Pudsigheder 
ved  hans  Optræden  forlalles  i  det  Uendelige.  Der  er  ikke  det  mindste  utrovær- 
digt ved  hvad  han  etsteds  beretter,  at  en  fin  Herre  i  Forbigaaende  sagde  lil 
en  anden,  saa  han  kunde  hore  det  øg  førat  han  skulde  høre  det:  »Derstaar 

vor  udenlandske  Orangutang  < .  Der  er  mangen  En,  som  ikke  vilde  agte  paa 
Sligt,  endsige  skænke  det  en  Tanke;  men  for  Andersen  var  det  et  Dolkestød 
i  Brystet. 

Hans  i  hin  Tid,  da  man  rejste  med  Postvogn,  ganske  mærkværdige  Rej- 
selyst, som  førte  ham  til  Lande  og  Egne,  ingen  dansk  Digler  før  ham  havde 
besøgt  og  som  saa  stærkt  taler  for  hans  Videbegærlighed,  hans  ungdomme- 
lige Trang  og  Evne  til  at  tilegne  sig  nye  Indtryk,  ja  som  inderst  inde  er  et  Udslag 
af  Verde nsborgeraanden  i  ham,  blev  i  Datiden  nærmest  kun  opfattet  som 
en  Særhed,  som  Vidnesbyrd  om  Uro  i  Blodet  og  Mangel  paa  Sans  for  del 
meget  Værdifulde  i  Fædrelandet.  Han  fortæller,  at  da  han  kom  fra  Græken- 
land, henvendte  en  gammel  kjøbenhavnsk  Dame  de  Ord  til  ham:  Har  De 
nu,  Hr.  Andersen,  paa  Deres  lange  og  mange  Rejser  set  Noget  ude,  der  er 
saa  dejligt,  som  vort  lille  Danmark?  —  Ja,  det  ved  Gud  jeg  har!  svarede  han, 
jeg  har  set  Meget  smukkere.  —  Fy,  udbrod  hun,  De  er  ikke  Patriot.  —  Det  er 
betegnende,  at  han,  som  fortæller  dette,  har  skrevet  det  bekendte  Digt  med 
Omkvæd:  Jeg  tror,  der  er  skønnest  i  Danmark« . 

Der  var  jo  saare  meget  i  Andersens  Værker,  som  kunde  give  Anledning 
til  forstandig  Kritik,  og  hvem  véd,  om  han  havde  været  saa  uimodtagelig 
for  den,  som  det  troes,  ifald  han  havde  faaet  Indtrykket  af,  at  den  paagæl- 
dende Kritiker  ikke  blot  vilde  ham  det  vel,  men  forstod  ham.  Hvor  taknem- 
melig han  var  for  enhver  Belæring,  viser  bl.  a.  hans  Forhold  til  H.  C.  Ørsted, 
der  dog  som  æstetisk  Kritiker  var  hildet  i  de  snevreste  Lærdomme.  Men  vist 
er  det,  at  den  meste  Kritik,  han  fik  at  hore,  ikke  var  andet  end  et  Udslag  af 
den  smaatskaarne  Smaalighed,  han  morsomt  kalder  » Dumhedsklogska- 
ben«.  Han  har  givet  Eksempler  paa  den,  og  man  føler  med  ham,  naar  han 
skriver:  Der  er  noget  saa  Jammerligt,  saa  Pjaltet  i  slig  Kritik,  at  man  ikke 
saares,  men  foler  Lyst  til,  selv  om  man  er  det  mest  fredsommelige  Menneske, 
at  banke  saadanne  vaade  Hunde,  der  træder  ind  i  vor  Stue  og  lægger  sig  der 
paa  de  bedste  Steder«. 

Det  kan  jo  ikke  nytte  at  ville  fragaa  de  Danskes  Skødesynd:  den  smaalige 
Forfølgelséslyst.  Med  Tilfredsstillelse  kunde  Andersen  i  sit  Levned  meddele 
at  da  han  en  Dag  til  Thorvaldsen  i  Rom  talte  om  et  Smædedigt,  der  var  ble- 
vel ham  tilsendt  til  Paris,  havde  denne  heftigt  bidt  Tænderne  sammen  og 
sagt  i  øjeblikkelig  Vrede:  »Ja,  ja,  jeg  kender  dem  hjemme!  Mig  var  det  ikke 
gaaet  bedre,  om  jeg  var  bleven  der!  Jeg  havde  maaske  ikke  engang  faaet 
Lov  at  sadle  en  Modelfigur!  Gud  ske  Lov,  at  jeg  ikke  trænger  til  Dem!  Gør 
man  det,  da  véd  de  at  pine  og  plage! 

Andersen  selv  er  i  sine  Skrifter  for  sky  og  forsigtig  til  al  udtrykke  sig  saa 
stærkt;  men  i  hans  Breve  især  i  dem,  han  beder  Adressaten  brænde  paa  Ste- 
det, tager  han  Bladet  fra  Munden  og  taler  i  sit  Hjertes  Bitterhed  om  sin  Mod- 
gang. Saaledes  skriver  han  fra  Paris  i  April  1843  til  en  Veninde:  »Jeg  hader 
hvad  som  hader  mig;  jeg  forbander  hvad  som  forbander  mig!  Fra  Danmark 

kommer  altid  de  kolde  Luftninger,  der  forstene  mig  derude!  De  spytte paa  mig, 
de  trampe  mig  i  Dyndet!  Jeg  er  dog  en  Digternatur,  som  Gud  ikke  gav  dem 
mange  aj\  men  som  jeg  i  mit  Dødsøjeblik  vil  bede  ham  aldrig  give  dette 
Folk'  . . .  Ja,  om  jeg  end  efter  min  Dod  skal  dommes  som  her  i  Livet,  jeg 
siger:  De  Danske  kunne  være  onde,  kolde,  sataniske!  Deleret  Folk,  der  pas- 
ser for  de  vaade,  skimmelgrønne  Øer,  hvorfra  Tycho  Brahe  blev  forjaget, 
hvor  Eleonora  Ulfeld  sad  i  Fængsel,  Ambrosius  Stub  var  Herremændenes 
Nar,  og  hvor  endnu  Mange,  som  Hine,  ville  blive  behandlede  ilde,  til  Folkets 
Navn  klinger  som  en  Saga!« 

Til  denne  Forbitrelse  over  virkelig  eller  formentlig  Miskendelse  svarede 
som  dens  Modpol  den  brændende  Taknemmelighed  for  Medgang,  særligt  for 
Hædersbevisninger,  der  var  Grundlaget  for  Andersens  Religiøsitet.  Ligesom 
han  betragtede  Misstemningen  som  noget,  der  burde  trænges  tilbage  og  for- 
drives, hvis  uforfalskede  Ytringer  burde  brændes,  saaledes  ansaa  han  Tak- 
nemmeligheden for  del,  der  var  Pligt  og  krævedes  som  Tro,  det  hvis  Ytringer 
atter  og  atter  burde  gentages  og  foreholdes  Omverdenen.  I  Medgangen  og 
Hædersbevisningerne,  i  det  Ry,  han  saa  længe  havde  attraaet  og  forholdsvis 
tidligt  naaet,  sporede  han  et  Forsyn  og  ikke  el  almindeligt  og  ubestemt,  men 
et  Særforsyn,  der  bestandig  havde  vaaget  over  ham,  ledel  hans  Fjed,  fort 
ham  til  gode  Mennesker,  Velgørere,  Hjælpere,  Beskyttere,  ladet  ham  fødes  i 
Ringhed  for  at  hans  Storhed  kunde  lage  sig  des  mere  blændende  ud  imod 
den  mørke  Baggrund  af  Fattigdom  og  Forladthed,  kort  sagt  havde  skaffet 
ham  Oprejsning  og  Anerkendelse,  tilsidsl  Hæderens  Krone.  Som  det  hed- 
der i  de  første  Linjer  af  hans  Levned:  Mit  Livs  Historie  vil  sige  Verden, 
hvad  den  siger  mig:  Der  er  en  kærlig  Gud,  som  forer  Alt  til  det  Bedste. 

Og  da  der  jo  ikke  kan  være  en  Gud  uden  at  Mennesket  har  Alt  fra  ham 
og  skylder  ham  Alt,  gjorde  den  megen  Hæder,  der  tilsidst  blev  ham  vist, 
ingenlunde  Andersen  hoffærdig  men  ydmyg.  Det  var  i  hans  Hjertes  Oprig- 
tighed og  Uskyldighed  at  han  saa  jævnlig,  naar  han  hilstes  af  Omgivelserne 
med  Beundring  og  Hyldest,  udtalte  og  skrev,  at  det  var  for  meget,  altfor  me- 
get. Han  var  ude  af  Stand  til  den  Forestilling,  at  det  sommer  sig  for  en 
Mand,  endog  for  en  Digter,  at  have  sit  Liv  i  Andet  end  de  Andres  Dadel  eller 
Ros.  Aldrig  har  han  begrebet,  at  Menneskenes  Beundring  som  deres  Modstand 
ikke  blot  lader  Den  inderst  inde  uberørt,  som  har  en  Sag  eller  en  Tanke,  men 
ogsaa  Den,  der  engang  for  alle  kender  sine  Evner  og  deres  Begrænsning. 
Der  gives  el  lille  ypperligt  Vers  af  Paul  Heyse,  som  siger  dette  med  Fynd: 

Wer  sich  an  Andre  halt, 
Dem  wankt  die  Welt. 
Wer  auf  sich  selber  mht, 
Steht  gul. 

Og  som  nu  Udtrykkene  for  Kærlighed  og  Taknemmelighed  til  del  fader- 
lige Forsyn  breder  sig  i  Andersens  hele  Livsværk,  medens  del  Tungsind,  der 

var  hans  virkelige  Grundstemning ,  fortonede  i  den  tilstræbte  og  bevidste, 
men  noget  flade  Harmoni,  saaledes  gik  det  ogsaa  i  det  Mindre  med  Ander- 
sens Misstemning  mod  Danmark.  Den  blev  dels  af  Pligtfølelse,  dels  af  Forsig- 
tighed holdt  nede,  og  i  hans  Vers  som  i  hans  Prosa  viser  han  sig  aldrig  træl 
af  at  synge  sit  Fædrelands  Lov.  Faa  har  besunget  Danmark  blødere  paa  Vers 
og  talt  til  dels  Ære  i  saa  farverig  en  Stil  og  med  saa  lyrisk  Sving  som 
H.  C.  Andersen  i  sin  Prosa.  Han  var  stolt  af  at  være  Dansk  og  vel  ogsaa  en 
Smule  stolt  af,  selv  i  ikke  ringe  Maal  at  have  forøget  Danmarks  Hæder  og 
vist  dets  Flag  i  de  fjerneste  Havne. 

Denne  Stolthed  klædte  ham,  netop  fordi  den  var  saa  ganske  uden  Hovmod. 
Den  traadte  vistnok  aldrig  frem  i  hans  Samtale;  men  laa  paa  Bunden  af 
hans  Sjæl,  overdækkel  af  Trangen  til  al  behage  og  vinde  hvert  eneste  Menneske, 
han  mødte  paa  sin  Livsvej. 

III 

Denne  Trang  til  at  møde  Velvilje  og  om  muligt  kærlig  Beundring  havde 
blandt  andre  Følger  den  gode,  at  Ingen  kunde  være  simplere  i  Væsen  og 
hjerteligere  i  Holdning  end  han.  Saa  rig  en  Anledning  han  end  havde  til  al 
omgaas  de  højest  Stillede  i  Samfundet,  var  han  langt  mer  end  høflig,  god 
og  ligefrem  mod  enhver  nok  saa  menig  Mand  eller  Kvinde.  Og  hvor  han 
troede  at  spore  eller  havde  Grund  til  at  formode  den  Ærbødighed  og  Beun- 
dring, der  skyldtes  hans  Evner,  var  han  overstrømmende  venlig. 

Del  kan  disse  Linjers  Forfatter  af  personlig  Erfaring  bevidne.  I  de  Breve 
fra  ham  til  mig,  der  er  o ff enlig  gjorte  — jeg  har  iøvrigl  aldrig  modlaget  det 
sidste  af  dem  kalder  den  6A-aarige  berømte  Mand  mig  unge  Begynder 
stadigt:  Kjære  Ven! 

I  den  sidste  Halvdel  af  Treserne  lærte  jeg  Andersen  personligt  at  kende, 
traf  ham  nu  og  da  i  Selskabslivet.  Der  viste  han  sig  i  Regelen  elskværdig 
til  alle  Sider;  ogsaa  hans  Heftighed  i  Diskussionen  var  elskværdig ,  kun  nu 
og  da,  naar  hans  ømmeste  Streng  berørtes,  kunde  han  virke  forstemmende. 
Kort  efter  at  Kongsæmnerne«  var  udkommen,  varder  i  en  Kres,  hvor  man 
skarpt  fulgte  med  alt  værdifuldt  Nyt,  ved  Bordet  megen  og  livlig  Tale  om 
Stykket  og  den  da  endnu  ukendte  Ibsen.  Ogsaa  den  smukke  og  fine  Dame, 
Andersen  havde  tilbords,  var  ubesindig  nok  til  at  tage  Del  i  denne  Samtale 
og  bl.  A.  rette  Spørgsmaal  om  den  norske  Digter  til  ham.  Svaret  kom  i  Skik- 
kelse af  dette  utaalmodige  Udbrud:  Har  De,  Frue,  nogensinde  hørt  Tale  om 
en  dansk  Digter  ved  Navn  H.  C.  Andersen? 

Paa  hin  Tid  var  Scribe  og  hans  Skole  endnu  herskende  paa  det  kongelige 
Theater  i  Kjøbenhavn,  og  da  jeg  etsteds,  hvor  ogsaa  Andersen  var  tilstede,  en 
Dag  udtalte  mig  stærkt  afvisende  om  den  poetiske  Værdi  af  el  dengang  me- 
get beundret  Stykke  af  Scribe  og  en  Medarbejder,  faldt  man  fra  alle  Sider 
over  mig.  Jeg  er  den  Dag  idag  Andersen  taknemmelig  for  den  Varme,  hvor- 

med  han  tog  mit  Parti  og  (med  et  vist  Overmod)  slog  fast,  at  alle  fornuftige 
Mennesker  var  enige  om  hvad  jeg  havde  sagt.  Da  en  anden  Gang  Situa- 
tionen fornyede  sig  i  Anledning  af  et  Stykke,  som  havde  M.  Goldschmidt  til 
Forfatter,  maatle  jeg  vel  ogsaa  være  taknemmelig  for  god  Bistand,  men 
kunde  ikke  ganske  værge  mig  mod  det  Indtryk,  at  Andersen  vilde  have  lidt 
derunder,  ifald  man  i  lians  Nærværelse  havde  fundet  et  Skuespil  af  en  sam- 
tidig dansk  Digler  altfor  godt. 

Mest  vindende  var  han  dog,  naar  han  engang  imellem  gjorde  mig  et  Be- 
søg  i  det  latterligt  lille  og  meget  højtliggende  Værelse,  jeg  da  beboede.  Han 
iraudle  ind,  satte  sig  paa  den  trange,  læderbetrukne  Puf  som  var  Alt,  hvad 
jeg  kunde  byde  ham,  skævede  til  Vinduet,  hvor  omhyggeligt  det  end  var 
lukket,  flyttede  sig  i  sin  Angst  for  Træk  lidt  bort  fra  det  og  tog  et  Haand- 
skrift  op  af  Brystlommen.  Dog  inden  han  begyndte  at  læse,  forberedte  han 
med  nogle  indledende  Ord  sin  Tilhorer  paa  hvad  der  var  i  Vente:  Han  havde 
allerede  hest  denne  Historie  for  to  eller  tre  Personer,  just  ikke  af  de  ringeste 
i  Danmark,  og  de  havde  været  ganske  henrykte  derover.  Gade  havde  sagt, 
at  Andersen  havde  aldrig  i  sil  Liv  gjort  noget  bedre,  og  Professor  Rasmus 
Nielsen  havde  sagl:  Fortræffeligt!  Fortræffeligt!  hele  Tiden.  En  ungdomme- 
lig Tilhorer  indsaa  paa  Forhaand  derefter,  at  der  umuligt  kunde  være  andet 
for  ham  at  gøre  end  at  knuse  en  Taare  og  i  Taushed  trykke  Andersens  Haand. 
Men  hvor  han  læste!  Man  tro  blot  ikke,  at  han  gjorde  sig  mindre  Umag  i 
den  lille  Stue,  hvor  han  med  sit  store  Legem  og  sine  store  Bevægelser  neppe 
havde  Plads  til  at  røre  sig,  end  naar  han  forelæste  i  en  eller  anden  Festsal. 
Han  gjorde  sil  Allerbedste ,  og  han  var  villig  til  at  indlade  sig  paa  Drøftelse 
af  mangen  Enkelthed,  forudsat,  at  man  var  glad  og  taknemmelig  for  Hel- 
heden. 

Et  enkelt  Besog  af  Andersen  staar  som  særligt  smukt  i  min  Erindring, 
mest  for  de  Ord,  han  sagde,  idet  han  gik.  I  et  Brev  havde  jeg  dengang  (1869) 
bebrejdet  ham,  al  han  altid  i  sine  Værker  skar  god  og  daarlig  Kritik  over 
én  Kam,  saa  Kritikeren  hos  ham  ufravigeligt  var  den  misundelige  og  kold- 
hjertede  Bedrevider.  Jeg  havde  tilføjet,  at  ogsaa  jeg  havde  lidt  under  fjendt- 
ligsindet Kritik  uden  derfor  at  underkende  den  upartiske,  og  havde  bl.  a.  skrevet: 
jeg  vil  fremdeles  komme  til  at  doje  mere  Modstand  end  De  nogensinde  har 
modi  eller  kunnet  mode.  Ved  det  Besog,  Andersen  kort  efter  gjorde  mig,  og 
som  var  ret  langt,  idet  han  spurgte  mig  om  min  Mening  om  næsten  ethvert 
(tf  sine  mere  betydelige  Arbejder,  Digte  og  Fortællinger  saa  vel  som  Roma- 
ner, talte  han  ikke  et  Ord  om  de  Breve,  vi  havde  vekslet.  Han  sagde  paa  den 
mest  rorende  beskedne  Maade:  De  synes  vist  ikke  om  mine  Digte.  Jeg  véd 
jo  ogsaa  selv,  at  jeg  ikke  egenlig  er  lyrisk  Digter:  men  finder  De  dog  ikke, 
at  der  er  nogle,  som  er  gode?  Og  han  nævnte  et  Par  Stykker.  Ligeledes 
vilde  han  gerne  hævde,  at  jeg  oversaa  enkelte  Fortællingers  sproglige  For- 
trin, hvori  han  havde  ganske  afgjort  Ret.  Forsi  da  han  rejste  sig  for  al  gaa, 

sagde  han  uden  Forberedelse  eller  Overgang,  men  med  Hentydning  til  mine 
Ord  i  Brevet,  og  paa  den  varmeste  Maade:  »Hav  det  nu  godt,  og  hvis  De 
skulde  møde  en  Slyrtesø,  saa  sæt  Ryggen  imod!« 

Smukkest  og  finest  staar  han  for  mig,  som  jeg  i  Sommeren  1872  oftere 
saa  ham  i  min  Moders  Dagligstue  i  en  lille  Villa  paa  Strandvejen.  Her  kom 
han  ikke  for  at  læse  højt,  men  for  at  have  en  Times  Tids  Adspredelse,  og 
aldrig  har  jeg  hørt  ham  fortælle  sine  egne  Oplevelser  som  der. 

Jeg  vil  ikke  nægte,  at  Andersen  ved  et  af  disse  Besøg  gjorde  et  lidt  pinligt 
Indtryk.  Han  var  jo  ikke  en  Mand  af  Staal,  og  del  laa  i  hans  Natur  atslaa 
de  Toner  an,  som  han  mente  var  velhørte  paa  del  Sted,  hvor  han  i  Øjeblik- 
ket var.  Med  større  Voldsomhed  end  nogensinde  senere  ivrede  og  rasede  den- 
gang den  danske  Gejstlighed  imod  mig.  Hvad  laa  da  nærmere  for  Andersen 
end  ved  sin  første  Indtræden  at  komme  frem  med  Alt,  hvad  ufordelagtigt  han 
havde  oplevet  med  Præster  og  Theologer  og  servere  min  Moder  det  i  en  Bu- 
ket! Enhver  kunde  jo  begribe,  at  han  udtalte  sig  i  en  ganske  anden  Aand  i 
andre  Krese.  Jeg  fandt  mig  da  foranlediget  til  at  tale  den  angrebne  Parts  Sag 
og  fremhæve  Træk  af  hæderlige  og  elskværdige  Præster.  Det  var  øjensynligt 
en  Lettelse  for  Andersen.  Han  saa,  han  ikke  behøvede  at  betale  sin  Entrée,  og 
fortalle  i  Fremtiden  mere  muntert  og  tvangløst. 

Blandt  det  meget  Morsomme,  han  gav  til  Pris,  var  en  lille  Anekdote  han 
mærkeligt  nok  har  forbigaaet  i  sit  Levned,  da  den  dog  er  saa  højst  beteg- 
nende for  ham.  Han  meddeler  i  sit  Livs  Eventyr  ,  cd  han  i  Efteraaret  1844 
var  daglig  Gæst  hos  den  danske  Kongefamilie  paa  Fohr  og  levede  i  fortrolig 
Omgang  med  den  og  den  hertugelige  Augustenborgske  Slægt.  Fra  dette  Op- 
hold fortalle  han  følgende:  Det  havde  hørt  til  hans  unge  Dages  Krænkelser, 
at  den  Stiftsprovst,  som  i  sin  Tid  havde  konfirmeret  ham  og  behandlet  ham 
ilde,  havde  gjort  ham  den  Tort  at  stille  ham  som  fattig  Dreng  nederst  paa 
Kirkegulvet  blandt  Kapellanens  fattige  Konfirmander,  skøndt  han  hørte  til 
oppe  mellem  Provstens  egne.  Han  erfor  tilfældigt,  at  denne  Mand  nu  havde 
Embede  paa  Øen  Føhr.  Jeg  bad  da  Kongen  ,  sagde  Andersen,  om  jeg  for 
en  Gangs  Skyld  maatte  faa  en  af  de  kongelige  Vogne  med  rød  Kusk  og  rød 
Tjener,  som  de  brugtes  af  selve  det  kongelige  Herskab,  til  min  Raadighed 
for  i  en  saadan  Vogn  at  aflægge  en  Visit.  Kongen  sagde  smilende:  Meget 
gerne,  og  saa  kørte  jeg  da  hen  i  kongelig  Vogn  med  Topper  paa  Hestene, 
med  Kusk  og  Tjener  at  aflægge  min  gamle  Stiftsprovst  et  Besøg;  Vognen 
blev  holdende  udenfor,  imens  jeg  var  derinde.  Det  var  den  Hævn,  jeg  tog. 
Det  forekommer  mig  at  den  hele  Andersen  med  hans  Eventyrdrift,  hans 
gamle  Ydmygelser  og  hans  heftige,  halvt  barnlige  Æresyge  er  i  denne  lille 
Fortælling. 

IV 

Hvis  man  tager  Ordet  Aandsliv  i  dette  Ords  snevrere  Forstand,  da  synes 

H.  C.  Andersens  Indflydelse  paa  Danmarks  og  det  almindelige  Aandsliu  at 
være  slet  ingen. 

Sammenligner  man  ham  med  de  andre  store  Forfattere  og  Digtere  af 
hans  Samtid,  saa  er  Oehlenschlågers  og  Grundtvigs,  Kierkegaards  og  Hei- 
bergs Indflydelse  umaadelig,  for  store  Kreses  Vedkommende  næsten  over- 
vældende, medens  intet  Menneske  nogensinde  har  kaldt  sig  Tilhænger  af 
Andersen  eller  følt  sit  indre  Liv  bestemt  ved' hans  Syn.  Naarikke  desmindre 
hans  Navn  er  det  eneste  af  alle  hine  Navne,  som  har  Verdensryets  Klang, 
saa  beror  det  ikke  paa  Dybden  eller  Omfanget  af  hans  Aand,  men  paa  Styr- 
ken og  Ejendommeligheden  af  hans  kunstneriske  Evne,  i  Kraft  af  hvilken 
han  da  ogsaa  har  paavirket  os  alle  i  den  spæde  Barndom  allerede. 

Han  var  i  det  Værk,  hvormed  han  slog  igennem,  Eventyrene,  almenfat- 
telig som  ingen  anden  Dansk,  simpel,  barnlig,  oprindelig,  almenmenneske- 
lig. Del  var  den  første  Betingelse  for  at  hans  Værk  kunde  gaa  Jorden  rundt. 
Men  den  næste  og  afgørende  var  hans  fra  først  af  ubevidste,  altid  uskyldige, 
efterhaanden  bevidste  og  høje  Kunst.  Ved  den  er  det  lykkedes  ham  at  skabe 
dette  sjældneste  af  Alt,  en  udødelig  Bog,  den,  som  foreligger  her,  udstyret 
som  den  fortjener. 

Til  Genialitetens  Kendetegn  hører  næsten  altid  en  stærk  Frembringelses- 
trang  og  i  Regelen  vil  man  overfor  Genierne  have  Anledning  til  at  undres 
ikke  blot  over  hvor  ypperligt  det  bedste  er,  som  de  har  frembragt,  men  over 
hvor  meget  de  er  Ophav  til.  Alle  de  store  Frembringere,  der  ikke  hæmmedes 
ved  Sygdom  eller  afbrødes  ved  en  altfor  tidlig  Død,  har  efterladt  en  Masse- 
produktion. Dog  overfor  Eftertiden  kommer  det  ingenlunde  an  paa  at  have 
frembragt  meget,  selv  om  del  altsammen  maa  kaldes  godt.  Det  er  saa  at  sige 
umuligt  med  en  saa  uhyre  Ballast  at  komme  gennem  det  Naaleøje,  der  fører 
til  Udødelighedens  Rige.  Der  er  ikke  Plads  paa  de  himmelske  Lofter  til  en 
moderne  Forfatters  hele  Livsværk.  Hvad  det  gælder  om,  er  at  have  skrevet 
en  nok  saa  lille  evig  Ting,  en  Ting,  som  aldrig  kan  gaa  i  Glemme,  fordi 
Formen  er  saa  umaadelig  fast  og  tæt,  at  Intet  bider  paa  den.  Ewald  vil 
hævde  sig  gennem  Tiderne  med  Kong  Christian  stod  ,  Wessel  med  »Kærlig- 
hed uden  Strømper  .  Saadanne  Mesterværker  er  i  Verde nsliieraturen  »Don 
Quijole  eller  Robinson  Crusoe  eller  »Manon  Lescaut  ,  hvis  Ophavsmænd 
alle  har  skrevet  en  Skare  af  andre  Bøger,  som  kun  kendes  i  Digterens  Føde- 
land og  neppe  der.  En  saadan  uforglemmelig,  enestaaende  Bog  er  Samlin- 
gen af  Andersens  ypperste  Eventyr. 

Det  er  forunderligt  al  se,  hvor  tilfældigt  Andersen  faldt  over  den  Kunst- 
form, som  var  den  eneste,  han  formaaede  at  tillempe  til  Form  for  sit  Geni, 
og  hvorledes  først  Anerkendelsen  udefra,  skønt  den  ikke  indfandt  sig  plud- 
selig og  redebon,  belærte  ham  om,  at  han  her  havde  erobret  sit  Krongods. 

Han  kom  i  Kjøbenhavn  jævnlig  i  Krese,  hvor  der  var  Smaabørn,  indlod 
sig  med  dem,  fortalte  dem  Historier,  han  dels  opfandt,  dels  genfortalte  men 

omformede.  Hvad  her  sikrest  var  hans  Eget,  det  var  i  ethvert  Tilfælde  For- 
tællemaaden,  dens  overstrømmende  Liv,  dens  dumdristige  Barnlighed,  dens 
vilde  og  gale  Lune,  de  mange  Grimacer,  Fagter  og  Lader,  som  fængslede 
Børnene,  morede  dem  og  nu  og  da  fik  dem  til  at  skrige  op  i  Henrykkelse. 

Som  Oldtidens  Digtere  sang  før  de  skrev,  saaledes  har  Andersen  fortalt 
sine  Eventyr  og  gennem  Fortælling  udformet  deres  malende,  nynnende,  le- 
ende, dansende,  springende  Stil,  før  han  gjorde  Forsøget  paa  ved  Nedskriv- 
ningen at  mane  Betoningerne,  Smilet,  Panderynkningen,  de  musikalske 
Udbrud,  de  talende  Haandbevægelser  og  de  betegnende  Fagter  ned  i  sin  Prosa 
og  saaledes  blev  Skaberen  af  en  helt  ny  Afart  af  malerisk  og  melodisk  dansk 
Fortælle maade,  den  J.  P.  Jacobsen  tog  i  Arv  efter  ham  og  gav  en  videre 
Udvikling,  den,  som  ogsaa  Bjørnstjerne  Bjørnson  har  lært  af. 

Han  gjorde  Begyndelsen  som  Eventyrfortæller  paa  Prent  med  et  enkelt 
ganske  lille  Hefte  i  mindste  Format.  Det  fandt  Afsætning,  men  ingen  skøn- 
som Bedømmelse.  Dog  Andersen  fortsatte  ad  den  nu  banede  Vej,  og  i  Aarene 
1835 — 42  voksede  Samlingen  af  Eventyr  til  to  Bind.  Hvad  Kritik  hans  før- 
ste Eventyr,  der  nu  er  i  alle  Voksnes  Erindring  og  paa  alle  Børns  Læber, 
fandt  i  Datiden,  er  rentud  forfærdende.  I  Dannora«  for  1836  lader  Anmel- 
deren Andersen  vide,  at  den,  der  vil  give  Børn  noget  al  læse,  bør  idet  mind- 
ste lønligen«  have  et  højere  Formaal  end  blot  det  at  more  dem:  Det  ligger 
i  Tingens  Natur,  at  man  ad  denne  Vej  aldrig  vil  kunne  bibringe  dem  nyttige 
Kundskaber  om  Naturen  og  Mennesket,  men  i  det  højeste  kun  en  eller  anden 
Leveregel;  og  saa  er  det  endda  et  Spørgsmaal,  om  ikke  den  Nytte,  derved 
maatte  vindes,  kun  alifor  meget  opvejes  ved  den  Skade,  man  maaske  stif- 
ter ved  at  fylde  Indbildningskraften  med  fantastiske  Synsmaader«.  Fyrtøjet 
lasles,  fordi  det  nedbryder  Barnels  Sømmelighedssans  at  læse  om  en  Prin- 
sesse, der  sovende  paa  Ryggen  af  en  Hund  rider  hen  til  en  Soldat,  som  kysser 
hende,  Lille  Claus  og  store  Claus«,  fordi  Barnets  Sans  for  Ærbarhed  just 
ikke  skærpes,  naar  det  læser  om  en  Bondekone,  der  i  sin  Mands  Fraværelse 
sidder  alene  tilbords  med  Degnen,  osv.,  Prinsessen  paa  Ærten  betegnes 
som  en  ikke  blot  udelikat,  men  uforsvarlig  Historie,  forsaavidl  Barnet  deraf 
kan  indsuge  den  falske  Forestilling,  at  saa  høj  en  Dame  altid  maa  være 
forskrækkelig  ømskindet. 

I  et  andet  af  Datidens  Tidsskrifter  Literaturtidenden«,  hvis  Anmeldelse 
er  ganske  lige  saa  pærevigtig  og  forlorent  dybsindig,  sammenligner  Forfat- 
teren Andersens  Eventyr  med  den  ældre  Molbechs,  om  hvilke  intet  Menneske 
nutildags  har  hørt  tale,  og  giver  Molbechs  Forrangen:  »Andersens  Metode 
indeholder  en  Stræben  efter  atslaa  ind  paa  den  mundtlige  Fortællings  livli- 
gere og  mindre  ordnede  Foredrag.  Molbechs  Foredrag  er  derimod  i  højeste 
Grad  roligt  og  simpelt,  og  vi  kunne  ikke  andet  end  give  det  sidste  Fortrinnet, 
ikke  fordi  Andersen  i  hin  Stræben  er  uheldig,  men  fordi  vi  mene,  at  den  kun 
højst  ufuldkomment  kan  realiseres  . . .  Det  er  ikke  nogen  tom  Conveniens, 

at  man  ikke  maaføje  sine  Ord  paa  samme  uordnede  Maade  paa  Tryk,  som 
det  meget  godt  kan  gaa  an  i  det  mundtlige  Foredrag«.  Og  Molbech  roses, 
fordi  han  lærer  Børnene  at  henvende  deres  Opmærksomhed  ogsaa  paa  de 
moralske  Lærdomme,  der  i  Eventyrets  Form  maatle  findes  indklædte. 

Hvilken  Triumf  for  Andersens  gamle  kritiske  Forfølger  og  Stileretter,  at 
han  i  Datidens  Anmelderes  Øjne  endog  slog  ham  som  Eventyrfortæller! 

De  ganske  faa  Blade  med  lakoniske  Notttser  om  Eventyrenes  Tilblivelse, 
som  Andersen  nedskrev  i  7862,  giver  højst  værdi  falde  Fingerpeg  om  Maaden, 
hvorpaa  de  af  Fortælleren  selv  opfundne  Eventyr  opstod  i  hans  Fantasi. 
Interessant  er  saaledes  den  Oplysning,  at  Del  gamle  Hus  opfortes  om  det 
Midtpunkt,  at  Digteren  Mosens  lille  Son  ved  Afrejsen  fra  Oldenborg  gav 
Andersen  en  af  sine  Tinsoldater  for  at  han  ikke  skulde  være  saa  skrækkelig 
alene.  Edvard  Collins  store  Arbejde  bringer  den  Oplysning  om  Springfy- 
renes Tilblivelse,  at  en  lille  Pige  en  Dag  viste  Andersen  en  Springgaas  og 
spurgte  ham,  om  han  troede,  den  kunde  springe  saa  højt  som  en 
Loppe.  Endnu  samme  Dag  havde  Digteren  »Springfyrene  færdig.  Lærerig 
er  ogsaa  Meddelelsen  om,  hvorledes  Collin  ret  uforskyldt  kom  til  at  afgive 
Modellen  til  Hovedpersonen  i  Skyggen  '. 

At  Frokorn,  derfor  Andre  synes  Fnug,  kunde  blive  Spirer  til  saadanne 
Mesterværker  som  de  nævnte  Eventyr,  viser  hvor  frugtbart  det  Jordsmon  var, 
hvori  de  faldt. 

V 

Naar  man  nu  gennemblader  de  nærværende  to  Bind  udvalgte  Eventyr, 
hvor  Hans  Tegners  ypperlige  Kunst  har  formadel  sig  med  Andersens  Fan- 
tasi og  med  de  danske  Børns,  for  hvem  han  fra  forst  af  fortalte  og  skrev, 
saa  slaar  det  En  fremfor  Alt,  hvor  danske  de  er.  Danske  ikke  blot  ved  Blid- 
heden, Skelmeriel,  Spøgens  Uskyld,  Lunets  Ambesker,  alle  Overganges  Smi- 
dighed, men  danske  i  den  hele  ejendommelige  Sprogtone.  Hvordan  mon  de 
lager  sig  ud  paa  fremmede  Sprog?  Halvdelen  af  Viddet  og  Spøgen  maa  jo 
gaa  tabt.  Jeg  gad  nok  vide,  hvad  dette  hedder  paa  Tysk:  Du  kan  tro,  det 
er  sandt,  hvert  Ord  jeg  siger!  sagde  Kragen.  »Jeg  har  en  tam  Kæreste,  der 
gaar  frit  om  paa  Slottet,  og  hun  har  fortalt  mig  Alt.  Del  var  naturlig- 
vis ogsaa  en  Krage,  hans  Kæreste,  for  Krage  søger  Mage,  og  det  er  altid  en 
Krage  .  Og  jeg  gad  nok  vide,  hvorledes  delte  udtrykkes  paa  Engelsk:  Da 
det  blev  Nat,  gik  Nissen  ind  og  tog  Madammens  Mundlee  der,  det  brugte 
hun  ikke,  naar  hun  sov,  og  hvori  Stuen  han  satte  del  paa  nogen  som  helst 
Genstand,  der  fik  den  Maal  og  Made,  kunde  udtale  sine  Tanker  og  Følelser 
lige  saa  godt  som  Madammen,  men  kun  en  ad  Gangen  kunde  have  det,  og 
det  var  en  Velgerning  for  ellers  havde  de  talt  hverandre  i  Munden  «. 

De  valgte  Eventyr  er  for  største  Delen  saadanne,  i  hvilke  Andersens  Vid, 
der  er  saa  fint  og  lunt,  gør  sig  gældende  paa  hans  undertiden  noget  pinlige 

Følsomheds  Bekostning.  Men  dog  slaas  man  i  disse  Eventyr  hyppigt  netop 
af  Indfald,  hvis  Genialitet  er  rent  poetisk,  rent  Sværmeri.  Denne  Samling 
aabnes  af  »Nattergalen.«  Man  agte  paa  det  Sted  deri,  hvor  den  uden  for  Vin- 
duet syngende  Nattergal  strider  med  Døden  om  den  syge  Kejsers  Liv.  Først 
fordrer  den  af  Døden  som  Løn  for  sin  Sang  Kejserens  prægtige  Guldsabel, 
hans  rige  Fane,  selve  hans  Krone,  og  Døden  giver  hvert  Klenodie  foren  Sang; 
saa  hedder  det:  »Og  Nattergalen  blev  ved  endnu  at  synge,  og  den  sang  om 
den  stille  Kirkegaard,  hvor  de  hvide  Roser  gro,  hvor  Hyldetræet  dufter,  og 
hvor  det  friske  Græs  vædes  af  de  Efterlevendes  Taarer;  da  fik  Døden  Læng- 
sel efter  sin  Have  og  svævede,  som  en  kold,  hvid  Taage,  ud  ad  Vinduet«. 
Disse  dejlige  Linjer  straks  i  Samlingens  første  Fortælling  lader  den  Læser, 
som  ikke  kender  Andersen  -  hvis  der  findes  saadanne  ane,  hvor  ægte 
en  Digter  han  var. 

Dog  det  typiske  Kunstværk  blandt  Andersens  Eventyr  er  og  bliver  vel 
Den  grimme  Ælling  ,  den  lille  Historie  paa  nogle  faa  Blade,  som  han  skrev 
henved  fyrretyve  Aar  gammel  og  i  hvilken  alt  det  staar  fortalt  i  forklaret, 
uforgængelig  Form,  som  med  Rette  kan  kaldes  hans  »Livs  Eventyr  og  som 
ikke  har  vundet  ved  at  opspædes  til  den  tykke  og  tunge  Bog,  der  bærer  delle 
Navn.  Dette  ene  Eventyr  er  Kraftuddraget  af  hvad  der  laa  Andersen  paa 
Sinde  og  et  næsten  udadleligt  Vidnesbyrd  om  hans  Evners  Styrke  og  Finhed. 

En  enkelt  kort  Sætning  anslaar  med  Sikkerhed  Grundakkorden:  Der  var 
saa  dejligt  ude  paa  Landet  .  Indledningen  giver  Andersens  typiske  danske 
Landskab,  hvor  Høet  er  rejst  i  Stakke  nede  i  de  grønne  Enge,  og  han  anbrin- 
ger her  straks  Storken,  hans  egen  Fugl,  den  Fugl,  han  som  Menneske  for- 
melig lignede,  Vandrefuglen,  Børnenes  Fugl.  Den  g  aar  paa  sine  lange  røde 
Ben  og  snakker  Ægyptisk.  Saa  males  med  faa  Ord  Andersens  typiske  Byg- 
ning paa  Landet:  den  gamle  Herregaard  med  de  dybe  Kanaler  og  fra  Mu- 
ren ned  til  Vandet  de  store  Skræppeblade,  der  var  saa  høje,  at  et  Barn  kunde 
staa  oprejst  under  dem.  Her  ligger  den  rugende  And,  som  udvikler  sig  til  at 
blive  den  grimme  Ællings  brave,  men  urimelige  Stedmoder. 

Saa  følger  Barselstuestemningen  under  Udrugningen  og  den  herlige  Sam- 
tale med  den  gamle  And,  der  kommer  for  at  gøre  Visit«.  (Jeg  husker  fra 
første  Læsning  af  Den  grimme  Ælling«,  at  jeg  maatte  faa  Ordet  Visit 
forklaret  og  ligeledes  at  jeg  spurgte  om  Betydningen  af  Udtrykket:  Har  jeg 
nu  liggel  saa  længe,  saa  kan  jeg  ligge  Dyrehavstiden  med  .J  Saa  følger  som 
Ekspositionen  i  et  Drama  den  grimme  Ællings  første  Erfaringer  fra  det 
Øjeblik  af  da  den  stor  og  styg  vælter  ud  af  Ægget,  dens  første  Indforelse  i 
den  Verden,  som  Andegaarden  udgør,  en  Verden,  der  har  alle  den  store  Ver- 
dens væsenlige  Kendemærker:  Kampen  om  Aalehovedet  og  Udmærkelsen 
ved  den  røde  Klud  om  Benet;  dernæst  Modtagelsen,  den  faar  af  Ændernes 
Næb:  Han  er  for  stor  og  aparte,  han  skal  nøfles«. 

Ikke  mere  end  et  Dusin  Linjer  behøver  Andersen  til  at  udmale,  hvorledes 

Uddel,  den  grimme  Ælling  vækker,  efterhaanden  udvikler  sig  til  en  fuld- 
stændig Forfølgelse  fra  de  forskelligste  Sider,  indtil  Fuglen  undflyer. 

Den  er  udenfor  Andegaarden,  og  andet  Afsnit  af  dens  Liv  begynder. 

Den  træffer  de  flotte  Vildgæs,  oplever  en  Jagt  og  skræmmes  ved  den  glub- 
ske Jag l hunds  Nærhed,  lærer  Død  og  Forfærdelse  cd  kende,  lober  bort  fra 
Blodbadet  i  en  susende  Blæst.  Hvert  eneste  af  de  hidtil  optraadte  Dyr  har 
været  legnet  med  sikkert  Mesterskab;  Andersen  synes  at  have  iagttaget  Æn- 
der og  Gæs  som  de  ypperste  japanske  Malere  iagttager  de  Fugle,  de  maler. 
Nu  indforer  han  sin  Ælling  i  Menneskeverdenen,  forsaavidt  Bondehuset  med 
Hønen  og  Katten  ejes  af  en  gammel  Kone,  der  giver  sit  Besyv  med.  Dog  at- 
ter her  er  det  Dyrene,  som  fremhersker.  Og  Morskaben  stiger,  jo  mere  detslaar 
Læseren,  cd  Hønen  og  Katten  uden  at  sige  et  Ord,  der  kan  kaldes  unaturligt, 
eller  nævne  en  Ting,  der  ligger  udenfor  deres  Synskres,  ene  to  er  den  hele 
danske  Andegaard  om  igen.  Baade  Høne  og  Ked  appellerer  da  ogsaa  til  den 
gamle  Kone,  og  klogere  end  hende  er  der  ingen  i  Verden  .  De  spørger  Æl- 
lingen, om  den  troer,  cd  selv  hun  nogensinde  har  kendt  til  dens  Længsel  efter 
at  flyde  paa  Vandel,  faa  Vand  over  Hovedet  og  dykke  ned  til  Bunden.  I 
forstaa  mig  ikke  ,  sagde  Ællingen.  »Ja,  forstem  vi  dig  ikke,  hvem  skulde 
saa  forstaa  dig!  Paa  dette  Punkt  er  Fortsættelsen  øjensynligt  feddet  Ander- 
sen vanskelig;  thi  først  efter  et  halvt  Aars  Forlob  skrev  han  Slutningen. 

Ællingen  flyr  paany,  flyder  og  dukker  under,  men  overses  af  alle  Dyr  for 
sin  Grimhed.  I  den  korte,  men  maleriske  Skildring  af  Efteraaret,  som  følger, 
har  Andersen  med  Kunst  og  Virkning  indflettet  det  Motiv,  cd  Ællingen  nu 
for  første  Gang  ser  en  Flok  Svaner.  De  skinnende  hvide  Fugle  med  de  smi- 
dige Halse  slaar  de  lange  Vinger  ud  og  flyver  sydpaa.  Ællingen  udstøder 
ved  Synet  et  højt,  forunderligt  Skrig,  den  ikke  selv  forstaar. 

Med  faa  stærke  Træk  beskrives  Vinterens  Komme  og  Ællingens  Lidelser, 
da  Vandet  er  ved  at  fryse  til.  Aldeles  glimrende  er  den  lille  Skildring  af  Fug- 
lens Uro  og  den  almindelige  Forfjamskelse,  den  afstedkommer  i  Bondestuen, 
hvortil  Manden  har  bragt  den,  efter  cd  have  slaaet  Isen  i  Stykker  omkring 
den.  Men  her  gør  saa  Andersen  en  Pause  i  Fortadlingen,  en  nødvendig  Pause, 
fordi  Logiken  synes  at  kræve  den  grimme  Ællings  Død  i  Vinterkulden,  ifedel 
den  ikke  finder  noget  Opholdssted,  og  fordi  paa  den  anden  Side  en  Skildring 
af,  hvorledes  den  overvintrer  etsteds  i  Ly  og  under  Pleje,  vilde  stad  som  For- 
tællingens Ide  uvedkommende  og  især  vilde  gøre  Slutningen  langt  min- 
dre virksom. 

Derfor  er  det  med  Et  dejligt  Foraar  paany ;  Ællingen  lofter  sine  Vinger, 
de  bruser  og  bærer  den,  og  den  naaer  den  store  Have,  i  hvis  Kanaler  de  tre 
Svaner  svømmer  den  imøde.  For  at  indvinde  den  yderste  Effekt  lader  Andersen 
nu  sin  grimme  Ælling  tro,  cd  de  kongelige  Dyr  vil  hugge  den  ned,  fordi 
den,  som  er  saa  styg,  vover  cd  nærme  sig  til  dem.  Og  i  det  han  da  lader  den 
bøje  sil  Hoved  ned  mod  Vandet,  opnaaer  han  med  eet  Slag  en  dobbelt  Virk- 

ning.  Ællingen  opdager,  at  den  ikke  længer  er  kluntet  og  styg,  men  selv  en 
Svane,  og  den  oplever,  at  de  gamle  Svaner  nejer  sig  for  den.  Til  dens  Jævn- 
liges stille  Hyldest  kommer  saa  endnu  en  larmende  Hyldest  fra  Menneske- 
nes Børn  og  saa  følger  den  Mæskelse  af  den  som  Have  fug  l  med  Brød  og 
Kager,  mod  hvilken  jeg  i  en  større  Artikel  for  mere  end  en  Menneskealder 
siden  tillod  mig  at  tage  til  Genmæle.  Men  den  sluttelige  Forkælelse  indtil 
Vammelhed  hørte  nu  en  Gang  med  til  Andersens  Program  for  et  lykkeligt 
Liv  og  hans  Forhaabning  dertil.  Og  denne  lille  Plet  ved  Slutningen  forstyr- 
rer derfor  ikke  mere  end  en  Malers  Signatur  i  Hjørnet  af  hans  Maleri. 

Den  grimme  Ælling  er  da  vistnok  en  af  hine  Verde  nsliteraturens  Perler, 
der  aldrig  vil  synke  i  Pris,  fordi  den  er  Kvintessensen  af  hele  dens  Ophavs- 
mands Væsen;  af  selve  den  Ærgerrighed,  der  var  Grundtrækket  i  hans  Ka- 
rakter; af  selve  den  Sørgmodighed,  som  var  af  gørende  for  hans  Temperament; 
af  selve  det  Martyrium,  til  hvilket  for  hans  Øje  hans  Digterlevned  forvand- 
lede sig;  af  selve  den  Triumf  han  i  al  sit  Hjertes  Ydmyghed  fornam  ved 
Anerkendelse  og  Hyldest;  men  fremfor  Alt  af  den  Iagttagelsesgave,  det  spil- 
lende Vid,  det  overgivne,  sejerrige  Lune,  hvormed  han  hævnede  sig  for 
Miskendelse  og  Misforstaaelse  paa  den  træge  Dumhed  og  Ondskab  -  disse 
Evner,  som  i  Forening  udgør  hans  Geni. 

Delte  Geni  var  hans  virkelige  Lykke,  ikke  Triumfen,  der  (som  ved  Festen 
for  ham  i  Odense)  kunde  ødelægges  for  ham  af  Tandpine. 

Da  han  i  Lykkens  Galosker«s  Indledning  forestiller  sin  Læser  Lykken  og 
Sorgen  som  to  Feer,  der  sidder  sammen  i  Forværelset,  bemærker  han  med 
sin  skelmske  Finhed,  al  det  ikke  netop  var  Lykken  selv,  som  sad  der,  men 
en  af  hendes  Kammerjomfruers  Kammerpiger.  Han  vil  sige,  at  Mere  af  Lyk- 
ken lærer  faa  Dødelige  at  kende.  Om  Sorgen  derimod  bemærker  han  ikke 
mindre  fint,  at  hun  gaar  altid  selv  i  egen  høje  Person  sine  Ærinder.  Han 
har  da  sikkert  nok  lært  virkelig  Sorg  at  kende,  og  havt  sin  bedste  Lykke  i  sil 
Indre,  i  sin  lette,  jlagrende  Fantasi,  sit  hyggelige  Snille. 

Thi  hyggeligt  er  det,  sjældent  storladent,  aldrig  stormende.  Ved  fornyet 
Gennemlæsning  slaar  det  En,  hvor  hollandske  i  Ordets  maleriske  Forstand 
disse  Eventyr  inderst  inde  er;  trods  alt  Fantasteri  gerne  holdende  sig  til  del 
dagligdags  Kendte,  det  aller  Jævneste  og  Smaa,  Husdyr  og  Bohave  og  Blom- 
ster og  Legetøj.  Først  herfra  bevæger  de  sig  saa  ud  i  Skoven,  hvor  Grantræet 
vokser  og  Klokken  ringer,  ud  ved  Bæltet,  hvor  Vinden  suser  og  synger  om 
Valdemar  Daa,  ud  paa  Havet,  hvor  Havfruen  svømmer  og  hvorover  de  vilde 
Svaner  flyver,  tilbage  i  Fortiden,  da  Kong  Hans  eller  Børglum  Bisp  regerede, 
og  vidt  ud  i  Fremtiden,  hvor  del  ny  Aarhundredes  Musa  fødes. 

Andersen  havde  da  altid  med  sine  to  lange  Ben  godt  Fodfæste  i  Kjøben- 
havn,  selv  om  hans  Hoved  ragede  helt  op  i  Fata  Morganas  Skyslot. 

Den  nulevende  Slægt  er  ikke  mere  saa  husvant  i  dette  Slot,  som  den  Slægt, 
for  hvilken  H.  C.  Andersen  fortalte.  Det  er  gaaet  de  Nulevende  som  det  gaar 

hans  Prinsesse  Elisa  paa  hendes  Himmel  flugt.  Halvt  svømmende  i  Luften 
ligger  der  for  hende  el  Bjergland  med  skinnende  Ismasser  paa  Fjeldene  og 
midt  derpaa  strækker  sig  et  milelangt  Slot  med  den  ene  dristige  Søjlegang 
ovenpaa  den  anden.  Hun  spørger  de  vilde  Svaner,  hendes  Brødre,  om  det  er 
del  Land.  hun  skid  til,  og  erfarer,  al  det  er  kun  Fata  Morganas  omvekslende 
Skyslot.  Hun  stirrer  derpaa;  da  styrter  Bjerge,  Skove  øg  Slottet  selv  sammen. 
Slottet  bliver  lit  Kirker,  Kirkerne  lit  en  Flaade,  der  sejler  under  hende;  Orgel- 
klangen er  kun  Havels  Brusen.  Tilsidst  forsvinder  Alt  og  der  er  kun  Hav- 
laage  tilbage,  som  jager  hen  over  Vandel. 

De  unge  i  Skeglen  nu  ser  hverken  Slotte  eller  Kirker  mere  for  sig,  og  Ele- 
menternes Musik  er  deres  Orgelmelodier.  Hverken  Andersens  Kongedyrkelse 
eller  Førmen  af  hans  Religiøsitet  gør  mere  noget  Indtryk,  og  hvor  han  giver 
sin  Fantasi  frit  Spil,  er  selve  del  Fata  Morgana,  han  bygger  i  Skyerne,  ikke 
dristigt  nok  i  sin  Arkitektur  til  at  bringe  vore  Hjerter  til  ed  banke,  ikke  hel- 
ler befolket  af  en  saadan  overmenneskelig  Fe-  og  Aandeverden,  som  kunde  for- 
løkke vor  Indbildningskraft.  Fata  Morgana  er  jo  ogsaa  en  sydlandsk  Skab- 
ning, formet  af  romanske  Folks  Fantasi.  Men  Andersen  har  ikke  en  Draabe 
romansk  Blod  i  sine  Aarer;  er  kun  en  Tilskuer  til  Sydens  Drømmebygninger 
øg  Drømmeskikkelser.  Bygmester  er  han  alene  paa  nordisk  Grund. 

Han  er  en  Nordbo  øg  en  Dansk,  ikke  storstilet  men  blød,  vittig,  lunerig 
øg  skemtefuld,  virkelighedstrø  indtil  del  ganske  Smaa,  selv  i  Eventyrets 
Drømmeverden. 

Han  er  nøjere  det  deinske  Almuesbarn,  der  er  blevet  Digter  og  Geni;  del 
vil  sige,  al  det  menige  danske  Folk,  som  del  var  ved  det  19de  Aarhundredes 
Begyndelse,  er  blevet  personliggjort  i  ham,  saa  lian  har  overtaget  som  Arv 
All,  hvad  delte  Folk  gennem  et  Aartusinde  havde  frembragt  eller  omformet 
af  Sagn  øg  Eventyr,  skrækindjagende  eller  lystige  Opfindelser  og  Historier; 
han  opløg  det  i  sil  Sind,  tillempede  det  saa  efter  sin  egen  Personligheds  og 
sin  Tidsalders  Krav,  og  gav  sig  snart  til  selv  al  opfinde  i  beslægtet  Aand. 

Andersen  er  endelig  ikke  blot  det  personliggjorte  Folkesind  og  Folkevid, 
men  han  er  paa  Grund  af  sin  Aands  besynderligt  elementeere  Beskaffenhed 
den,  som  har  havi  lettest  af  alle  danske  Mænd  for  at  Ircenge  ind  i  Barnesin- 
det øg  i  Kraft  af  Fantasi  stille  sig  helt  og  troskyldigt  paa  Barnets  Stand- 
punkt. Sacdedes  blev  han  den  store,  folkelige,  for  Børnene  kære  Eventyrdigter. 
Men  da  i  Kraft  af  Sagens  Natur  hvad  han  saaledes  frembragte  blev  lutter 
Sindbilledkunst,  saa  blev  han  samtidigt  og  er  den  Dag  idag  som  Eventyr- 
fortæller i  Virkeligheden  en  Digter  ogsaa  for  de  Voksne  og  mest  for  dem. 


Georg  Brandes. 

I  KINA,  VED  DU  JO  NOK,  ER 
KEJSEREN  EN  KINESER 


I Kina,  ved  du  jo  nok,  er  Kejseren  en  Kineser,  og  alle  de,  han  har 
om  sig,  ere  Kinesere.  Det  er  nu  mange  Aar  siden,  men  just  derfor 
er  det  værd  at  høre  Historien,  før  man  glemmer  den!  Kejserens  Slot 
var  det  prægtigste  i  Verden,  ganske  og  aldeles  af  fint  Porcelæn,  saa  kost- 
bart, men  saa  skørt,  saa  vanskeligt  at  røre  ved,  at  man  maatte  ordentlig 
tage  sig  i  Agt.  I  Haven  saa  man  de  forunderligste  Blomster,  og  ved  de 
allerprægtigste  var  der  bundet  Sølvklokker,  der  klingede,  for  at  man  ikke 
skulde  gaa  forbi  uden  at  bemærke  Blomsten.  Ja,  alting  var  saa  udspeku- 
leret i  Kejserens  Have,  og  den  strakte  sig  saa  langt,  at  Gartneren  selv  ikke 
vidste  Enden  paa  den;  blev  man  ved  at  gaa,  kom  man  i  den  dejligste  Skov 
med  høje  Træer  og  dybe  Søer.  Skoven  gik  lige  ned  til  Havet,  der  var 
blaat  og  dybt;  store  Skibe  kunde  sejle  lige  ind  under  Grenene,  og  i  disse 
boede  der  en  Nattergal,  der  sang  saa  velsignet,  at  selv  den  fattige  Fisker, 
der  havde  saa  meget  andet  at  passe,  laa  stille  og  lyttede,  naar  han  om 
Natten  var  ude  at  trække  Fiskegarnet  op  og  da  hørte  Nattergalen.  »Herre 
Gud,  hvor  det  er  kønt!«  sagde  han,  men  saa  maatte  han  passe  sine  Ting 
og  glemte  Fuglen;  dog  næste  Nat,  naar  den  igen  sang,  og  Fiskeren  kom 
derud,  sagde  han  det  samme:  »Herre  Gud!  hvor  det  dog  er  kønt!« 

Fra  alle  Verdens  Lande  kom  der  rejsende  til  Kejserens  Stad,  og  de  be- 
undrede den,  Slottet  og  Haven,  men  naar  de  fik  Nattergalen  at  høre, 
sagde  de  alle  sammen:  »Den  er  dog  det  bedste!« 

Og  de  rejsende  fortalte  derom,  naar  de  kom  hjem,  og  de  lærde  skrev 
mange  Bøger  om  Byen,  Slottet  og  Haven,  men  Nattergalen  glemte  de  ikke, 
den  blev  sat  allerøverst;  og  de,  som  kunde  digte,  skrev  de  dejligste  Digte, 
alle  sammen  om  Nattergalen  i  Skoven  ved  den  dybe  Sø. 

De  Bøger  kom  Verden  rundt,  og  nogle  kom  da  ogsaa  engang  til  Kej- 
seren. Han  sad  i  sin  Guldstol,  læste  og  læste,  hvert  Øjeblik  nikkede  han 
med  Hovedet,  thi  det  fornøjede  ham  at  høre  de  prægtige  Beskrivelser 
over  Byen,  Slottet  og  Haven.  »Men  Nattergalen  er  dog  det  allerbedste!« 
stod  der  skrevet. 

»Hvad  for  noget!«  sagde  Kejseren,  »Nattergalen!  den  kender  jeg  jo  slet 
ikke!  er  her  saadan  en  Fugl  i  mit  Kejserdømme,  oven  i  Købet  i  min  Have! 
det  har  jeg  aldrig  hørt!  saadant  noget  skal  man  læse  sig  til!« 

Og  saa  kaldte  han  paa  sin  Kavaler,  der  var  saa  fornem,  at  naar  nogen, 

der  var  ringere  end  lian,  vovede  at  tale  til  ham  eller  spørge  om  noget,  saa 
svarede  han  ikke  andet  end  »P!<  og  det  har  ikke  noget  at  betyde. 

Her  skal  jo  være  en  højst  mærkværdig  Fugl,  som  kaldes  Nattergal!« 
sagde  Kejseren,  »man  siger,  at  den  er  det  allerbedste  i  mit  store  Rige! 
hvorfor  har  man  aldrig  sagt  mig  noget  om  den?« 

Jeg  har  aldrig  for  hørt  den  nævne!«  sagde  Kavaleren,  den  er  aldrig 
bleven  præsenteret  ved  Hoffet!«  — 

»Jeg  vil,  at  den  skal  komme  her  i  Aften  og  synge  for  mig! «  sagde  Kej- 
seren. »Der  ved  hele  Verden  hvad  jeg  har,  og  jeg  ved  det  ikke!« 

Jeg  har  aldrig  for  hørt  den  nævne!«  sagde  Kavaleren,  »jeg  skal  søge 
den,  jeg  skal  finde  den!«  — 

Men  hvor  var  den  at  finde?  Kavaleren  løb  op  og  ned  ad  alle  Trapper, 
gennem  Sale  og  Gange,  ingen  af  alle  dem,  han  traf  paa,  havde  hørt  tale 
om  Nattergalen,  og  Kavaleren  løb  igen  til  Kejseren  og  sagde,  at  det 
vist  maatte  være  en  Fabel  af  dem,  der  skrev  Bøger.  »Deres  kejserlige 
Majestæt  skal  ikke  tro  hvad  der  skrives!  det  er  Opfindelser  og  noget,  som 
kaldes  den  sorte  Kunst!« 

»  Men  den  Bog,  hvori  jeg  har  læst  det,«  sagde  Kejseren,  »er  sendt  mig 
fra  den  stormægtige  Kejser  af  Japan,  og  saa  kan  det  ikke  være  Usandhed. 
Jeg  vil  høre  Nattergalen!  den  skal  være  her  i  Aften!  den  har  min  højeste 
Naade!  og  kommer  den  ikke,  da  skal  hele  Hoffet  dunkes  paa  Maven,  naar 
det  har  spist  Aftensmad! 

»Tsing-pe!«  sagde  Kavaleren  og  løb  igen  op  og  ned  ad  alle  Trapper, 
gennem  alle  Sale  og  Gange;  og  det  halve  Hof  lob  med,  for  de  vilde  ikke 
gerne  dunkes  paa  Maven.  Der  var  en  Spørgen  efter  den  mærkelige  Nat- 
tergal, som  hele  Verden  kendte,  men  ingen  ved  Hoffet. 

Endelig  traf  de  en  lille,  fattig  Pige  i  Kokkenet.  Hun  sagde:  0,  Gud! 
Nattergalen!  den  kender  jeg  godt!  ja,  hvor  den  kan  synge!  hver  Aften  har 
jeg  Lov  til  at  bringe  lidt  Levninger  fra  Bordet  hjem  til  min  stakkels  syge 
Moder,  hun  bør  nede  ved  Stranden;  og  naar  jeg  saa  gaar  tilbage,  er  træt 
og  hviler  i  Skoven,  saa  hører  jeg  Nattergalen  synge!  jeg  faar  Vandet  i 
Øjnene  derved,  det  er,  ligesom  om  min  Moder  kyssede  mig!« 

Lille  Kokkepige!  «  sagde  Kavaleren,  »jeg  skal  skaffe  Hende  fast  Ansæt- 
telse i  Køkkenet  og  Lov  til  at  se  Kejseren  spise,  dersom  Hun  kan  føre  os 
til  Nattergalen,  for  den  er  tilsået  til  i  Aften.« 

Og  saa  drog  de  alle  sammen  ud  i  Skoven,  hvor  Nattergalen  plejede  at 
synge;  det  halve  Hof  var  med.  Som  de  allerbedst  gik,  begyndte  en  Ko  at 
brøle, 

»0!«  sagde  Hofjunkerne,  »nu  har  vi  den!  der  er  dog  en  mærkelig 
Kraft  i  et  saadant  lille  Dyr!  jeg  har  ganske  bestemt  hørt  den  før!« 

»Nej,  det  er  Køerne,  som  brøle! «  sagde  den  lille  Kokkepige,  »vi  ere  endnu 
lan^t  fra  Stedet!« 

Frøerne  kvækkede  nu  i  Kæret. 

» Dejligt ! «  sagde  den  kinesiske  Slots- 
provst,  »nu  hører  jeg  hende,  det  er 
ligesom  smaa  Kirkeklokker.« 

»Nej,  det  er  Frøerne!  «  sagde  den 
lille  Kokkepige.  »Men  nu  tænker  jeg 
snart,  vi  høre  den.« 

Saa  begyndte  Nattergalen  at  synge. 

» Den  er  det ! «  sagde  den  lille  Pige, 
»hør!  hør!  og  der  sidder  den!«  og 
saa  pegede  hun  paa  en  lille  graa  Fugl 
oppe  i  Grenene. 

»Er  det  muligt!«  sagde  Kavaleren, 
»saaledes  havde  jeg  nu  aldrig  tænkt 
mig  den!  hvor  den  ser  simpel  ud! 
den  har  vist  mistet  sin  Kulør  over  at 
se  saa  mange  fornemme  Mennesker 
hos  sig!« 

»Lille  Nattergal!«  raabte  den  lille 
Kokkepige  ganske  højt,  vor  naadige 
Kejser  vil  saa  gerne,  at  du  skal  synge 
for  ham ! « 

»Med  største  Fornøjelse!«  sagde 
Nattergalen  og  sang,  saa  det  var  en 
Lyst. 

Det  er  ligesom  Glasklokker!«  sag- 
de Kavaleren,  »og  se  den  lille  Strube, 
hvor  den  bruger  sig!  det  er  mærk- 
værdigt, vi  aldrig  har  hørt  den  før !  den 
vil  gøre  en  stor  succes  ved  Hoffet!« 

»Skal  jeg  synge  endnu  engang  for 
Kejseren?«  sagde  Nattergalen,  der 
troede,  at  Kejseren  var  med. 

»Min  fortræffelige,  lille  Nattergal!« 
sagde  Kavaleren,  »jeg  har  den  store 
Glæde  at  skulle  tilsige  Dem  til  en  Hof- 
fest i  Aften,  hvor  De  vil  fortrylle  Hans 
høje  kejserlige  Naade  med  Deres  char- 
mante Sang!« 

»Den  tager  sig  bedst  ud  i  det  grønne! 


sagde  Nattergalen, 


men  den 

fulgte  dog  gerne  med,  da  den  hørte,  at  Kejseren  ønskede  det. 

Paa  Slottet  var  der  ordentligt  pudset  op!  Vægge  og  Gulv,  der  var  af  Por- 

celæn,  skinnede  ved  mange  Tusinde  Guldlamper!  de  dejligste  Blomster, 
som  ret  kunde  klinge,  vare  stillede  op  i  Gangene  ;  der  var  en  Løben  og  en 
Trækvind,  men  saa  klang  just  alle  Klokkerne,  man  kunde  ikke  høre 
Ørenlyd. 

Midt  inde  i  den  store  Sal,  hvor  Kejseren  sad,  var  der  stillet  en  Guld- 
pind,  og  paa  den  skulde  Nattergalen  sidde!  hele  Hoffet  var  der,  og  den 
lille  Kokkepige  havde  faaet  Lov  at  staa  bag  ved  Døren,  da  hun  nu  havde 
Titel  af  virkelig  Kokkepige.  Alle  vare  de  i  deres  største  Pynt,  og  alle  saa 
de  paa  den  lille  graa  Fugl,  som  Kejseren  nikkede  til. 

Og  Nattergalen  sang  saa  dejligt,  at  Kejseren  fik  Taarer  i  Øjnene,  Taarerne 
(rillede  ham  ned  over  Kinderne,  og  da  sang  Nattergalen  endnu  smukkere, 
det  gik  ret  til  Hjertet;  og  Kejseren  var  saa  glad,  og  han  sagde,  at  Natter- 
galen skulde  have  hans  Guldtøffel  at  bære  om  Halsen.  Men  Nattergalen 
takkede,  den  havde  allerede  faaet  Belønning  nok. 

»Jeg  har  set  Taarer  i  Øjnene  paa  Kejseren,  det  er  mig  den  rigeste  Skat! 
en  Kejsers  Taarer  har  en  forunderlig  Magt!  Gud  ved,  jeg  er  nok  belønnet!« 
og  saa  sang  den  igen  med  sin  søde,  velsignede  Stemme. 

>  Det  er  det  elskeligste  Koketteri,  jeg  kender!«  sagde  Damerne  rundt 
om,  og  saa  tog  de  Vand  i  Munden  for  at  klukke,  naar  nogen  talte  til  dem; 
de  troede  da  ogsaa  at  være  Nattergale;  ja,  Lakajerne  og  Kammerpigerne 
lod  melde,  at  ogsaa  de  vare  tilfredse,  og  det  vil  sige  meget,  thi  de  ere  de 
allervanskeligste  at  gore  til  Pas.  Jo,  Nattergalen  gjorde  rigtignok  Lykke. 

Den  skulde  nu  blive  ved  Hoffet,  have  sit  eget  Bur,  samt  Frihed  til  at 
spadsere  ud  to  Gange  om  Dagen  og  een  Gang  om  Natlen.  Den  fik  tolv  Tje- 
nere med,  alle  havde  de  et  Silkebaand  om  Benet  paa  den  og  holdt  godt 
fast.  Der  var  slet  ingen  Fornøjelse  ved  den  Tur. 

Hele  Byen  talte  om  den  mærkværdige  Fugl,  og  mødte  lo  hinanden,  saa 
sagde  den  ene  ikke  andet  end:  »Nat  — !«  og  den  anden  sagde  »gal!«  og 
saa  sukkede  de  og  forstod  hinanden,  ja,  elleve  Spækhøkerbørn  bleve  op- 
kaldte efter  den,  men  ikke  en  af  dem  havde  een  Tone  i  Livet.  - 

En  Dag  kom  en  stor  Pakke  til  Kejseren,  udenpaa  stod  skrevet:  Nat- 
tergal. 

»Der  har  vi  en  ny  Bog  om  vor  berømte  Fugl!«  sagde  Kejseren;  men 
det  var  ingen  Bog,  det  var  et  lille  Kunststykke,  der  laa  i  en  Æske,  en 
kunstig  Nattergal,  der  skulde  ligne  den  levende,  men  var  overalt  besat 
med  Diamanter,  Bubiner  og  Safirer;  saa  snart  man  trak  Kunstfuglen  op, 
kunde  den  synge  et  af  de  Stykker,  den  virkelige  sang,  og  saa  gik  Halen 
op  og  ned  og  glinsede  af  Sølv  og  Guld.  Om  Halsen  hang  et  lille  Baand, 
og  paa  det  stod  skrevet:  »Kejseren  af  Japans  Nattergal  er  fattig  imod 
Kejseren  af  Kinas.« 

»Det  er  dejligt!«  sagde  de  alle  sammen,  og  den,  som  havde  bragt  den 
kunstige  Fugl,  fik  straks  Titel  af  Over-kejserlig-nattergale-bringer. 

»Nu  maa  de  synge  sammen,  hvor  det  vil  blive  en  Duet!« 

Og  saa  maatte  de  synge  sammen,  men  det  vilde  ikke  rigtig  gaa,  thi  den 
virkelige  Nattergal  sang  paa  sin  Maner,  og  Kunstfuglen  gik  paa  Valser. 
»Den  har  ingen  Skyld,«  sagde  Spillemesteren,  »den  er  særdeles  taktfast 
og  ganske  af  min  Skole!«  Saa  skulde  Kunstfuglen  synge  alene.  -  -  Den 
gjorde  lige  saa  megen  Lykke  som  den  virkelige,  og  saa  var  den  jo  ogsaa 
saa  meget  mere  nydelig  at  se  paa:  den  glimrede  som  Armbaand  og  Bryst- 
naale. 

Tre  og  tredive  Gange  sang  den  et  og  det  samme  Stykke,  og  den  var  dog 
ikke  træt;  Folk  havde  gerne  hørt  den  forfra  igen,  men  Kejseren  mente, 
at  nu  skulde  ogsaa  den  levende  Nattergal  synge  lidt  -  men  hvor  var 
den?  Ingen  havde  bemærket,  at  den  var  fløjet  ud  af  det  aabne  Vindue, 
bort  til  sine  grønne  Skove. 

»Men  hvad  er  dog  det  for  noget!«  sagde  Kejseren;  og  alle  Hoffolkene 
skændte  og  mente,  at  Nattergalen  var  et  højst  utaknemmeligt  Dyr.  »Den 
bedste  Fugl  have  vi  dog!  <  sagde  de,  og  saa  maatte  igen  Kunstfuglen  synge, 
og  det  var  den  fire  og  tredivte  Gang,  de  fik  det  samme  Stykke,  men  de 
kunde  det  ikke  helt  endnu,  for  det  var  saa  svært,  og  Spillemesteren  roste 
saa  overordentlig  Fuglen,  ja,  forsikrede,  at  den  var  bedre  end  den  virke- 
lige Nattergal,  ikke  blot  hvad  Klæderne  angik  og  de  mange  dejlige  Dia- 
manter, men  ogsaa  indvortes. 

»Thi  ser  De,  mine  Herskaber,  Kejseren  fremfor  alle!  hos  den  virkelige 
Nattergal  kan  man  aldrig  beregne,  hvad  der  vil  komme,  men  hos  Kunst- 
fuglen  er  alt  bestemt!  saaledes  bliver  det  og  ikke  anderledes!  man  kan 
gøre  Rede  for  det,  man  kan  sprætte  den  op  og  vise  den  menneskelige 
Tænkning,  hvorledes  Valserne  ligge,  hvorledes  de  gaa,  og  hvordan  det 
ene  følger  af  det  andet  — !« 

»Det  er  ganske  mine  Tanker!«  sagde  de  alle  sammen,  og  Spillemeste- 
ren fik  Lov  til  næste  Søndag  at  vise  Fuglen  frem  for  Folket;  de  skulde 
ogsaa  høre  den  synge,  sagde  Kejseren;  og  de  hørte  den,  og  de  bleve  saa 
fornøjede,  som  om  de  havde  drukket  sig  lystige  i  Tevand,  for  det  er  nu 
saa  ganske  kinesisk,  og  alle  sagde  da:  »0!«  og  stak  i  Vejret  den  Finger, 
man  kalder  »Slikpot«,  og  saa  nikkede  de;  men  de  fattige  Fiskere,  som 
havde  hørt  den  virkelige  Nattergal,  sagde:  »Det  klinger  smukt  nok,  det 
ligner  ogsaa,  men  der  mangler  noget,  jeg  ved  ikke  hvad.« 

Den  virkelige  Nattergal  var  forvist  fra  Land  og  Rige. 

Kunstfuglen  havde  sin  Plads  paa  en  Silkepude  tæt  ved  Kejserens  Seng; 
alle  de  Foræringer,  den  havde  faaet,  Guld  og  Ædelstene,  laa  rundt  om- 
kring den,  og  i  Titel  var  den  stegen  til  »Højkejserlig  Natbord-Sanger«, 
i  Rang  Nummer  eet  til  venstre  Side,  for  Kejseren  regnede  den  Side  for  at 
være  mest  fornem,  paa  hvilken  Hjertet  sad,  og  Hjertet  sidder  til  venstre 
ogsaa  hos  en  Kejser.  Og  Spillemesteren  skrev  fem  og  tyve  Bind  om  Kunst- 

fuglen;  det  var  saa  lærd  og  saa  langt,  og  med  de  allersværeste  kinesiske 
Ord,  og  alle  Folk  sagde,  at  de  havde  læst  og  forstaaet  det,  for  ellers  havde 
de  jo  været  dumme  og  vare  da  blevne  dunkede  paa  Maven. 

Saaledes  gik  det  et  helt  Aar:  Kejseren,  Hoffet  og  alle  de  andre  Kinesere 
kunde  udenad  hvert  lille  Kluk  i  Kunstf uglens  Sang,  men  just  derfor  syn- 
tes de  nu  allerbedst  om  den;  de  kunde  selv  synge  med,  og  det  gjorde  de. 
Gadedrengene  sang:  »Zizizi!  klukklukkluk!«  og  Kejseren  sang  det  -  -  jo, 
det  var  bestemt  dejligt! 

Men  en  Aften,  som  Kunstfuglen  bedst  sang,  og  Kejseren  laa  i  Sengen  og 
hørte  paa  den,  sagde  det  »svup!«  inden  i  Fuglen;  der  sprang  noget: 
»snurrrr!<  alle  Hjulene  løb  rundt,  og  saa  stod  Musikken. 

Kejseren  sprang  straks  ud  af  Sengen  og  lod  sin  Livlæge  kalde,  men 
hvad  kunde  han  hjælpe?  Saa  lod  de  Urmageren  hente,  og  efter  megen 
Tale  og  megen  Seen  efter  fik  han  Fuglen  nogenlunde  i  Stand,  men  han 
sagde,  at  der  maatte  spares  meget  paa  den,  thi  den  var  saa  forslidt  i  Tap- 
perne, og  det  var  ikke  muligt  at  sætte  ny,  saaledes  at  det  gik  sikkert  med 
Musikken.  Det  var  en  stor  Bedrøvelse  !  kun  een  Gang  om  Aaret  turde  man 
lade  Kunstfuglen  synge,  og  det  var  strengt  nok  endda;  men  saa  holdt 
Spillemesteren  en  lille  Tale  med  de  svære  Ord  og  sagde,  at  det  var  lige 
saa  godt  som  før,  og  saa  var  det  lige  saa  godt  som  før. 

Nu  vare  fem  Aar  gaaede,  og  hele  Landet  fik  en  rigtig  stor  Sorg,  thi  de 
holdt  i  Grunden  alle  sammen  af  deres  Kejser:  nu  var  han  syg  og  kunde 
ikke  leve,  sagde  man,  en  ny  Kejser  var  allerede  valgt,  og  Folk  stod  ude 
paa  Gaden  og  spurgte  Kavaleren,  hvorledes  det  var  med  deres  Kejser. 

»P!«  sagde  han  og  rystede  paa  Hovedet. 

Kold  og  bleg  laa  Kejseren  i  sin  store,  prægtige  Seng,  hele  Hoffet  troede 
ham  død,  og  enhver  af  dem  løb  hen  for  at  hilse  paa  den  ny  Kejser;  Kam- 
mertjenerne løb  ud  for  at  snakke  om  det,  og  Slotspigerne  havde  stort  Kaffe- 
selskab. Rundtom  i  alle  Sale  og  Gange  var  lagt  Klæde,  for  at  man  ikke 
skulde  høre  nogen  gaa,  og  derfor  var  der  saa  stille,  saa  stille.  Men  Kejse- 
ren var  endnu  ikke  død;  stiv  og  bleg  laa  han  i  den  prægtige  Seng  med  de 
lange  Fløjls  Gardiner  og  de  tunge  Guldkvaste;  højt  oppe  stod  et  Vindue 
aabent,  og  Maanen  skinnede  ind  paa  Kejseren  og  Kunstfuglen. 

Den  stakkels  Kejser  kunde  næsten  ikke  trække  Vejret,  det  var,  ligesom 
om  der  sad  noget  paa  hans  Bryst;  han  slog  Øjnene  op,  og  da  saa  han,  at 
det  var  Døden,  der  sad  paa  hans  Bryst  og  havde  taget  hans  Guldkrone 
paa,  og  holdt  i  den  ene  Haand  Kejserens  Guldsabel,  i  den  anden  hans 
prægtige  Fane;  og  rundt  om  i  Folderne  af  de  store  Fløjls  Sengegardiner 
stak  der  forunderlige  Hoveder  frem,  nogle  ganske  fæle,  andre  saa  velsig- 
nede milde:  det  var  alle  Kejserens  onde  og  gode  Gerninger,  der  saa  paa 
ham,  nu  da  Døden  sad  paa  hans  Hjerte. 

»Husker  du  det?«  hviskede  den  ene  efter  den  anden.  »Husker  du  det?« 

og  saa  fortalte  de  ham  saa  meget,  saa  at  Sveden  sprang  ham  ud  af  Pan- 
den. 

»Det  har  jeg  aldrig  vidst!«  sagde  Kejseren.  »Musik,  Musik,  den  store 
kinesiske  Tromme!«  raabte  han,  »at  jeg  dog  ikke  skal  høre  alt  det,  de 
sige!« 

'  Og  de  bleve  ved,  og  Døden  nikkede  ligesom  en  Kineser  ved  alt,  hvad 
der  blev  sagt. 

»Musik,  Musik!«  skreg  Kejseren.  »Du  lille,  velsignede  Guldfugl!  syng 
dog,  syng!  jeg  har  givet  dig  Guld  og  Kostbarheder,  jeg  har  selv  hængt 
dig  min  Guldtøffel  om  Halsen,  syng  dog,  syng!« 

Men  Fuglen  stod  stille,  der  var  ingen  til  at  trække  den  op,  og  ellers 
sang  den  ikke;  men  Døden  blev  ved  at  se  paa  Kejseren  med  sine  store 
tomme  Øjehuler,  og  der  var  saa  stille,  saa  skrækkeligt  stille. 

Da  lød  i  det  samme,  tæt  ved  Vinduet,  den  dejligste  Sang;  det  var  den 
lille,  levende  Nattergal,  der  sad  paa  Grenen  udenfor;  den  havde  hørt  om 
sin  Kejsers  Nød  og  var  derfor  kommen  at  synge  ham  Trøst  og  Haab;  og 
alt  som  den  sang,  bleve  Skikkelserne  mere  og  mere  blege,  Blodet  kom 
raskere  og  raskere  i  Gang  i  Kejserens  svage  Legeme,  og  Døden  selv  lyttede 
og  sagde:  »Bliv  ved,  lille  Nattergal!  bliv  ved!« 

»Ja,  vil  du  give  mig  den  prægtige  Guldsabel!  ja,  vil  du  give  mig  den 
rige  Fane!  vil  du  give  mig  Kejserens  Krone!« 

Og  Døden  gav  hvert  Klenodie  for  en  Sang,  og  Nattergalen  blev  ved 
endnu  at  synge,  og  den  sang  om  den  stille  Kirkegaard,  hvor  de  hvide 
Roser  gro,  hvor  Hyldetræet  dufter,  og  hvor  det  friske  Græs  vædes  af  de 
efterlevendes  Taarer;  da  fik  Døden  Længsel  efter  sin  Have  og  svævede 
som  en  kold,  hvid  Taage  ud  ad  Vinduet. 

»Tak,  Tak!«  sagde  Kejseren,  »du  himmelske  lille  Fugl,  jeg  kender  dig 
nok!  Dig  har  jeg  jaget  fra  mit  Land  og  Rige,  og  dog  har  du  sunget  de 
onde  Synder  fra  min  Seng,  faaet  Døden  fra  mit  Hjerte!  Hvorledes  skal 
jeg  lønne  dig?« 

»Du  har  lønnet  mig!«  sagde  Nattergalen;  »jeg  har  faaet  Taarer  af  dine 
Øjne,  første  Gang  jeg  sang,  det  glemmer  jeg  dig  aldrig!  det  er  de  Juveler, 
der  gør  et  Sangerhjerte  godt!  men  sov  nu  og  bliv  frisk  og  stærk!  jeg 
skal  synge  for  dig!« 

Og  den  sang  —  og  Kejseren  faldt  i  en  sød  Søvn,  saa  mild  og  velgøren- 
de var  Søvnen. 

Solen  skinnede  ind  ad  Vinduerne  til  ham,  da  han  vaagnede  styrket  og 
sund;  ingen  af  hans  Tjenere  vare  endnu  komne  tilbage,  thi  de  troede,  han 
var  død,  men  Nattergalen  sad  endnu  og  sang. 

»Altid  maa  du  blive  hos  mig! «  sagde  Kejseren;  »du  skal  kun  synge,  naar 
du  selv  vil,  og  Kunstfuglen  slaar  jeg  i  tusinde  Stykker.« 

»Gørikkedet!«  sagde  Nattergalen;  »den  harjo  gjort  det  gode,  den  kunde! 

behold  den  som  altid!  jeg  kan  ikke  bygge  og  bo  paa  Slottet,  men  lad  mig 
komme,  naar  jeg  selv  har  Lyst,  da  vil  jeg  om  Aftenen  sidde  paa  Grenen 
der  ved  Vinduet  og  synge  for  dig,  at  du  kan  blive  glad  og  tankefuld  til- 
lige; jeg  skal  synge  om  de  lykkelige,  og  om  dem,  som  lide;  jeg  skal  synge 
om  ondt  og  godt,  der  rundt  om  dig  holdes  skjult;  den  lille  Sangfugl  flyver 
vidt  omkring  til  den  fattige  Fisker,  til  Bondemandens  Tag,  til  enhver,  der 
er  langt  fra  dig  og  dit  Hof;  jeg  elsker  dit  Hjerte  mer  end  din  Krone,  og 
dog  har  Kronen  en  Duft  af  noget  helligt  om  sig!  -  jeg  kommer,  jeg  syn- 
ger for  dig!    -  men  eet  maa  du  love  mig!«  - 

»Alt!«  sagde  Kejseren  og  stod  der  i  sin  kejserlige  Dragt,  som  han 
selv  havde  iført  sig,  og  holdt  Sabelen,  der  var  tung  af  Guld,  op  mod  sit 
Hjerte. 

»Eet  beder  jeg  dig  om!  fortæl  ingen,  at  du  har  en  lille  Fugl,  der  siger 
dig  alt,  saa  vil  det  gaa  endnu  bedre!« 
Og  da  floj  Nattergalen  bort. 

Tjenerne  kom  ind  for  at  se  til  deres  dode  Kejser;  -  -  jo,  der  stod  de, 
og  Kejseren  sagde:  »God  Morgen!« 


SPRINGFYRENE 


LOPPEN,  GRÆSHOPPEN  OG  SPRING- 
GAASEN  VILDE  ENGANG  SE,  HVEM 
AF  DEM  DER  KUNDE  SPRINGE  HØJEST 


Ioppen,  Græshoppen  og  Springgaasen  vilde  engang  se,  hvem  af  dem  der 
^  kunde  springe  højest,  og  saa  inviterede  de  hele  Verden  og  hvem  der 
ellers  vilde  komme  at  se  den  Stads,  og  det  var  tre  ordentlige  Springfyre, 
da  de  kom  sammen  i  Stuen. 

»Ja,  jeg  giver  min  Datter  til  den,  som  springer  højest!«  sagde  Kongen, 
»for  det  er  saa  fattigt,  at  de  Personer  skulle  springe  om  ingenting!« 

Loppen  kom  først  frem,  den  havde  saadanne  nette  Manerer  og  hilsede 
til  alle  Sider,  for  den  havde  Frøkenblod  i  sig  og  var  vant  til  kun  at  om- 
gaas  med  Mennesker,  og  det  gør  nu  saa  meget. 

Nu  kom  Græshoppen,  den  var  rigtignok  betydelig  sværere,  men  den 
havde  dog  ganske  god  Skik  paa  sig  og  var  i  grøn  Uniform,  og  den  var 
medfødt;  desuden  sagde  Personen,  at  den  havde  en  meget  gammel  Fa- 
milie i  det  Land  Ægypten;  og  at  den  her  hjemme  var  højt  vurderet,  den 
var  tagen  lige  fra  Marken  og  sat  i  et  Korthus,  der  havde  tre  Etager,  alle 
sammen  af  Herreblade,  der  vendte  den  kulørte  Side  indad;  der  var  baade 
Døre  og  Vinduer  og  det  skaarne  ud  i  Livet  paa  Hjerter  Dame.  >  Jeg  synger 
saaledes,«  sagde  den,  »at  seksten  indfødte  Faarekyllinger,  der  have  pe- 

bet  fra  smaa  af  og  dog  ikke  faaet  Korthus,  have  ved  at  høre  mig  ærgret 
sig  endnu  tyndere,  end  de  vare!« 

Begge  to,  baade  Loppen  og  Græshoppen,  gjorde  saaledes  godt  Rede  for 
hvem  de  vare,  og  at  de  troede,  de  nok  kunde  ægte  en  Prinsesse. 

Spring gaasen  sagde  ikke  noget,  men  man  sagde  om  den,  at  den  tænkte 
deslo  mere,  og  da  Hofhunden  bare  snøftede  til  den,  indestod  han  for,  at 
Springgaasen  var  af  god  Familie;  den  gamle  Raadmand,  der  havde  faaet 


Græshoppen  sprang  kun 
halv  saa  højt,  men  den  sprang  Kongen  lige  i  Ansigtet,  og  saa  sagde  han, 
il  I  det  var  ækelt. 

Springgaasen  stod  længe  stille  og  betænkte  sig,  man  troede  til  sidst,  at 
den  slet  ikke  kunde  springe. 

Bare  den  ikke  har  faaet  ondt!  sagde  Hofhunden,  og  saa  snøftede  han 
igen  lit  den.  Rutsch!  sprang  den  et  lille,  skævt  Spring  hen  i  Skødet  paa 
Prinsessen,  der  sad  lavt  paa  en  GuldskammeL 

Da  sagde  Kongen:  »Det  højeste  Spring  er  at  springe  op  til  min  Datter, 
for  det  er  det  tine  af  det,  men  sligt  horer  der  Hoved  til  at  falde  paa,  og 
Springgaasen  har  vist,  at  den  har  Hoved.  Den  har  Ben  i  Panden!« 

Og  saa  tik  den  Prinsessen. 
Jeg  sprang  dog  højest!    sagde  Loppen.    Men  det  kan  være  det  sam- 
me! lad  hende  kun  have  den  Gaaserad  med  Pind  og  med  Beg!  jeg  sprang 
dog  højest,  men  der  skal  i  denne  Verden  Krop  til,  for  at  de  kunne  se  en!« 


tre  Ordener  for  at  tie  stille, 
forsikrede,  at  han  vidste,  at 
Springgaasen  var  begavet 
med  Trolddomskraft;  man 
kunde  se  paa  Ryggen  af 
den,  om  man  fik  en  mild 
eller  en  streng  Vinter,  og 
det  kan  man  ikke  engang  se 
paa  Ryggen  af  ham, der  skri- 
ver Almanakken. 


>  Ja,  jeg  siger  nu  ikke  no- 
get!« sagde  den  gamle  Kon- 
ge, » men  jeg  gaar  nu  saadan 
altid  og  lænker  mit!« 


Nu  var  det  Springet  om 
at  gore.  Loppen  sprang  saa 
højt,  at  ingen  kunde  se  det, 
og  saa  paastod  de,  at  den 
slet  ikke  havde  sprunget,  og 
det  var  nu  lumpent! 

Og  saa  gik  Loppen  i  fremmed  Krigstjeneste,  hvor  man  siger,  at  den  blev 
slaaet  ihjel. 

Græshoppen  satte  sig  ude  i  Grøften  og  tænkte  over,  hvorledes  det  egentlig 


gik  til  i  Verden,  og  den  sagde  ogsaa:  »Krop  skal  der  til!  Krop  skal  der  til!« 
og  saa  sang  den  sin  egen  bedrøvelige  Vise,  og  det  er  af  den,  vi  har  taget 
Historien,  som  dog  gerne  kunde  være  Løgn,  om  den  endogsaa  var  trykt. 


REJSEKAMMERATEN 

DEN  STAKKELS  JOHANNES 
VAR  SAA  BEDROVET 


Den  stakkels  Johannes  var  saa  bedrøvet,  for  hans  Fader  var  meget 
syg  og  kunde  ikke  leve.  Der  var  slet  ingen  uden  de  to  inde  i  den 
lille  Stue;  Lampen  paa  Bordet  var  ved  at  brænde  ud,  og  det  var  ganske 
sildigt  paa  Aftenen.  — 

»Du  var  en  god  Søn,  Johannes!«  sagde  den  syge  Fader,  »Vor  Herre  vil 
nok  hjælpe  dig  frem  i  Verden!«  og  han  saa  med  alvorlige,  milde  Øjne 
paa  ham,  trak  Vejret  ganske  dybt  og  døde;  det  var,  ligesom  om  han  sov. 
Men  Johannes  græd,  nu  havde  han  slet  ingen  i  hele  Verden,  hverken  Fa- 
der eller  Moder,  Søster  eller  Broder.  Den  stakkels  Johannes!  Han  laa  paa 
sine  Knæ  foran  Sengen  og  kyssede  den  døde  Faders  Haand,  græd  saa 
mange  salte  Taarer,  men  til  sidst  lukkede  hans  Øjne  sig,  og  han  sov  ind 
med  Hovedet  paa  den  haarde  Sengefjæl. 

Da  drømte  han  en  underlig  Drøm;  han  saa,  hvor  Sol  og  Maane  nejede 
for  ham,  og  han  saa  sin  Fader  frisk  og  sund  igen  og  hørte  ham  le,  som 
han  altid  lo,  naar  han  var  rigtig  fornøjet.  En  dejlig  Pige,  med  Guldkrone 
paa  sit  lange,  smukke  Haar,  rakte  Johannes  Haanden,  og  hans  Fader  sagde: 
»Ser  du,  hvilken  Brud  du  har  faaet?  Hun  er  den  dejligste  i  hele  Verden.« 
Saa  vaagnede  han,  og  alt  det  smukke  var  borte,  hans  Fader  laa  død  og 
kold  i  Sengen,  der  var  slet  ingen  hos  dem;  den  stakkels  Johannes! 

Ugen  derefter  blev  den  døde  begravet;  Johannes  gik  tæt  bag  Kisten  og 
kunde  nu  ikke  mere  faa  den  gode  Fader  at  se,  som  havde  holdt  saa  meget 
af  ham;  han  hørte,  hvor  de  kastede  Jorden  ned  paa  Kisten,  saa  nu  det 
sidste  Hjørne  af  den,  men  ved  den  næste  Skuffe  Jord,  der  blev  kastet 
ned,  var  det  ogsaa  borte;  da  var  det,  ligesom  hans  Hjerte  vilde  gaa  i 
Stykker,  saa  bedrøvet  var  han.  Rundtom  sang  de  en  Salme,  det  klang 
saa  smukt,  og  Taarerne  kom  Johannes  i  Øjnene,  han  græd,  og  det  gjorde 
godt  i  hans  Sorg.  Solen  skinnede  dejligt  paa  de  grønne  Træer,  ligesom 
den  vilde  sige:  »Du  skal  ikke  være  saa  bedrøvet,  Johannes!  kan  du  se, 
hvor  smuk  blaa  Himlen  er;  deroppe  er  nu  din  Fader  og  beder  den  gode 
Gud,  at  det  altid  maa  gaa  dig  vel!« 

»Jeg  vil  altid  være  god!«  sagde  Johannes,  »saa  kommer  jeg  ogsaa  op  i 
Himlen  til  min  Fader,  og  hvor  det  vil  blive  en  Glæde,  naar  vi  se  hinanden 
igen!  Hvor  der  vil  være  meget,  jeg  kan  fortælle  ham,  og  han  vil  igen  vise 
mig  saa  mange  Ting,  lære  mig  saa  meget  af  alt  det  dejlige  i  Himlen,  lige- 
som han  lærte  mig  her  paa  Jorden.  0,  hvor  det  vil  blive  en  Glæde!« 

Johannes  tænkte  sig  det  saa  tydeligt,  at  han  smilede  derved,  medens 
Taarerne  endnu  lob  ham  ned  over  Kinderne,  De  smaa  Fugle  sad  oppe  i 
Kastanietræerne  og  kvidrede:  »Kvivit,  kvivit!«  de  vare  saa  fornøjede,  skønt 
de  jo  vare  med  ved  Begravelsen,  men  de  vidste  nok,  at  den  døde  Mand  nu 
var  oppe  i  Himlen,  havde  Vinger,  langt  smukkere  og  større  end  deres, 
var  nu  lykkelig,  fordi  han  havde  været  god  her  paa  Jorden,  og  derover 
vare  de  fornøjede.  Johannes  saa,  hvor  de  fløj  fra  de  grønne  Træer,  langt 
ud  i  Verden,  og  han  fik  da  ogsaa  saadan  Lyst  til  at  flyve  med.  Men  først 
skar  han  et  stort  Trækors  til  at  sætte  paa  sin  Faders  Grav,  og  da  han  om 
Aftenen  bragte  det  derhen,  var  Graven  pyntet  med  Sand  og  Blomster; 
det  havde  fremmede  Folk  gjort,  for  de  holdt  alle  sammen  saa  meget  af 
den  kære  Fader,  som  nu  var  død. 

Tidlig  næste  Morgen  pakkede  Johannes  sin  lille  Bylt  sammen,  gemte  i 
sil  Bælle  hele  sin  Arvepart,  der  var  halvtredsindstyve  Rigsdaler  og  et  Par 
Sølvskillinger,  dermed  vilde  han  vandre  ud  i  Verden.  Men  først  gik  han 
hen  paa  Kirkegaarden  til  sin  Faders  Grav,  læste  sit  »Fadervor  og  sagde:- 
»Far  vel,  du  kære  Fader!  Jeg  vil  altid  være  et  godt  Menneske,  og  saa  tør 
du  nok  bede  den  gode  Gud,  at  det  maa  gaa  mig  godt!« 

Ude  paa  Marken,  hvor  Johannes  gik,  stod  alle  Blomsterne  saa  friske  og 
dejlige  i  det  varme  Solskin,  og  de  nikkede  i  Vinden,  ligesom  om  de  vilde 
sige:  Velkommen  i  det  grønne!  Er  her  ikke  nydeligt?«  Men  Johannes 
drejede  sig  endnu  engang  om  for  at  se  den  gamle  Kirke,  hvor  han  som 
lille  Barn  var  døbt,  hvor  han  hver  Søndag  med  sin  gamle  Fader  havde 
været  i  Kirke  og  sjunget  sin  Salme;  da  saa  han  højt  oppe  i  et  af  Hullerne 
i  Taarnel  Kirkenissen  staa  med  sin  lille  røde,  spidse  Hue,  han  skyggede  for 
sit  Ansigt  med  den  bøjede  Arm,  da  ellers  Solen  skar  ham  i  Øjnene.  Johannes 
nikkede  Farvel  til  ham,  og  den  lille  Nisse  svingede  sin  røde  Hue,  lagde  Haan- 
den  paa  Hjertet  og  kyssede  mange  Gange  paa  Fingrene  for  at  vise,  hvor 
godt  han  ønskede  ham  det,  og  at  han  ret  maatte  gøre  en  lykkelig  Rejse. 

Johannes  tænkte  paa,  hvor  meget  smukt  han  nu  skulde  faa  at  se  i  den 
store,  prægtige  Verden,  og  gik  længer  og  længer  bort,  saa  langt  som  han 
aldrig  for  havde  været;  han  kendte  slet  ikke  de  Byer,  han  kom  igennem, 
eller  de  Mennesker,  han  mødte  —  nu  var  han  langt  ude  mellem  fremmede. 

Den  første  Nat  maatte  han  lægge  sig  til  at  sove  i  en  Høstak  paa  Marken, 
anden  Seng  havde  han  ikke.  Men  det  var  just  nydeligt,  syntes  han,  Kongen 
kunde  ikke  have  det  pænere.  Den  hele  Mark  med  Aaen,  Hostakken  og 
saa  den  blaa  Himmel  ovenover  var  just  et  smukt  Sovekammer.  Det  grønne 
Græs  med  de  smaa  røde  og  hvide  Blomster  var  Gulvtæppe,  Hyldebuskene 
og  de  vilde  Rosenhækker  vare  Blomsterbuketter,  og  som  Vandfad  havde 
han  hele  Aaen  med  det  klare,  friske  Vand,  hvor  Sivene  nejede  og  sagde 
baade  god  Aften  og  god  Morgen.  Maanen  var  en  rigtig  stor  Natlampe,  højt 
oppe  under  det  blaa  Loft,  og  den  stak  ikke  Ild  i  Gardinerne;  Johannes 

kunde  sove  ganske  roligt,  og  han  gjorde  det  ogsaa,  vaagnede  først  igen, 
da  Solen  stod  op,  og  alle  de  smaa  Fugle  rundt  omkring  sang:  »God  Mor- 
gen! god  Morgen!  Er  du  ikke  oppe?« 

Klokkerne  ringede  til  Kirke,  det  var  Søndag;  Folk  gik  hen  at  høre  Præ- 
sten, og  Johannes  fulgte  med  dem,  sang  en  Salme  og  hørte  Guds  Ord,  og 
det  var  ham,  ligesom  han  var  i  sin  egen  Kirke,  hvor  han  var  døbt  og 
havde  sjunget  Salmer  med  sin  Fader. 

Ude  paa  Kirkegaarden  var  der  saa  mange  Grave,  og  paa  nogle  vokste 
der  højt  Græs.  Da  tænkte  Johannes  paa  sin  Faders  Grav,  der  ogsaa  maatte 
komme  til  at  se  ud  som  disse,  nu  han  ikke  kunde  luge  og  pynte  den.  Han 
satte  sig  da  ned  og  rykkede  Græsset  af,  rejste  Trækorsene  op,  der  vare 
faldne  om,  og  lagde  Kransene,  som  Vinden  havde  revet  bort  fra  Gravene, 
igen  paa  deres  Sted,  idet  han  tænkte:  Maaske  at  en  gør  det  samme  ved 
min  Faders  Grav,  nu  jeg  ikke  kan  gøre  det! 

Uden  for  Kirkegaardsporten  stod  en  gammel  Tigger  og  støttede  sig  paa 
sin  Krykke,  Johannes  gav  ham  de  Sølvskillinger,  han  havde,  og  gik  saa 
lykkelig  og  fornøjet  længer  frem,  ud  i  den  vide  Verden. 

Mod  Aften  blev  det  et  skrækkeligt  ondt  Vejr,  Johannes  skyndte  sig 
for  at  komme  under  Tag,  men  det  blev  snart  mørk  Nat;  da  naaede  han 
endelig  en  lille  Kirke,  der  laa  ganske  ensomt  oppe  paa  en  Høj ;  Døren  stod 
til  Lykke  paa  Klem,  og  han  smuttede  ind;  her  vilde  han  blive,  til  det  onde 
Vejr  lagde  sig. 

Her  vil  jeg  sætte  mig  i  en  Krog!«  sagde  han,  »jeg  er  ganske  træt  og 
kan  nok  trænge  til  at  hvile  mig  lidt!«  Saa  satte  han  sig  ned,  foldede  sine 
Hænder  og  læste  sin  Aftenbøn,  og  inden  han  vidste  af  det,  sov  og  drømte 
han,  mens  det  lynede  og  tordnede  udenfor. 

Da  han  vaagnede  igen,  var  det  midt  ud  paa  Natten,  men  det  onde  Vejr 
var  trukket  over,  og  Maanen  skinnede  ind  ad  Vinduerne  til  ham.  Midt 
paa  Kirkegulvet  stod  der  en  aaben  Ligkiste  med  en  død  Mand  i,  for  han 
var  endnu  ikke  begravet.  Johannes  var  slet  ikke  bange,  for  han  havde  en 
god  Samvittighed,  og  han  vidste  nok,  at  de  døde  gør  ingen  noget;  det  er 
levende,  onde  Mennesker,  der  gør  Fortræd.  Saadanne  to  levende,  slemme 
Folk  stod  tæt  ved  den  døde  Mand,  der  var  sat  herind  i  Kirken,  før  han 
blev  lagt  ned  i  Graven;  de  vilde  gøre  ham  Fortræd,  ikke  lade  ham  ligge  i 
sin  Ligkiste,  men  kaste  ham  uden  for  Kirkedøren,  den  stakkels  døde  Mand. 

»Hvorfor  vil  I  gøre  det?«  spurgte  Johannes,  »det  er  ondt  og  slemt,  lad 
ham  sove  i  Jesu  Navn ! « 

»0  Sniksnak!«  sagde  de  to  fæle  Mennesker,  »han  har  narret  os!  Han 
skylder  os  Penge,  dem  kunde  han  ikke  betale,  og  nu  er  han  oven  i  Købet 
død,  saa  faa  vi  ikke  en  Skilling,  derfor  vil  vi  rigtig  hævne  os,  han  skal 
ligge  som  en  Hund  uden  for  Kirkedøren!« 

»Jeg  har  ikke  mere  end  halvtredsindstyve  Rigsdaler!  «  sagde  Johannes, 


32 


REJSEKAMMERA  TEN 


»det  er  hele  min  Arvepart,  men  den  vil  jeg  gerne  give  eder,  naar  I  vil 
ærligt  love  mig  at  lade  den  stakkels  døde  Mand  i  Fred.  Jeg  skal  nok  komme 
nd  af  det  uden  de  Penge;  jeg  har  sunde,  stærke  Lemmer,  og  Vor  Herre 
vil  altid  hjælpe  mig!« 

>  Ja,«  sagde  de  hæslige  Mennesker,  »naar  du  saaledes  vil  betale  hans 
Gæld,  skal  vi  saamænd  ikke  gøre  ham  noget,  det  kan  du  være  vis  paa!« 
og  saa  tog  de  Pengene,  Johannes  gav  dem,  lo  ordentlig  ganske  højt  over 
hans  Godhed  og  gik  deres  Vej;  men  Johannes  lagde  Liget  til  rette  igen  i 
Kisten,  foldede  Hænderne  paa  det,  sagde  Farvel  og  gik  nok  saa  tilfreds 
videre  eennem  den  store  Skov. 

Rundtomkring,  hvor  Maanen  kunde  skinne  ind  imellem  Træerne,  saa 
han  de  nydelige  smaa  Alfer  lege  nok  saa  lystigt;  de  lod  sig  ikke  forstyrre, 
de  vidste  nok,  han  var  et  godt,  uskyldigt  Menneske,  og  det  er  kun  de 
onde  Folk,  der  ikke  maa  faa  Alferne  at  se.  Nogle  af  dem  vare  ikke  større 
end  en  Finger  og  havde  deres  lange,  gule  Haar  heftet  op  med  Guldkamme, 
lo  og  to  gyngede  de  paa  de  store  Dugdraaber,  der  laa  paa  Bladene  og  det 
høje  Græs;  sommetider  trillede  Draaben,  saa  faldt  de  ned  mellem  de 
lange  Græsstraa,  og  der  blev  en  Latter  og  Støj  af  de  andre  Smaapuslinger. 
Det  var  uhyre  morsomt!  De  sang,  og  Johannes  kendte  ganske  tydeligt  alle 
de  smukke  Viser,  han  havde  lært  som  lille  Dreng.  Store,  brogede  Edder- 
kopper, med  Sølvkroner  paa  Hovedet,  maatte  fra  den  ene  Hæk  til  den 
anden  spinde  lange  Hængebroer  og  Paladser,  der,  da  den  fine  Dug  faldt 
paa,  saa  ud  som  skinnende  Glas  i  det  klare  Maaneskin.  Saaledes  varede 
det  ved,  lige  til  Solen  stod  op.  De  smaa  Alfer  krøb  da  ind  i  Blomsterknop- 
pene,  og  Vinden  tog  i  deres  Broer  og  Slotte,  der  da  fløj  hen  i  Luften  som 
store  Spindelvæv. 

Johannes  var  nu  kommen  ud  af  Skoven,  da  en  stærk  Mandsstemme 
raabte  bag  ved  ham:  »Holla,  Kammerat!  hvorhen  gælder  Rejsen?« 

»Ud  i  den  vide  Verden!«  sagde  Johannes.  »Jeg  har  hverken  Fader  eller 
Moder,  er  en  fattig  Knøs,  men  Vor  Herre  hjælper  mig  nok!« 

»Jeg  vil  ogsaa  ud  i  den  vide  Verden! «  sagde  den  fremmede  Mand.  » Skal 
vi  to  gøre  Følgeskab?« 

»Ja  nok!«  sagde  Johannes,  og  saa  fulgtes  de  ad.  De  kom  snart  til  at 
holde  meget  af  hinanden,  for  de  vare  gode  Mennesker  begge  to.  Men  Jo- 
hannes mærkede  nok,  at  den  fremmede  var  meget  klogere  end  han,  han 
havde  været  næsten  hele  Verden  rundt  og  vidste  at  fortælle  om  alt  det 
mulige,  der  er  til. 

Solen  var  allerede  højt  oppe,  da  de  satte  sig  under  et  stort  Træ  for  at 
spise  deres  Frokost;  i  det  samme  kom  der  en  gammel  Kone.  0,  hun  var 
saa  gammel  og  gik  ganske  krum,  støttede  sig  paa  en  Krykkestok  og  havde 
paa  sin  Ryg  et  Knippe  Brænde,  som  hun  havde  samlet  i  Skoven.  Hendes 
Forklæde  var  heftet  op,  og  Johannes  saa,  at  tre  store  Ris  af  Bregner  og 

Pilekviste  stak  ud  fra  det.  Idet  hun  var  ganske  nær  ved  dem,  gled  hendes 
ene  Fod,  hun  faldt  om  og  gav  et  højt  Skrig,  for  hun  havde  brækket  sit  Ben, 
den  stakkels  gamle  Kone. 

Johannes  vilde  straks,  at  de 
skulde  bære  hende  hjem,  hvor 
hun  boede,  men  den  fremme- 
de lukkede  sin  Ransel  op,  tog 
en  Krukke  frem  og  sagde ,  at  h  an 
havde  her  en  Salve,  der  straks 
kunde  gøre  hendes  Ben  heltog 
raskt,  saa  at  hun  selv  kunde 
gaa  hjem,  og  det  som  om  hun 
aldrig  havde  brækket  Benet. 
Men  derfor  vilde  han  ogsaa,  at 
hun  skulde  forære  ham  de  tre 
Ris,  hun  havde  i  sit  Forklæde. 

»Det  er  godt  betalt!«  sagde 
den  gamle  og  nikkede  ganske 
underligt  med  Hovedet;  hun 
vilde  ikke  saa  meget  gerne  af 
med  sine  Ris,  men  det  var  hel- 
ler ikke  saa  rart  at  ligge  med 
Benet  brækket;  saa  gav  hun 
ham  Risene,  og  lige  saa  snart 
han  havde  gnedet  Salven  paa 
Benet,  rejste  ogsaa  den  gamle  Mutter  sig  op  og  gik  meget  bedre  end  før. 
Det  kunde  den  Salve  gøre.  Men  den  var  heller  ikke  at  faa  paa  Apoteket. 

»Hvad  vil  du  med  de  Ris?«  spurgte  Johannes  nu  sin  Rejsekammerat. 

»Det  er  tre  pæne  Urtekoste!«  sagde  han;  »dem  kan  jeg  just  lide,  for  jeg 
er  en  løjerlig  Fyr!« 

Saa  gik  de  endnu  et  godt  Stykke. 

»Nej,  hvor  det  trækker  op!«  sagde  Johannes  og  pegede  ligefrem;  det 
er  nogle  forskrækkelig  tykke  Skyer!« 

»Nej,«  sagde  Rejsekammeraten,  »det  er  ikke  Skyer,  det  er  Bjergene, 
de  dejlige,  store  Bjerge,  hvor  man  kommer  helt  op  over  Skyen  i  den  friske 
Luft !  Det  er  herligt,  kan  du  tro !  I  Morgen  ere  vi  vist  saa  langt  ude  i  Verden ! « 

Det  var  ikke  saa  nær  ved,  som  det  saa  ud;  de  brugte  en  hel  Dag  at 
gaa,  før  de  kom  til  Bjergene,  hvor  de  sorte  Skove  vokste  lige  op  mod 
Himlen,  og  hvor  der  var  Stene  lige  saa  store  som  en  hel  By;  det  vilde 
rigtignok  blive  en  svær  Tur  at  komme  der  helt  over,  men  derfor  gik  ogsaa 
Johannes  og  Rejsekammeraten  ind  i  et  Værtshus  for  at  hvile  sig  godt  og 
samle  Kræfter  til  Marchen  i  Morgen. 

5 


REJSEKAMMERATEN 


Nede  i  den  store  Skænkestue  i  Værtshuset  vare  saa  mange  Mennesker 
samlede,  for  der  var  en  Mand,  som  gjorde  Dukkekomedie;  han  havde 
jusi  stille!  sil  lille  Teater  op,  og  Folk  sad  rundt  omkring  for  at  se  den 
Komedie,  men  allerforrest  havde  en  gammel,  tyk  Slagter  taget  Plads,  og 
det  den  allerbedste;  lians  store  Bulbider,  uh,  den  saa  saa  glubsk  ud!  sad 
ved  Siden  af  ham  og  gjorde  Øjne  ligesom  alle  de  andre. 

Nu  begyndte  Komedien,  og  det  var  en  pæn  Komedie  med  en  Konge  og 
en  Dronning,  de  sad  paa  en  Fløjls  Trone,  havde  Guldkroner  paa  Hovedet 
og  lange  Slæb  paa  Kjolerne,  for  det  havde  de  Raad  til.  De  nydeligste  Træ- 
dukker med  Glasøjne  og  store  Knebelsbarter  stod  ved  alle  Døre  og  luk- 
kede op  og  i,  for  at  der  kunde  komme  frisk  Luft  i  Stuen.  Det  var  just  en 
dejlig  Komedie,  og  den  var  slet  ikke  sorgelig,  men  lige  idet  Dronningen 
rejste  sig  op  og  gik  hen  ad  Gulvet,  saa  -  -  ja,  Gud  maa  vide,  hvad  den 
store  Bulbider  tænkte;  men  da  den  tykke  Slagter  ikke  holdt  paa  ham, 
gjorde  han  et  Spring  lige  ind  paa  Teatret,  tog  Dronningen  midt  i  hendes 
tynde  Liv,  saa  det  sagde  knik,  knak!«  Det  var  ganske  forskrækkeligt! 

Den  stakkels  Mand,  som  gjorde  den  hele  Komedie,  blev  saa  forskrækket 
og  saa  bedrøvet  for  sin  Dronning,  for  det  var  den  allernydeligste  Dukke, 
han  havde,  og  nu  havde  den  ækle  Bulbider  bidt  Hovedet  af  hende;  men 
da  Folk  siden  gik  bort,  sagde  den  fremmede,  han,  som  var  kommen  med 
Johannes,  at  han  nok  skulde  gøre  hende  i  Stand;  og  saa  tog  han  sin  Krukke 
frem  og  smurte  Dukken  med  den  Salve,  han  hjalp  den  stakkels  gamle  Kone 
med,  da  hun  havde  brækket  sit  Ben.  Lige  saa  snart  Dukken  var  smurt, 
blev  den  straks  hel  igen,  ja,  den  kunde  endogsaa  selv  røre  alle  sine  Lem- 
mer, man  behovede  slet  ikke  at  trække  i  Snoren;  Dukken  var  som  et 
levende  Menneske,  paa  det  nær  at  den  ikke  kunde  tale.  Manden,  som 
havde  det  lille  Dukketeater,  blev  saa  fornøjet,  nu  behøvede  han  slet  ikke 
at  holde  paa  den  Dukke,  den  kunde  jo  danse  afsig  selv.  Det  var  der  ingen 
af  de  andre,  der  kunde. 

Da  det  siden  blev  Nat,  og  alle  Folk  i  Værtshuset  vare  gaaede  i  Seng, 
var  der  en,  der  sukkede  saa  forskrækkeligt  dybt  og  blev  saa  længe  ved, 
saa  de  alle  sammen  stod  op  for  at  se,  hvem  det  kunde  være.  Manden, 
der  havde  gjort  Komedien,  gik  hen  til  sit  lille  Teater,  for  det  var  derinde, 
at  nogen  sukkede.  Alle  Trædukkerne  laa  imellem  hinanden,  Kongen  og 
alle  Drabanterne,  og  det  var  dem,  som  sukkede  saa  ynkeligt  og  stirrede 
med  deres  store  Glasøjne,  for  de  vilde  saa  gerne  blive  smurt  lidt  ligesom 
Dronningen,  at  de  ogsaa  kunde  komme  til  at  røre  sig  af  sig  selv.  Dron- 
ningen lagde  sig  lige  ned  paa  sine  Knæ  og  rakte  sin  dejlige  Guldkrone  i 
Vejret,  mens  hun  bad:  »Tag  kun  den,  men  smør  min  Gemal  og  mine  Hof- 
folk!«  Da  kunde  den  stakkels  Mand,  der  ejede  Komedien  og  alle  Dukkerne, 
ikke  lade  være  al  græde,  for  det  gjorde  ham  virkelig  saa  ondt  for  dem; 
han  lovede  straks  Rejsekammeraten,  at  han  vilde  give  ham  alle  de  Penge, 

han  fik  for  sin  Komedie  næste  Aften,  naar  han  bare  vilde  smøre  fire,  fem 
af  hans  pæneste  Dukker;  men  Rejsekammeraten  sagde,  at  han  forlangte 
slet  ikke  andet  end  den  store  Sabel,  han  havde  ved  sin  Side,  og  da  han 
fik  den,  smurte  han  seks  Dukker,  der  straks  dansede  og  det  saa  nydeligt, 
at  alle  Pigerne,  de  levende  Menneskepiger,  som  saa  derpaa,  gav  sig  til  at 
danse  med.  Kusken  og  Kokkepigen  dansede,  Tjeneren  og  Stuepigen,  alle 
de  fremmede,  og  Ildskuffen  og  Ildklemmen;  men  de  to  faldt  om,  lige  idet 
de  gjorde  de  første  Spring,  -  -  jo,  det  var  en  lystig  Nat! 


Næste  Morgen  gik  Johannes  med  sin  Rejsekammerat  bort  fra  dem  alle 
sammen  og  op  ad  de  høje  Bjerge  og  igennem  de  store  Granskove.  De  kom 
saa  højt  op,  at  Kirketaarnene  dybt  under  dem  til  sidst  saa  ud  som  smaa 
røde  Bær,  nede  i  alt  det  grønne,  og  de  kunde  se  saa  langt  bort,  mange, 
mange  Mile,  hvor  de  aldrig  havde  været!  Saa  meget  smukt  af  den  dej- 
lige Verden  havde  Johannes  aldrig  før  set  paa  een  Gang,  og  Solen  skinnede 
saa  varmt  fra  den  friske,  blaa  Luft,  han  hørte  ogsaa  Jægerne  blæse  paa 
Valdhorn  inde  mellem  Bjergene,  saa  smukt  og  velsignet,  at  han  fik  Vandet 
i  Øjnene  af  Glæde  og  kunde  ikke  lade  være  at  sige:  Du  gode  Vor  Herre! 
jeg  kunde  kysse  dig,  fordi  du  er  saa  god  mod  os  alle  sammen  og  har  givet 
os  al  den  Dejlighed,  der  er  i  Verden!« 

Rejsekammeraten  stod  ogsaa  med  foldede  Hænder  og  saa  nd  over  Sko- 
ven og  Byerne,  i  det  varme  Solskin.  I  det  samme  klang  det  forunderligt 
dejligt  over  deres  Hoveder,  de  saa  op  i  Vejret:  en  stor,  hvid  Svane  svæ- 
vede i  Luften;  den  var  saa  smuk  og  sang,  som  de  aldrig  før  havde  hørt 
nogen  Fugl  synge;  men  det  blev  mere  og  mere  svagt,  den  bøjede  sit  Ho- 
ved og  sank  ganske  langsomt  ned  for  deres  Fødder,  hvor  den  laa  død, 
den  smukke  Fugl. 

»To  saa  dejlige  Vinger,«  sagde  Rejsekammeraten,  »saa  hvide  og  store, 
som  de,  Fuglen  har,  ere  Penge  værd,  dem  vil  jeg  tage  med  mig!  kan  du 
nu  se,  at  det  var  godt,  jeg  fik  en  Sabel!«  og  saa  hug  han  med  eet  Slag 
begge  Vingerne  af  den  døde  Svane,  dem  vilde  han  beholde. 

De  rejste  nu  mange,  mange  Mile  frem  over  Bjergene,  til  de  til  sidst  foran 
sig  saa  en  stor  Stad  med  over  hundrede  Taarne,  der  skinnede  som  Sølv 
i  Solskinnet;  midt  i  Byen  var  et  prægtigt  Marmorslot,  tækket  med  det 
røde  Guld,  og  her  boede  Kongen. 

Johannes  og  Rejsekammeraten  vilde  ikke  straks  gaa  ind  i  Byen,  men 
bleve  i  Værtshuset  udenfor,  at  de  kunde  pynte  sig,  thi  de  vilde  se  pæne 
ud,  naar  de  kom  paa  Gaden.  Værten  fortalte  dem,  at  Kongen  var  saa  dan 
en  god  Mand,  der  aldrig  gjorde  noget  Menneske  noget,  hverken  det  ene 
eller  det  andet,  men  at  hans  Datter,  ja,  Gud  bevare  os!  det  var  en  slem 
Prinsesse.  Dejlighed  havde  hun  nok  af,  ingen  kunde  være  saa  smuk  og 
indtagende  som  hun,  men  hvad  hjalp  det,  hun  var  en  slem,  ond  Heks, 
der  var  Skyld  i,  at  saa  mange  dejlige  Prinser  havde  mistet  deres  Liv. 
Alle  Mennesker  havde  hun  givet  Lov  at  fri  til  hende;  enhver  kunde 
komme,  enten  han  var  en  Prins  eller  en  Stodder,  det  kunde  være  lige  eet 
og  det  samme;  han  skulde  bare  gætte  tre  Ting,  hun  spurgte  ham  om; 
kunde  lian  det,  saa  vilde  hun  gifte  sig  med  ham,  og  han  skulde  være 
Konge  over  det  hele  Land,  naar  hendes  Fader  døde;  men  kunde  han  ikke 
gætte  de  tre  Ting,  saa  lod  hun  ham  hænge  eller  halshugge,  saa  slem  og 
ond  var  den  dejlige  Prinsesse.  Hendes  Fader,  den  gamle  Konge,  var  saa 
bedrovet  derover,  men  han  kunde  ikke  forbyde  hende  at  være  saa  ond, 
for  han  havde  een  Gang  sagt,  han  vilde  aldrig  have  det  mindste  at  gøre 
med  hendes  Kærester,  hun  kunde  selv  gøre,  ligesom  hun  vilde.  Hver 
Gang  der  kom  en  Prins  og  skulde  gætte  for  at  faa  Prinsessen,  saa  kunde 
han  ikke  komme  ud  af  det,  og  saa  blev  han  hængt  eller  halshugget;  de 
havde  jo  varet  ham  i  Tide,  han  kunde  ladet  være  at  fri.  Den  gamle  Konge 
var  saa  bedrøvet  over  al  den  Sorg  og  Elendighed,  at  han  en  hel  Dag  om 
Aaret  laa  paa  Knæ,  med  alle  sine  Soldater,  og  bad,  at  Prinsessen  maatte 
blive  god,  men  det  vilde  hun  slet  ikke.  De  gamle  Koner,  som  drak  Bræn- 
devin, farvede  det  ganske  sort,  før  de  drak  det,  saaledes  sørgede  de,  og 
mere  kunde  de  ikke  gøre. 

»Den  hæslige  Prinsesse!«  sagde  Johannes,    hun  skulde  virkelig  have 


REJSEKA  M  M ERA  TEN 


39 


Ris,  det  kunde  hun  have  godt  af.  Bare  jeg  var  den  gamle  Konge,  hun 
skulde  nok  komme  til  at  spytte  røde  Grise!« 

I  det  samme  hørte  de  Folk  udenfor  raabe  Hurra.  Prinsessen  kom  forbi, 
og  hun  var  virkelig  saa  dejlig,  at  alle  Folk  glemte,  hvor  ond  hun  var, 
derfor  raabte  de  Hurra.  Tolv  dejlige  Jomfruer,  alle  sammen  i  hvide  Sil- 
kekjoler og  med  en  Guldtulipan  i  Haanden,  red  paa  kulsorte  Heste  ved 
Siden  af  hende;  Prinsessen  selv  havde  en  kridhvid  Hest,  pyntet  med  Dia- 
manter og  Rubiner,  hendes  Ridedragt  var  af  det  pure  Guld,  og  Pisken, 
hun  havde  i  Haanden,  saa  ud,  som  den  var  en  Solstraale;  Guldkronen 
paa  Hovedet  var  ligesom  smaa  Stjerner  oppe  fra  Himlen,  og  Kaaben  var 
syet  af  over  tusinde  dejlige  Sommerfuglevinger;  alligevel  var  hun  meget 
smukkere  end  alle  hendes  Klæder. 

Da  Johannes  fik  hende  at  se,  blev  han  saa  rød  i  sit  Ansigt  som  et  dryp- 
pende Blod,  og  han  kunde  knap  sige  et  eneste  Ord:  Prinsessen  saa  jo 
ganske  ud  som  den  dejlige  Pige  med  Guldkrone  paa,  han  havde  drømt 
om  den  Nat,  hans  Fader  var  død.  Han  fandt  hende  saa  smuk  og  kunde 
ikke  lade  være  at  holde  saa  meget  af  hende.  Det  var  bestemt  ikke  sandt, 
sagde  han,  at  hun  kunde  være  en  ond  Heks,  der  lod  Folk  hænge  eller 
halshugge,  naar  de  ikke  kunde  gætte,  hvad  hun  forlangte  af  dem.  Enhver 
har  jo  Lov  at  fri  til  hende,  endogsaa  den  fattigste  Stodder,  jeg  vil  virkelig 
gaa  op  paa  Slottet,  for  jeg  kan  ikke  lade  være!« 

De  sagde  alle  sammen,  at  det  skulde  han  ikke  gøre,  det  vilde  bestemt 
gaa  ham  ligesom  alle  de  andre.  Rejsekammeraten  raadede  ham  ogsaa 
derfra,  men  Johannes  mente,  det  gik  nok  godt,  børstede  sine  Sko  og  sin 
Kjole,  vadskede  Ansigt  og  Hænder,  kæmmede  sit  smukke,  gule  Haar  og 
gik  saa  ganske  alene  ind  til  Byen  og  op  paa  Slottet. 

» Kom  ind ! «  sagde  den  gamle  Konge,  da  Johannes  bankede  paa  Døren.  - 
Johannes  lukkede  op,  og  den  gamle  Konge,  i  Slaabrok  og  broderede  Totler, 
kom  ham  i  Møde,  Guldkronen  havde  han  paa  Hovedet,  Scepteret  i  den 
ene  Haand  og  Guldæblet  i  den  anden.  »Bi  lidt!«  sagde  han  og  fik  Æblet 
op  under  Armen  for  at  kunne  række  Johannes  Haanden.  Men  saa  snart 
han  fik  at  høre,  det  var  en  Frier,  begyndte  han  saaledes  at  græde,  at 
baade  Scepter  og  Æble  faldt  paa  Gulvet,  og  han  maatte  tørre  Øjnene  i 
sin  Slaabrok.  Den  stakkels  gamle  Konge! 

»Lad  være!«  sagde  han,  »det  gaar  dig  galt  ligesom  alle  de  andre.  Nu 
skal  du  bare  se!«  Saa  førte  han  Johannes  ud  i  Prinsessens  Lysthave;  der 
saa  forskrækkeligt  ud!  Oppe  i  hvert  Træ  hang  tre,  fire  Kongesønner,  der 
havde  friet  til  Prinsessen,  men  ikke  kunnet  gætte  de  Ting,  hun  havde 
sagt  dem.  Hver  Gang  det  blæste,  ranglede  alle  Knoglerne,  saa  de  smaa 
Fugle  bleve  forskrækkede  og  turde  aldrig  komme  ind  i  den  Have;  alle 
Blomsterne  vare  bundne  op  med  Menneskeben,  og  i  Urtepotterne  stod 
Dødningehoveder  og  grinte.  Det  var  rigtignok  en  Have  for  en  Prinsesse. 

Her  kan  du  se!«  sagde  den  gamle  Konge,  »det  vil  gaa  dig  ligesom  alle 
de  andre,  du  her  ser!  lad  derfor  heller  være!  Du  gør  mig  virkelig  ulykke- 
lig, for  jeg  tager  mig  det  saa  nær!« 

Johannes  kyssede  den  gode,  gamle  Konge  paa  Haanden  og  sagde,  det 
gik  nok  godt,  for  han  holdt  saa  meget  af  den  dejlige  Prinsesse. 

I  det  samme  kom  Prinsessen  selv  med  alle  sine  Damer  ridende  ind  i  Slots- 
gaarden,  de  gik  derfor  ud  til  hende  og  sagde  God  Dag.  Hun  var  rigtignok 
dejlig,  rakte  Johannes  Haanden,  og  han  holdt  endnu  meget  mere  af  hende 
end  for,  hun  kunde  bestemt  ikke  være  en  slem,  ond  Heks,  som  alle  Folk 
sagde  om  hende.  De  gik  op  i  Salen,  og  de  smaa  Pager  præsenterede  Syl- 
tetøj  og  Pebernødder  for  dem,  men  den  gamle  Konge  var  saa  bedrøvet, 
han  kunde  slel  ikke  spise  noget,  og  Pebernødderne  vare  ham  ogsaa  for 
haarde. 

Del  blev  nu  bestemt,  at  Johannes  skulde  komme  igen  op  paa  Slottet 
næste  Morgen,  da  vilde  Dommerne  og  hele  Raadet  være  forsamlede  og 
høre,  hvorledes  han  kom  ud  af  det  med  at  gætte.  Kom  han  godt  ud  af 
det,  saa  skulde  han  endnu  komme  to  Gange  til,  men  der  var  endnu  aldrig 
nogen,  som  havde  gættet  den  første  Gang,  og  saa  maatte  de  miste  Livet. 

Johannes  var  slet  ikke  bedrøvet  for,  hvorledes  det  vilde  gaa  ham,  han 
var  just  fornøjet,  tænkte  kun  paa  den  dejlige  Prinsesse  og  troede  ganske 
vist,  at  den  gode  Gud  nøk  hjalp  ham,  men  hvorledes,  det  vidste  han  slet 
ikke  og  vilde  heller  ikke  tænke  derpaa.  Han  dansede  hen  ad  Landevejen, 
da  han  gik  tilbage  til  Værtshuset,  hvor  Rejsekammeraten  ventede  paa 
ham. 

Johannes  kunde  ikke  blive  færdig  med  at  fortælle,  hvor  nydelig  Prin- 
sessen havde  været  imod  ham,  og  hvor  dejlig  hun  var;  han  længtes  alle- 
rede saa  meget  efter  den  næste  Dag,  han  skulde  derind  paa  Slottet  og 
forsøge  sin  Lykke  med  at  gætte. 

Men  Rejsekammeraten  rystede  med  Hovedet  og  var  ganske  bedrøvet. 
Jeg  holder  saa  meget  af  dig!«  sagde  han,  »vi  kunde  endnu  have  været 
længe  sammen,  og  nu  skal  jeg  allerede  miste  dig!  Du  stakkels  kære  Jo- 
hannes, jeg  kunde  gerne  græde,  men  jeg  vil  ikke  forstyrre  din  Glæde  den 
sidste  Aften  maaske,  vi  ere  sammen.  Vi  ville  være  lystige,  rigtig  lystige; 
i  Morgen,  naar  du  er  borte,  har  jeg  Lov  til  at  græde!« 

Alle  Folk  inde  i  Ryen  havde  straks  faaet  at  vide,  at  der  var  kommet  en 
ny  Frier  til  Prinsessen,  og  der  var  derfor  en  stor  Redrøvelse.  Komediehuset 
blev  lukket,  alle  Kagekonerne  bandt  sort  Flor  om  deres  Sukkergrise,  Kon- 
gen og  Præsterne  laa  paa  Knæ  i  Kirken,  der  var  saadan  en  Redrøvelse, 
for  det  kunde  jo  ikke  gaa  Johannes  bedre,  end  det  var  gaaet  alle  de  andre 
Friere. 

Ud  paa  Aftenen  lavede  Rejsekammeraten  en  stor  Rolle  Punch  og  sagde 
til  Johannes,  at  nu  skulde  de  være  rigtig  lystige  og  drikke  Prinsessens 

Skaal.  Men  da  Johannes  havde  drukket  to  Glas,  blev  han  saa  søvnig,  at  det 
var  ham  ikke  muligt  at  holde  Øjnene  oppe,  han  maatte  falde  i  Søvn.  Rejse- 
kammeraten løftede  ham  ganske  sagte  op  fra  Stolen  og  lagde  ham  hen  i 
Sengen,  og  da  det  saa  blev  mørk  Nat,  tog  han  de  to  store  Vinger,  han 
havde  hugget  af  Svanen,  bandt  dem  fast  paa  sine  Skuldre,  det  største  Ris, 
han  havde  faaet  af  den  gamle  Kone,  der  faldt  og  brækkede  Renet,  stak 
han  i  sin  Lomme,  lukkede  Vinduet  op  og  fløj  saa  ind  over  Ryen,  lige  hen 


til  Slottet,  hvor  han  satte  sig  i  en  Krog  oppe  under  det  Vindue,  der  gik 
ind  til  Prinsessens  Sovekammer. 

Det  var  ganske  stille  i  hele  Ryen;  nu  slog  Klokken  tre  Kvarter  til  tolv, 
Vinduet  gik  op,  og  Prinsessen  fløj  i  en  stor,  hvid  Kaabe  og  med  lange, 
sorte  Vinger  hen  over  Ryen,  ud  til  et  stort  Rjerg;  men  Rejsekammeraten 
gjorde  sig  usynlig,  saaledes  at  hun  slet  ikke  kunde  se  ham,  fløj  bag  efter 
og  piskede  paa  Prinsessen  med  sit  Ris,  saa  at  der  ordentlig  kom  Rlod, 
hvor  han  slog.  U,  det  var  en  Fart  helt  igennem  Luften,  Vinden  tog  i 
hendes  Kaabe,  der  bredte  sig  ud  til  alle  Sider  ligesom  et  stort  Skibssejl, 
og  Maanen  skinnede  igennem  den. 

»Hvor  det  hagler!  hvor  det  hagler!«  sagde  Prinsessen  ved  hvert  Slag, 
hun  fik  af  Riset,  og  det  kunde  hun  have  godt  af.  Endelig  kom  hun  da  ud 

lil  Bjerget  og  bankede  paa.  Det  rullede  ligesom  Torden,  idet  Bjerget  aab- 
nede  sig.  og  Prinsessen  gik  derind,  Rejsekammeraten  fulgte  med,  for  slet 
ingen  kunde  se  ham,  han  var  usynlig.  De  gik  igennem  en  stor,  lang  Gang, 
hvor  Væggene  gnistrede  ganske  forunderligt,  det  var  over  tusinde  gloende 
Edderkopper,  der  lob  op  og  ned  ad  Muren  og  lyste  ligesom  Ild.  Nu  kom 
de  i  en  stor  Sal,  bygget  af  Sølv  og  Guld,  Blomster,  saa  store  som  Solsikker, 
rode  og  blaa,  skinnede  fra  Væggene,  men  ingen  kunde  plukke  de  Blomster, 
for  Stilkene  vare  fæle,  giftige  Slanger,  og  Blomsterne  vare  Ild,  der  stod 
dem  ud  af  Munden.  Hele  Loftet  var  besat  med  skinnende  Sankt-Hans-Orme 
og  himmelblaa  Flagermus,  der  slog  med  de  tynde  Vinger;  det  saa  ganske 
forunderligt  ud.  Midt  paa  Gulvet  var  en  Trone,  baaren  af  fire  Hesteben- 
rade, som  havde  Seletoj  af  de  rode  Ild-Edderkopper,  Tronen  selv  var  af 
mælkehvidt  Glas,  og  Puderne  til  at  sidde  paa  vare  smaa,  sorte  Mus,  der 
bed  hinanden  i  Halen.  Oven  over  den  var  et  Tag  af  rosenrødt  Spindelvæv, 
besat  med  de  nydeligste  smaa,  grønne  Fluer,  der  skinnede  som  Ædelstene. 
Midt  paa  Tronen  sad  en  gammel  Trold,  med  Krone  paa  det  stygge  Hoved 
og  et  Scepter  i  Haanden.  Han  kyssede  Prinsessen  paa  hendes  Pande,  lod 
hende  sidde  ved  Siden  af  sig  paa  den  kostbare  Trone,  og  nu  begyndte 
Musikken.  Store,  sorte  Græshopper  spillede  paa  Mundharpe,  og  Uglen 
slog  sig  selv  paa  Maven,  for  den  havde  ingen  Tromme.  Det  var  en  løjerlig 
Koneert.  Smaa  bitte  Nisser,  med  en  Lygtemand  paa  Huen,  dansede  rundt 
i  Salen.  Ingen  kunde  se  Rejsekammeraten,  han  havde  stillet  sig  lige  bag 
ved  Tronen  oa  borte  02;  saa  alle  Tine.  Hoffolkene,  som  nu  ogsaa  kom  ind, 
vare  saa  pæne  og  fornemme,  men  den,  der  rigtigt  kunde  se,  mærkede  nok, 
hvorledes  de  havde  det.  Det  var  ikke  andet  end  Kosteskafter  med  Kaal- 
hoveder  paa,  som  Trolden  havde  hekset  Liv  i  og  givet  de  broderede 
Klæder.  Men  det  kunde  jo  ogsaa  være  det  samme,  de  brugtes  kun  til  Stads. 

Da  der  nu  var  danset  noget,  fortalte  Prinsessen  til  Trolden,  at  hun  havde 
faaet  en  ny  Frier,  og  spurgte  derfor,  hvad  hun  vel  skulde  tænke  paa  at 
spørge  ham  om  næste  Morgen,  naar  han  kom  op  paa  Slottet. 

Hør!  sagde  Trolden,  nu  skal  jeg  sige  dig  noget!  Du  skal  tage  noget 
meget  let,  for  saa  falder  han  slet  ikke  paa  det.  Tænk  du  paa  din  ene  Sko. 
Det  gætter  han  ikke.  Lad  saa  Hovedet  hugge  af  ham,  men  glem  ikke,  naar 
du  i  Morgen  Nat  kommer  herud  igen  til  mig,  at  bringe  mig  hans  Øjne,  for 
dem  vil  jeg  spise!« 

Prinsessen  nejede  ganske  dybt  og  sagde,  hun  skulde  ikke  glemme  Øjnene. 
Trolden  lukkede  nu  Bjerget  op,  og  hun  fløj  hjem  igen,  men  Rejsekamme- 
raten fulgte  med  og  pryglede  hende  saa  stærkt  med  Riset,  at  hun  sukkede 
ganske  dybt  over  det  stærke  Haglvejr  og  skyndte  sig  alt  hvad  hun  kunde 
med  at  komme  igennem  Vinduet  ind  i  sit  Sovekammer;  men  Rejsekam- 
meraten fløj  tilbage  lil  Kroen,  hvor  Johannes  endnu  sov,  løste  sine  Vinger 
af  og  lagde  sig  saa  ogsaa  paa  Sengen,  for  han  kunde  sagtens  være  træt. 

Det  var  ganske  tidligt  om  Morgenen,  da  Johannes  vaagnede,  Rejsekam- 
meraten stod  ogsaa  op  og  fortalte,  at  han  i  Nat  havde  drømt  en  meget 
underlig  Drøm  om  Prinsessen  og  hendes  Sko,  og  bad  ham  derfor  ende- 
lig at  spørge,  om  Prinsessen  ikke  skulde  have  tænkt  paa  sin  Sko.  For  det 
var  jo  det,  han  havde  hørt  af  Trolden  inde  i  Bjerget,  men  han  vilde  ikke 
fortælle  Johannes  noget  derom,  bad  ham  bare  at  spørge,  om  hun  havde 
tænkt  paa  sin  Sko. 

»Jeg  kan  lige  saa  godt  spørge  om  det  ene,  som  om  det  andet,«  sagde 
Johannes,  » maaske  kan  det  være  ganske  rigtigt,  hvad  du  har  drømt,  for 
jeg  tror  nu  alle  Tider,  Vor  Herre  hjælper  mig  nok!  Men  jeg  vil  dog  sige 
dig  Farvel,  for  gætter  jeg  galt,  faar  jeg  dig  aldrig  mere  at  se!« 

Saa  kyssede  de  hinanden,  og  Johannes  gik  ind  til  Byen  og  op  paa  Slottet. 
Hele  Salen  var  ganske  fyldt  med  Mennesker,  Dommerne  sad  i  deres  Læne- 
stole og  havde  Ederdunsdyner  under  Hovedet,  for  de  havde  saa  meget 
at  tænke  paa.  Den  gamle  Konge  stod  op  og  tørrede  sine  Øjne  i  et  hvidt 
Lommetørklæde.  Nu  traadte  Prinsessen  ind,  hun  var  endnu  meget  dejli- 
gere end  i  Gaar  og  hilsede  saa  kærligt  til  dem  alle  sammen,  men  Johannes 
gav  hun  Haanden  og  sagde:   God  Morgen,  du!  < 

Nu  skulde  Johannes  til  at  gætte,  hvad  hun  havde  tænkt  paa.  Gud,  hvor 
hun  saa  venligt  paa  ham,  men  lige  idet  hun  hørte  ham  sige  det  ene  Ord: 
Sko,  blev  hun  kridhvid  i  Ansigtet  og  rystede  over  sin  hele  Krop,  men  det 
kunde  ikke  hjælpe  hende  noget,  for  han  havde  gættet  rigtigt. 

Hille  den!  hvor  den  gamle  Konge  blev  glad;  han  slog  en  Kolbøtte,  saa 
det  stod  efter,  og  alle  Folk  klappede  i  Hænderne  for  ham  og  for  Johannes, 
der  nu  havde  gættet  rigtigt  den  første  Gang. 

Rejsekammeraten  straalede  af  Fornøjelse,  da  han  fik  at  vide,  hvor  godt 
det  var  gaaet  af;  men  Johannes  lukkede  sine  Hænder  sammen  og  takkede 
den  gode  Gud,  der  vist  nok  vilde  hjælpe  ham  igen  de  to  andre  Gange. 
Næste  Dag  skulde  der  allerede  gættes  igen. 

Aftenen  gik  ligesom  den  i  Gaar.  Da  Johannes  sov,  fløj  Rejsekammeraten 
efter  Prinsessen  ud  til  Bjerget  og  pryglede  hende  endnu  stærkere  end  for- 
rige Gang,  for  nu  havde  han  taget  to  Ris;  ingen  fik  ham  at  se,  og  han 
hørte  alle  Ting.  Prinsessen  vilde  tænke  paa  sin  Handske,  og  det  fortalte 
han  til  Johannes,  ligesom  om  det  var  en  Drøm;  Johannes  kunde  da  nok 
gætte  rigtigt,  og  der  blev  saadan  en  Glæde  paa  Slottet.  Hele  Hoffet  slog 
Kolbøtter,  ligesom  de  havde  set  Kongen  gøre  den  første  Gang;  men  Prin- 
sessen laa  paa  Sofaen  og  vilde  ikke  sige  et  eneste  Ord.  Nu  kom  det  an 
paa,  om  Johannes  kunde  gætte  den  tredie  Gang.  Gik  det  godt,  skulde  han 
jo  have  den  dejlige  Prinsesse  og  arve  det  hele  Kongerige,  naar  den  gamle 
Konge  døde;  gættede  han  galt,  saa  skulde  han  miste  sit  Liv,  og  Trolden 
vilde  spise  hans  smukke  blaa  Øjne. 

Aftenen  før  gik  Johannes  tidlig  i  sin  Seng,  læste  sin  Aftenbøn  og  sov 

saa  ganske  roligt;  men  Rejsekammeraten  spændte  Vingerne  paa  sin  Ryg, 
bandt  Sablen  ved  sin  Side  og  tog  alle  tre  Ris  med  sig  og  fløj  saa  til  Slottet. 

Det  var  ganske  bælgmørk  Nat,  det  stormede,  saa  Tagstenene  fløj  af 
Husene,  og  Træerne  inde  i  Haven,  hvor  Benradene  hang,  svajede  ligesom 
Siv,  naar  det  blæste;  det  lynede  hvert  Øjeblik,  og  Tordenen  rullede,  lige- 
som det  kun  var  et  eneste  Skrald,  der  varede  hele  Natten.  Nu  slog  Vin- 
duet op,  og  Prinsessen  fløj  ud;  hun  var  saa  bleg  som  en  død,  men  hun  lo 
ad  det  onde  Vejr,  syntes,  det  var  ikke  stærkt  nok,  og  hendes  hvide  Kaabe 
hvirvlede  rundt  i  Luften  ligesom  et  stort  Skibssejl,  men  Rejsekammeraten 
piskede  hende  saadan  med  sine  tre  Ris,  saa  Blodet  dryppede  ned  paa 
Jorden,  og  hun  til  sidst  næppe  kunde  flyve  længer.  Endelig  kom  hun  da 
ud  til  Bjerget. 

»Det  hagler  og  stormer,«  sagde  hun;  »aldrig  har  jeg  været  ude  i  saadant 
et  Vejr. « 

»Man  kan  ogsaa  faa  for  meget  af  det  gode,«  sagde  Trolden.  Nu  fortalte 
hun  ham,  at  Johannes  ogsaa  havde  gættet  rigtigt  anden  Gang;  gjorde  han 
nu  det  samme  i  Morgen,  da  havde  han  vundet,  og  hun  kunde  aldrig  mere 
komme  ud  til  ham  i  Bjerget,  skulde  aldrig  kunne  gøre  saadanne  Trold- 
kunster som  før;  derfor  var  hun  ganske  bedrøvet. 

»Han  skal  ikke  kunne  gætte,«  sagde  Trolden,  jeg  skal  nok  finde  paa 
noget,  han  aldrig  har  tænkt  paa!  eller  ogsaa  maa  han  være  en  større 
Troldmand  end  jeg.  Men  nu  ville  vi  være  lystige!«  og  saa  tog  han  Prin- 
sessen i  begge  Hænder,  og  de  dansede  rundt  med  alle  de  smaa  Nisser  og 
Lygtemænd,  der  vare  i  Stuen;  de  røde  Edderkopper  sprang  lige  saa  lystigt 
op  og  ned  ad  Væggen,  det  saa  ud,  som  Ildblomsterne  gnistrede.  Uglen 
slog  paa  Tromme,  Faarekyllingerne  peb,  og  de  sorte  Græshopper  blæste 
paa  Mundharpe.  Det  var  et  lystigt  Bal!  — 

Da  de  nu  havde  danset  længe  nok,  maatte  Prinsessen  hjem,  for  ellers 
kunde  hun  blive  savnet  paa  Slottet;  Trolden  sagde,  han  nok  vilde  følge 
hende,  saa  vare  de  dog  saa  længe  sammen  endnu. 

De  fløj  da  af  Sted  i  det  onde  Vejr,  og  Rejsekammeraten  sled  sine  tre 
Ris  op  paa  deres  Rygstykker;  aldrig  havde  Trolden  været  ude  i  saadant 
et  Haglvejr.  Uden  for  Slottet  sagde  han  Farvel  til  Prinsessen  og  hviskede 
i  det  samme  til  hende:  »Tænk  paa  mit  Hoved!«  men  Rejsekammeraten 
hørte  det  nok,  og  lige  i  det  Øjeblik,  Prinsessen  smuttede  igennem  Vinduet 
ind  i  sit  Sovekammer,  og  Trolden  vilde  vende  om  igen,  greb  han  ham 
i  hans  lange,  sorte  Skæg  og  hug  med  Sablen  hans  ækle  Troldhoved  af 
lige  ved  Skuldrene,  saa  Trolden  ikke  engang  fik  det  selv  at  se;  Krop- 
pen kastede  han  ud  i  Søen  til  Fiskene,  men  Hovedet  dykkede  han  kun 
ned  i  Vandet  og  bandt  det  saa  ind  i  sit  Silkelommetørklæde,  tog  det  med 
hjem  i  Værtshuset  og  lagde  sig  til  at  sove. 

Næste  Morgen  gav  han  Johannes  Lommetørklædet,  men  sagde,  han 

ikke  maatte  løse  det  op,  før  Prinsessen  spurgte,  hvad  det  var,  hun  havde 
tænkt  paa. 

Der  var  saa  mange  Mennesker  i  den  store  Sal  paa  Slottet,  at  de  stod  op 
ad  hinanden  ligesom  Radiser,  der  ere  bundne  i  et  Knippe.  Raadet  sad  i 
deres  Stole  med  de  bløde  Hovedpuder,  og  den  gamle  Konge  havde  nye 
Klæder  paa,  Guldkronen  og  Scepteret  var  poleret,  det  saa  ganske  nyde- 
ligt ud;  men  Prinsessen  var  ganske  bleg  og  havde  en  kulsort  Kjole  paa, 
ligesom  hun  skulde  til  Begravelse. 

Hvad  har  jeg  tænkt  paa?«  sagde  hun  til  Johannes,  og  straks  løste  han 
Lommetørklædet  op  og  blev  selv  ganske  forskrækket,  da  han  saa  det  fæle 
Troldhoved.  Det  gøs  i  alle  Mennesker,  for  det  var  forskrækkeligt  at  se, 
men  Prinsessen  sad  ligesom  et  Stenbillede  og  hun  kunde  ikke  sige  et  eneste 
Ord;  til  sidst  rejste  hun  sig  op  og  gav  Johannes  Haanden,  for  han  havde 
jo  gættet  rigtigt;  hun  saa  hverken  paa  den  ene  eller  den  anden,  men  suk- 
kede ganske  dybt:   Nu  er  du  min  Herre!  I  Aften  vil  vi  holde  Bryllup! 

Det  kan  jeg  lide!  sagde  den  gamle  Konge,  saaledes  skal  vi  have  det! 
Alle  Folk  raabte  Hurra,  Vagtparaden  gjorde  Musik  i  Gaderne,  Klokkerne 
ringede,  og  Kagekonerne  tog  det  sorte  Flor  af  deres  Sukkergrise,  for  nu 
var  der  Glæde.  Tre  hele  stegte  Okser,  fyldte  med  Ænder  og  Høns,  bleve 
satte  midt  paa  Torvet,  enhver  kunde  der  skære  sig  et  Stykke;  i  Vand- 
springene sprang  den  dejligste  Vin,  og  købte  man  en  Skillings  Kringle  hos 
Bageren,  fik  man  seks  store  Boller  i  Tilgift  og  det  Boller  med  Rosiner  i. 

Om  Aftenen  var  hele  Byen  illumineret,  og  Soldaterne  skød  med  Kano- 
ner, og  Drengene  med  Knaldperler,  og  der  blev  spist  og  drukket,  klinket 
og  sprunget  oppe  paa  Slottet,  alle  de  fornemme  Herrer  og  dejlige  Frøkener 
dansede  med  hinanden;  man  kunde  langt  borte  høre,  hvor  de  sang: 

»Her  er  saa  mange  smukke  Piger, 
som  vil  ha'  dem  en  Svingom, 
de  begærer  Tamburmarchen. 
Smukke  Pige,  vend  dig  om! 
Danser  og  tramper, 
saa  Skosaallerne  faldera!« 

Men  Prinsessen  var  jo  en  Heks  endnu  og  holdt  slet  ikke  noget  af  Jo- 
hannes; det  huskede  Rejsekammeraten  paa,  og  derfor  gav  han  Johannes 
tre  Fjer  af  Svanevingerne  og  en  lille  Flaske  med  nogle  Draaber  i,  sagde 
til  ham,  at  han  skulde  lade  sætte  ved  Brudesengen  et  stort  Kar,  fyldt  med 
Vand,  og  naar  da  Prinsessen  vilde  stige  op  i  Sengen,  skulde  han  give 
hende  et  lille  Stød,  saa  hun  faldt  ned  i  Vandet,  hvor  han  skulde  dykke 
hende  tre  Gange,  efter  først  at  have  kastet  Fjerene  og  Draaberne  deri,  saa 
vilde  hun  blive  fri  for  sin  Trolddom  og  komme  til  at  holde  saa  meget  af 
ham. 

Johannes  gjorde  alt,  hvad  Rejsekammeraten  havde  raadet  ham;  Prin- 
sessen skreg  ganske  højt,  idet  han  dykkede  hende  ned  under  Vandet,  og 
sprællede  ham  under  Hænderne,  som  en  stor,  kulsort  Svane  med  gnist- 
rende Øjne;  da  hun  anden  Gang  kom  op  over  Vandet  igen,  var  Svanen 
hvid,  paa  en  eneste  sort  Ring  nær,  den  havde  om  Halsen.  Johannes  bad 
fromt  til  Vor  Herre  og  lod  Vandet  tredie  Gang  spille  hen  over  Fuglen,  og 
i  samme  Øjeblik  forvandledes  den  til  den  dejligste  Prinsesse.  Hun  var 
endnu  smukkere  end  før  og  takkede  ham  med  Taarer  i  sine  dejlige  Øjne, 
fordi  han  havde  hævet  hendes  Fortryllelse. 

Næste  Morgen  kom  den  gamle  Konge  med  hele  sin  Hofstat,  og  der  var 
en  Gratuleren  til  langt  op  paa  Dagen;  til  allersidst  kom  da  Rejsekamme- 
raten, han  havde  sin  Stok  i  Haanden  og  Vadsækken  paa  Nakken.  Johan- 
nes kyssede  ham  saa  mange  Gange,  sagde,  han  maatte  ikke  rejse  bort, 
han  skulde  blive  hos  ham,  thi  han  var  jo  Skyld  i  hele  hans  Lykke.  Men 
Rejsekammeraten  rystede  med  Hovedet  og  sagde  saa  mildt  og  venligt: 
»Nej,  nu  er  min  Tid  omme.  Jeg  har  kun  betalt  min  Gæld.  Kan  du  huske 
den  døde  Mand,  de  onde  Mennesker  vilde  gøre  Fortræd.  Du  gav  alt,  hvad 
du  ejede,  for  at  han  kunde  have  Ro  i  sin  Grav.  Den  døde  er  jeg!  « 

I  det  samme  var  han  borte.  — 

Brylluppet  varede  nu  en  hel  Maaned,  Johannes  og  Prinsessen  holdt  saa 
meget  af  hinanden,  og  den  gamle  Konge  levede  mange  fornøjede  Dage  og 
lod  deres  smaa  bitte  Børn  ride  Ranke  paa  sit  Knæ  og  lege  med  sit  Scepter, 
men  Johannes  var  Konge  over  hele  Riget. 

Der  var  saa  meget  Legetøj  i  Børnenes  Stue;  øverst  paa  Skabet  stod 
Sparebøssen,  den  var  af  Lertøj,  i  Skikkelse  af  en  Gris;  den  havde 
naturlig  Sprække  i  Ryggen,  og  Sprækken  var  med  en  Kniv  gjort  større, 
at  der  ogsaa  kunde  gaa  Sølvdalere  ind,  og  der  var  gaaet  to,  foruden 
mange  andre  Skillinger.  Pengegrisen  var  saa  proppet,  at  han  ikke  længer 
kunde  rasle,  og  det  er  det  højeste,  en  Pengegris  kan  bringe  det  til.  Der 
stod  han  nu  øverst  paa  Hylden  og  saa  ned  paa  alt  i  Stuen,  han  vidste  nok, 
at  med  hvad  han  havde  i  Maven  kunde  han  købe  det  hele,  og  det  er  at 
have  en  god  Bevidsthed. 

Det  tænkte  de  andre  ogsaa  paa,  om  de  ikke  sagde  det,  der  var  jo  andet 
at  tale  om.  Kommodeskuffen  stod  paa  Klem,  og  der  viste  sig  en  stor  Dukke, 
noget  gammel  var  hun  og  klinket  i  Halsen;  hun  saa  ud  og  sagde:  »Skal 
vi  nu  lege  Mennesker,  det  er  jo  altid  noget!  <  Og  saa  blev  der  et  Røre,  selv 
Skilderierne  vendte  sig  paa  Væggen,  de  viste,  de  ogsaa  havde  Bagside, 
men  det  var  ikke  for  at  sige  imod. 

Det  var  midi  om  Natten,  Maanen  skinnede  ind  ad  Vindnet  os  sav  fri 
Belysning.  Nu  skulde  Legen  begynde,  og  alt  var  indbudet,  selv  Barne- 
vognen, der  dog  hørte  til  det  grovere  Legetøj,  Enhver  er  god  for  sig!« 
sagde  den,  »man  kan  ikke  alle  være  af  Adel!  Nogen  maa  gøre  Gavn,  som 


man  siger. 


Pengegrisen  var  den  eneste,  som  fik  Indbydelsen  skriftligt,  han  stod 
for  højt  til,  at  de  troede,  at  han  kunde  hore  den  mundtlig,  og  gav  heller 


ikke  Svar,  om  han  kom,  for  han  kom  ikke;  skulde  han  med,  maatte  han 
nyde  det  hjemmefra,  det  kunde  de  rette  sig  efter,  og  det  gjorde  de. 

Det  lille  Dukketeater  blev  straks  stillet  op  saaledes,  at  han  kunde  se 
lige  ind  i  det;  de  vilde  begynde  med  Komedie,  og  saa  skulde  der  være 
Te  og  Forstandsøvelse,  og  med  den  begyndte  de  straks;  Gyngehesten 
lalle  om  Trænering  og  Fuldblod,  Barnevognen  om  Jernbaner  og  Damp- 
kraft -  -  det  var  jo  alt  sammen  noget,  der  hørte  til  deres  Fag,  og  som  de 
kunde  tale  om.  Stueuret  talte  om  Politik  -  -  tik  -  tik!  det  vidste,  hvad 
Klokken  var  slaaet,  men  man  sagde,  at  det  gik  ikke  rigtigt.  Spanskrørs- 
stokken stod  og  var  stolt  af  sin  Dupsko  og  Sølvknap,  han  var  jo  beslaaet 
foroven  og  forneden;  i  Sofaen  laa  to  broderede  Puder,  de  vare  nydelige 
og  dumme  -  -  og  saa  kunde  Komedien  begynde. 

Alle  sad  de  og  saa  til,  og  der  blev  bedet  om,  at  man  vilde  smælde, 

knalde  og  rumle,  ligesom  man  var  fornøjede  til.  Men  Ridepisken  sagde, 
at  han  aldrig  smældede  for  de  gamle,  men  kun  for  de  uforlovede.  »Jeg 
knalder  for  alt!«  sagde  Knaldperlen.  »Et  Sted  skal  man  jo  være!«  mente 
Spyttebakken;  det  var  nu  saadan  enhvers  Tanke  ved  at  være  paa  Kome- 
die. Stykket  duede  ikke,  men  det  blev  godt  givet;  alle  de  spillende  vendte 
den  malede  Side  udad,  de  vare  kun  til  at  se  paa  een  Led,  ikke  paa  Vrangen; 
og  alle  spillede  de  udmærket,  helt  forud  af  Teatret,  Traaden  var  for  lang 
i  dem,  men  saa  bleve  de  mere  mærkbare.  Den  klinkede  Dukke  blev  saa 
betaget,  at  hun  blev  los  i  Klinken,  og  Pengegrisen  blev  paa  sin  Maade  saa 
betaget,  at  han  besluttede  at  gøre  noget  for  en  af  dem,  sætte  ham  i  sit 
Testamente,  som  den,  der  skulde  ligge  i  aaben  Begravelse  med  ham,  naar 
den  Tid  kom. 

Det  var  en  sand  Nydelse,  saa  at  man  opgav  Tevandet  og  blev  ved  For- 
standsøvelsen,  det  kaldte  man  at  lege  Mennesker,  og  der  var  ingen  Ond- 
skab deri,  for  de  legede  kun  -  -  og  enhver  tænkte  paa  sig  og  paa  hvad 
Pengegrisen  tænkte,  og  Pengegrisen  tænkte  længst,  han  tænkte  jo  paa 
Testament  og  Begravelse  —  og  naar  kom  det  i  Stand?  —  altid  før  man 
venter  det!  -  -  Knak!  der  laa  han  fra  Skabet  -  -  laa  paa  Gulvet  i  Stumper 
og  Stykker,  medens  Skillingerne  dansede  og  sprang;  de  mindste  snurrede, 
de  store  trillede,  især  den  ene  Sølvdaler,  han  vilde  ordentlig  ud  i  Verden. 
Og  det  kom  han,  og  det  kom  de  alle  sammen;  og  Skaarene  af  Pengegrisen 
kom  i  Bøtten,  men  paa  Skabet  selv  stod  igen  næste  Dag  en  ny  Pengegris 
af  Lertøj,  der  var  endnu  ikke  en  Skilling  i  den,  derfor  kunde  den  heller 
ikke  rasle,  deri  lignede  han  den  anden,  det  var  altid  en  Begyndelse  —  og 
med  den  vil  vi  ende. 


I 


EN  BEGYNDELSE 

Det  var  i  København,  paa  Østergade,  i  et  af  Husene  ikke  langt  fra  Kon- 
gens Nytorv,  at  der  var  stort  Selskab,  for  det  maa  man  have  imel- 
lem, saa  er  det  gjort,  og  saa  kan  man  blive  inviteret  igen.  Den  ene  Halv- 
del af  Selskabet  sad  allerede  ved  Spillebordene,  og  den  anden  Halvdel 
ventede  paa,  hvad  der  vilde  komme  ud  af  Fruens:  »Ja,  nu  skulde  vi  se 
til  at  finde  paa  noget! «  Saa  vidt  var  man,  og  Samtalen  gik,  som  den  kunde. 
Blandt  andet  faldt  ogsaa  Talen  paa  Middelalderen ;  enkelte  ansaa  denne  for 
langt  bedre  end  vor  Tid,  ja,  Justitsraad  Knap  forsvarede  saa  ivrig  denne 
Mening,  at  Fruen  straks  holdt  med  ham,  og  begge  ivrede  da  mod  Ørsteds 

Ord  i  Almanakken  om  gamle  og  ny  Tider,  hvori  vor  Tidsalder  i  det  væ- 
sen Hige  sættes  øverst.  Jnstitsraaden  ansaa  Kong  Hans's  Tid  for  den  dej- 
ligste og  allerlykkeligste. 

Under  al  den  Snak  for  og  imod,  der  ikke  blev  afbrudt  uden  et  Øjeblik 
ved  Avisen,  der  kom,  men  i  den  stod  der  ikke  noget,  der  var  værd  at 
læse,  ville  vi  gaa  ud  i  det  forreste  Værelse,  hvor  Overtøj,  Stokke,  Para- 
plyer og  Kalosker  havde  Plads.  Her  sad  to  Piger,  en  ung  og  en  gammel; 
man  skulde  tro,  at  de  vare  komne  for  at  følge  deres  Herskab,  en  eller 
anden  gammel  Froken  eller  Enkefrue,  men  saa  man  lidt  nøjere  paa  dem, 
saa  begreb  man  snart,  at  de  ikke  vare  almindelige  Tjenestepiger,  dertil 
vare  deres  Hænder  for  fine,  deres  Holdning  og  hele  Bevægelse  for  kon- 
gelig, for  det  var  den,  og  Klæderne  havde  ogsaa  et  ganske  egent,  dristigt 
Snit.  Det  var  to  Feer,  den  yngste  var  vel  ikke  Lykken  selv,  men  en  af 
hendes  Kammerjomfruers  Kammerpiger,  der  bringe  de  mindre  Lykkens 
Gaver  omkring,  den  ældre  saa  saa  inderlig  alvorlig  ud,  det  var  Sorgen, 
hun  gaar  altid  selv  i  egen  høje  Person  sine  Ærinder,  saa  ved  hun,  at  de 
blive  vel  udførte. 

De  fortalte  hinanden,  hvor  de  denne  Dag  havde  været;  hun,  som  var 
Kammerjomfruens  Kammerpige  hos  Lykken,  havde  endnu  kun  besørget 
nogle  ubetydelige  Ærinder,  hun  havde,  sagde  hun,  frelst  en  ny  Hat  fra 
Regnskyl,  skaffet  en  ærlig  Mand  en  Hilsen  af  et  fornemt  Nul  og  saadant 
noget,  men  hvad  hun  endnu  havde  tilbage  var  noget  ganske  ualmindeligt. 

Jeg  maa  da  fortælle,  «  sagde  hun,  at  det  er  min  Fødselsdag  i  Dag,  og 
til  Ære  for  denne  er  mig  betroet  et  Par  Kalosker,  som  jeg  skal  bringe 
Menneskeheden.  Disse  Kalosker  have  den  Egenskab,  at  enhver,  som  faar 
dem  paa,  øjeblikkelig  er  paa  det  Sted  eller  i  den  Tid,  hvor  han  helst  vil 
være,  ethyert  Ønske  med  Hensyn  til  Tid  eller  Sted  bliver  straks  opfyldt, 
og  Mennesket  saaledes  endelig  en  Gang  lykkelig  hernede!« 

»Jo,  det  kan  du  tro!«  sagde  Sorgen,  »han  bliver  saare  ulykkelig  og  vel- 
signer det  Øjeblik,  han  igen  er  fri  for  Kaloskerne!« 

»Hvor  vil  du  hen!«  sagde  den  anden,  »nu  stiller  jeg  dem  her  ved  Døren, 
en  tager  fejl  og  bliver  den  lykkelige!« 

Se,  det  var  den  Samtale. 


HVORLEDES  DET  GIK  JUSTITSRAADEN. 

Det  var  sildigt;  Justitsraad  Knap,  fordybet  i  Kong  Hans's  Tid,  vilde 
hjem,  og  nu  var  det  ham  styret  saa,  at  han,  i  Stedet  for  sine  Kalosker, 
hk  Lykkens  paa  og  traadte  ud  paa  Østergade;  men  han  var  ved  Kalosker- 
nes  Tryllekraft  traadt  tilbage  i  Kong  Hans's  Tid,  og  derfor  satte  han  Fo- 
den lige  ud  i  Dynd  og  Mudder  paa  Gaden,  eftersom  der  i  de  Tider  ikke 
fandtes  Brolægning. 

»Det  er  jo  forfærdeligt,  hvor  sølet  her  er!«  sagde  Justitsraaden.  Hele 
Fortovet  er  væk,  og  alle  Lygterne  slukkede!« 

Maanen  var  endnu  ikke  kommen  højt  nok  op,  Luften  desuden  temme- 
lig tyk,  saa  alt  rundtom  flød  hen  i  Mørke.  Paa  det  nærmeste  Hjørne  hang 
imidlertid  en  Laterne  foran  et  Madonnabillede,  men  den  Lysning  var 
saa  godt  som  ingen,  han  bemærkede  den  først,  idet  han  stod  lige  derun- 
der, og  hans  Øjne  faldt  paa  det  malede  Billede  med  Moderen  og  Barnet. 

»Det  er  nok«,  tænkte  han,  »et  Kunstkabinet,  hvor  de  have  glemt  at 
tage  Skiltet  ind ! « 

Et  Par  Mennesker,  i  Tidsalderens  Dragt,  gik  ham  forbi. 

»Hvordan  var  det,  de  saa  ud!  de  kom  nok  fra  Maskerade!« 

Med  eet  lød  Trommer  og  Piber,  stærke  Blus  lyste;  Justitsraaden  stand- 


sede og  saa  nu  et  forunderligt  Tog  komme  forbi.  Allerforrest  gik  en  hel 
Trop  Trommeslagere,  som  ret  artigt  behandlede  deres  Instrument,  dem 
fulgte  Drabanter  med  Buer  og  Armbøsser.  Den  fornemste  i  Toget  var  en 
gejstlig  Mand.  Forbavset  spurgte  Justitsraaden,  hvad  dette  havde  at  betyde, 
og  hvo  denne  Mand  var. 

»Det  er  Sjællands  Biskop!«  svarede  man. 

»Herre  Gud,  hvad  gaar  der  af  Bispen?«  sukkede  Justitsraaden  og  ryste- 
de paa  Hovedet,  Bispen  kunde  det  dog  umuligt  være.  Grundende  herover 
og  uden  at  se  til  højre  eller  venstre  gik  Justitsraaden  gennem  Østergade 
og  over  Højbroplads.  Broen  til  Slotspladsen  var  ikke  at  finde,  han  skim- 
tede en  sid  Aabred  og  stødte  endelig  her  paa  to  Karle,  der  laa  med  en 
Baad. 

»Vil  Herren  sættes  over  paa  Holmen?«  spurgte  de. 
»Over  paa  Holmen?«  sagde  Justitsraaden,  der  jo  ikke  vidste,  i  hvilken 
Tidsalder  han  vandrede,  »jeg  vil  ud  paa  Christianshavn  i  lille  Torvegade!« 
Karlene  saa  paa  ham. 

»Sig  mig  bare,  hvor  Broen  er!«  sagde  han.  »Det  er  skændigt,  her  ingen 
Lygter  ere  tændte,  og  saa  er  det  et  Søle,  som  om  man  gik  i  en  Mose!« 

Jo  længer  han  talte  med  Baadsmændene,  desto  uforstaaeligere  bleve 
de  ham. 

» Jegforstaar  ikke  jeres  Bornholmsk!  sagde  han  til  sidst  vred  og  vendte 
dem  Ryggen.  Broen  kunde  han  ikke  finde;  Rækværk  var  der  heller  ikke. 
»Det  er  en  Skandale,  som  her  ser  ud!«  sagde  han.  Aldrig  havde  han 
fundet  sin  Tidsalder  elendigere  end  denne  Aften.  »Jeg  tror,  jeg  vil  tage 
en  Droske!«  tænkte  han,  men  hvor  var  Droskerne?  Ingen  var  at  se.  »Jeg 
faar  gaa  tilbage  til  Kongens  Nytorv,  der  holde  vel  Vogne,  ellers  kommer 
jeg  nok  aldrig  nd  paa  Christianshavn!« 

Nn  gik  han  da  til  Østergade  og  var  næsten  igennem  den,  idet  Maanen 
kom  frem. 

» Herre  Gud,  hvad  er  det  for  et  Stillads,  de  har  stillet  op !  sagde  han 
ved  at  se  Østerport,  som  paa  den  Tid  havde  Plads  for  Enden  af  Østergade. 

Endelig  fandt  han  dog  en  Laage,  og  gennem  denne  kom  han  ud  paa  vort 
Nytorv,  men  det  var  en  stor  Enggrund;  enkelte  Buske  struttede  frem,  og 
tværs  over  Engen  gik  en  bred  Kanal  eller  Strøm.  Nogle  usle  Træboder 
for  de  hallandske  Skippere,  efter  hvilke  Stedet  havde  Navnet  Hallandsaas, 
laa  paa  den  modsatte  Bred. 

»Enten  ser  jeg  Fata  Morgana,  som  man  kalder  det,  eller  jeg  er  fuld!  « 
jamrede  Justitsraaden.  »Hvad  er  dog  dette!  hvad  er  dog  dette!« 

Han  vendte  om  igen  i  den  faste  Tro,  at  han  var  syg;  idet  han  kom  ind 
i  Gaden,  saa  han  lidt  nøjere  paa  Husene,  de  fleste  vare  Bindingsværk,  og 
mange  havde  kun  Straatag. 

»Nej,  jeg  er  slet  ikke  vel !«  sukkede  han,  »og  jeg  drak  dog  kun  eet  Glas 
'  Punsch;  men  jeg  kan  ikke  taale  det!  og  det  var  ogsaa  inderlig  galt  at  give 
os  Punsch  og  varm  Laks;  det  skal  jeg  ogsaa  sige  Agentinden!  Skulde  jeg 
gaa  tilbage  igen  og  lade  dem  vide,  hvorledes  jeg  har  det?  men  det  er  saa 
flovt!  og  mon  de  er  oppe  endnu?« 

Han  søgte  efter  Gaarden,  men  den  var  ikke  til  at  finde. 

»Det  er  dog  forfærdeligt!  jeg  kan  ikke  kende  Østergade  igen!  ikke  een 
Butik  er  der!  gamle,  elendige  Rønner  ser  jeg,  som  om  jeg  var  i  Roskilde 
eller  Ringsted!  Ak,  jeg  er  syg!  det  kan  ikke  hjælpe  at  genere  sig!  Men  hvor 
i  Verden  er  dog  Agentens  Gaard?  Den  er  ikke  sig  selv  mere!  men  derinde 
ere  dog  Folk  oppe;  ak!  jeg  er  ganske  vist  syg!« 

Nu  stødte  han  paa  en  halvaaben  Dør,  hvor  Lyset  faldt  ud  igennem 
Sprækken.  Det  var  et  af  den  Tids  Herbergersteder,  en  Art  Ølhus.  Stuen 
havde  Udseende  af  de  holstenske  Diler;  en  Del  Godtfolk,  bestaaende  af 
Skippere,  københavnske  Borgere  og  et  Par  Lærde  sad  her  i  dyb  Diskurs 
ved  deres  Krus  og  gav  kun  liden  Agt  paa  ham,  som  traadte  ind. 

»Om  Forladelse!«  sagde  Justitsraaden  til  Værtinden,  som  kom  hen 

imod  ham,  »jeg  har  faaet  saa  inderlig  ondt!  vil  De  ikke  skaffe  mig  en 
Droske  ud  til  Christianshavn?« 

Konen  saa  paa  ham  og  rystede  paa  Hovedet;  derpaa  tiltalte  hun  ham 
i  det  tyske  Sprog.  Justitsraaden  antog,  at  hun  ikke  kunde  den  danske 
Tunge,  og  fremførte  derfor  sit  Ønske  paa  Tysk;  dette  tillige  med  hans 
Dragt  bestyrkede  Konen  i,  at  han  var  en  Udlænding;  at  han  befandt  sig 
ilde,  begreb  hun  snart  og  gav  ham  derfor  et  Krus  Vand,  rigtignok  noget 
brak,  det  var  hentet  ude  fra  Brønden. 

Justitsraaden  støttede  sit  Hoved  i  sin  Haand,  trak  Vejret  dybt  og  grun- 
dede over  alt  det  sælsomme  omkring  sig. 

»Er  det  »Dagen  for  i  Aften?«  spurgte  han  for  at  sige  noget,  idet  han 
saa  Konen  flytte  et  stort  Papir. 

Hun  forstod  ikke,  hvad  han  mente,  men  rakte  ham  Bladet,  det  var  et 
Træsnit,  der  viste  et  Luftsyn,  set  udi  den  Stad  Cøln. 

»Det  er  meget  gammelt!«  sagde  Justitsraaden  og  blev  ganske  oprømt 
ved  at  træffe  paa  saadant  et  gammelt  Stykke.  »Hvor  er  De  dog  kommen 
over  det  sjældne  Blad?  Det  er  meget  interessant,  skønt  det  hele  er  en  Fa- 
bel! man  forklarer  slige  Luftsyn  ved,  at  det  er  Nordlys,  man  har  set; 
rimeligvis  fremkomme  de  ved  Elektriciteten!« 

De,  som  sad  nærmest  og  hørte  hans  Tale,  saa  forundrede  paa  ham,  og 
en  af  dem  rejste  sig,  tog  ærbødig  Hatten  af  og  sagde  med  den  alvorligste 
Mine:  »I  er  vist  en  meget  lærd  Mand,  Monsieur!« 

»0  nej !«  svarede  Justitsraaden,  »jeg  kan  tale  med  om  eet  og  andet,  som 
man  jo  skal  kunne  det!« 

»Modestia  er  en  skøn  Dyd!«  sagde  Manden,  »iøvrigt  maa  jeg  sige  til 
eders  Tale,  mihi  secus  videtur,  dog  suspenderer  jeg  gerne  her  mit  Ju- 
dicium!« 

»Tør  jeg  ikke  spørge,  hvem  jeg  har  den  Fornøjelse  at  tale  med?«  spurgte 
Justitsraaden. 

»Jeg  er  Baccalaureus  udi  den  hellige  Skrift!«  svarede  Manden. 

Dette  Navn  var  Justitsraaden  nok,  Titlen  svarede  her  til  Dragten;  det 
er  vist,  tænkte  han,  en  gammel  Landsbyskolemester,  en  aparte  Fyr,  som 
man  endnu  kan  træffe  dem  oppe  i  Jylland. 

»Her  er  vel  ikke  loens  docendi,«  begyndte  Manden,  »dog  beder  jeg,  I 
vil  bemøje  eder  med  at  tale!  I  har  en  stor  Læsning  vist,  i  de  gamle!« 

»0,  ja  saamænd!«  svarede  Justitsraaden,  »jeg  læser  gærne  gamle  nyt- 
tige Skrifter,  men  jeg  kan  ogsaa  godt  lide  de  nyere,  kun  ikke  »Hverdags- 
historierne«, dem  have  vi  nok  af  i  Virkeligheden.« 

»Hverdagshistorier?«  spurgte  vor  Baccalaureus. 

»Ja,  jeg  mener  disse  nye  Romaner,  man  har.« 

»Oh,«  smilede  Manden,  »der  er  dog  et  stort  Snilde  i  dem,  og  de  læses 
ved  Hoffet;  Kongen  ynder  særdeles  Romanen  om  Hr.  Ijfven  og  Hr.  Gau- 

dian,  der  handler  om  Kong  Artus  og  hans  Kæmper  ved  det  runde  Bord, 
lian  har  skæmtet  derover  med  sine  høje  Herrer!«*) 

»Ja,  den  har  jeg  ikke  læst  endnu!«  sagde  Justitsraaden,  »det  maa  være 
en  ganske  ny  en,  Heiberg  har  ladet  udkomme. « 

-Nej,«  svarede  Manden,  »den  er  ikke  udkommen  ved  Heiberg,  men 
ved  Godfred  von  Ghemen!« 

»Saa  det  er  Forfatteren!«  sagde  Justitsraaden,  »det  er  et  meget  gam- 
melt Navn!  det  er  jo  den  første  Bogtrykker,  der  har  været  i  Danmark?« 

»Ja,  det  er  vor  forste  Bogtrykker!«  sagde  Manden.  Saaledes  gik  det 
ganske  godt;  nu  talte  en  af  de  gode  Borgermænd  om  den  særdeles  Pesti- 
lense,  der  havde  regeret  for  et  Par  Aar  siden,  og  mente  den  i  1484;  Ju- 
stitsraaden antog,  at  det  var  Kolera,  Talen  var  om,  og  saa  gik  Diskursen 
ret  godt.  Fribytterkrigen  i  1490  laa  saa  nær,  at  den  maatte  berøres,  de 
engelske  Fribyttere  havde  taget  Skibene  paa  Reden,  sagde  de;  og  Justits- 
raaden, der  ret  havde  levet  sig  ind  i  Begivenheden  1801,  stemte  fortræffelig 
i  med  mod  Engelskmanden.  Den  øvrige  Tale  derimod  gik  ikke  saa  vel, 
hvert  Øjeblik  blev  det  gensidig  Bedemandstil;  den  gode  Baccalaureus  var 
alt  for  uvidende,  og  Justitsraadens  simpleste  Ytringer  klang  ham  igen  for 
dristige  og  for  fantastiske.  De  saa  paa  hinanden,  og  blev  det  alt  for  galt, 
saa  talte  Baecalaureus  Latin,  idet  han  saa  troede  bedre  at  blive  forstaaet, 
men  det  hjalp  dog  ikke. 

Hvorledes  er  det  med  Dem?«  spurgte  Værtinden  og  trak  Justitsraaden 
i  Ærmet;  nu  kom  hans  Besindelse  tilbage,  for  imedens  han  talte,  havde 
han  rent  glemt  alt,  hvad  der  var  gaaet  forud. 

Herre  Gud,  hvor  er  jeg?«  sagde  han  og  svimlede  ved  at  betænke  det. 
Klaret  ville  vi  drikke!  Mjod  og  Bremer-015«  raabte  en  af  Gæsterne, 
»og  I  skal  drikke  med!« 

To  Piger  kom  ind,  den  ene  havde  to  Kulører  i  Huen.  De  skænkede  og 
nejede;  Justitsraaden  løb  det  iskoldt  ned  ad  Ryggen. 

»Hvad  er  dog  dette!  hvad  er  dog  dette!«  sagde  han,  men  han  maatte 
drikke  med  dem;  de  tog  ganske  artig  fat  paa  den  gode  Mand,  han  var 
meget  fortvivlet,  og  da  en  af  dem  sagde,  at  han  var  drukken,  tvivlede  han 
aldeles  ikke  paa  Mandens  Ord,  bad  dem  bare  om  at  skaffe  sig  en  Droske, 
og  saa  troede  de,  han  talte  moskovitisk. 

Aldrig  havde  han  været  i  saa  raat  og  simpelt  Selskab;  man  skulde  tro, 
Landet  var  gaaet  tilbage  i  Hedendommet,  mente  han,  »det  er  det  skræk- 
keligste Øjeblik  i  mit  Liv!«  men  i  det  samme  fik  han  den  Tanke,  at  han 

*)  Holberg  fortæller  i  sin  Danmarks  Riges  Historie,  at  Kong  Hans  en  Dag,  da  han  havde  læst  i 
Romanen  om  Kong  Artus,  skæmtede  med  den  bekendte  Otto  Rud,  som  han  holdt  meget  af:  »Hr. 
Ivent  og  Hr.  Gaudian,  som  jeg  linder  udi  denne  Rog,  have  været  mærkelige  Riddere,  saadanne 
Riddere  linder  man  nu  om  Stunder  ikke  mere!«  hvortil  Otto  Rud  svarede :  »Hvis  der  var  mange  saa- 
danne Konger,  som  Kong  Artus,  skulde  der  vel  ogsaa  lindes  mange  Riddere,  som  Hr.  Ivent  og 
Hr.  Gaudian! '« 

vilde  bukke  sig  ned  under  Bordet,  krybe  hen  til  Døren  og  se  til  at  slippe 
ud,  men  idet  han  var  ved  Udgangen,  mærkede  de  andre,  hvad  han  havde 
for,  de  greb  ham  ved  Benene,  og  da,  til  hans  gode  Lykke,  gik  Kaloskerne 
af,  og  —  med  disse,  hele  Trylleriet. 

Justitsraaden  saa  ganske  tydeligt  foran  sig  en  klar  Lygte  brænde,  og 
bag  denne  laa  en  stor  Gaard;  han  kendte  den  og  Nabogaardene,  det  var 
paa  Østergade,  saaledes  som  vi  alle  kende  den,  han  laa  med  Benene  hen 
imod  en  Port,  og  lige  over  for  sad  Vægteren  og  sov. 

»Du  min  Skaber,  har  jeg  ligget  her  paa  Gaden  og  drømt?«  sagde  han. 
»Ja,  det  er  Østergade!  hvor  velsignet  lys  og  broget!  Det  er  dog  skrække- 
ligt, hvor  det  Glas  Punsch  maa  have  virket  paa  mig!« 


To  Minuter  efter  sad  han  i  en  Droske,  som  kørte  til  Christianshavn  med 
ham;  han  tænkte  paa  den  Angst  og  Nød,  han  havde  overstaaet,  og  priste 
af  Hjertet  den  lykkelige  Virkelighed,  vor  Tid,  der  med  alle  sine  Mangler 
dog  var  langt  bedre  end  den,  han  nylig  havde  været  i,  og  se,  det  var  for- 
nuftigt af  Justitsraaden. 


VÆGTERENS  EVENTYR. 

»Der  ligger  saamænd  et  Par  Kalosker!«  sagde  Vægteren.  »Det  er  vist- 
nok Løjtnantens,  som  bor  deroppe.  De  ligge  lige  ved  Porten.« 

Gerne  havde  den  ærlige  Mand  ringet  paa  og  afleveret  dem,  thi  der  var 
Lys  endnu,  men  han  vilde  ikke  vække  de  andre  Folk  i  Huset,  og  derfor 
lod  han  være. 

»Det  maa  være  ganske  lunt  at  have  et  saadant  Par  Tingester  paa!«  sagde 
han.  »De  er  saa  linde  i  Læderet!«  De  sluttede  om  hans  Fødder.  »Hvor 
det  dog  er  løjerligt  i  Verden!  nu  kunde  han  gaa  i  sin  gode  Seng,  men  se, 
om  han  gør  det!  op  og  ned  ad  Gulvet  trisser  han!  det  er  et  lykkeligt  Men- 

neske!  han  har  hverken  Mutter  eller  Rollingerne!  hver  Aften  er  han  i 
Selskab,  gid  at  jeg  var  ham,  ja  saa  var  jeg  en  lykkelig  Mand!« 

Idet  han  sagde  sit  Ønske,  virkede  Kaloskerne,  han  havde  taget  paa, 
Vægteren  gik  over  i  Løjtnantens  hele  Person  og  Tænkning.  Der  stod  han 
oppe  i  Værelset  og  holdt  imellem  Fingrene  et  lille  rosenrødt  Papir,  hvor 
paa  var  et  Digt,  et  Digt  af  Hr.  Løjtnanten  selv;  for  hvo  har  ikke  een  Gang 
i  sit  Liv  været  stemt  til  al  digte,  og  nedskriver  man  da  Tanken,  saa  har 
man  Verset.  Her  stod  skrevet: 

»GID  JEG  VAR  RIG!« 

»Gid  jeg  var  rig!«  det  bad  jeg  mangen  Gang, 
da  jeg  endnu  var  knap  en  Alen  lang. 
Gid  jeg  var  rig !  saa  blev  jeg  Officer, 
fik  mig  en  Sabel,  Uniform  og  Fjer. 
Den  Tid  dog  kom,  da  jeg  blev  Officer, 
men  ingensinde  var  jeg  rig,  desværre! 
Mig  hjalp  Vorherre! 

Livsglad  og  ung,  jeg  sad  en  Aftenstund, 
en  syvaars  Pige  kyssede  min  Mund, 
thi  jeg  var  rig  paa  Sagn  og  Eventyr, 
paa  Penge  derimod  en  fattig  Fyr, 
men  Rarnet  brød  sig  kun  om  Eventyr, 
da  var  jeg  rig,  men  ej  paa  Guld  desværre, 
det  ved  Vorherre! 

»Gid  jeg  var  rig!«  er  end  min  Ron  til  Gud, 

nu  er  den  syvaars  Pige  vokset  ud, 

hun  er  saa  smuk,  saa  klog,  saa  ejegod. 

Hvis  hun  mit  Hjertes  Eventyr  forstod, 

hvis  hun,  som  før  —  jeg  mener,  var  mig  god, 

dog  jeg  er  fattig,  derfor  tavs,  desværre, 

saa  vil  Vorherre! 

Gid  jeg  var  rig  paa  Trøst  og  Rolighed, 
da  kom  min  Sorg  ej  paa  Papiret  ned! 
Du,  som  jeg  elsker,  hvis  du  mig  forstaar, 
læs  dette,  som  et  Digt  fra  Ungdoms  Aar! 
Det  er  dog  bedst,  hvis  du  det  ej  forstaar, 
jeg  fattig  er,  min  Fremtid  mørk  desværre. 
Dig  signe  vil  Vorherre! 

Ja,  saadanne  Vers  skriver  man,  naar  man  er  forelsket,  men  en  besindig 
Mand  lader  dem  ikke  trykke.  Løjtnant,  Kærlighed  og  Trang,  det  er  en 
Trekant  eller  lige  saa  godt,  det  er  Halvparten  af  Lykkens  sønderbrudte 
Tærning.  Dette  følte  Løjtnanten  ogsaa,  og  derfor  lagde  han  Hovedet  mod 
Vinduskarmen  og  sukkede  ganske  dybt: 

»Den  fattige  Vægter  ude  paa  Gaden  er  langt  lykkeligere  end  jeg!  han 
kender  ikke,  hvad  jeg  kalder  Savn!  han  har  et  Hjem,  en  Kone  og  Børn,  der 
græde  ved  hans  Sorg,  glæde  sig  ved  hans  Glæde!  o,  jeg  var  lykkeligere, 
end  jeg  er,  kunde  jeg  gaa  lige  lukt  over  i  ham,  for  han  er  lykkeligere  end 

jeg!« 

I  samme  Øjeblik  var  Vægteren  igen  Vægter,  thi  det  var  ved  Lykkens 
Kalosker,  han  var  bleven  Løjtnanten,  men  som  vi  saa,  følte  han  sig  da 
endnu  langt  mindre  tilfreds  og  vilde  dog  helst  være,  hvad  han  egentlig 
var.  Altsaa  Vægteren  var  igen  Vægter. 

»Det  var  en  fæl  Drøm!«  sagde  han,  »men  løjerlig  nok  var  den.  Jeg 
syntes,  at  jeg  var  Løjtnant  deroppe,  og  det  var  slet  ingen  Fornøjelse.  Jeg 
savnede  Mutter  og  Rollingerne,  som  ere  færdige  ved  at  kysse  mig  Øjnene 
ud ! « 

Han  sad  igen  og  nikkede,  Drømmen  vilde  ham  ikke  ret  ud  af  Tankerne, 
Kaloskerne  havde  han  endnu  paa  Fødderne.  Et  Stjerneskud  spillede  lige 
hen  ad  Himlen. 

»Der  gik  den! «  sagde  han,  »der  er  nok  alligevel!  jeg  havde  nok  Lyst 
til  at  se  de  Tingester  lidt  nærmere,  især  Maanen,  for  den  bliver  da  ikke 
borte  mellem  Hænderne.  Naar  vi  dø,  sagde  Studenten,  som  min  Kone 
vadsker  grovt  for,  flyve  vi  fra  den  ene  til  den  anden.  Det  er  en  Løgn, 
men  artigt  nok  kunde  det  være.  Gid  jeg  maatte  gøre  et  lille  Hop  derop, 
saa  kunde  Kroppen  gerne  blive  her  paa  Trappen ! « 

Se,  der  er  nu  visse  Ting  i  Verden,  man  maa  være  meget  forsigtig  med 
at  udtale,  men  endnu  mere  forsigtig  bør  man  især  være,  dersom  man  har 
Lykkens  Kalosker  paa  Fødderne.  Hør  bare,  hvorledes  det  gik  Vægteren! 

Hvad  os  Mennesker  angaar,  da  kende  vi  jo  næsten  alle  Hurtigheden  ved 
Damp,  vi  have  prøvet  den  enten  paa  Jernbaner  eller  med  Skibe  hen  over 
Havet;  dog  denne  Flugt  er  ligesom  Dovendyrets  Vandring  eller  Sneglens 
Marsch  mod  den  Hurtighed,  Lyset  tager;  det  flyver  nitten  Millioner  Gange 
hurtigere  end  den  bedste  Væddeløber,  og  dog  er  Elektriciteten  endnu 
hurtigere.  Døden  er  et  elektrisk  Stød,  vi  faa  i  Hjertet;  paa  Elektricitetens 
Vinger  flyver  den  frigjorte  Sjæl.  Otte  Minuter  og  nogle  Sekunder  er  Sol- 
lyset om  en  Rejse  af  over  tyve  Millioner  Mile;  med  Elektricitetens  Hur- 
tigpost behøver  Sjælen  færre  Minutter  for  at  gøre  samme  Flugt.  Rummet 
mellem  Kloderne  er  for  den  ej  større,  end  det  i  een  og  samme  By  er  for 
os  mellem  vore  Venners  Huse,  selv  om  disse  ligge  temmelig  nær  ved  hin- 
anden, imidlertid  koster  dette  elektriske  Hjertestød  os  Legemets  Brug  her- 
nede, dersom  vi  ikke,  ligesom  Vægteren  her,  have  Lykkens  Kalosker  paa. 

I  nogle  Sekunder  var  Vægteren  faret  de  to  og  halvtredsindstyve  Tusinde 
Mile  til  Maanen,  der,  som  man  ved,  er  skabt  af  et  Stof,  langt  lettere  end 
vor  Jord,  og  er  hvad  vi  ville  kalde  blød  som  nysfalden  Sne.  Han  befandt  sig 
paa  et  af  de  utallige  mange  Ringbjerge,  som  vi  kende  af  Dr.  Madlers  store 

Kort  over  Maanen;  for  det  kender  du  da?  Indvendig  gik  Ringbjerget  lige 
stejlt  ned  i  en  Kedel,  en  hel  dansk  Mil;  dernede  laa  en  By,  der  havde  Ud- 
seende som  Æggehvide  i  et  Glas  Vand,  lige  saa  blød  og  lige  saadan  med 
Taarneog  Kupler  og  sejlformede  Altaner,  gennemsigtige  og  svajende  i  den 
lyndc  Luft;  vor  Jord  svævede  som  en  stor,  ildrod  Kugle  over  hans  Hoved. 

Der  var  saa  mange  Skabninger,  og  alle  vistnok  hvad  vi  vilde  kalde 
Mennesker,  men  de  saa  ganske  anderledes  ud  end  vi;  de  havde  ogsaa  et 
Sprog,  men  ingen  kan  jo  forlange,  at  Vægterens  Sjæl  skulde  forstaa  det, 
alligevel  kunde  den  det. 

Vægterens  Sjæl  forstod  meget  godt  Maanebeboernes  Sprog.  De  dispu- 
terede om  vor  Jord  og  betvivlede,  at  den  kunde  være  beboet,  Luften 
maatte  der  være  for  tyk  til,  at  nogen  fornuftig  Menneskeskabning  kunde 
leve  i  den.  De  ansaa  alene  Maanen  for  at  have  levende  Væsener,  den  var 
den  egentlige  Klode,  hvor  de  gamle  Klodefolk  boede. 

Men  vi  søge  ned  igen  til  Østergade  og  se  der,  hvorledes  Vægterens  Le- 
geme har  det. 

Livløst  sad  det  paa  Trappen,  Morgenstjernen  var  falden  det  ud  af  Haan- 
den,  og  Øjnene  saa  op  imod  Maanen  efter  den  ærlige  Sjæl,  som  gik  der- 
oppe. 

»Hvad  er  Klokken,  Vægter?«  spurgte  en  forbigaaende.  Men  hvo  der 
ikke  svarte,  var  Vægteren;  saa  knipsede  han  ham  ganske  sagte  paa  Næ- 
sen, og  der  gik  Balancen;  Kroppen  laa,  saa  lang  den  var,  Mennesket  var 
jo  dødt.  Der  kom  en  stor  Forskrækkelse  over  ham,  der  knipsede;  Væg- 
teren var  død,  og  dod  blev  han;  det  blev  meldt,  og  det  blev  omtalt,  og  i 
Morgenstunden  bar  man  Kroppen  ud  paa  Hospitalet. 

Det  kunde  nu  blive  en  ganske  artig  Spas  for  Sjælen,  dersom  den  kom 
tilbage  og  efter  al  Sandsynlighed  søgte  Kroppen  paa  Østergade,  men  in- 
gen fandt;  rimeligvis  vilde  den  vel  forst  løbe  op  paa  Politikamret,  senere  hen 
paa  Adressekontoret,  at  den  derfra  kunne  efterlyses  mellem  bortkomne 
Sager,  og  tilsidst  ud  paa  Hospitalet;  dog  vi  kunne  trøste  os  med,  at  Sjælen 
er  snildest,  naar  den  er  paa  sin  egen  Haand,  Legemet  gør  den  kun  dum. 

Som  sagt,  Vægterens  Krop  kom  paa  Hospitalet,  blev  der  bragt  ind  paa 
Renselsesstuen,  og  det  første,  man  her  gjorde,  var  naturligvis  at  tage  Ka- 
loskerne  af,  og  da  maatte  Sjælen  tilbage;  den  tog  straks  Retning  lige  efter 
Legemet,  og  med  eet  kom  der  Liv  i  Manden.  Han  forsikrede,  at  det  havde 
været  den  skrækkeligste  Nat  i  hans  Liv;  ikke  for  to  Mark  vilde  han  have 
saadanne  Fornemmelser  igen,  men  nu  var  det  jo  overstaaet. 

Samme  Dag  blev  han  udskreven  igen,  men  Kaloskerne  bleve  paa  Ho- 
spitalet. 

ET  HOVEDMOMENT.  ET  DEKLAMATIONSNUMMER. 
EN  HØJST  USÆDVANLIG  REJSE. 

Enhver  Københavner  ved  nu,  hvorledes  Indgangen  til  Frederiks  Ho- 
spital i  Kobenhavn  ser  ud,  men  da  rimeligvis  ogsaa  nogle  Ikke-Køben- 
havnere  læse  denne  Historie,  maa 
vi  give  en  kort  Beskrivelse. 

Hospitalet  er  skilt  fra  Gaden  ved 
et  temmelig  højt  Gitter,  i  hvilke  de 
tykke  Jernstænger  staa  saa  vidt  fra 
hinanden,  at  der  fortælles,  at  me- 
get tynde  Kandidater  skulle  have 
klemt  sig  igennem  og  saaledes  gjort 
deres  smaa  Visitter  ude.  Den  Del  af 
Legemet,  det  faldt  vanskeligst  at 
praktisere  ud,  blev  Hovedet;  her 
som  tit  i  Verden  vare  altsaa  de  smaa 
Hoveder  de  lykkeligste.  Dette  vil 
være  nok  som  Indledning. 

En  af  de  unge  Volontører,  om 
hvem  man  kun  i  legemlig  Henseende 
kunde  sige,  at  han  havde  et  tykt 
Hoved,  havde  just  Vagt  denne  Af- 
ten; det  var  en  skyllende  Regn;  dog 
uagtet  begge  disse  Hindringer  maatte  han  ud,  kun  et  Kvarter,  det  var  ikke 
noget,  syntes  han,  der  var  værd  at  betro  Portneren,  naar  man  kunde 
smutte  mellem  Jernstængerne.  Der  laa  de  Kalosker,  Vægteren  havde 
glemt;  mindst  tænkte  han  paa,  at  det  var  Lykkens,  de  kunde  være  meget 
gode  i  dette  Vejr,  han  tog  dem  paa;  nu  var  det,  om  han  kunde  klemme 
sig  igennem,  aldrig  før  havde  han  forsøgt  det.  Der  stod  han  nu. 

»Gud  give,  jeg  havde  Hovedet  udenfor!«  sagde  han,  og  straks,  skønt 
det  var  meget  tykt  og  stort,  gled  det  let  og  lykkeligt  igennem,  det  maatte 
Kaloskerne  forstaa;  men  nu  skulde  da  Kroppen  ud  med,  her  stod  han. 

»U,  jeg  er  for  tyk!«  sagde  han,  »Hovedet  havde  jeg  tænkt,  var  det  vær- 
ste! jeg  kommer  ikke  igennem!« 

Nu  vilde  han  rask  tage  Hovedet  tilbage,  men  det  gik  ikke.  Halsen  kunde 
han  bekvemt  bevæge,  men  det  var  ogsaa  alt.  Den  første  Følelse  var,  at  han 
blev  vred,  den  anden,  at  Humøret  sank  lige  ned  under  Nul.  Lykkens  Ka- 
losker havde  bragt  ham  i  den  skrækkeligste  Stilling,  og  ulykkeligvis  faldt 
det  ham  ikke  ind  at  ønske  sig  fri,  nej,  han  handlede  og  kom  saa  ikke  af 
Stedet.  Regnen  skyllede  ned,  ikke  et  Menneske  var  at  se  paa  Gaden.  Port- 
klokken kunde  han  ikke  naa,  hvorledes  skulde  han  dog  slippe  løs?  Han 

forudsaa,  at  her  kunde  han  komme  til  at  staa  til  Morgenstunden,  saa 
maatte  man  da  sende  Bud  efter  en  Smed,  for  at  Jernstængerne  kunde 
files  over,  men  det  gik  ikke  saa  gesvindt,  hele  den  blaa  Drengeskole  lige 
overfor  vilde  komme  paa  Benene,  hele  Nyboder  arrivere,  for  at  se  ham 
staa  i  Gabestokken,  der  vilde  blive  Tilløb,  ganske  anderledes  end  til  Kæm- 
pe-Agaven i  Fjor.  Hu!  Blodet  stiger  mig  til  Hovedet,  saa  jeg  maa  blive 
gal!      ja  jeg  bliver  gal!  o,  gid  jeg  var  løs  igen,  saa  gik  det  vel  over!« 

Se,  det  skulde  han  have  sagt  noget  før;  øjeblikkelig,  som  Tanken  var 
udialt,  havde  han  Hovedet  frit  og  styrtede  nu  ind,  ganske  forstyrret  over 
den  Skræk,  Lykkens  Kalosker  havde  bragt  ham  i. 

Hermed  maa  vi  slet  ikke  tro,  at  det  hele  var  forbi,  nej  -  det  bliver 
værre  endnu. 

Natten  gik  og  den  følgende  Dag  med,  og  der  kom  intet  Bud  efter  Ka- 
loskerne. 

Om  Aftenen  skulde  der  gives  en  Forestilling  paa  det  lille  Teater  i  Kan- 
nikestrædet. Huset  var  propfuldt;  mellem  Deklamationsnumrene  blev 
sivet  cl  nyt  Digt.  Vi  skulle  høre  det.  Titlen  var: 

MOSTERS  BRILLER. 

Min  Bedstemoders  Klogskab  er  bekendt. 

Var  man  i  »gammel  Tid«,  blev  hun  vist  brændt. 

Hun  ved  alt,  hvad  der  sker,  ja  meget  mer, 

hun  lige  ind  i  næste  Aargang  ser, 

ja  ind  i  »fyrretyve«,  det  er  noget, 

men  hun  vil  aldrig  rigtig  ud  med  Sproget. 

Hvad  mon  vel  i  det  næste  Aar  vil  ske? 

Hvad  mærkeligt?  Ja,  jeg  gad  gerne  se 

min  egen  Skæbne,  Kunstens,  Land  og  Riges. 

Min  Bedstemoder  vil,  sligt  skal  ej  siges. 

Jeg  piaged'  tiende  da,  og  det  gik  godt, 

forst  var  hun  tavs,  saa  skændte  hun  saa  smaat, 

det  var  for  mig  en  Præken  op  ad  Vægge, 

jeg  er  jo  hendes  egen  Kæledægge! 

»For  denne  ene  Gang  din  Lyst  jeg  stiller«, 
begyndte  hun  og  gav  mig  sine  Briller. 
»Nu  gaar  du  hen  et  Sted,  hvor  selv  du  vil, 
»et  Sted,  hvor  mange  Godtfolk  strømme  til; 
»hvor  bedst  du  overser  dem,  du  dig  stiller, 
»og  ser  paa  Mængden  gennem  mine  Briller; 
»straks  vil  de  alle,  tro  du  mig  paa  Ordet! 
»se  ud  som  et  Spil  Kort  lagt  op  paa  Rordet; 
»af  disse  kan  du  spaa,  hvad  der  skal  ske!« 

Jeg  sagde  Tak  og  løb  af  Sted  og  vilde  se; 
men,  tænkte  jeg,  hvor  mon  de  fleste  komme? 

Paa  Langelinie?  Der  man  bli'er  forkølet! 
Paa  Østergade?  Bah!  der  er  saa  sølet! 
Men  i  Teatret?  det  var  ganske  dejligt! 
Den  Aftenunderholdning  falder  just  belejligt! 
Her  er  jeg  da,  mig  selv  jeg  forestiller. 
Tillader  De,  jeg  bruger  Mosters  Briller, 
alene  for  at  se  —  gaa  dog  ej  bort !  - 
at  se,  om  De  se  ud  som  et  Spil  Kort, 
af  hviket  jeg  kan  spaa,  hvad  Tiden  skænker. 
Jeg  Deres  Tavshed  som  et  Ja  mig  tænker; 
til  Tak  skal  De  da  blive  med  indviet. 
Her  er  vi  alle  sammen  paa  Partiet. 

Jeg  spaar  for  Dem,  for  mig,  for  Land  for  Bige! 
Nu  vil  vi  se,  hvad  Kortene  kan  sige. 

(Og  saa  satte  han  Brillerne  paa.) 
Jo,  det  er  rigtigt!  nej!  nu  maa  jeg  le! 
O,  gid  De  kunde  komme  op  og  se! 
Hvor  her  er  grumme  mange  Herreblade, 
og  Hjerter  Damer,  her  er'  hele  Bade. 
Det  sorte  der,  ja  det  er  Klør  og  Spar, 

-  nu  snart  et  rigtigt  Overblik,  jeg  har! 
Spar  Dame  ser  jeg  der  med  megen  Vægt 
har  sine  Tanker  vendt  til  Buder  Knægt. 
Oh,  denne  Skuen  gør  mig  halv  beruset! 
Der  ligger  mange  Penge  her  til  Huset, 
og  fremmede  fra  Verdens  anden  Side, 
Men  det  var  ikke  det,  vi  vilde  vide. 
Om  Stænderne?  Lad  se!  —  ja  hen  i  Tiden! 
Men  derom  er  det,  man  skal  læse  siden; 
hvis  nu  jeg  sladrer,  skader  jeg  jo  Bladet, 
jeg  vil  ej  tage  bort  det  bedste  Ben  af  Fadet. 
Teatret  da?  —  Hver  Nyhed?  Smagen?  Tonen? 
Nej,  jeg  vil  staa  mig  godt  med  Direktionen. 
Min  egen  Fremtid?  Ja,  De  ved,  ens  eget, 
det  ligger  os  paa  Hjertet  grumme  meget! 
Jeg  ser!  —  Jeg  kan  ej  sige,  hvad  jeg  ser, 
men  De  vil  hore  det,  saa  snart  det  sker. 
Hvo  er  vel  lykkeligst  af  os  herinde? 
Den  lykkeligste?  Let  jeg  den  skal  finde! 
Det  er  jo,  —  nej,  det  kan  saa  let  genere, 
ja  muligvis  vil  det  bedrøve  flere! 
Hvo  lever  længst?  Den  Dame  der,  den  Herre? 
Nej,  sige  sligt,  er  endnu  meget  værre! 
Skal  jeg  da  spaa  om  — ?  Nej !  —  Om?  Nej !  —  Om  - 
Om  — ?  Ja  til  sidst  saa  ved  jeg  selv  det  ej! 
Jeg  er  genert,  saa  let  man  en  kan  krænke! 
Nu,  jeg  vil  se  da,  hvad  de  tro  og  tænke, 
jeg  ved  min  hele  Spaadoms  Kraft  skal  skænke. 

De  tro?  Nej,  hvad  behager?  Rundt  omkring 

De  tro,  det  ende  vil  med  ingenting! 

De  ved  for  vist,  De  faa  kun  Klang  og  Kling, 

Saa  tier  jeg,  højstærede  Forening! 

jeg  skylder  Dem  at  have  Deres  Mening! 

Digtet  blev  ypperligt  fremsagt,  og  Deklamatoren  gjorde  stor  Lykke. 
Mellem  Tilskuerne  var  Volontøren  fra  Hospitalet,  der  syntes  at  have 
glemt  sit  Eventyr  Natten  forud,  Kaloskerne  havde  han  paa,  thi  de  vare 
ikke  blevne  afhentede,  og  da  det  var  sølet  paa  Gaden,  kunde  de  jo  gøre 
ham  god  Tjeneste. 

Digtet  syntes  han  godt  om. 

Ideen  beskæftigede  ham  meget,  han  gad  nok  have  saadanne  Briller, 
maaske,  naar  man  rigtigt  brugte  dem,  kunde  man  se  Folk  lige  ind  i  Hjer- 
terne, det  var  egentligt  interessantere,  mente  han,  end  se,  hvad  der  skulde 
ske  næste  Aar,  for  det  fik  man  nok  at  vide,  men  derimod  det  andet  al- 
drig. Jeg  kan  tænke  mig  nu  hele  den  Række  af  Herrer  og  Damer  der 
paa  første  Bænk,  -  kunde  man  se  dem  lige  ind  i  Brystet,  ja,  der  maatte 
da  være  en  Aabning,  en  Slags  Butik;  naa,  hvor  mine  Øjne  skulde  gaa  i 
Butikker!  Hos  den  Dame  der  vilde  jeg  vist  finde  en  stor  Modehandel!  hos 

hende  der  er  Butikken  tom,  dog 
kan  den  trænge  til  at  rengøres; 
men  der  vilde  ogsaa  være  solide 
Butikker!  Ak  ja!«  sukkede  han, 
»jeg  ved  een,  i  den  er  alting  solidt, 
men  der  er  allerede  en  Bodsvend, 
det  er  det  eneste  daarlige  i  hele 
Butikken!  Fra  en  og  anden  vilde 
det  raabe:  Vær  saa  god  at  træde 
indenfor!  Ja,  gid  jeg  kunde  træde  indenfor,  som  en  net  lille  Tanke  gaa 
gennem  Hjerterne!« 

Se,  det  var  nok  for  Kaloskerne,  hele  Volontøren  svandt  sammen,  og 
en  højst  usædvanlig  Rejse  begyndte  midt  igennem  Hjerterne  paa  den  for- 
reste Række  Tilskuere.  Det  første  Hjerte,  han  kom  igennem,  var  en  Da- 
mes; men  øjeblikkelig  troede  han  at  være  paa  det  ortopædiske  Institut, 
som  man  kalder  det  Hus,  hvor  Doktoren  tager  Menneskeknuder  bort  og 
faar  Folk  til  at  blive  ranke;  der  var  han  i  det  Værelse,  hvor  Gibsafstøb- 
ningerne  af  de  forvoksne  Lemmer  hænge  paa  Væggen;  dog  her  var  For- 
skellen denne,  at  ude  paa  Institutet  tages  de,  idet  Patienten  kommer  ind, 
men  her  i  Hjertet  vare  de  tagne  og  opbevarede,  idet  de  gode  Personer  vare 
gaaede  ud.  Det  var  Afstøbninger  af  Veninder,  deres  legemlige  og  aande- 
lige  Fejl,  som  her  opbevaredes. 

Hurtig  var  han  i  et  andet  kvindeligt  Hjerte,  men  dette  syntes  ham  en 

stor,  hellig  Kirke.  Uskyldighedens  hvide  Due  flagrede  over  Højalteret. 
Hvor  gerne  var  han  ikke  sunken  paa  Knæ,  men  videre  maatte  han,  ind  i 
det  næste  Hjerte,  dog  endnu  hørte  han  Orgeltonerne,  og  selv  syntes  han 
at  være  hleven  et  nyt  og  bedre  Menneske,  følte  sig  ikke  uværdig  til  at  be- 
træde den  næste  Helligdom,  der  viste  et  fattigt  Tagkammer  med  en  syg 
Moder;  men  gennem  det  aabne  Vindue  straalede  Guds  varme  Sol,  dejlige 
Roser  nikkede  fra  den  lille  Trækasse  paa  Taget,  og  to  himmelblaa  Fugle 
sang  om  barnlig  Glæde,  medens  den  syge  Moder  nedbad  Velsignelsen 
over  Datteren. 

Nu  krøb  han  paa  Hænder  og  Fødder  gennem  en  overfyldt  Slagterbod, 
det  var  Kød  og  kun  Kød,  han  stødte  paa,  det  var  Hjertet  i  en  rig,  respek- 
tabel Mand,  hvis  Navn  vist  maa  findes  i  Vejviseren. 

Nu  var  han  i  hans  Gemalindes  Hjerte,  det  var  et  gammelt  forfaldent 
Dueslag;  Mandens  Portræt  blev  brugt  som  Vejrhane,  denne  stod  i  Forbin- 
delse med  Dørene,  og  saaledes  gik  disse  op  og  i,  saa  snart  Manden  drej- 
ede sig. 

Derpaa  kom  han  i  et  Spejlkabinet  som  det,  vi  have  paa  Slottet  Rosen- 
borg, men  Spejlene  forstørrede  i  en  utrolig  Grad.  Midt  paa  Gulvet  sad, 
som  en  Dalai-Lama,  Personens  ubetydelige  Jeg,  forbavset  ved  at  se  sin 
egen  Storhed. 

Herefter  troede  han  sig  i  et  snævert  Naalehus,  fuldt  af  spidse  Naale, 
det  er  bestemt  Hjertet  af  en  gammel  ugift  Jomfru!«  maatte  han  tænke; 
men  det  var  ikke  Tilfældet,  det  var  en  ganske  ung  Militær  med  flere  Or- 
dener, just,  som  man  sagde,  en  Mand  med  Aand  og  Hjerte. 

Ganske  fortumlet  kom  den  syndige  Volontør  ud  af  det  sidste  Hjerte  i 
Rækken,  han  formaaede  ikke  at  ordne  sine  Tanker,  men  mente,  at  det 
var  hans  alt  for  stærke  Fantasi,  der  var  løbet  af  med  ham. 

»Herre  Gud,«  sukkede  han,  »jeg  har  bestemt  Ansats  til  at  blive  gal!  der 
er  ogsaa  utilgivelig  hedt  herinde!  Blodet  stiger  mig  til  Hovedet!«  og  nu 
erindrede  han  sig  den  store  Begivenhed  Aftenen  forud,  hvorledes  hans 
Hoved  havde  siddet  fast  mellem  Jernstængerne  ved  Hospitalet.  » Der  har 
jeg  bestemt  faaet  det!«  mente  han.  »Jeg  maa  tage  den  Ting  i  Tide.  Et  rus- 
sisk Bad  kunde  være  godt.  Gid  jeg  allerede  laa  paa  den  øverste  Hylde!  « 

Og  saa  laa  han  paa  den  øverste  Hylde  i  Dampbadet,  men  han  laa  med 
alle  Klæderne,  med  Støvler  og  Kalosker  paa;  de  hede  Vanddraaber  fra 
Loftet  dryppede  ham  i  Ansigtet. 

»Hu!«  skreg  han  og  for  ned  for  at  faa  et  Styrtebad.  Den  opvartende 
Karl  gav  ogsaa  et  højt  Skrig  ved  at  se  det  paaklædte  Menneske  derinde. 

Volontøren  havde  imidlertid  saa  megen  Fatning,  at  han  hviskede  til 
ham:  »Det  er  et  Væddemaal! «  men  det  første  han  gjorde,  da  han  kom  paa 
sit  eget  Værelse,  var  at  faa  et  stort  spansk  Flueplaster  i  Nakken  og  et  ned 
ad  Ryggen,  for  at  Galskaben  kunde  trække  ud. 

Næste  Morgen  havde  han  da  en  blodig  Ryg,  det  var  det,  han  vandt  ved 
Lykkens  Kalosker. 


KOPISTENS  FORVANDLING. 

Vægteren,  som  vi  vistnok  ikke  have  glemt,  huskede  imidlertid  paa  Ka- 
loskerne,  som  han  havde  fundet  og  bragt  med  ud  paa  Hospitalet;  han  af- 
hentede dem,  men  da  hverken  Løjtnanten  eller  nogen  anden  i  Gaden  vilde 
kendes  ved  dem,  bleve  de  afleverede  paa  Politikamret. 

»Det  ser  ud,  som  det  var  mine  egne  Kalosker!«  sagde  en  af  de  Herrer 
Kopister,  idet  han  betragtede  Hittegodset  og  stillede  dem  om  ved  Siden 
af  sine.  »Der  maa  være  mere  end  et  Skomagerøje  til  at  skille  dem  fra 
hinanden ! « 

Hr.  Kopist!«  sagde  en  Betjent,  som  traadte  ind  med  nogle  Papirer. 
Kopisten  vendte  sig  om,  talte  med  Manden,  men  da  det  var  forbi,  og 
han  saa  paa  Kaloskerne,  var  han  i  stor  Vilderede  med,  om  det  var  dem 
til  venstre  eller  dem  til  højre,  som  tilhørte  ham.  »Det  maa  være  dem,  som 
er  vaade!  «  tænkte  han;  men  det  var  just  fejl  tænkt,  thi  det  var  Lykkens; 
men  hvorfor  skulde  ikke  ogsaa  Politiet  kunne  fejle?  Han  tog  dem  paa, 
tik  nogle  Papirer  i  Lommen,  andre  under  Armen,  hjemme  skulde  de  gen- 
nemlæses og  afskrives;  men  nu  var  det  just  Søndagformiddag,  og  Vejret 
godt,  en  Tur  lil  Frederiksberg,  tænkte  han,  kunde  jeg  have  godt  af!  og  saa 
gik  han  derud. 

Ingen  kunde  være  et  mere  stille  og  flittigt  Menneske  end  denne  unge 
Mand,  vi  unde  ham  ret  denne  lille  Spadseretur,  den  vilde  vistnok  være 
saare  velgørende  for  ham  oven  paa  den  megen  Sidden.  I  Begyndelsen  gik 
han  uden  al  tænke  paa  nogen  Ting,  derfor  havde  Kaloskerne  ikke  Lej- 
lighed til  at  vise  deres  Tryllekraft. 

I  Alleen  møder  han  en  Bekendt,  en  ung  Digter,  der  fortalte  ham,  at  han 
Dagen  efter  vilde  begynde  sin  Sommerrejse. 

»Naa,  skal  De  nu  af  Sted  igen!«  sagde  Kopisten.  »De  er  da  ogsaa  et  lyk- 
keligt, frit  Menneske.  De  kan  flyve,  hvorhen  De  vil,  vi  andre  har  en  Lænke 
om  Benet!« 

»Men  den  sidder  tast  til  Brødtræet!«  svarede  Digteren.  »De  behøver 
ikke  at  sørge  for  den  Dag  i  Morgen,  og  bliver  De  gammel,  faar  De  Pen- 
sion ! « 

»De  har  det  dog  bedst!«  sagde  Kopisten:  »at  sidde  og  digte,  det  er  jo 
en  Fornøjelse!  hele  Verden  siger  Dem  Behageligheder,  og  saa  er  De  De- 
res egen  Herre!  jo,  De  skulde  prøve  at  sidde  i  Retten  med  de  trivielle  Sa- 
ger ! « 

Digteren  rystede  med  Hovedet,  Kopisten  rystede  ogsaa  med  Hovedet, 
hver  beholdt  sin  Mening,  og  saa  skiltes  de  ad. 

»Det  er  et  eget  Folkefærd,  de  Poeter!«  sagde  Kopisten,  »jeg  gad  nok 
prøve  paa  at  gaa  ind  i  saadan  en  Natur,  selv  blive  en  Poet,  jeg  er  vis  paa, 
at  jeg  ikke  skulde  skrive  saadanne  Klynkevers,  som  de  andre!  -  -  Det 
er  ret  en  Foraarsdag  for  en  Digter!  Luften  er  usædvanlig  klar,  Skyerne 
saa  smukke,  og  der  er  en  Duft  ved  det  grønne!  ja,  i  mange  Aar  har  jeg 
ikke  følt  det  som  i  dette  Øjeblik!« 

Vi  mærke  allerede,  at  han  er  bleven  Digter;  iøjnefaldende  var  det  vel 
ikke,  thi  det  er  en  taabelig  Forestilling  at  tænke  sig  en  Digter  anderledes 
end  andre  Mennesker;  der  kan  mellem  disse  være  langt  mere  poetiske 
Naturer,  end  mangen  stor  erkendt  Digter  er  det;  Forskellen  bliver  kun, 
at  Digteren  har  en  bedre  aandelig  Hukommelse,  han  kan  holde  paa  Ideen 
og  Følelsen,  til  den  klart  og  tydeligt  er  traadt  frem  i  Ordet,  det  kunne  de 
andre  ikke.  Men  at  gaa  over  fra  en  hverdags  Natur  til  en  begavet  er  altid 
en  Overgang,  og  den  havde  Kopisten  nu  gjort. 

»Den  dejlige  Duft!«  sagde  han,  hvor  minder  den  mig  dog  om  Violerne 
hos  Tante  Lone!  Ja,  det  var,  da  jeg  var  en  lille  Dreng!  Herre  Gud,  det 
har  jeg  i  mange  Tider  ikke  tænkt  paa!  den  gode,  gamle  Pige!  hun  boede 
deromme  bag  Børsen.  Altid  havde  hun  en  Kvist  eller  et  Par  grønne  Skud 
i  Vand,  Vinteren  maatte  være  saa  streng,  den  vilde.  Violerne  duftede, 
mens  jeg  lagde  de  opvarmede  Kobberskillinger  paa  den  frosne  Rude  og 
gjorde  Kighuller.  Det  var  et  artigt  Perspektiv.  Udenfor  i  Kanalen  laa  Ski- 
bene indefrosne,  forladte  af  hele  Mandskabet,  en  skrigende  Krage  var  da 
hele  Besætningen;  men  naar  saa  Foraaret  luftede,  saa  blev  der  travlt; 
under  Sang  og  Hurraraab  savede  man  Isen  itu,  Skibene  bleve  tjærede  og 
taklede,  saa  for  de  til  fremmede  Lande;  jeg  er  bleven  her  og  maa  altid 
blive,  altid  sidde  paa  Politikamret  og  se  de  andre  tage  Pas  til  at  rejse 
udenlands,  det  er  min  Lod!  0  ja!«  sukkede  han  dybt,  men  standsede  i 
det  samme  pludselig.  »Herre  Gud,  hvad  gaar  der  dog  af  mig!  saadan 
har  jeg  aldrig  før  tænkt  eller  følt !  Det  maa  være  Foraarsluften !  det  er  baade 
ængsteligt  og  behageligt!«  Han  greb  i  Lommen  til  sine  Papirer.  »Disse 
give  mig  andet  at  tænke  paa!«  sagde  han  og  lod  Øjnene  glide  hen  over 
det  første  Blad.  >»  Fru  Sigbrit,  original  Tragedie  i  fem  Akter, «  læste  han, 
»  hvad  er  det!  og  det  er  jo  min  egen  Haand.  Har  jeg  skrevet  den  Trage- 
die? Intrigen  paa  Volden  eller  store  Bededag,  Vaudeville.  -  -  Men  hvor 
har  jeg  faaet  den?  Man  maa  have  puttet  mig  det  i  Lommen!  Her  er  et 
Brev ! «  Ja,  det  var  fra  Teaterdirektionen,  Stykkerne  vare  forkastede,  og  Bre- 
vet selv  var  slet  ikke  høfligt  stilet.  »Hm!  hm!«  sagde  Kopisten  og  satte 
sig  ned  paa  en  Bænk;  hans  Tanke  var  saa  levende,  hans  Hjerte  saa  blødt; 
uvilkaarlig  greb  han  en  af  de  nærmeste  Blomster,  det  var  en  simpel  lille 
Gaaseurt;  hvad  Botanikeren  først  gennem  mange  Forelæsninger  siger  os, 
forkyndte  den  i  eet  Minut;  den  fortalte  Myten  om  sin  Fødsel,  den  fortalte 
om  Sollysets  Magt,  den  udspændte  de  fine  Blade  og  tvang  dem  til  at  dufte; 

da  tænkte  han  paa  Livets  Kampe,  der  ligedan  vække  Følelserne  i  vort 
Bryst.  Luft  og  Lys  var  Blomstens  Bejlere,  men  Lyset  var  den  begunsti- 
gede, efter  Lyset  bojede  den  sig,  forsvandt  dette,  da  rullede  den  sine  Blade 
sammen  og  sov  ind  under  Luftens  Omarmelse.  »Det  er  Lyset,  der  smyk- 
ker mig!«  sagde  Blomsten;  »men  Luften  lader  dig  aande!«  hviskede  Dig- 
terstemmen. 

Tætved  stod  en  Dreng  og  slog  med  sin  Stok  i  en  mudret  Groft,  Vand- 
draaberne  stænkede  op  imellem  de  grønne  Grene,  Kopisten  tænkte  paa 
de  Millioner  usynlige  Dyr,  der  i  Draaberne  bleve  kastede  i  en  Højde,  der 
efter  deres  Størrelse  var  for  dem,  som  det  vilde  være  for  os  at  hvirvles 
højt  over  Skyerne.  Idet  Kopisten  tænkte  herpaa  og  paa  hele  den  Foran- 
dring, der  var  foregaaet  med  ham,  smilte  han:  Jeg  sover  og  drømmer! 
mærkværdigt  er  det  alligevel,  hvor  man  dog  kan  drømme  naturligt  og 
selv  vide,  at  det  kun  er  en  Drøm!  Gid  jeg  i  Morgen  kunde  huske  det,  naar 
jeg  vaagner;  nu  synes  jeg  at  være  ganske  usædvanlig  oplagt!  Jeg  har  et 
klart  Blik  over  alting,  føler  mig  saa  opvakt,  men  jeg  er  vis  paa,  at  naar 
jeg  i  Morgen  husker  noget  af  det,  saa  er  det  Vrøvl,  det  har  jeg  prøvet  før! 
Det  gaar  med  alt  det  kloge  og  prægtige,  man  hører  og  siger  i  Drømme, 
som  med  de  underjordiskes  Guld:  idet  man  faar  det,  er  det  rigt  og  herligt, 
men  set  ved  Dagen  kun  Stene  og  visne  Blade.  »Ak,.«  sukkede  han  ganske 
vemodig  og  saa  paa  de  syngende  Fugle,  der  nok  saa  fornøjede  hoppede 
fra  Gren  til  Gren.  »De  har  det  meget  bedre  end  jeg!  flyve,  det  er  en  dejlig 
Kunst,  lykkelig  den,  som  er  født  med  den!  Ja,  skulde  jeg  gaa  over  i  noget, 
saa  skulde  det  være  saadan  en  lille  Lærke!« 

I  det  samme  slog  Kjoleskøder  og  Ærmer  sammen  i  Vinger,  Klæderne 
bleve  Fjer  og  Kaloskerne  Kløer;  han  mærkede  det  meget  godt  og  lo  ind- 
vortes: »Saa,  nu  kan  jeg  da  se,  jeg  drømmer!  men  saa  naragtigt  har  jeg 
aldrig  gjort  det  for.  «  Og  han  fløj  op  i  de  grønne  Grene  og  sang,  men  der 
var  ikke  Poesi  i  Sangen,  thi  Digternaturen  var  borte;  Kaloskerne  kunde, 
som  enhver  der  gør  noget  til  Gavns,  kun  gøre  een  Ting  ad  Gangen,  han 
vilde  være  Digter,  det  blev  han,  nu  vilde  han  være  en  lille  Fugl,  men  ved 
al  blive  denne,  ophørte  den  forrige  Ejendommelighed. 

»Det  er  artigt  nok,«  sagde  han,  om  Dagen  sidder  jeg  paa  Politikamret 
mellem  de  solideste  Afhandlinger,  om  Natten  kan  jeg  drømme  at  flyve  som 
Lærke  i  Frederiksberg  Have,  der  kunde  sgu  skrives  en  hel  Folkekome- 
die derom ! « 

Nu  fløj  han  ned  i  Græsset,  drejede  Hovedet  om  til  alle  Sider  og  slog 
med  Næbbet  paa  de  smidige  Græsstraa,  der  i  Forhold  til  hans  nærværende 
Størrelse  syntes  store  som  Nordafrikas  Palmegrene. 

Det  var  kun  et  Øjeblik,  og  det  blev  kulsort  Nat  omkring  ham;  en,  som 
han  syntes,  uhyre  Genstand  blev  kastet  hen  over  ham,  det  var  en  stor 
Kasket,  som  en  Dreng  fra  Nyboder  kastede  over  Fuglen,  en  Haand  kom 

ind  og  greb  Kopisten  om  Ryg  og  Vinger,  saa  han  peb ;  i  første  Forskræk- 
kelse raabte  han  højt:  »Din  uforskammede  Hvalp!  Jeg  er  Kopist  i  Politi- 
kamret!« men  det  lød  for  Drengen  som  et  Pipipi!  han  slog  Fuglen  paa 
Næbbet  og  vandrede  af  Sted. 

I  Alleen  mødte  han  to  Skoledrenge  af  den  dannede  Klasse,  det  vil  sige, 
som  Mennesker  betragtet,  som  Aander  vare  de  i  Skolens  nederste;  de 
købte  Fuglen  for  otte  Skilling,  og  saaledes  kom  Kopisten  til  København, 
hjem  til  en  Familie  i  Gotersgaden. 

»Det  er  godt,  jeg  drømmer!  «  sagde  Kopisten,  »ellers  blev  jeg  sgu  vred! 
først  var  jeg  Poet,  nu  en  Lærke!  ja,  det  var  da  Poetnaturen,  der  fik  mig 
over  i  det  lille  Dyr!  Det  er  dog  en  ynkelig  Ting,  især  naar  man  falder  i 
Hænderne  paa  nogle  Drenge.  Jeg  gad  nok  vide,  hvorledes  dette  løber  af! « 

Drengene  førte  ham  ind  i  en  meget  elegant  Stue;  en  tyk,  leende  Frue 
tog  imod  dem,  men  hun  var  slet  ikke  fornøjet  med,  at  den  simple  Mark- 
fugl, som  hun  kaldte  Lærken,  kom  med  ind;  dog  for  i  Dag  vilde  hun  lade 
det  gaa,  og  de  maatte  sætte  den  i  det  tomme  Bur,  som  stod  ved  Vinduet. 
»Det  kan  maaske  fornøje  Poppedreng!«  tilføjede  hun  og  lo  hen  til  en  stor 
grøn  Papegøje,  der  gyngede  fornemt  i  en  Ring  i  det  prægtige  Messing- 
bur. »Det  er  Poppedrengs  Geburtsdag!«  sagde  hun  dum-naiv,  derfor  vil 
den  lille  Markfugl  gratulere!« 

Poppedreng  svarede  ikke  et  eneste  Ord,  men  gyngede  fornemt  frem  og 
tilbage;  derimod  begyndte  en  smuk  Kanariefugl,  der  sidste  Sommer  var 
bragt  hertil  fra  sit  varme,  duftende  Fædreland,  højt  at  synge. 

»Skraalhans!«  sagde  Fruen  og  kastede  et  hvidt  Lommetørklæde  over 
Buret. 

»Pipi!«  sukkede  den,  »det  var  et  skrækkeligt  Snevejr!«  og  med  dette 
tav  den. 

Kopisten,  eller,  som  Fruen  sagde,  Markfuglen,  kom  i  et  lille  Bur  tæt  op 
til  Kanariefuglen,  ikke  langt  fra  Papegøjen.  Den  eneste  menneskelige  Ti- 
rade, Poppedreng  kunde  frempludre,  og  som  tit  faldt  ret  komisk,  var  den : 
»Nej,  lad  os  nu  være  Mennesker! «  Alt  det  øvrige,  den  skreg,  var  lige  saa 
uforstaaeligt  som  Kanariefuglens  Kvidren,  kun  ikke  for  Kopisten,  der  nu 
selv  var  en  Fugl;  han  forstod  inderlig  godt  Kammeraterne. 

»Jeg  fløj  under  den  grønne  Palme  og  det  blomstrende  Mandeltræ!« 
sang  Kanariefuglen,  »jeg  fløj  med  mine  Brødre  og  Søstre  hen  over  de 
prægtige  Blomster  og  over  den  glasklare  Sø,  hvor  Planterne  nikkede  paa 
Bunden.  Jeg  saa  ogsaa  mange  dejlige  Papegøjer,  der  fortalte  de  morsom- 
ste Historier,  saa  lange  og  saa  mange!« 

»Det  var  vilde  Fugle!  svarede  Papegøjen,  de  havde  ingen  Dannelse. 
Nej  lad  os  nu  være  Mennesker!  -  -  Hvorfor  ler  du  ikke?  Naar  Fruen  og 
alle  de  fremmede  kan  le  deraf,  saa  kan  du  ogsaa;  det  er  en  stor  Mangel 
ikke  at  kunne  goutere  det  morsomme.  Nej,  lad  os  nu  være  Mennesker!« 

O,  husker  du  de  smukke  Piger,  som  dansede  under  det  udspændte 
Telt  ved  de  blomstrende  Træer?  Husker  du  de  søde  Frugter  og  den  kø- 
lende Saft  i  de  vildtvoksende  Urter? 

O  ja!  sagde  Papegøjen,  men  her  har  jeg  det  langt  bedre!  jeg  har  god 
Mad  og  en  intim  Behandling;  jeg  ved,  jeg  er  et  godt  Hoved,  og  mere  for- 
langer jeg  ikke.  Lad  os  nu  være  Mennesker!  Du  er  en  Digtersjæl,  som  de 


kalde  det,  jeg  har  grundige  Kundskaber  og  Vittighed,  du  har  dette  Geni, 
men  ingen  Besindighed,  gaar  op  i  disse  høje  Naturtoner,  og  derfor  dænge 
de  dig  til.  Det  byde  de  ikke  mig,  nej,  for  jeg  har  kostet  dem  noget  mere! 
jeg  imponerer  med  Næbbet  og  kan  slaa  en  Witz!  Witz!  Witz!  Nej  lad 
os  nu  være  Mennesker! 

O,  mit  varme,  blomstrende  Fædreland!  sang  Kanariefuglen,  jeg 
vil  synge  om  dine  mørkegrønne  Træer,  om  dine  stille  Havbugter,  hvor 
Grenene  kysse  den  klare  Vandflade,  synge  om  alle  mine  glimrende  Brødres 
og  Søstres  Jubel,  hvor  Ørkenens  Plantekilder«*)  gro!« 

*)  Kaktus. 

Lad  dog  bare  være  med  de  Klynketoner! «  sagde  Papegøjen.  » Sig  noget, 
man  kan  le  af!  Latter  er  Tegn  paa  det  højeste  aandelige  Standpunkt.  Se 
om  en  Hund  eller  Hest  kan  le!  nej  græde  kan  den,  men  le,  det  er  alene 
givet  Menneskene.  Ho,  ho,  ho!  lo  Poppedreng  og  tilføjede  sin  Witz:  Lad 
os  nu  være  Mennesker!« 

»Du  lille  graa  danske  Fugl,«  sagde  Kanariefuglen,  »du  er  ogsaa  bleven 
Fange!  der  er  vist  koldt  i  dine  Skove,  men  der  er  dog  Frihed,  flyv  ud! 
De  har  glemt  at  lukke  for  dig;  det  øverste  Vindue staar  aabent.  Flyv,  flyv!« 

Og  det  gjorde  Kopisten,  vips  var  han  ude  af  Buret;  i  det  samme  knagede 
den  halvaabne  Dør  ind  til  det  næste  Værelse,  og  smidig,  med  grønne, 
skinnende  Øjne,  sneg  Huskatten  sig  ind  og  gjorde  Jagt  paa  ham.  Kanarie- 
fuglen flagrede  i  Buret,  Papegøjen  slog  med  Vingerne  og  raabte:  »Lad  os 
nu  være  Mennesker!  Kopisten  følte  den  dødeligste  Skræk  og  fløj  af  Sted 
igennem  Vinduet,  over  Huse  og  Gader;  til  sidst  maatte  han  hvile  sig  lidt. 

Genboens  Hus  havde  noget  hjemligt;  et  Vindue  stod  aabent,  han  fløj 
derind,  det  var  hans  eget  Værelse;  han  satte  sig  paa  Bordet. 

»Lad  os  nu  være  Mennesker!«  sagde  han  uden  selv  at  tænke  paa,  hvad 
han  sagde,  det  var  efter  Papegøjen,  og  i  samme  Øjeblik  var  han  Kopist, 
men  han  sad  paa  Bordet. 

»Gud  bevar'os!  sagde  han,  »hvor  er  jeg  kommen  herop  og  saaledes 
falden  i  Søvn!  det  var  ogsaa  en  urolig  Drøm,  jeg  havde.  Noget  dumt  Tøj 
var  den  hele  Historie!« 


DET  BEDSTE,  KALOSKERNE  BRAGTE 

Dagen  efter,  i  den  tidlige  Morgenstund,  da  Kopisten  endnu  laa  i  Sengen, 
bankede  det  paa  hans  Dør,  det  var  Naboen  i  samme  Etage,  en  Student, 
der  læste  til  at  blive  Præst;  han  traadte  ind. 

Laan  mig  dine  Kalosker,«  sagde  han,  »der  er  saa  vaadt  i  Haven,  men 
Solen  skinner  dejligt,  jeg  vilde  nok  ryge  en  Pibe  dernede.« 

Kaloskerne  fik  han  paa  og  var  snart  nede  i  Haven,  der  ejede  et  Blomme- 
og  et  Pæretræ.  Selv  en  saa  lille  Have,  som  denne  var,  gælder  inde  i  Kø- 
benhavn for  en  stor  Herlighed. 

Studenten  gik  op  og  ned  i  Gangen;  Klokken  var  kun  seks;  udefra  Gaden 
klang  et  Posthorn. 

»0,  rejse!  rejse!  udbrød  han,  »det  er  dog  det  lykkeligste  i  Verden! 
det  er  mine  Ønskers  højeste  Maal!  da  vilde  denne  Uro,  jeg  føler,  stilles. 
Men  langt  borte  skulde  det  være!  jeg  vilde  se  det  herlige  Schweiz,  rejse  i 
Italien  og  - 

Ja,  godt  var  det,  at  Kaloskerne  virkede  lige  straks,  ellers  var  han  kom- 
men omkring  alt  for  meget  baade  for  sig  selv  og  os  andre.  Han  rejste. 
Han  var  midt  inde  i  Schweiz,  men  med  otte  andre  pakket  ind  i  det  in- 

derste  af  en  Diligence;  ondt  i  Hovedet  havde  han,  træt  i  Nakken  følte 
han  sig,  og  Blodet  var  sunket  ham  ned  i  Benene,  der  ophovnede  og  klemtes 
af  Støvlerne.  Han  svævede  mellem  en  blundende  og  en  vaagen  Tilstand.  I 
sin  Lomme  til  højre  havde  han  Kreditivet,  i  sin  Lomme  til  venstre  Passet 
og  i  en  lille  Skindpung  paa  Brystet  nogle  fastsyede  Louisdorer;  hver 
Drøm  forkyndte,  at  en  eller  anden  af  disse  Kostbarheder  var  tabt,  og 
derfor  for  han  feberagtig  op,  og  den  første  Bevægelse,  Haanden  gjorde, 
var  en  Trekant  fra  højre  til  venstre  og  op  mod  Brystet  for  at  føle,  om 
han  havde  dem  eller  ej.  Paraplyer,  Stokke  og  Hatte  gyngede  i  Nættet 
ovenover  og  forhindrede  saa  temmeligt  Udsigten,  der  var  højst  impone- 
rende, han  skottede  til  den,  medens  Hjertet  sang,  hvad  i  det  mindste  een 
Digter,  vi  kende,  har  sunget  i  Schweitz,  men  ikke  til  Dato  ladet  trykke: 

Ja,  her  er  saa  smukt,  som  Hjertet  vil, 
jeg  øjner  Montblanc,  min  kære! 
Gid  bare  Pengene  vil  slaa  til, 
ak,  saa  var  her  godt  at  være! 

Stor,  alvorlig  og  mørk  varden  hele  Natur  rundtom.  Granskovene  syntes 
Lyngtoppe  paa  de  høje  Klipper,  hvis  Top  skjultes  i  Skytaagen;  nu  be- 
gyndte det  at  sne;  den  kolde  Vind  blæste. 

»U!«  sukkede  han,  gid  vi  vare  paa  den  anden  Side  af  Alperne,  saa 
var  det  Sommer,  og  saa  havde  jeg  hævet  Penge  paa  mit  Kreditiv;  den 
Angst  jeg  er  i  for  disse,  gør,  at  jeg  ikke  nyder  Schweiz,  o,  gid  jeg  var  paa 
den  anden  Side!« 

Og  saa  var  han  paa  den  anden  Side;  dybt  inde  i  Italien  var  han,  mellem 
Florens  og  Rom.  Søen  Trasimenus  laa  i  Aftenbelysning  som  et  flammende 
Guld  mellem  de  mørkeblaa  Bjerge;  her  hvor  Hannibal  slog  Flaminius, 
holdt  nu  Vinrankerne  hinanden  fredeligt  i  de  grønne  Fingre;  yndige  halv- 
nøgne Børn  vogtede  en  Flok  kulsorte  Svin  under  en  Gruppe  duftende 
Lavrbærtræer  ved  Vejen.  Kunde  vi  ret  give  dette  Maleri,  alle  vilde  juble: 
Dejlige  Italien!«  men  det  sagde  slet  ikke  Teologen  eller  en  eneste  af  hans 
Rejsefæller  inde  i  Vetturinens  Vogn. 

1  Tusindvis  fløj  giftige  Fluer  og  Myg  ind  til  dem,  forgæves  piskede  de 
omkring  sig  med  en  Myrtegren,  Fluerne  stak  alligevel;  ikke  eet  Menneske 
var  der  i  Vognen,  uden  at  jo  hans  Ansigt  var  opsvulmet  og  blodigt  af 
Bid.  De  stakkels  Heste  saa  ud  som  Aadsler,  Fluerne  sad  i  store  Kager  paa 
dem,  og  kun  øjeblikkelig  hjalp  det,  at  Kusken  steg  ned  og  skrabede  Dy- 
rene af.  Nu  sank  Solen,  en  kort,  men  isnende  Kulde  gik  igennem  hele  Na- 
turen, det  var  slet  ikke  behageligt;  men  rundt  om  fik  Bjerge  og  Skyer  den 
dejligste  grønne  Farve,  saa  klar,  saa  skinnende  -  -  ja,  gaa  selv  hen  at  se, 
det  er  bedre  end  at  læse  Beskrivelsen!  det  var  mageløst!  det  fandt  de 
rejsende  ogsaa,  men  —  Maven  var  tom,  Legemet  træt,  al  Hjertets  Længsel 

drejede  sig  om  et  Nattekvarter;  men  hvorledes  vilde  dette  blive?  Man  saa 
langt  inderligere  efter  dette  end  efter  den  skønne  Natur. 

Vejen  gik  gennem  en  Olivenskov,  det  var,  som  kørte  man  i  Hjemmet 
mellem  knudrede  Pile,  her  laa  det  ensomme  Værtshus.  En  halv  Snes  tig- 
gende Krøblinger  havde  lejret  sig  udenfor,  den  raskeste  af  dem  saa  ud 
som  Hungerens  ældste  Søn,  der  havde  naaet  sin  Myndighedsalder«*),  de 
andre  vare  enten  blinde,  havde  visne  Ben  og  krøb  paa  Hænderne,  eller 
indsvimdne  Arme  med  fingerløse  Hænder.  Det  var  ret  Elendigheden  truk- 
ken frem  af  Pjalterne.  Æccellenza,  meserabili! «  sukkede  de  og  strakte  de 
syge  Lemmer  frem.  Værtinden  selv  med  bare  Fødder,  uredt  Haar  og  kun 
iført  en  smudsig  Bluse,  tog  imod  Gæsterne.  Dørene  vare  bundne  sammen 
med  Sejlgarn;  Gulvet  i  Værelserne  frembød  en  halv  oprodet  Brolægning 
med  Mursten;  Flagermus  fløj  hen  under  Loftet,  og  Stanken  herinde  - 

»Ja,  vil  Hun  dække  nede  i  Stalden!  sagde  en  af  de  rejsende,  dernede 
ved  man  dog,  hvad  det  er,  man  indaander!« 

Vinduerne  bleve  aabnede,  for  at  der  kunde  komme  lidt  frisk  Luft,  men 
hurtigere  end  denne  kom  de  visne  Arme  ind  og  den  evige  Klynken:  mi- 
serabili  Eccellenza!  Paa  Væggene  stod  mange  Inskriptioner,  Halvdelen 
var  imod  bella  Italia. 

Maden  blev  bragt  frem;  der  var  en  Suppe  af  Vand,  krydret  med  Peber 
og  harsk  Olie,  og  saa  nok  en  Gang  det  samme  Slags  Olie  paa  Salaten;  for- 
dærvede Æg  og  stegte  Hanekamme  vare  Pragtretterne;  selv  Vinen  havde 
Afsmag,  det  var  en  sand  Mikstur. 

Til  Natten  bleve  Kofferterne  stillede  op  for  Døren;  een  af  de  rejsende 
havde  Vagt,  medens  de  andre  sov;  Teologen  var  den  vagthavende;  o, 
hvor  kvalmt  var  der  ikke  herinde!  Heden  trykkede,  Myggene  surrede  og 
stak,  miserabili  udenfor  klynkede  i  Søvne. 

»Ja,  rejse  er  godt  nok!  sukkede  Studenten,  havde  man  bare  intet 
Legeme!  kunde  dette  hvile,  og  Aanden  derimod  flyve!  Hvor  jeg  kommer, 
er  der  et  Savn,  der  trykker  Hjertet;  noget  bedre  end  det  øjeblikkelige  er 
det,  jeg  vil  have;  ja,  noget  bedre,  det  bedste,  men  hvor  og  hvad  er  det? 
jeg  ved  i  Grunden  nok,  hvad  jeg  vil,  jeg  vil  til  et  lykkeligt  Maal,  det  lyk- 
keligste af  alle!« 

Og  idet  Ordet  var  udtalt,  var  han  i  Hjemmet;  de  lange  hvide  Gardiner 
hang  ned  for  Vinduet  og  midt  paa  Gulvet  stod  den  sorte  Ligkiste,  i  den 
laa  han  i  sin  stille  Dødssøvn,  hans  Ønske  var  opfyldt,  Legemet  hvilte, 
Aanden  rejste.  Pris  ingen  lykkelig,  før  han  er  i  sin  Grav,  var  Solons  Ord, 
her  fornyedes  Bekræftelsen. 

Ethvert  Lig  er  Udødelighedens  Sfinks;  heller  ikke  Sfinksen  her  i  den 
sorte  Kiste  besvarede  for  os,  hvad  den  levende  to  Dage  forud  havde  ned- 
skrevet: 

*)  Snarleyyow. 

Du  stærke  Død,  din  Tavshed  vækker  Gru ! 
Dit  Spor  er  jo  kun  Kirkegaardens  Grave. 
Skal  Tankens  Jakobsstige  gaa  itu? 
Staar jeg  kun  op  som  Græs  i  Dødens  Have? 

Vor  største  Liden  tit  ej  Verden  ser! 
Du,  som  var  ene  lige  til  det  sidste, 
I  Verden  meget  trykker  Hjertet  mer 
end  Jorden,  som  de  kaste  paa  din  Kiste! 

To  Skikkelser  bevægede  sig  i  Værelset;  vi  kende  dem  begge:  det  var 
Sorgens  Fe  og  Lykkens  udsendte;  de  bøjede  sig  over  den  døde. 

Ser  du,<  sagde  Sorgen,  »hvad  Lykke  bragte  vel  dine  Kalosker  Menne- 
skeheden?' 

De  bragte  i  det  mindste  ham,  som  sover  her,  et  varigt  Gode!«  svarede 
Glæden. 

O  nej!'  sagde  Sorgen;  selv  gik  han  bort,  han  blev  ikke  kaldet!  hans 
aandelige  Kraft  her  var  ikke  givet  stærk  nok  til  at  hæve  de  Skatte  hist,  som 
han  efter  sin  Bestemmelse  maa  hæve!  Jeg  vil  vise  ham  en  Velgerning!« 

Og  hun  tog  Kaloskerne  af  hans  Fødder;  da  var  Dødssøvnen  endt,  den 
genoplevede  rejste  sig.  Sorgen  forsvandt,  men  ogsaa  Kaloskerne;  hun 
har  vist  betragtet  dem  som  sin  Ejendom. 


TANTE  TANDPINE 


HVORFRA  VI  HAR  HISTORIEN?  — 
VIL  DU  VIDE  DET? 


Hvorfra  vi  har  Historien?  —  Vil  Du  vide  det?  —  Vi  har  den  fra  Fjer- 
dingen, den  med  de  gamle  Papirer  i. 
Mangen  god  og  sjælden  Bog  er  gaaet  i  Spækhøkeren  og  Urtekræmme- 
ren, ikke  som  Læsning,  men  som  Nødvendighedsartikel.  De  maa  have 
Papir  til  Kræmmerhus  for  Stivelse  og  Kaffebønner,  Papir  om  Spegesild, 
Smør  og  Ost.  Skrevne  Sager  ere  ogsaa  brugelige. 
Tit  gaar  i  Bøtte,  hvad  der  ikke  skulde  gaa  i  Bøtte. 
Jeg  kender  en  Urtekræmmerdreng,  Søn  af  en  Spækhøker;  han  er  gaaet 
til  Vejrs  fra  Kælderen  til  Stuebutikken;  et  Menneske  med  stor  Læsning, 
Kræmmerhus-Læsning,  baade  den  trykte  og  den  skrevne.  Han  har  en  in- 
teressant Samling,  og  i  den  flere  vigtige  Aktstykker  fra  en  og  anden  alt 
for  beskæftiget,  tankespredt  Embedsmands  Papirskurv;  et  og  andet  for- 
troligt Brev  fra  Veninde  til  Veninde:  Skandale-Meddelelser,  som  ikke 
maatte  gaa  videre,  ikke  omtales  af  noget  Menneske.  Han  er  en  levende 
Redningsanstalt  for  en  ikke  ringe  Del  af  Litteraturen  og  har  i  den  et  stort 
Omraade,  han  har  Forældrenes  og  Principalens  Bod  og  har  der  reddet 
mangen  Bog  eller  Blade  af  en  Bog,  der  nok  kunde  fortjene  at  læses  to 
Gange. 

Han  har  vist  mig  sin  Samling  trykte  og  skrevne  Sager  fra  Bøtten,  rigest 
fra  Spækhøkerens.  Der  laa  et  Par  Blade  af  en  større  Skrivebog;  den  sær- 
deles smukke  og  tydelige  Haandskrift  tildrog  sig  straks  min  Opmærk- 
somhed. 

»Det  har  Studenten  skrevet!  sagde  han,  »Studenten,  som  boede  her 
lige  over  for  og  døde  for  en  Maaned  siden.  Han  har  lidt  svært  af  Tand- 
pine, ser  man.  Det  er  ganske  morsomt  at  læse!  Her  er  kun  lidt  endnu  af 
det  skrevne,  det  var  en  hel  Bog  og  lidt  til;  mine  Forældre  gav  et  halvt 
Pund  grøn  Sæbe  for  det  til  Studentens  Værtinde.  Her  er,  hvad  jeg  fik 
holdt  tilbage. 

Jeg  laante  det,  jeg  læste  det,  og  nu  meddeler  jeg  det. 
Overskriften  var: 

TANTE  TANDPINE, 
i. 

Tante  gav  mig  Sliksødt,  da  jeg  var  lille.  Mine  Tænder  holdt  det  ud, 
bleve  ikke  fordærvede;  nu  er  jeg  bleven  ældre,  bleven  Student;  hun  for- 
kæler mig  endnu  med  sødt,  siger,  at  jeg  er  Digter. 

Jeg  har  i  mig  noget  af  Poeten,  men  ikke  nok.  Tit,  naar  jeg  gaar  i  Byens 

Gader,  synes  det  mig,  som  gaarjeg  i  et  stort  Bibliotek;  Husene  ere  Bog- 
reoler, hver  Etage  en  Hykle  med  Bøger.  Der  staar  en  Hverdagshistorie, 
der  en  god  gammel  Komedie,  videnskabelige  Værker  i  alle  Fag,  her  Smuds- 
litteratur og  god  Læsning.  Jeg  kan  fantasere  og  filosofere  over  alt  det 
Bogværk. 

Der  er  noget  i  mig  af  Poeten,  men  ikke  nok.  Mange  Mennesker  have 
vist  lige  saa  meget  i  sig  deraf  som  jeg  og  :bære  dog  ikke  Skilt  eller  Hals- 
baand  med  Navnet  Poet. 

Der  er  givet  dem  og  mig  en  Guds  Gave,  en  Velsignelse,  stor  nok  for  en 
selv,  men  alt  for  lille  til  at  stykkes  ud  igen  til  andre.  Den  kommer  som 
en  Solstraale,  fylder  Sjæl  og  Tanke;  den  kommer  som  en  Blomsterduft, 
som  en  Melodi,  man  kender  og  husker  dog  ikke  hvorfra. 

Forleden  Aften,  jeg  sad  i  min  Stue,  trængte  til  Læsning,  havde  ingen 
Bog,  intet  Blad,  faldt  i  del  samme  et  Blad,  friskt  og  grønt,  fra  Lindetræet. 
Luftningen  bar  det  ind  ad  Vinduet  til  mig. 

Jeg  betragtede  de  mange  forgrenede  Aarer;  et  lille  Kryb  bevægede  sig 
hen  over  disse,  som  vilde  det  gøre  et  grundigt  Studium  af  Bladet.  Da 
maatte  jeg  tænke  paa  Menneskevisdom;  vi  kravle  ogsaa  om  paa  Bladet, 
kende  kun  det,  og  saa  holde  vi  straks  Foredrag  over  det  hele  store  Træ, 
Boden,  Stammen  og  Kronen;  det  store  Træ:  Gud,  Verden  og  Udodelig- 
hed,  og  kende  af  det  hele  kun  et  lille  Blad! 

Som  jeg  sad  der,  fik  jeg  Besøg  af  Tante  Mille. 

Jeg  viste  hende  Bladet  med  Krybel,  sagde  hende  mine  Tanker  derved, 
og  hendes  Øjne  lyste. 

Du  er  Digter!   sagde  hun,  »maaske  den  største  vi  har!  skulde  jeg  op- 
leve det,  saa  gaar  jeg  gerne  i  min  Grav.  Du  har  altid,  lige  fra  Brygger  Ras- 
mussens Begravelse,  forbavset  mig  ved  din  mægtige  Fantasi!« 
Det  sagde  Tante  Mille  og  kyssede  mig. 
Hvem  var  Tante  Mille,  og  hvem  var  Brygger  Rasmussen? 

ii. 

Moders  Tante  blev  af  os  Børn  kaldt  Tante,  vi  havde  intet  andel  Navn 
til  hende. 

Hun  gav  os  Syltetøj  og  Sukker,  uagtet  det  var  en  stor  Fortræd  for  vore 
Tænder,  men  hun  var  svag  lige  over  for  de  søde  Børn,  sagde  hun.  Det 
var  jo  grusomt  at  nægte  dem  den  Smule  sødt,  som  de  holde  saa  meget  af. 

Og  derfor  holdt  vi  saa  meget  af  Tante. 

Hun  var  gammel  Frøken,  saa  langt  jeg  kan  huske  tilbage,  altid  gammel! 
Hun  stod  stille  i  Alderen. 

I  tidligere  Aar  led  hun  meget  af  Tandpine  og  talte  altid  derom,  og  saa 
var  det,  hendes  Ven,  Brygger  Rasmussen,  var  vittig  og  kaldte  hende  Tante 
Tandpine. 

Han  bryggede  ikke  i  de  sidste  Aar,  levede  af  sine  Bentepenge,  kom  til 

til  Tante  og  var  ældre  end  hun.  Han  havde  slet  ingen  Tænder,  kun  nogle 
sorte  Stumper. 

Som  lille  havde  han  spist  for  meget  Sukker,  sagde  han  til  os  Børn,  og 
saa  kom  man  til  at  se  saaledes  ud. 

Tante  havde  vist  aldrig  i  sin  Barndom  spist  Sukker;  hun  havde  de  dej- 
ligste hvide  Tænder. 

Hun  sparede  ogsaa  paa  dem,  sov  ikke  med  dem  om  Natten!  sagde 
Brygger  Rasmussen. 

Det  var  nu  at  være  ond,  vidste  vi  Børn,  men  Tante  sagde,  han  mente 
ikke  noget  med  det. 

En  Formiddag  ved  Frokosten  fortalte  hun  en  fæl  Drøm,  hun  havde 
om  Natten:  at  en  af  hendes  Tænder  var  falden  ud. 

»Det  betyder,  «  sagde  hun,   at  jeg  mister  en  sand  Ven  eller  Veninde!« 

»Var  det  en  falsk  Tand!«  sagde  Bryggeren  og  smaalo,  »saa  kan  det  kun 
betyde,  at  De  mister  en  falsk  Ven!« 

»De  er  en  uhøflig  gammel  Herre!«  sagde  Tante,  vred,  som  jeg  aldrig 
har  set  hende  før  eller  siden. 

Senere  sagde  hun,  at  det  kun  var  Dril  af  hendes  gamle  Ven;  han  var 
det  ædleste  Menneske  paa  Jorden,  og  naar  han  en  Gang  døde,  blev  han 
til  en  lille  Guds  Engel  i  Himlen. 

Jeg  tænkte  meget  over  den  Forvandling,  og  om  jeg  vilde  være  i  Stand 
til  at  kende  ham  i  den  ny  Skikkelse. 

Da  Tante  var  ung  og  han  ogsaa  ung,  friede  han  til  hende.  Hun  betænkte 
sig  for  længe,  blev  siddende,  blev  alt  for  længe  siddende,  blev  altid  gam- 
mel Frøken,  men  altid  trofast  Veninde. 

Og  saa  døde  Brygger  Rasmussen. 

Han  blev  kørt  til  Graven  i  den  dyreste  Ligvogn  og  havde  stort  Følge, 
Folk  med  Ordener  og  i  Uniform. 

Tante  stod  sørgeklædt  ved  Vinduet  med  alle  os  Børn,  paa  den  lille 
Broder  nær,  som  Storken  havde  bragt  for  en  Uge  siden. 

Nu  var  Ligvognen  og  Følget  forbi,  Gaden  tom,  Tante  vilde  gaa,  men 
det  vilde  jeg  ikke,  jeg  ventede  paa  Englen,  Brygger  Rasmussen;  han  var 
jo  nu  bleven  et  lille,  vinget  Guds  Barn  og  maatte  vise  sig. 

»Tante!«  sagde  jeg.  Tror  du  ikke,  at  han  kommer  nu!  eller  at  naar 
Storken  igen  bringer  os  en  lille  Broder,  han  da  bringer  os  Englen  Ras- 
mussen.« 

Tante  blev  aldeles  overvældet  af  min  Fantasi  og  sagde:  »Det  Barn  bli- 
ver en  stor  Digter!«  og  det  gentog  hun  i  hele  min  Skolegang,  ja,  efter  min 
Konfirmation  og  nu  ind  i  Studenteraarene. 

Hun  var  og  er  mig  den  mest  deltagende  Veninde  baade  i  Digter-Pine 
og  i  Tandpine.  Jeg  har  jo  Anfald  af  begge  to. 

»Skriv  bare  alle  dine  Tanker  ned,«  sagde  hun,  »og  put  dem  i  Bordskuf- 

fen!  det  gjorde  Jean  Paul;  han  blev  en  stor  Digter,  som  jeg  rigtignok  ikke 
holder  af,  han  spænder  ikke!  Dn  maa  spænde!  og  du  vil  spænde!« 

Natten  efter  den  Tale  laa  jeg  i  Længsel  og  Vaande,  i  Trang  og  Lyst  til 
at  blive  den  store  Digter,  Tante  saa  og  fornam  i  mig;  jeg  laa  i  Digter-Pine! 
men  der  er  en  værre  Pine:  Tandpine;  den  masede  og  kvasede  mig;  jeg 
blev  en  krympende  Orm,  med  Krydderpose  og  spansk  Flue. 
Den  kender  jeg!«  sagde  Tante. 

Der  var  et  Sorgens  Smil  om  hendes  Mund;  hendes  Tænder  skinnede 
saa  hvide.  *  * 

Men  jeg  maa  begynde  et  nyt  Afsnit  i  min  og  Tantes  Historie. 

in. 

Jeg  var  Hyttet  ind  i  en  ny  Huslejlighed  og  havde  boet  der  en  Maaned. 
Herom  talte  jeg  med  Tante. 

»Jeg  bor  hos  en  stille  Familie;  den  tænker  ikke  paa  mig,  selv  om  jeg 
ringer  tre  Gange.  For  Resten  er  det  et  sandt  Spektakkel-Hus  med  Lyd  og 
Larm  af  Vejr  og  Vind  og  Mennesker.  Jeg  bor  lige  over  Porten;  hver  Vogn, 
som  kører  ud  eller  ind,  faar  Skilderierne  paa  Væggen  til  at  bevæge  sig. 
Porten  smælder  og  rusker  i  Huset,  som  var  det  en  Jordrystelse.  Ligger 
jeg  i  Sengen,  gaa  Stodene  gennem  alle  mine  Lemmer;  men  det  skal  være 
nervestyrkende.  Blæser  det,  og  blæse  gør  det  altid  her  til  Lands,  saa 
dingle  de  lange  Vindueskramper  udenfor  frem  og  tilbage  og  slaa  mod 
Muren.  Naboens  Portklokke  til  Gaarden  rinder  ved  hvert  Vindstød. 

Vore  Husbeboere  komme  klatvis  hjem,  sildigt  paa  Aftenen,  helt  ud 
paa  Natten;  den  logerende,  lige  over  mig,  som  om  Dagen  giver  Timer  i 
Basunblæsen,  kommer  senest  hjem  og  lægger  sig  ikke,  før  han  først  har 
gaaet  en  lille  Midnatstur,  med  tunge  Trin  og  jernbeslaaede  Støvler. 

Dobbelte  Vinduer  er  der  ikke,  men  der  er  en  knækket  Rude,  den  har 
Værtinden  klistret  Papir  over,  Vinden  blæser  alligevel  ind  gennem  Spræk- 
ken og  frembringer  en  Lyd  som  af  en  summende  Bremse.  Det  er  Sove- 
musik.  Falder  jeg  saa  endelig  i  Søvn,  da  bliver  jeg  snart  vækket  af  Hane- 
gal. -  Hane  og  Høne  melde  fra  Hønseaflukket  hos  Kældermanden,  at 
det  vil  snart  blive  Morgen.  De  smaa  Nordbagger,  de  have  ikke  Stald,  de 
ere  tøjrede  i  Sandhullet  under  Trappen,  sparke  mod  Døren  og  Panelet 
for  at  røre  sig. 

Dagen  dæmrer;  Portneren,  som  med  Familie  sover  paa  Kvisten,  buldrer 
ned  ad  Trappen;  Trætøflerne  klapre,  Porten  smælder,  Huset  ryster,  og 
er  det  overstaaet,  begynder  den  logerende  ovenover  at  øve  sig  i  Gym- 
nastik, løfter  i  hver  Haand  en  tung  Jernkugle,  som  han  ikke  kan  holde 
paa;  den  hilder  og  falder  igen,  medens  paa  samme  Tid  Husets  Ungdom, 
som  skal  i  Skole,  kommer  styrtende  skrigende.  Jeg  gaar  til  Vinduet,  aab- 
ner  det  for  at  faa  frisk  Luft,  og  det  er  vederkvægende,  naar  jeg  kan  faa 


TANTE  TANDPINE 


93 


den,  og  ikke  Jomfruen  i  Baghuset  vadsker  Handsker  i  Pletvand,  det  er 
hendes  Levebrød.  For  Resten  er  det  et  rart  Hus,  og  jeg  bor  hos  en  stille 
Familie. « 

Det  var  det  Referat,  jeg  gav  Tante  om  min  Huslej lighed;  jeg  gav  det 
livligere,  det  mundtlige  Foredrag  har  friskere  Ordtyd  end  det  skrevne. 

»Du  er  Digter!«  raabte  Tante.  »Skriv  bare  din  Tale  op,  saa  er  du  lige 
saagod  som  Dickens! ja,  mig  interesserer  du  nu  meget  mer!  Du  maler,  naar 
du  taler!  Du  beskriver  dit  Hus,  saa  man  ser  det!  Det  gyser  i  en!  -  -  Digt 
videre!  Læg  noget  levende  ind  i  det,  Mennesker,  yndige  Mennesker,  helst 
ulykkelige ! « 

Huset  skrev  jeg  virkelig  ned,  som  det  staar  med  Lyd  og  Lyder,  men 
kun  med  mig  selv,  uden  Handling.  Den  kom  senere! 

IV. 

Det  var  ved  Vintertid,  ud  paa  Aftenen,  efter  Komedietid,  et  frygteligt 
Vejr,  Snestorm,  saa  at  man  næsten  ikke  kunde  trænge  sig  frem. 

Tante  var  i  Teatret,  og  jeg  var  der  for  at  følge  hende  hjem,  men  man 
havde  Besvær  med  at  gaa  selv,  end  sige  følge  andre.  Hyrevognene  vare 
alle  tagne  i  Beslag;  Tante  boede  langt  ude  i  Byen,  min  Bolig  var  derimod 
tæt  ved  Teatret,  havde  det  ikke  været  Tilfældet,  maatte  vi  have  staaet  i 
Skilderhus  indtil  videre. 

Vi  stavrede  frem  i  den  dybe  Sne,  om  sust  af  de  hvirvlende  Snefnokker. 
Jeg  løftede  hende,  jeg  holdt  hende,  jeg  stødte  hende  frem.  Kun  to  Gange 
faldt  vi,  men  vi  faldt  blødt. 

Vi  naaede  min  Port,  hvor  vi  rystede  os;  ogsaa  paa  Trappen  rystede  vi 
os  og  havde  dog  endnu  Sne  nok  til  at  fylde  Gulvet  med  inde  i  Forstuen. 

Vi  fik  af  os  Overtøj  og  Nedertøj,  og  alt  hvad  Tøj  der  kunde  kastes. 
Værtinden  laante  Tante  tørre  Strømper  og  en  Morgenkappe;  det  var  nød- 
vendigt, sagde  Værtinden  og  tilføjede,  som  sandt  var,  at  Tante  umuligt 
kunde  komme  hjem  denne  Nat,  bad  hende  tage  til  Takke  med  hendes 
Dagligstue;  der  vilde  hun  rede  Seng  paa  Sofaen  foran  den  altid  aflaasede 
Dør  ind  til  mig. 

Og  det  skete. 

Ilden  brændte  i  min  Kakkelovn,  Temaskinen  kom  paa  Bordet,  der  blev 
hyggeligt  i  den  lille  Stue,  om  ikke  saa  hyggeligt  som  hos  Tante,  hvor  der 
ved  Vintertid  er  tykke  Gardiner  for  Døren,  tykke  Gardiner  for  Vinduerne, 
dobbelte  Gulvtæpper  med  tre  Lag  tykt  Papir  under;  man  sidder  der  som 
i  en  veltilproppet  Flaske  med  varm  Luft;  dog,  som  sagt,  der  blev  ogsaa 
hyggeligt  hjemme  hos  mig;  Vinden  susede  udenfor. 

Tante  talte  og  fortalte;  Ungdomstid  kom  igen,  Bryggeren  kom  igen, 
gamle  Minder. 

Hun  kunde  huske,  jeg  fik  den  første  Tand,  og  Familieglæden  herover. 

Den  første  Tand!  Uskylds  Tand,  skinnende  som  en  lille  hvid  Mælke- 
draabe,  Mælketanden. 

Der  kom  een,  der  kom  flere,  et  helt  Geled,  Side  om  Side,  oven  og  neden, 
de  dejligste  Barnetænder,  og  dog  kun  Fortropperne,  ikke  de  rigtige,  som 
skulde  vare  ved  for  hele  Livet. 

Ogsaa  de  kom  og  Visdomstænderne  med,  Fløjmænd  i  Rækken,  fødte 
under  Pine  og  stor  Besvær. 

De  gaa  igen,  hver  en  eneste!  de  gaa,  før  Tjenestetiden  er  omme,  selv 
den  sidste  Tand  gaar,  og  det  er  ingen  Festdag,  det  er  en  Vemodsdag. 

Saa  er  man  gammel,  selv  om  Humøret  er  ungt. 

Slig  Tanke  og  Tale  er  ikke  fornøjelig,  og  dog  kom  vi  til  at  tale  om  alt 
dette,  vi  kom  tilhage  i  Barndomsaarene,  talte  og  talte,  Klokken  blev  tolv, 
før  Tante  mk  til  Rø  i  Stuen  tætved. 

o 

»God  Nat,  mit  søde  Barn!«  raabte  hun,  »nu  sover  jeg,  som  om  jeg  laa 
i  min  egen  Dragkiste!« 

Og  hun  var  til  Ro;  men  Ro  blev  der  ikke  hverken  i  Huset  eller  udenfor. 
Stormen  ruskede  i  Vinduerne,  slog  med  de  lange,  dinglende  Jernkram- 
per, ringede  med  Naboens  Dørklokke  i  Baggaarden.  Den  logerende  oven- 
paa  var  kommen  hjem.  Han  gik  endnu  en  lille  Nattetur  op  og  ned;  smed 
Støvlerne,  gik  saa  til  Sengs  og  til  Hvile,  men  han  snorker,  saa  man  med 
gode  Øren  kan  høre  det  gennem  Loftet. 

Jeg  fandt  ikke  Hvile,  jeg  kom  ikke  til  Ro;  Vejret  lagde  sig  heller  ikke 
til  Ro;  det  var  umanerlig  livligt.  Blæsten  susede  og  sang  paa  sin  Maade, 
mine  Tænder  begyndte  ogsaa  at  blive  livlige,  de  susede  og  sang  paa  deres 
Maade.  De  slog  an  til  stor  Tandpine. 

Det  trak  fra  Vinduet.  Maanen  skinnede  ind  paa  Gulvet.  Lysningen  kom 
og  gik,  som  Skyerne  kom  og  gik  i  Stormvejret.  Der  var  en  Uro  i  Skygge 
og  Lys,  men  til  sidst  saa  Skyggen  paa  Gulvet  ud  som  noget;  jeg  saa  paa 
dette  bevægelige  og  fornam  en  isnende  kold  Blæst. 

Paa  Gulvet  sad  en  Skikkelse,  tynd  og  lang,  som  naar  et  Barn  tegner 
med  Griffel  paa  Tavlen  noget,  der  skal  ligne  et  Menneske;  en  eneste  tynd 
Streg  er  Legemet;  en  Streg  og  een  til  ere  Armene;  Benene  ere  ogsaa  hver 
kun  en  Streg,  Hovedet  en  Mangekant. 

Snart  blev  Skikkelsen  tydeligere,  den  fik  et  Slags  Kjoletøj,  meget  tyndt, 
meget  fint,  men  det  viste,  at  den  hørte  til  Hunkønnet. 

Jeg  hørte  en  Summen.  Var  det  hende  eller  Vinden,  der  surrede  som 
Bremse  i  Rudesprækken? 

Nej,  det  var  hende  selv,  Fru  Tandpine!  hendes  Forfærdelighed  Satania 
inf ernalis,  Gud  fri  og  bevare  os  fra  hendes  Besøg! 

Her  er  godt  at  være!«  summede  hun;  »her  er  godt  Kvarter!  sumpet 
Grund,  Mosegrund.  Her  have  Myggene  summet  med  Gift  i  Brodden,  nu 
har  jeg  Brodden.  Den  maa  hvæsses  paa  Meimesketænder.  De  skinne  saa 

hvide  paa  ham  her  i  Sengen.  De  have  trodset  sødt  og  snrt,  hedt  og  koldt, 
Nøddeskal  og  Blommesten!  men  jeg  skal  rokke  dem,  blokke  dem,  gøde 
Roden  med  Trækvind,  give  dem  fodkoldt!« 

Det  var  en  forfærdelig  Tale,  en  forfærdelig  Gæst. 

»Naa,  saa  du  er  Digter!«  sagde  hun,  »ja,  jeg  skal  digte  dig  op  i  alle  Pi- 
nens Versemaal!  jeg  skal  give  dig  Jern  og  Staal  i  Kroppen,  faa  Traad  i 
alle  dine  Nervetraade! « 

Det  var,  som  gik  der  en  gloende  Syl  ind  i  Kindbenet;  jeg  vred  og  vendte 
mig. 

Et  udmærket  Tandværk!  <  sagde  hun,  »et  Orgel  at  spille  paa.  Mund- 
harpe-Koncert, storartet,  med  Pavker  og  Trompeter,  Fløjte  piccolo,  Basun 
i  Visdomstanden.  Stor  Poet,  stor  Musik! « 

Jo,  hun  spillede  op,  og  forfærdelig  saa  hun  ud,  selv  om  man  ikke  saa 
mere  af  hende  end  Haanden,  den  skyggegraa,  iskolde  Haand  med  de 
lange,  syletynde  Fingre;  hver  af  dem  var  et  Pinselsredskab:  Tommeltot 
og  Slikkepot  havde  Knivtang  og  Skrue,  Langemand  endte  i  en  spids  Syl, 
Guldbrand  var  Vridbor  og  Lillefinger  Sprøjte  med  Myggegift. 

»Jeg  skal  lære  dig  Versemaal!«  sagde  hun.  Stor  Digter  skal  have  stor 
Tandpine,  lille  Digter  lille  Tandpine!« 

»O,  lad  mig  være  lille!«  bad  jeg.  »Lad  mig  slet  ikke  være!  og  jeg  er 
ikke  Poet,  jeg  har  kun  Anfald  af  at  digte,  Anfald  som  af  Tandpine!  far 
hen !  far  hen ! « 

»Erkender  du  da,  at  jeg  er  mægtigere  end  Poesien,  Filosofien,  Mate- 
matikken og  hele  Musikken!«  sagde  hun.  »Mægtigere  end  alle  disse  afma- 
lede og  i  Marmor  hugne  Fornemmelser!  jeg  er  ældre  end  dem  alle  sam- 
men. Jeg  blev  født  tæt  ved  Paradisets  Have,  udenfor,  hvor  Vinden  blæste, 
og  de  vaade  Paddehatte  groede.  Jeg  fik  Eva  til  at  klæde  sig  paa  i  det 
kolde  Vejr,  og  Adam  med.  Du  kan  tro,  der  var  Kraft  i  den  første  Tand- 
pine!« 

»Jeg  tror  alt!«  sagde  jeg.  »Far  hen!  far  hen!« 

»Ja,  vil  du  opgive  at  være  Digter,  aldrig  sætte  Vers  paa  Papir,  Tavle 
eller  noget  Slags  Skrivemateriale,  saa  skal  jeg  slippe  dig,  men  jeg  kom- 
mer igen,  digter  du!« 

»Jeg  sværger!«  sagde  jeg.  Lad  mig  bare  aldrig  se  eller  fornemme  dig 
mere ! « 

»Se  mig  skal  du,  men  i  en  fyldigere,  en  dig  kærere  Skikkelse,  end  jeg 
er  det  nu!  Du  skal  se  mig  som  Tante  Mille;  og  jeg  vil  sige:  Digt,  min  søde 
Dreng!  Du  er  en  stor  Digter,  den  største  maaske,  vi  har!  men  tror  du  mig 
og  begynder  at  digte,  saa  sætter  jeg  dine  Vers  i  Musik,  spiller  dem  paa 
din  Mundharpe!  Du  søde  Barn!  Husk  paa  mig,  naar  du  ser  Tante 
Mille!« 

Saa  forsvandt  hun. 

Jeg  fik  til  Afsked  ligesom  et  gloende  Sylestik  op  i  Kæbebenet;  men 
det  dulmede  snart,  jeg  ligesom  gled  paa  det  bløde  Vand,  saa  de  hvide  Aa- 
kander  med  de  grønne,  brede  Blade  bøje  sig,  sænke  sig  ned  under  mig, 
visne,  lose  sig  op,  og  jeg  sank  med  dem,  løsnedes  i  Fred  og  Hvile  — 


Dø,  smelte  hen  som  Sneen!«  sang  og  klang  det  i  Vandet,  dunste 
lien  i  Skyen,  fare  hen  som  Skyen! 

Ned  til  mig  gennem  Vandet  skinnede  store,  lysende  Navne,  Indskrifter 
paa  vajende  Sejrsfaner,  Udødeligheds-Patentet  —  skrevet  paa  Døgnfluens 
Vinee. 

o 

Søvnen  var  dyb,  Søvn  uden  Drømme.  Jeg  hørte  ikke  den  susende  Vind, 
den  smældende  Port,  Naboens  ringende  Portklokke,  eller  den  logeren- 
des svære  Gymnastik.      Lyksalighed!  -    Da  kom  der  et  Stormkast,  saa 

at  den  aflaasede  Dør  ind  til  Tante  sprang  op.  Tante  sprang  op,  kom  i 
Skoene,  kom  i  Klæderne,  kom  ind  til  mig. 

Jeg  sov  som  en  Guds  Engel,  sagde  hun  og  nænte  ikke  at  vække  mig. 

Jeg  vaagnede  af  mig  selv,  slog  Øjnene  op,  havde  rent  glemt,  at  Tante 
var  her  i  Huset,  men  snart  huskede  jeg  det,  huskede  mit  Tandpine-Syn. 
Drøm  og  Virkelighed  gik  over  i  hinanden. 

»Du  har  vel  ikke  skrevet  noget  i  Aftes,  efter  at  vi  sagde  hinanden  God- 
nat?« sagde  hun.  »Gid  at  du  havde!  Du  er  min  Digter,  og  det  bliver  du!« 

Jeg  syntes,  at  hun  smilede  saa  lumskelig.  Jeg  vidste  ikke,  om  det  var 
den  skikkelige  Tante  Mille,  som  elskede  mig,  eller  den  forfærdelige,  jeg 
i  Nat  havde  givet  Løfte. 

»Har  du  digtet,  søde  Barn!« 

»Nej,  nej!«  raabte  jeg.  »Du  er  jo  Tante  Mille.« 

»Hvem  anden!«  sagde  hun.  Og  det  var  Tante  Mille. 

Hun  kyssede  mig,  kom  i  Droske  og  kørte  hjem. 

Jeg  nedskrev,  hvad  her  staar  skrevet.  Det  er  ikke  paa  Vers,  og  det  skal 
aldrig  blive  trykt.  - 

Ja,  her  holdt  Manuskriptet  op. 

Min  unge  Ven,  den  vordende  Urtekræmmersvend,  kunde  ikke  opdrive 
det  manglende,  det  var  gaaet  ud  i  Verden  som  Papir  om  Spegesild,  Smør 
og  grøn  Sæbe;  det  havde  opfyldt  sin  Bestemmelse. 

Bryggeren  er  død,  Tante  er  død,  Studenten  er  død,  han,  fra  hvem 
Tankegnisterne  gik  i  Bøtten.  Alt  gaar  i  Bøtten.  Det  er  Enden  paa  Histo- 
rien -  -  Historien  om  Tante  Tandpine. 

DER  KOM  EN  SOLDAT  MARSCHE- 
RENDE  HEN  AD  LANDEVEJEN 


Der  kom  en  Soldat  marscherende  hen  ad  Landevejen:  een,  to!  een,  to! 
han  havde  sit  Tornister  paa  Ryggen  og  en  Sabel  ved  Siden,  for  han 
havde  været  i  Krigen,  og  nu  skulde  han  hjem.  Saa  mødte  han  en  gammel 
Heks  paa  Landevejen;  hun  var  saa  ækel,  hendes  Underlæbe  hang  hende 
lige  ned  paa  Brystet.  Hun  sagde:  »God  Aften,  Soldat!  hvor  du  har  en  pæn 
Sabel  og  et  stort  Tornister,  du  er  en  rigtig  Soldat!  Nu  skal  du  faa  saa 
mange  Penge,  du  vil  eje!« 

»Tak  skal  du  have,  din  gamle  Heks!«  sagde  Soldaten. 
»Kan  du  se  det  store  Træ?«  sagde  Heksen  og  pegede  paa  det  Træ,  der 
stod  ved  Siden  af  dem.  »Det  er  ganske  hult  indeni!  Der  skal  du  krybe  op 
i  Toppen,  saa  ser  du  et  Hul,  som  du  kan  lade  dig  glide  igennem  og  komme 
dybt  ned  i  Træet!  Jeg  skal  binde  dig  en  Strikke  om  Livet,  for  at  jeg  kan 
hejse  dig  op  igen,  naar  du  raaber  paa  mig!« 

»Hvad  skal  jeg  saa  nede  i  Træet?«  spurgte  Soldaten. 

Hente  Penge!  sagde  Heksen.  Du  skal  vide,  naar  du  kommer  ned  paa 
Bunden  af  Træet,  saa  er  du  i  en  stor  Gang;  der  er  ganske  lyst,  for  der  bræn- 
der over  hundrede  Lamper.  Saa  ser  du  tre  Døre,  du  kan  lukke  dem  op, 
Nøglen  sidder  i.  Gaar  du  ind  i  det  første  Kammer,  da  ser  du  midt  paa 
Gulvet  en  stor  Kiste,  oven  paa  den  sidder  en  Hund;  han  har  et  Par  Øjne 
saa  store  som  et  Par  Tekopper,  men  det  skal  du  ikke  bryde  dig  om!  Jeg 
giver  dig  mit  blaaternede  Forklæde,  det  kan  du  brede  ud  paa  Gulvet;  gaa 
saa  rask  hen  og  tag  Hunden,  sæt  ham  paa  mit  Forklæde,  luk  Kisten  op 
tag  lige  saa  mange  Skillinger,  du  vil.  De  ere  alle  sammen  af  Kobber;  men 
vil  du  heller  have  Sølv,  saa  skal  du  gaa  ind  i  det  næste  Værelse;  der  sid- 
der en  Hund,  der  har  et  Par  Øjne  saa  store  som  Møllehjul;  men  det  skal 
du  ikke  bryde  dig  om,  sæt  ham  paa  mit  Forklæde,  og  tag  du  af  Pengene! 
Vil  du  derimod  have  Guld,  det  kan  du  ogsaa  faa,  og  det  saa  meget,  du  vil 
bære,  naar  du  gaar  ind  i  det  tredie  Kammer.  Men  Hunden,  som  sidder 
paa  Pengekisten,  har  her  to  Øjne,  hvert  saa  stort  som  Rundetaarn.  Det 
er  en  rigtig  Hund,  kan  du  tro!  men  det  skal  du  ikke  bryde  dig  noget  om! 
sæt  ham  bare  paa  mit  Forklæde,  saa  gør  han  dig  ikke  noget,  og  tag  du  af 
Kisten  saa  meget  Guld,  du  vil!« 

»Det  var  ikke  saa  galt!«  sagde  Soldaten.  »Men  hvad  skal  jeg  give  dig, 
din  gamle  Heks?  For  noget  vil  du  vel  have  med,  kan  jeg  tænke!« 

»Nej,«  sagde  Heksen,  »ikke  en  eneste  Skilling  vil  jeg  have!  Du  skal  bare 
tage  til  mig  et  gammelt  Fyrtøj,  som  min  Bedstemoder  glemte,  da  hun 
sidst  var  dernede!« 

»Naa!  lad  mig  faa  Strikken  om  Livet!«  sagde  Soldaten. 

Her  er  den!«  sagde  Heksen,  »og  her  er  mit  blaaternede  Forklæde.« 

Saa  krøb  Soldaten  op  i  Træet,  lod  sig  dumpe  ned  i  Hullet  og  stod  nu, 
som  Heksen  sagde,  nede  i  den  store  Gang,  hvor  de  mange  Hundrede  Lam- 
per brændte. 

Nu  lukkede  han  den  første  Dør  op.  U!  der  sad  Hunden  med  Øjne  saa 
store  som  Tekopper  og  gloede  paa  ham. 

Du  er  en  net  Fyr!-  sagde  Soldaten,  satte  ham  paa  Heksens  Forklæde 
og  tog  lige  saa  mange  Kobberskillinger,  han  kunde  have  i  sin  Lomme, 
lukkede  saa  Kisten,  satte  Hunden  op  igen  og  gik  ind  i  det  andet  Værelse. 
Eja!  der  sad  Hunden  med  Øjne  saa  store  som  Møllehjul. 

Du  skulde  ikke  se  saa  meget  paa  mig!  sagde  Soldaten,  »du  kunde  faa 
ondt  i  Øjnene!  og  saa  satte  han  Hunden  paa  Heksens  Forklæde,  men 
da  han  saa  de  mange  Sølvpenge  i  Kisten,  smed  han  alle  de  Kobberpenge, 
han  havde,  og  fyldte  Lommen  og  sit  Tornister  med  det  bare  Sølv.  Nu  gik 
han  ind  i  det  tredie  Kammer!  Nej,  det  var  ækelt!  Hunden  der  inde 
havde  virkelig  to  Øjne  saa  store  som  Rundetaarn,  og  de  løb  rundt  i 
Hovedet  ligesom  Hjul! 

God  Aften!*  sagde  Soldaten  og  tog  til  Kasketten,  for  saadan  en  Hund 

havde  han  aldrig  set  før;  men  da  han  nu  saa  lidt  paa  ham,  tænkte  han, 
nu  kan  det  jo  være  nok,  løftede  ham  ned  paa  Gulvet  og  lukkede  Kisten 
op  —  nej,  Gud  bevares!  hvor  der  var  meget  Guld!  han  kunde  købe  for  det 
hele  København  og  Kagekonernes  Sukkergrise,  alle  Tinsoldater,  Piske  og 
Gyngeheste,  der  var  i  Verden.  Jo,  der  var  rigtignok  Penge!  —  Nu  kastede 
Soldaten  alle  de  Sølvskillinger,  han  havde  fyldt  sine  Lommer  og  sit  Tor- 
nister med,  og  tog  Guld  i  Stedet,  ja  alle  Lommerne,  Tornisteret,  Kasketten 
og  Støvlerne  bleve  fyldte  saa  han  knap  kunde  gaa.  Nu  havde  han  Penge! 
Hunden  satte  han  op  paa  Kisten,  slog  Døren  i  og  raabte  saa  op  igennem 
Træet : 

Hejs  mig  nu  op,  du  gamle  Heks!« 

Har  du  Fyrtøjet  med?«  spurgte  Heksen. 

»Det  er  sandt!  sagde  Soldaten,  »det  havde  jeg  rent  glemt,«  og  nu  gik 
han  og  tog  det.  Heksen  hejsede  ham  op,  og  saa  stod  han  igen  paa  Lande- 
vejen med  Lommer,  Støvler,  Tornister  og  Kasket  fulde  af  Penge. 

»Hvad  vil  du  med  det  Fyrtøj,«  spurgte  Soldaten. 

»Det  kommer  ikke  dig  ved!«  sagde  Heksen,  »nu  har  du  jo  faaet  Penge! 
Giv  mig  nu  bare  Fyrtøjet!«  - 

»Sniksnak!«  sagde  Soldaten,  vil  du  straks  sige  mig,  hvad  du  vil  med 
det,  eller  jeg  trækker  min  Sabel  ud  og  hugger  dit  Hoved  af!« 

»Nej,«  sagde  Heksen. 

Saa  huggede  Soldaten  Hovedet  af  hende.  Der  laa  hun!  Men  han  bandt 
alle  sine  Penge  ind  i  hendes  Forklæde,  tog  det  som  en  Bylt  paa  Ryggen, 
puttede  Fyrtøjet  i  Lommen  og  gik  lige  til  Byen. 

Det  var  en  dejlig  By,  og  i  det  dejligste  Værtshus  tog  han  ind,  forlangte 
de  allerbedste  Værelser  og  Mad,  som  han  holdt  af,  for  nu  var  han  rig,  da 
han  havde  saa  mange  Penge. 

Tjeneren,  som  skulde  pudse  hans  Støvler,  syntes  rigtignok,  det  var 
nogle  løjerlige  gamle  Støvler,  saadan  en  rig  Herre  havde,  men  han  havde 
endnu  ikke  købt  sig  ny;  næste  Dag  fik  han  Støvler  at  gaa  med  og  Klæder, 
som  vare  pæne!  Nu  var  Soldaten  bleven  en  fornem  Herre,  og  de  fortalte 
ham  om  al  den  Stads,  som  var  i  deres  By,  og  om  deres  Konge,  og  hvilken 
nydelig  Prinsesse  hans  Datter  var. 

»Hvor  kan  man  faa  hende  at  se?«  spurgte  Soldaten. 

»Hun  er  slet  ikke  til  at  faa  at  se!«  sagde  de  alle  sammen,  »hun  bor  i  et 
Kobberslot  med  saa  mange  Mure  og  Taarne  om!  Ingen  uden  Kongen  tør 
gaa  ud  og  ind  til  hende,  fordi  der  er  spaaet,  at  hun  skal  blive  gift  med  en 
ganske  simpel  Soldat,  og  det  kan  Kongen  ikke  lide ! « 

»Hende  gad  jeg  nok  se!«  tænkte  Soldaten,  men  det  kunde  han  jo  slet 
ikke  faa  Lov  til. 

Nu  levede  han  saa  lystig,  tog  paa  Komedie,  kørte  i  Kongens  Have  og 
gav  de  fattige  saa  mange  Penge,  og  det  var  smukt  gjort!  han  vidste  nok 

fra  gamle  Duge,  hvor  slemt  det  var  ikke  at  eje  en  Skilling!  —  Han  var  nn 
rig,  havde  pæne  Klæder  og  fik  da  saa  mange  Venner,  der  alle  sagde,  han 
var  en  rar  en,  en  rigtig  Kavaler,  og  det  kunde  Soldaten  godt  lide!  Men 
da  han  hver  Dag  gav  Penge  ud  og  fik  slet  ingen  ind  igen,  saa  havde  han  til 
sidst  ikke  mer  end  to  Skillinger  tilhage  og  maatte  flytte  bort  fra  de  smukke 
Værelser,  hvor  han  havde  boet,  og  op  paa  et  lille  bitte  Kammer,  helt  inde 
under  Taget,  selv  horste  sine  Støvler  og  sy  paa  dem  med  en  Stoppenaal, 
og  ingen  af  hans  Venner  kom  til  ham,  for  der  var  saa  mange  Trapper  at 
gaa  op  ad. 

Det  var  ganske  mørk  Aften,  og  han  kunde  ikke  engang  købe  sig  et  Lys, 
men  saa  huskede  han  paa,  at  der  laa  en  lille  Stump  i  det  Fyrtøj,  han  havde 
taget  i  det  hule  Træ,  hvor  Heksen  havde  hjulpet  ham  ned.  Han  fik  Fyr- 
tøjet og  Lysestumpen  frem,  men  lige  idet  han  slog  Ild,  og  Gnisterne  floj 
fra  Flintestenen,  sprang  Døren  op,  og  Hunden,  der  havde  Øjne  saa  store 
som  et  Par  Tekopper,  og  som  han  havde  set  nede  under  Træet,  stod  foran 
ham  02;  sagde:    Hvad  befaler  min  Herre?« 

Hvad  for  noget!-  sagde  Soldaten,  det  var  jo  et  morsomt  Fyrtøj,  kan 
jeg  saaledes  faa,  hvad  jeg  vil  have?  Skaf  mig  nogle  Penge,  sagde  han  til 
Hunden,  og  vips  var  den  borte!  vips  var  den  igen  og  holdt  en  stor  Pose 
fuld  af  Skillinger  i  sin  Mund. 

Nu  vidste  Soldaten,  hvad  det  var  for  et  dejligt  Fyrtøj.  Slog  han  een 
Gang,  kom  Hunden,  der  sad  paa  Kisten  med  Kobberpengene,  slog  han 
lo  Gange,  kom  den,  som  havde  Sølvpenge,  og  slog  han  tre  Gange,  kom 
den,  der  havde  Guld.  Nu  flyttede  Soldaten  ned  i  de  smukke  Værelser 
igen,  kom  i  de  gode  Klæder,  og  saa  kendte  straks  alle  hans  Venner  ham, 
og  de  holdt  saa  meget  af  ham.  - 

Saa  tænkte  han  engang:  Det  var  dog  noget  løjerligt  noget,  at  man  ikke 
maa  faa  den  Prinsesse  at  se!  Hun  skal  være  saa  dejlig,  sige  de  alle  sammen! 
men  hvad  kan  det  hjælpe,  naar  hun  skal  alletider  sidde  inde  i  det  store 
Kobberslot  med  de  mange  Taarne.  Kan  jeg  da  slet  ikke  faa  hende  at 
se?  -  Hvor  er  nu  mit  Fyrtøj?«  og  saa  slog  han  Ild,  og  vips  kom  Hunden 
med  Øjne  saa  store  som  Tekopper. 

Det  er  rigtignok  midt  paa  Natten,  sagde  Soldaten,  men  jeg  vilde  saa 
inderlig  gerne  se  Prinsessen,  bare  et  lille  Øjeblik!« 

Hunden  var  straks  ude  af  Døren,  og  før  Soldaten  tænkte  paa  det,  saa 
han  ham  igen  med  Prinsessen,  hun  sad  og  sov  paa  Hundens  Ryg  og  var 
saa  dejlig,  at  enhver  kunde  se,  det  var  en  virkelig  Prinsesse;  Soldaten 
kunde  slet  ikke  lade  være,  han  maatte  kysse  hende,  for  det  var  en  rigtig 
Soldat. 

Hunden  løb  saa  tilbage  igen  med  Prinsessen,  men  da  det  blev  Morgen, 
og  Kongen  og  Dronningen  skænkede  Te,  sagde  Prinsessen,  hun  havde 

drømt  saadan  en  underlig  Drøm  i  Nat  om  en  Hund  og  en  Soldat.  Hun 
havde  redet  paa  Hunden  og  Soldaten  havde  kysset  hende. 

»Det  var  saamænd  en  pæn  Historie!«  sagde  Dronningen. 

Nu  skulde  en  af  de  gamle  Hofdamer  vaage  ved  Prinsessens  Seng  den 
næste  Nat  for  at  se,  om  det  var  en  virkelig  Drøm,  eller  hvad  det  kunde 
være. 

Soldaten  længtes  saa  forskrækkelig  efter  igen  at  se  den  dejlige  Prinsesse, 
og  saa  kom  da  Hunden  om  Natten,  tog  hende  og  løb  alt,  hvad  den  kunde, 
men  den  gamle  Hofdame  tog  Vandstøvler  paa  og  løb  lige  saa  stærkt  bag 
efter;  da  hun  nu  saa,  at  de  blev  borte  inde  i  et  stort  Hus,  tænkte  hun: 
»Nu  ved  jeg,  hvor  det  er,«  og  skrev  med  et  Stykke  Kridt  et  stort  Kors  paa 
Porten.  Saa  gik  hun  hjem  og  lagde  sig,  og  Hunden  kom  ogsaa  igen  med 
Prinsessen;  men  da  han  saa,  at  der  var  skrevet  et  Kors  paa  Porten,  hvor 
Soldaten  boede,  tog  han  ogsaa  et  Stykke  Kridt  og  satte  Kors  paa  alle  Por- 
tene i  hele  Byen,  og  det  var  klogt  gjort,  for  nu  kunde  jo  Hofdamen  ikke 
finde  den  rigtige  Port,  naar  der  var  Kors  paa  dem  alle  sammen. 

Om  Morgenen  tidlig  kom  Kongen  og  Dronningen,  den  gamle  Hofdame 
og  alle  Officererne  for  at  se,  hvor  det  var,  Prinsessen  havde  været. 

»Der  er  det!  «  sagde  Kongen,  da  han  saa  den  første  Port  med  et  Kors 
paa. 

»Nej,  det  er  der,  min  søde  Mand!«  sagde  Dronningen,  der  saa  den  an- 
den Port  med  Kors  paa. 

Men  der  er  eet,  og  der  er  eet!  «  sagde  de  alle  sammen;  hvor  de  saa,  var 
der  Kors  paa  Portene.  Saa  kunde  de  da  nok  se,  det  kunde  ikke  hjælpe 
noget,  at  de  søgte. 

Men  Dronningen  var  nu  en  meget  klog  Kone,  der  kunde  mere  end  at 
køre  i  Karet.  Hun  tog  sin  store  Guldsaks,  klippede  et  stort  Stykke  Silketøj 
i  Stykker  og  syede  saa  en  lille  nydelig  Pose;  den  fyldte  hun  med  smaa, 
fine  Boghvedegryn,  bandt  den  paa  Ryggen  af  Prinsessen,  og  da  det  var 
gjort,  klippede  hun  et  lille  Hul  paa  Posen,  saa  Grynene  kunde  drysse  hele 
Vejen,  hvor  Prinsessen  kom. 

Om  Natten  kom  da  Hunden  igen,  tog  Prinsessen  paa  sin  Ryg  og  løb 
med  hende  hen  til  Soldaten,  der  holdt  saa  meget  af  hende  og  vilde  saa 
gerne  have  været  en  Prins  for  at  faa  hende  til  Kone. 

Hunden  mærkede  slet  ikke,  hvorledes  Grynene  diyssede  lige  henne  fra 
Slottet  og  til  Soldatens  Vindue,  hvor  han  løb  op  ad  Muren  med  Prinses- 
sen. Om  Morgenen  saa  da  Kongen  og  Dronningen  nok,  hvor  deres  Datter 
havde  været  henne,  og  saa  tog  de  Soldaten  med  og  satte  ham  i  Kasehotten. 

Der  sad  han.  U,  hvor  der  var  mørkt  og  kedeligt,  og  saa  sagde  de  til 
ham:  »I  Morgen  skal  du  hænges!«  Det  var  ikke  morsomt  at  høre,  og  sit 
Fyrtøj  havde  han  glemt  hjemme  paa  Værtshuset.  Om  Morgenen  kunde 
han  mellem  Jernstængerne  i  det  lille  Vindue  se  Folk  skynde  sig  ud  af 

Byen  for  at  se  ham  hænges.  Han  hørte  Trommerne  og  saa  Soldaterne 
marschere.  Alle  Mennesker  løb  af  Sted;  der  var  ogsaa  en  Skomagerdreng 
med  Skodskind  og  Tøfler  paa,  han  travede  saadan  i  Galop,  at  hans  ene 
Tøffel  fløj  af  og  lige  hen  mod  Muren,  hvor  Soldaten  sad  og  kiggede  ud 
m ellem  Jernstængerne. 

Ej,  du  Skomagerdreng!  du  skal  ikke  have  saadant  et  Hastværk,  sagde 


Soldalen  til  ham,  der  bliver  ikke  noget  af,  før  jeg  kommer;  men  vil  du 
ikke  løbe  hen,  hvor  jeg  har  boet,  og  hente  mig  mit  Fyrtøj,  saa  skal  du  faa 
fire  Skilling!  men  du  maa  tage  Benene  med  dig! «  Skomagerdrengen  vilde 
gerne  have  de  fire  Skilling  og  pilede  af  Sted  hen  efter  Fyrtøjet,  gav  Sol- 
daten det,  og  — ja  nu  skal  vi  faa  at  høre! 

Uden  for  Byen  var  der  muret  en  stor  Galge,  rundtom  stod  Soldaterne 
og  mange  Hundrede  Tusinde  Mennesker.  Kongen  og  Dronningen  sad  paa 
en  dejlig  Trone  lige  over  for  Dommeren  og  det  hele  Raad. 

Soldaten  stod  allerede  oppe  paa  Stigen,  men  da  de  vilde  slaa  Strikken 
om  hans  Hals,  sagde  han,  at  man  jo  altid  tillod  en  Synder,  før  han  udstod 
sin  Straf,  at  faa  et  uskyldigt  Ønske  opfyldt.  Han  vilde  saa  gerne  ryge  en 
Pibe  Tobak,  det  var  jo  den  sidste  Pibe,  han  fik  i  denne  Verden. 

Det  vilde  nu  Kongen  ikke  sige  nej  til,  og  saa  tog  Soldaten  sit  Fyrtøj  og 
slog  Ild,  een,  to,  tre!  og  der  stod  alle  Hundene,  een  med  Øjne  saa  store 
som  Tekopper,  den  med  Øjne  som  Møllehjul  og  den,  der  havde  Øjne  saa 
store  som  Rundetaarn. 

»Hjælp  mig  nu,  at  jeg  ikke  bliver  hængt!«  sagde  Soldaten,  og  saa  for 
Hundene  ind  paa  Dommerne  og  hele  Raadet,  tog  een  ved  Renene  og  een 
ved  Næsen  og  kastede  dem  mange  Favne  op  i  Vejret,  saa  de  faldt  ned  og 
sloges  rent  i  Stykker. 

»Jeg  vil  ikke!  sagde  Kongen,  men  den  største  Hund  tog  baade  ham  og 
Dronningen  og  kastede  dem  bag  efter  alle  de  andre;  da  blev  Soldaterne 
forskrækkede,  og  alle  Folkene  raabte:  »Lille  Soldat,  du  skal  være  vor 
Konge  og  have  den  dejlige  Prinsesse!« 

Saa  satte  de  Soldaten  i  Kongens  Karet,  og  alle  tre  Hunde  dansede  foran 
og  raabte  Hurra  !  og  Drengene  peb  i  Fingrene,  og  Soldaterne  præsen- 
terede. Prinsessen  kom  ud  af  Kobberslottet  og  blev  Dronning,  og  det  kunde 
hun  godt  lide!  Brylluppet  varede  i  otte  Dage,  og  Hundene  sad  med  til 
Bords  og  gjorde  store  Øjne. 

»MINE  STAKKELS  BLOMSTER  ERE 
GANSKE  DØDE!« 


Mine  stakkels  Blomster  ere  ganske  døde!  sagde  den  lille  Ida.  »De 
vare  saa  smukke  i  Aftes,  og  nu  hænge  alle  Bladene  visne!  Hvorfor 
gøre  de  det?  spurgte  hun  Studenten,  der  sad  i  Sofaen;  for  ham  holdt  hun 
saa  meget  af,  han  kunde  de  allerdejligste  Historier  og  klippede  saadanne 
morsomme  Billeder:  Hjerter  med  smaa  Madammer  i,  der  dansede;  Blom- 
ster og  store  Slotte,  hvor  Dørene  kunde  lukkes  op;  det  var  en  lystig  Stu- 
dent! Hvorfor  se  Blomsterne  saa  daarlige  ud  i  Dag?«  spurgte  hun  igen 
og  viste  ham  en  hel  Buket,  der  var  ganske  vissen. 

»Ja,  ved  du,  hvad  de  fejle?«  sagde  Studenten.  »Blomsterne  have  været 
paa  Bal  i  Nat,  og  derfor  hænge  de  med  Hovedet!« 

»Men  Blomsterne  kunne  jo  ikke  danse!   sagde  den  lille  Ida. 
»Jo,    sagde  Studenten,  »naar  det  bliver  mørkt,  og  vi  andre  sove,  saa 
springe  de  lystigt  omkring;  næsten  hver  evige  Nat  har  de  Bal! 
Kan  der  ingen  Børn  komme  med  paa  det  Bal?« 
»Jo,«  sagde  Studenten,   smaa  bitte  Gaaseurter  og  Lilliekon valler! « 
»Hvor  dansede  de  pæneste  Blomster?«  spurgte  lille  Ida. 
Har  du  ikke  tit  været  ude  af  Porten  ved  det  store  Slot,  hvor  Kongen 
bor  om  Sommeren,  hvor  den  dejlige  Have  er  med  de  mange  Blomster? 
Du  har  jo  set  Svanerne,  der  svømme  hen  til  dig,  naar  du  vil  give  dem 
Brødkrummer.  Derude  er  rigtigt  Bal,  kan  du  tro! 

»Jeg  var  derude  i  Haven  i  Gaar  med  min  Moder!«  sagde  Ida,  »men  alle 
Bladene  vare  af  Træerne,  og  der  var  slet  ingen  Blomster  mere!  hvor  ere 
de?  I  Sommer  saa  jeg  saa  mange!« 

»De  ere  inde  paa  Slottet!«  sagde  Studenten.  »Du  maa  vide,  at  lige  saa 
snart  Kongen  og  alle  Hoffolkene  flytte  herind  til  Byen,  saa  løbe  Blom- 
sterne straks  fra  Haven  op  paa  Slottet  og  ere  lystige.  Det  skulde  du  se! 
De  to  allersmukkeste  Roser  sætte  sig  paa  Tronen,  og  saa  ere  de  Konge 
og  Dronning.  Alle  de  røde  Hanekamme  stille  sig  op  ved  Siden  og  staa  og 
bukke,  de  ere  Kammerjunkere.  Saa  komme  alle  de  nydeligste  Blomster, 
og  saa  er  der  stort  Bal;  de  blaa  Violer  forestille  smaa  Søkadetter,  de  danse 
med  Hyacinter  og  Krokus,  som  de  kalde  Frøkener!  Tulipanerne  og  de 
store  gule  Lillier,  det  er  gamle  Fruer,  de  passe  paa,  at  der  bliver  danset 
net,  og  at  det  gaar  pænt  til ! « 

Men,«  spurgte  lille  Ida,  »er  der  ingen,  som  gør  Blomsterne  noget,  fordi 
de  danse  paa  Kongens  Slot?« 

Der  er  ingen,  som  rigtigt  ved  af  det!«  sagde  Studenten.  »Sommetider, 
om  Natten,  kommer  rigtignok  den  gamle  Slotsforvalter,  der  skal  passe 
paa  derude,  han  har  et  stort  Knippe  Nøgler  med  sig,  men  saa  snart  Blom- 
sterne hore  Nøglerne  rasle,  saa  blive  de  ganske  stille,  skjule  sig  bag  ved 
de  lange  Gardiner  og  stikke  Hovedet  frém.  »Jeg  kan  lugte,  her  ere  nogle 
Blomster  inde!«  siger  den  gamle  Slotsforvalter,  men  han  kan  ikke  se  dem. 

» Det  er  morsomt, «  sagde  den  lille  Ida  og  klappede  i  Hænderne.  Men 
kunde  jeg  heller  ikke  se  Blomsterne?« 

Jo,  sagde  Studenten,  »husk  bare  paa,  naar  du  kommer  derud  igen, 
at  kigge  ind  af  Vinduet,  saa  ser  du  dem  nok.  Det  gjorde  jeg  i  Dag,  der 
laa  en  lang  gul  Paaskelillie  i  Sofaen  og  strakte  sig,  det  var  en  Hofdame!« 

Kan  ogsaa  Blomsterne  i  den  botaniske  Have  komme  derud?  Kan  de 
komme  den  lange  Vej?« 

Ja,  det  kan  du  tro!«  sagde  Studenten,  for  naar  de  ville,  saa  kunne  de 
flyve.  Har  du  ikke  nok  set  de  smukke  Sommerfugle,  de  rode,  gule  og 
hvide,  de  se  næsten  ud  som  Blomster,  det  have  de  ogsaa  været,  de  ere 
sprungne  af  Stilken  højt  op  i  Luften  og  have  da  slaaet  med  Bladene,  lige- 
som de  vare  smaa  Vinger,  og  saa  tloj  de;  og  da  de  førte  sig  godt  op,  fik 
de  Lov  til  at  flyve  om  ogsaa  ved  Dagen,  skulde  ikke  hjem  igen  og  sidde 
stille  paa  Stilken,  og  saa  blev  Bladene  til  sidst  til  virkelige  Vinger.  Det  har 
du  jo  selv  set!  Det  kan  ellers  gerne  være,  at  Blomsterne  inde  i  den  bota- 
niske Have  aldrig  har  været  ude  paa  Kongens  Slot  eller  ved,  at  der  er  saa 
lystigt  der  om  Natten.  Nu  skal  jeg  derfor  sige  dig  noget,  saa  vil  han  blive 
saa  forbavset,  den  botaniske  Professor,  der  bor  ved  Siden  af,  du  kender 
ham  jo  nok?  Naar  du  kommer  ind  i  hans  Have,  skal  du  fortælle  en  af 
Blomsterne,  at  der  er  stort  Bal  ude  paa  Slottet,  saa  siger  den  det  igen  til 
alle  de  andre,  og  da  flyve  de  af  Sted;  kommer  da  Professoren  ud  i  Haven, 
saa  er  der  ikke  en  eneste  Blomst,  og  han  kan  slet  ikke  forstaa,  hvor  de 
ere  henne. « 

Men  hvor  kan  Blomsterne  fortælle  det  til  andre?  Blomsterne  kunne 
jo  ikke  tale! 

Nej,  det  kunne  de  rigtignok  ikke!«  svarede  Studenten;  »men  saa  gøre 
de  Pantomime!  Har  du  ikke  nok  set,  at  naar  det  blæser  lidt,  saa  nikke 
Blomsterne  og  bevæge  alle  cle  grønne  Blade,  det  er  lige  saa  tydeligt,  søm 
om  de  talte! 

»Kan  Professoren  da  forstaa  Pantomime?«  spurgte  Ida. 

Ja,  det  kan  du  tro!  Han  kom  en  Morgen  ned  i  sin  Have  og  saa  en  stor 
Brændenælde  staa  og  gøre  Pantomime  med  Bladene  til  en  dejlig  rød  Nel- 
like; den  sagde:  »Du  er  saa  nydelig,  og  jeg  holder  saa  meget  af  dig!  men 
saadan  noget  kan  Professoren  nu  slet  ikke  lide  og  slog  straks  Brænde- 

nælden  over  Bladene,  for  de  ere  dens  Fingre,  men  saa  brændte  han  sig, 
og  fra  den  Tid  tør  han  aldrig  røre  ved  en  Brændenælde?« 
»Det  var  morsomt!«  sagde  den  lille  Ida  og  lo. 

»Er  det  at  bilde  Barnet  saadan  noget  ind!«  sagde  den  kedelige  Kancel- 
liraad,  der  var  kommen  i  Visit  og  sad  i  Sofaen;  han  kunde  slet  ikke  lide 
Studenten  og  gnavede  alle  Tider,  naar  han  saa  ham  klippe  de  løjerlige, 
morsomme  Billeder:  snart  en  Mand,  der  hang  i  en  Galge  og  holdt  et  Hjerte 
i  Haanden,  for  han  var  en  Hjertetyv;  snart  en  gammel  Heks,  der  red  paa 
en  Kost  og  havde  sin  Mand  paa  Næsen;  det  kunde  Kancelliraaden  ikke 
lide,  og  saa  sagde  han  ligesom  nu:  »Er  det  noget  at  bilde  Barnet  ind!  det 
er  den  dumme  Fantasi!« 

Men  den  lille  Ida  syntes  dog,  det  var  saa  morsomt,  hvad  Studenten  for- 
talte om  hendes  Blomster,  og  hun  tænkte  saa  meget  derpaa.  Blomsterne 
hang  med  Hovedet,  fordi  de  vare  saa  trætte  af  at  danse  hele  Natten,  de 
vare  bestemt  syge.  Saa  gik  hun  med  dem  hen  til  alt  sit  andet  Legetøj,  der 
stod  paa  et  pænt  lille  Bord,  og  hele  Skuffen  var  fuld  af  Stads.  I  Dukke- 
sengen  laa  hendes  Dukke,  Sophie,  og  sov,  men  den  lille  Ida  sagde  til  hende: 
»Du  maa  virkelig  staa  op,  Sophie,  og  tage  til  Takke  med  at  ligge  i  Skuffen 
i  Nat,  de  stakkels  Blomster  ere  syge,  og  saa  maa  de  ligge  i  din  Seng,  maaske 
de  da  blive  raske!«  og  saa  tog  hun  Dukken  op,  men  den  saa  saa  tvær  ud 
og  sagde  ikke  et  eneste  Ord,  for  den  var  vred,  fordi  den  ikke  maatte  be- 
holde sin  Seng. 

Saa  lagde  Ida  Blomsterne  i  Dukkesengen,  trak  det  lille  Tæppe  helt  op 
om  dem  og  sagde,  nu  skulde  de  ligge  smukt  stille,  saa  vilde  hun  koge  Te- 
vand til  dem,  at  de  kunde  blive  raske  og  komme  op  i  Morgen,  og  hun 
trak  Gardinerne  tæt  om  den  lille  Seng,  for  at  Solen  ikke  skulde  skinne 
dem  ind  i  Øjnene. 

Hele  Aftenen  igennem  kunde  hun  ikke  lade  være  at  tænke  paa,  hvad 
Studenten  havde  fortalt  hende,  og  da  hun  nu  skulde  i  Seng,  maatte  hun 
først  hen  bag  Gardinerne,  der  hang  ned  for  Vinduerne,  hvor  hendes  Mo- 
ders dejlige  Blomster  stod,  baade  Hyacinter  og  Tulipaner,  og  saa  hviskede 
hun  ganske  sagte:  »Jeg  ved  nok,  I  skal  paa  Bal  i  Nat!«  men  Blomsterne 
lod,  som  om  de  ingenting  forstod,  og  rørte  ikke  et  Blad,  men  lille  Ida 
vidste  nok,  hvad  hun  vidste. 

Da  hun  var  kommen  i  Seng,  laa  hun  længe  og  tænkte  paa,  hvor  nyde- 
ligt det  kunde  være  at  se  de  dejlige  Blomster  danse  derude  paa  Kongens 
Slot.  »Mon  mine  Blomster  virkelig  have  været  med?«  Men  saa  faldt  hun 
i  Søvn.  Ud  paa  Natten  vaagnede  hun  igen,  hun  havde  drømt  om  Blom- 
sterne og  Studenten,  som  Kancelliraaden  skændte  paa  og  sagde  vilde 
bilde  hende  noget  ind.  Der  var  ganske  stille  i  Sovekammeret,  hvor  Ida 
laa;  Natlampen  brændte  henne  paa  Bordet,  og  hendes  Fader  og  Moder 
sov. 

»Mon  mine  Blomster  nu  ligge  i  Sophies  Seng?  sagde  hun  ved  sig  selv, 
hvor  jeg  dog  gerne  vilde  vide  det!  Hun  rejste  sig  lidt  og  saa  hen  til 
Døren,  der  stod  halv  paa  Klem,  derinde  laa  Blomsterne  og  alt  hendes 
Legetøj.  Hun  lyttede  efter,  og  da  var  det  ligesom  om  hun  hørte,  at  der 
blev  spillet  paa  Klaver  inde  i  Stuen,  men  ganske  sagte  og  saa  nydeligt, 
som  hun  aldrig  for  havde  hørt  det. 

Nu  danse  vist  alle  Blomsterne  derinde!  «  sagde  hun,  o  Gud,  hvor  jeg 
dog  gerne  vilde  se  det!  men  hun  turde  ikke  staa  op,  for  saa  vækkede  hun 
sin  Fader  og  Moder.  Bare  de  dog  vilde  komme  herind,«  sagde  hun;  men 
Blomsterne  kom  ikke,  og  Musikken  vedblev  at  spille  saa  nydeligt;  da  kunde 
hun  slet  ikke  lade  være,  for  det  var  alt  for  dejligt,  hun  krøb  ud  af  sin  lille 
Seng  og  gik  ganske  sagte  hen  til  Døren  og  kiggede  ind  i  Stuen.  Nej,  hvor 
det  var  morsomt,  hvad  hun  tik  at  se! 

Der  var  slet  ingen  Natlampe  derinde,  men  alligevel  ganske  lyst,  Maanen 
skinnede  gennem  Vinduet  midt  ind  paa  Gulvet;  det  var  næsten,  ligesom 
det  kunde  være  Dag.  Alle  Hyacinterne  og  Tulipanerne  stod  i  to  lange  Ræk- 
ker paa  Gulvet,  der  var  slet  ingen  flere  i  Vinduet,  der  stod  tomme  Potter; 
nede  paa  Gulvet  dansede  alle  Blomsterne  saa  nydeligt  rundt  om  hinanden, 
gjorde  ordentlig  Kæde  og  holdt  hverandre  i  de  lange  grønne  Blade,  naar 
de  svingede  rundt.  Men  henne  ved  Klaveret  sad  en  stor,  gul  Lillie,  som 
lille  Ida  bestemt  havde  set  i  Sommer,  for  hun  huskede  godt,  Studenten 
havde  sagt:  Nej,  hvor  den  ligner  Frøken  Line!<  men  da  lo  de  alle  sam- 
men ad  ham;  men  nu  syntes  virkelig  Ida  ogsaa,  at  den  lange,  gule  Blomst 
lignede  Frøkenen,  og  den  bar  sig  ogsaa  lige  saadan  ad  med  at  spille,  snart 
lagde  den  sit  aflange  Ansigt  paa  den  ene  Side,  snart  paa  den  anden,  og 
nikkede  Takten  til  den  dejlige  Musik!  Slet  ingen  mærkede  den  lille  Ida. 
Nu  saa  hun  en  stor,  blaa  Krokus  hoppe  midt  op  paa  Bordet,  hvor  Lege- 
tojet stod,  gaa  lige  hen  til  Dukkesengen  og  trække  Gardinerne  til  Side, 
der  laa  de  syge  Blomster,  men  de  rejste  sig  straks  op  og  nikkede  ned  til 
de  andre,  at  de  ogsaa  vilde  med  at  danse.  Den  gamle  Røgmand,  som  Un- 
derlæben var  brækket  af,  stod  op  og  bukkede  for  de  pæne  Blomster,  de 
saa  slet  ikke  syge  ud,  de  hoppede  ned  mellem  de  andre  og  vare  saa  for- 
nøjede. 

Det  var  ligesom  om  noget  faldt  ned  af  Bordet,  Ida  saa  derhen,  det  var 
Fastelavnsriset,  der  sprang  ned,  det  syntes  ogsaa,  at  det  hørte  med  til 
Blomsterne.  Det  var  ogsaa  meget  nydeligt,  og  oveni  sad  en  lille  Voksdukke, 
der  havde  just  saadan  en  bred  Hat  paa  Hovedet  som  den,  Kancelliraaden 
gik  med ;  Fastelavnsriset  hoppede  paa  sine  tre  røde  Træben  midt  ind  imel- 
lem Blomsterne  og  trampede  ganske  stærkt,  for  det  dansede  Mazurka,  og 
den  Dans  kunde  de  andre  Blomster  ikke,  fordi  de  vare  saa  lette  og  kunde 
ikke  trampe. 

Voksdukken  paa  Fastelavns-riset  blev  lige  med  eet  stor  og  lang,  snur- 
rede sig  rundt  oven  over  Papirsbl om sterne  og  raabte  ganske  højt:  »Er 
det  at  bilde  Barnet  saadan  noget  ind!  det  er  den  dumme  Fantasi!«  og 
saa  lignede  Voksdukken  ganske  akkurat  Kancelliraaden  med  den  brede 
Hat,  saa  lige  saa  gul  og  gnaven  ud;  men  Papirsblomsterne  slog  ham  om 
de  tynde  Ben,  og  saa  krøb  han  sammen  igen  og  blev  en  lille  bitte  Voks- 
dukke. Det  var  saa  morsomt  at  se!  den  lille  Ida  kunde  ikke  lade  være 
at  le.  Fastelavnsriset  blev  ved  at  danse,  og  Kancelliraaden  maatte  danse 


med,  det  hjalp  ikke,  enten  han  gjorde  sig  stor  og  lang  eller  blev  den  lille, 
gule  Voksdukke  med  den  store,  sorte  Hat.  Da  bad  de  andre  Blomster  for 
ham,  især  de,  der  havde  ligget  i  Dukkesengen,  og  saa  lod  Fastelavnsriset 
være.  I  det  samme  bankede  det  ganske  stærkt  inde  i  Skuffen,  hvor  Idas 
Dukke,  Sophie,  laa  ved  saa  meget  andet  Legetøj;  Røgmanden  løb  hen  til 
Kanten  af  Bordet,  lagde  sig  langs  ud  paa  sin  Mave  og  fik  Skuffen  en  lille 
Smule  trukket  ud.  Der  rejste  Sophie  sig  op  og  saa  ganske  forundret  rundt 
omkring.  »Her  er  nok  Bal!«  sagde  hun,  hvorfor  er  der  ingen,  jder  har 
sagt  mig  det?« 

»Vil  du  danse  med  mig?«  sagde  Røgmanden. 

»Jo,  du  er  en  pæn  en  at  danse  med!«  sagde  hun  og  vendte  ham  Ryg- 
gen. Saa  satte  hun  sig  paa  Skuffen  og  tænkte,  at  nok  en  af  Blomsterne 
vilde  komme  at  engagere  hende,  men  der  kom  ingen,  saa  hostede  hun: 

hm.  hm,  hm!  men  alligevel  kom  der  ikke  een.  Røgmanden  dansede  saa 
ganske  alene,  og  det  var  ikke  saa  daarligt. 

Da  nu  ingen  af  Blomsterne  syntes  at  se  Sophie,  lod  hun  sig  dumpe  fra 
Sku  Hen  lige  ned  paa  Gulvet,  saa  det  gav  en  stor  Alarm;  alle  Blomsterne 
kom  ogsaa  løbende  hen  rundt  omkring  hende  og  spurgte,  om  hun  ikke 
havde  slaael  sig,  og  de  vare  alle  saa  nydelige  imod  hende,  især  Blomsterne, 
der  havde  ligget  i  hendes  Seng;  men  hun  havde  slet  ikke  slaaet  sig,  og 
alle  Idas  Blomster  sagde  Tak  for  den  dejlige  Seng  og  holdt  saa  meget  af 
hende,  log  hende  midt  hen  paa  Gulvet,  hvor  Maanen  skinnede,  dansede 
med  hende,  og  alle  de  andre  Blomster  gjorde  en  Kreds  udenom;  nu  var 
Sophie  fornøjet,  og  lum  sagde,  de  maatte  gerne  beholde  hendes  Seng,  hun 
brød  sig  slet  ikke  om  at  ligge  i  Skuffen. 

Men  Blomsterne  sagde:  »Du  skal  have  saa  mange  Tak,  men  vi  kan  ikke 
leve  saa  længe!  i  Morgen  ere  vi  ganske  døde;  men  sig  til  den  lille  Ida,  at 
hun  skal  begrave  os  ude  i  Haven,  hvor  Kanariefuglen  ligger,  saa  vokse  vi 
op  igen  til  Sommer  og  blive  meget  smukkere.« 

Nej,  I  maa  ikke  do!  sagde  Sophie,  og  saa  kyssede  hun  Blomsterne;  i 
det  samme  gik  Salsdøren  op,  og  en  hel  Mængde  dejlige  Blomster  kom 
dansende  ind,  Ida  kunde  slet  ikke  begribe,  hvor  de  vare  komne  fra,  det  var 
bestemt  alle  Blomsterne  ude  fra  Kongens  Slot.  Allerforrest  gik  to  dejlige 
Roser,  og  de  havde  smaa  Guldkroner  paa,  det  var  en  Konge  og  en  Dron- 
ning, saa  kom  de  nydeligste  Levkøjer  og  Nelliker,  og  de  hilsede  til  alle 
Sider.  De  havde  Musik  med,  store  Valmuer  og  Pæoner  blæste  i  Ærtebælge, 
saa  de  vare  ganske  røde  i  Hovedet.  De  blaa  Klokker  og  de  smaa  hvide 
Sommergække  klingede,  ligesom  de  havde  Bjælder  paa.  Det  var  en  mor- 
som Musik.  Saa  kom  der  saa  mange  andre  Blomster,  og  de  dansede  alle 
sammen,  de  blaa  Violer  og  de  røde  Bellis,  Gaaseurterne  og  Lilliekonval- 
lerne.  Og  alle  Blomsterne  kyssede  hinanden,  det  var  nydeligt  at  se! 

Til  sidst  såede  Blomsterne  hinanden  god  Nat,  saa  listede  ogsaa  den 
lille  Ida  sig  hen  i  Sengen,  hvor  hun  drømte  om  alt,  hvad  hun  havde  set. 

Da  hun  næste  Morgen  kom  op,  gik  hun  gesvindt  hen  til  det  lille  Bord  for 
at  se,  om  Blomsterne  vare  der  endnu,  hun  trak  Gardinet  til  Side  fra  den 
lille  Seng:  ja,  der  laa  de  alle  sammen,  men  de  var  ganske  visne,  meget 
mere  end  i  Gaar.  Sophie  laa  i  Skuffen,  hvor  hun  havde  lagt  hende,  hun 
saa  meget  søvnig  ud. 

»Kan  du  huske,  hvad  du  skulde  sige  til  mig?  sagde  den  lille  Ida,  men 
Sophie  saa  ganske  dum  ud  og  sagde  ikke  et  eneste  Ord. 

»Du  er  slet  ikke  god,  sagde  Ida,  »og  de  dansede  dog  alle  sammen  med 
dig."  Saa  tog  hun  en  lille  Papirsæske,  der  var  tegnet  dejlige  Fugle  paa, 
den  lukkede  hun  op  og  lagde  de  døde  Blomsterind  i  den.  »Det  skal  være 
eders  nydelige  Ligkiste,«  sagde  hun,  »og  naar  siden  de  norske  Kættere 


DEN  LILLE  IDAS  BLOMSTER 


125 


komme  herhen,  saa  skal  de  være  med  at  begrave  eder  ude  i  Haven,  at  I 
til  Sommer  kan  vokse  op  og  blive  endnu  meget  smukkere!« 

De  norske  Fættere  vare  to  raske  Drenge,  de  hed  Jonas  og  Adolph;  deres 
Fader  havde  foræret  dem  to  ny  Flitsbuer,  og  disse  havde  de  med  at  vise 
Ida.  Hun  fortalte  dem  om  de  stakkels  Blomster,  der  vare  døde,  og  saa  fik 
de  Lov  at  begrave  dem.  Begge  Drengene  gik  foran  med  Flitsbuerne  paa 
Skulderen,  og  den  lille  Ida  bag  efter  med  de  døde  Blomster  i  den  nyde- 
lige Æske;  ude  i  Haven  blev  gravet  en  lille  Grav;  Ida  kyssede  først  Blom- 
sterne, satte  dem  saa  med  Æsken  ned  i  Jorden,  og  Adolph  og  Jonas  skød 
med  Flitsbuer  over  Graven,  for  de  havde  ingen  Geværer  eller  Kanoner. 

DER  VAR  ENGANG  EN  LILLE  DRENG, 
DER  VAR  FORKØLET 


Der  var  engang  en  lille  Dreng,  der  var  forkølet;  han  havde  gaaet  og 
faaet  vaade  Fødder,  ingen  kunde  begribe,  hvor  han  havde  faaet  dem 
fra,  thi  det  var  ganske  tørt  Vejr.  Nu  klædte  hans  Moder  ham  af,  bragte 
ham  i  Seng  og  lod  Temaskinen  komme  ind  for  at  lave  ham  en  god  Kop 
Hyldete,  for  det  varmer!  I  det  samme  kom  ind  ad  Døren  den  gamle,  mor- 
somme Mand,  som  boede  øverst  oppe  i  Huset  og  levede  saa  alene,  for  han 
havde  hverken  Kone  eller  Børn,  men  holdt  saa  meget  af  alle  Børn  og  vidste 
at  fortælle  saa  mange  Eventyr  og  Historier,  at  det  var  en  Lyst. 

»Nu  drikker  du  din  Te!«  sagde  Moderen,  »maaske  faar  du  saa  et  Even- 
tyr.« 

»Ja,  naar  man  bare  kunde  noget  nyt!«  sagde  den  gamle  Mand  og  nik- 
kede saa  mildt.  »Men  hvor  har  den  lille  faaet  de  vaade  Fødder?«  spurgte 
han. 

»Ja,  hvor  har  han  det!   sagde  Moderen,  »det  kan  der  ingen  begribe.« 
»Faar  jeg  et  Eventyr?«  spurgte  Drengen. 

»Ja,  kan  du  sige  mig  temmelig  nøjagtigt,  for  det  maa  jeg  først  vide,  hvor 
dyb  er  Rendestenen  omme  i  den  lille  Gade,  hvor  du  gaar  i  Skole?« 

»Akkurat  til  midt  paa  Skafterne,«  sagde  Drengen,  »men  saa  maa  jeg 
gaa  i  det  dybe  Hul!« 

»Se,  derfra  har  vi  de  vaade  Fødder,«  sagde  den  gamle.  »Nu  skulde  jeg 
rigtignok  fortælle  et  Eventyr,  men  jeg  kan  ingen  flere!« 

De  kan  lave  et  lige  siraks,  sagde  den  lille  Dreng.  »Moder  siger,  at  alt 
hvad  De  ser  paa,  kan  blive  et  Eventyr,  og  alt  hvad  De  rører  ved,  kan  De 
faa  en  Historie  af! 

Ja,  men  de  Eventyr  og  Historier  due  ikke!  nej,  de  rigtige,  de  komme 
af  sig  selv,  de  banke  mig  paa  Panden  og  sige:  her  er  jeg!« 

Banker  det  ikke  snart?  «  spurgte  den  lille  Dreng,  og  Moderen  lo,  kom 
Hyldete  paa  Potten  og  skænkede  kogende  Vand  over. 

Fortæl!  fortæl! 


»Ja,  naar  der  vilde  komme  et  Eventyr  af  sig  selv,  men  saadant  et  er  for- 
nemt, det  kommer  kun,  naar  det  selv  har  Lyst  — !  Stop!*  sagde  han  lige 
med  eet.   Der  har  vi  det!  pas  paa,  nu  er  der  et  paa  Tepotten!« 

Og  den  lille  Dreng  saa  hen  til  Tepotten,  Laaget  hævede  sig  mer  og  mer, 
og  Hyldeblomsterne  kom  frem  saa  friske  og  hvide,  de  skød  store,  lange 
Grene,  selv  ud  af  Tuden  bredte  de  sig  til  alle  Sider  og  bleve  større  og 
større,  det  var  den  dejligste  Hyldebusk,  et  helt  Træ,  der  ragede  ind  i  Sen- 
gen og  skød  Gardinerne  til  Side;  nej,  hvor  det  blomstrede  og  duftede!  og 
midt  i  Træet  sad  en  gammel,  venlig  Kone  med  en  underlig  Kjole  paa,  den 
var  ganske  gron,  ligesom  Hyldetræets  Blade,  og  besat  med  store,  hvide 

Hyldeblomster,  man  kunde  ikke  straks  se,  om  det  var  Tøj  eller  levende 
Grønt  og  Blomster. 

»Hvad  hedder  den  dejlige  Kone?«  spurgte  den  lille  Dreng. 

»Ja,  disse  Romere  og  Grækere,«  sagde  den  gamle  Mand,  »de  kaldte 
hende  en  Dryade,  men  det  forstaa  vi  ikke;  ude  i  Nyboder  have  de  et  bedre 
Navn  til  hende,  der  kaldes  hun  »Hyldemor«,  og  det  er  nu  hende,  du  skal 
passe  paa;  hør  bare  efter,  og  se  paa  det  dejlige  Hyldetræ! 

Netop  saadant  et  stort, 
blomstrende  Træ  staar 
der  ude  i  Nyboder;  det 
voksede  henne  i  Krogen 
i  en  lille,  fattig  Gaard; 
under  dette  Træ  sad  en 
Eftermiddag,  i  det  dej- 
ligste Solskin,  to  gamle 
Folk ;  det  var  en  gammel, 
gammel  Sømand  og  hans 
gamle,  gamle  Kone;  de 
vare  Oldeforældre  og 
skulde  snart  holde  de- 
res Guldbryllup,  men  de 
kunde  ikke  rigtig  huske 
Datoen,  og  Hyldemor 
sad  i  Træet  og  saa  saa 
fornøjet  ud,  ligesom  her. 

Jeg  ved  nok,  naar  det 
er  Guldbryllup!«  sagde 
hun,  men  de  hørte  det 
ikke,  de  talte  om  de 
gamle  Dage. 

Ja,  kan  du  huske,« 
sagde  den  gamle  Sø- 
mand, den  Gang  vi  var  ganske  smaa  Unger  og  løb  og  legede;  det  var 
netop  i  den  samme  Gaard,  hvor  vi  nu  sidde,  og  vi  stak  Pinde  i  Jorden  og 
gjorde  en  Have. 

Ja,  sagde  den  gamle  Kone,  »det  husker  jeg  godt!  og  vi  vandede  Pin- 
dene, og  en  af  dem  var  en  Hyldepind,  den  satte  Rod,  skød  grønne  Skud 
og  er  nu  bleven  til  det  store  Træ,  vi  gamle  Mennesker  sidde  under. « 

»Ja  vist!«  sagde  han,  »og  derhenne  i  Krogen  stod  en  Vandballe;  der 
flød  mit  Fartøj,  jeg  havde  selv  skaaret  det;  hvor  det  kunde  sejle!  men  jeg 
kom  rigtignok  snart  anderledes  ud  at  sejle!« 

Ja,  men  først  gik  vi  i  Skole  og  lærte  noget!«  sagde  hun,  »og  saa  bleve 

vi  konfirmerede;  vi  græd  begge  to;  men  om  Eftermiddagen  gik  vi  Haand 
i  Haand  op  paa  Rundetaarn  og  saa  ud  i  Verden  over  København  og  Van- 
del; saa  gik  vi  paa  Frederiksberg,  hvor  Kongen  og  Dronningen  i  deres 
prægtige  Baade  sejlede  om  i  Kanalerne.« 

Men  jeg  kom  rigtignok  anderledes  til  at  sejle,  og  det  i  mange  Aar,  langt 
bort  paa  de  store  Rejser.« 

Ja,  jeg  græd  tit  for  dig!«  sagde  hun,  »jeg  troede  du  var  død  og  borte 
og  skulde  ligge  og  pjanke  dernede  i  det  dybe  Vand!  Mangen  Nat  stod  jeg 
op  og  saa,  om  Fløjen  drejede  sig;  ja,  den  drejede  sig  nok,  men  du  kom 
ikke!  jeg  husker  saa  tydelig,  hvorledes  det  skyllede  ned  en  Dag,  Skral- 


ne  gro!  hvor  det  maa  være  et  velsignet  Land!  Du  fortalte  saa  meget, 
og  jeg  saa  det  alt  sammen,  medens  Regnen  skyllede  ned,  og  jeg  stod  med 
Fjerdingen.  I  det  samme  var  der  en,  som  tog  mig  om  Livet 

Ja,  men  du  gav  ham  et  godt  Slag  paa  Øret,  saa  det  klaskede  efter. 
Jeg  vidste  jo  ikke,  at  det  var  dig!  Du  var  kommen  lige  saa  tidligt  som 
dit  Brev;  og  du  var  saa  køn,  -  -  det  er  du  da  endnu,  —  du  havde  et  langt, 
gult  Silkelommetørklæde  i  Lommen  og  en  blank  Hat  paa;  du  var  saa  fin. 
Gud,  hvor  det  dog  var  et  Vejr,  og  hvor  Gaden  saa  ud!« 

»Saa  bleve  vi  gifte!«  sagde  han,  »husker  du?  og  saa  da  vi  fik  den  første 
lille  Dreng  og  saa  Marie  og  Niels  og  Peter  og  Hans  Christian!« 

»Ja,  og  hvor  de  alle  sammen  ere  voksede  op  og  blevne  skikkelige  Men- 
nesker, hvem  alle  holde  af!« 


demanden  kom 
udenfor,  hvor  jeg 
tjente,  jeg  kom  ned 

med  Fjerdingen 
og  blev  staaende 
ved  Døren ;  hvor 
det  var  et  fælt  Vej  r ; 
og  ligesom  jeg  stod 
der,  var  Postbudet 
ved  Siden  af  mig 
og  gavmiget  Brev; 
det  var  fra  dig!  ja, 

hvor  det  havde 
rejst  om!  jeg  for 
lige  i  det  og  læste; 
jeg  lo,  og  jeg  græd; 
jeg  var  saa  glad! 
der  stod,  at  du  var 
i  de  varme  Lande, 
hvor  Kaffebønner- 

»Og  deres  Børn  igen,  de  have  faaet  smaa!«  sagde  den  gamle  Matros; 
ja,  det  er  Børnebørnsbørn,  der  er  Krummer  i!  -  -  det  var  jo  dog,  synes 
mig,  paa  denne  Tid  af  Aaret,  vi  holdt  Bryllup  — !« 

»Ja,  just  i  Dag  er  det  Guldbryllupsdagen!«  sagde  Hyldemor  og  stak  Ho- 
vedet lige  ind  imellem  de  to  gamle,  og  de  troede,  at  det  var  Nabokonen, 
der  nikkede;  de  saa  paa  hinanden  og  holdt  hinanden  i  Hænderne;  lidt 
efter  kom  Børn  og  Børnebørn;  de  vidste  godt,  at  det  var  Guldbryllupsda- 
gen, de  havde  allerede  i  Morges  gratuleret,  men  det  var  glemt  af  de  gamle, 
medens  de  huskede  saa  godt  alt,  hvad  der  var  sket  for  mange  Aar  tilbage; 
og  Hyldetræet  duftede  saa  stærkt,  og  Solen,  som  var  ved  at  gaa  ned,  skin- 
nede de  to  gamle  lige  ind  i  Ansigtet;  de  saa  begge  to  saa  rødmussede  ud, 
det  mindste  af  Børnebørnene  dansede  rundt  om  dem  og  raabte  nok  saa 
lyksalig,  at  i  Aften  skulde  der  være  rigtig  Stads,  de  skulde  have  varme 
Kartofler;  og  Hyldemor  nikkede  i  Træet  og  raabte  Hurra  med  alle  de 
andre.«  - 

»Men  det  var  jo  intet  Eventyr!«  sagde  den  lille  Dreng,  som  hørte  det 
fortælle. 

»Ja,  det  maa  du  forstaa!«  sagde  han,  som  fortalte,  »men  lad  os  spørge 
Hyldemor! « 

»Det  var  intet  Eventyr;«  sagde  Hyldemor,  »men  nu  kommer  det!  Ud 
af  det  virkelige  vokser  just  det  forunderligste  Eventyr;  ellers  kunde  jo 
min  dejlige  Hyldebusk  ikke  være  sprunget  ud  af  Tepotten;«  og  saa  tog 
hun  den  lille  Dreng  ud  af  Sengen,  lagde  ham  ved  sit  Bryst,  og  Hyldegre- 
nene, fulde  af  Blomster,  slog  sammen  omkring  dem,  de  sad  som  i  det  tæt- 
teste Lysthus,  og  det  fløj  med  dem  gennem  Luften,  det  var  saa  mageløst 
dejligt.  Hyldemor  var  med  eet  bleven  en  ung,  nydelig  Pige,  men  Kjolen 
var  endnu  af  samme  grønne,  hvidblomstrede  Tøj,  som  Hyldemor  havde 
baaret;  paa  Brystet  havde  hun  en  virkelig  Hyldeblomst,  om  sit  gule,  krøl- 
lede Haar  en  hel  Krans  af  Hyldeblomster;  hendes  Øjne  vare  saa  store,  saa 
blaa,  o,  hun  var  saa  velsignet  at  se  paa!  Hun  og  Drengen  kyssedes,  og 
saa  vare  de  i  lige  Alder  og  af  lige  Lyst. 

De  gik  Haand  i  Haand  ud  af  Løvhytten  og  stod  nu  i  Hjemmets  smukke 
Blomsterhave;  ved  den  friske  Græsplet  var  Faderens  Stok  tøjret  til  en 
Pind;  for  de  smaa  var  der  Liv  i  Stokken;  saa  snart  de  satte  sig  skrævs 
over  den,  forvandlede  sig  den  blanke  Knap  til  et  prægtigt,  vrinskende 
Hoved,  den  lange,  sorte  Manke  flagrede,  fire  slanke,  stærke  Ben  skød  ud ; 
Dyret  var  stærkt  og  væligt;  i  Galop  for  de  rundt  om  Græspletten:  hussa! 

»Nu  ride  vi  mange  Mile  bort!«  sagde  Drengen;  »vi  ride  til  Herregaar- 
den,  hvor  vi  vare  i  Fjor!  <  og  de  red  og  red  Græspletten  rundt;  og  altid 
raabte  den  lille  Pige,  der,  som  vi  ved,  var  ingen  anden  end  Hjddemor: 
»  Nu  ere  vi  paa  Landet!  ser  du  Bondens  Hus  med  den  store  Bagerovn,  der 
synes  et  kæmpestort  Æg  i  Muren  ud  mod  Vejen;  Hyldetræet  hælder  sine 

Grene  hen  over  den,  og  Hanen  gaar  og  skraber  for  Hønsene,  se,  hvor  den 
bryster  sig!  -  nu  ere  vi  ved  Kirken!  den  ligger  højt  paa  Bakken  mellem 
de  store  Egetræer,  hvoraf  det  ene  er  halvt  gaaet  ud!  —  Nu  er  vi  ved  Sme- 
dien,  hvor  Ilden  brænder,  og  de  halvnogne  Mænd  slaa  med  Hammeren, 
saa  Gnisterne  flyve  vidt  omkring.  Af  Sted,  af  Sted  til  den  prægtige  Herre- 
gaard!«  og  alt,  hvad  den  lille  Pige,  der  sad  bag  paa  Stokken,  sagde,  det 
fløj  ogsaa  forbi;  Drengen  saa  det,  og  dog  kom  de  kun  Græspletten  rundt. 
Saa  legede  de  i  Sidegangen  og  ridsede  i  Jorden  en  lille  Have,  og  hun  tog 


Hyldeblomsten  af  sit  Haar,  plantede  den,  og  den  vokste,  akkurat  ligesom 
det  var  sket  for  de  gamle  Folk  i  Nyboder,  den  Gang  de  vare  smaa,  og  som 
der  tidligere  er  fortalt  om.  De  gik  Haand  i  Haand,  ligesom  de  gamle  Folk 
havde  gjort  det  som  Børn,  men  ikke  op  paa  det  runde  Taarn  eller  til  Fre- 
deriksberg Have,  nej,  den  lille  Pige  tog  Drengen  om  Livet,  og  saa  fløj  de 
vidt  omkring  i  hele  Danmark,  og  det  var  Vaar,  og  det  blev  Sommer,  og 
det  var  Høst,  og  det  blev  Vinter,  og  tusinde  Billeder  afspejlede  sig  i  Dren- 
gens Øjne  og  Hjerte,  og  altid  sang  den  lille  Pige  for  ham:  »Det  vil  du  al- 
drig glemme!'  og  paa  den  hele  Flugt  duftede  Hyldetræet  saa  sødt  og  saa 
dejligt;  han  mærkede  vel  Roserne  og  de  friske  Bøge,  men  Hyldetræet  duf- 
tede endnu  mere  forunderligt,  thi  dets  Blomster  hang  ved  den  lille  Piges 
Hjerte,  og  til  det  hældede  han  i  Flugten  tit  sit  Hoved. 

»Her  er  dejligt  i  Vaaren!«  sagde  den  lille  Pige,  og  de  stod  i  den  nys  ud- 
sprungne Bøgeskov,  hvor  den  grønne  Bukkar  duftede  for  deres  Fødder, 
og  de  blegrøde  Anemoner  saa  saa  dejlige  ud  i  det  grønne.  »0,  var  det 
altid  Vaar  i  den  duftende  danske  Bøgeskov!« 

»Her  er  dejligt  i  Sommeren!«  sagde  hun,  og  de  for  forbi  gamle  Herre- 
gaarde fra  Riddertiden,  hvor  de  røde  Mure  og  takkede  Gavle  spejlede  sig 
i  Kanalerne,  hvor  Svanerne  svømmede  og  kiggede  op  i  de  gamle,  kølige 
Alleer.  Paa  Marken  bølgede  Kornet,  ligesom  det  var  en  Sø,  Grøfterne  stod 
med  røde  og  gule  Blomster,  Gærderne  med  vild  Humle  og  blomstrende 
Convolvoli;  og  om  Aftenen  steg  Maanen  rund  og  stor,  Høstakkene  paa 
Engene  duftede  saa  sødt.  »Det  glemmes  aldrig!« 

»Her  er  dejligt  i  Efteraaret! «  sagde  den  lille  Pige,  og  Luften  blev  dobbelt 
saa  høj  og  blaa,  Skoven  fik  de  dejligste  Kulører  af  rødt,  gult  og  grønt,  Jagt- 
hundene for  af  Sted,  hele  Skarer  Fuglevildt  fløj  skrigende  hen  over  Kæm- 
pehøjen, hvor  Brombærranken  hang  om  de  gamle  Stene;  Havet  var  sort- 
blaat  med  hvide  Sejlere,  og  i  Loen  sad  gamle  Koner,  Piger  og  Børn  og 
pillede  Humle  i  et  stort  Kar;  de  unge  sang  Viser,  men  de  gamle  fortalte 
Eventyr  om  Nisser  og  Trolde.  Bedre  kunde  der  ikke  være! 

Her  er  dejligt  i  Vinteren!«  sagde  den  lille  Pige,  og  alle  Træerne  stod 
med  Rimfrost,  de  saa  ud  som  hvide  Koraller,  Sneen  knirkede  under  Fød- 
derne, som  om  man  altid  havde  ny  Støvler  paa,  og  fra  Himlen  faldt  det 
ene  Stjerneskud  efter  det  andet.  I  Stuen  tændtes  Juletræet,  der  var  Pre- 
senter og  godt  Humør;  paa  Landet  klang  Violen  i  Bondens  Stue,  Æble- 
skiver fløj  i  Grams;  selv  det  fattigste  Barn  sagde:  »Det  er  dog  dejligt  om 
Vinteren ! 

Ja,  det  var  dejligt!  og  den  lille  Pige  viste  alting  til  Drengen,  og  altid 
duftede  Hyldetræet,  og  altid  vajede  det  røde  Flag  med  det  hvide  Kors, 
Flaget,  hvorunder  den  gamle  Sømand  i  Nyboder  havde  sejlet!  —  og  Dren- 
gen blev  Knøs,  og  han  skulde  ud  i  den  vide  Verden,  langvejs  bort  til  de 
varme  Lande,  hvor  Kaffen  gror;  men  i  Afskeden  tog  den  lille  Pige  en 
Hyldeblomst  af  sit  Bryst,  gav  ham  den  at  gemme,  og  den  blev  lagt  i  Sal- 
mebogen, og  altid  i  fremmed  Land,  naar  han  aabnede  Bogen,  var  det  just 
paa  det  Sted,  hvor  Erindringsblomsten  laa,  og  jo  mere  han  saa  paa  den, 
des  friskere  blev  den;  han  ligesom  følte  en  Duft  fra  de  danske  Skove, 
og  tydeligt  saa  han  mellem  Blomsterbladene  den  lille  Pige  titte  frem  med 
sine  klare  blaa  Øjne,  og  hun  hviskede  da:  »Her  er  dejligt  i  Vaar,  i  Sommer, 
i  Høst  og  Vinter!«  og  hundrede  Billeder  gled  gennem  hans  Tanker. 

Saaledes  gik  mange  Aar,  og  han  var  nu  en  gammel  Mand  og  sad  med 
sin  gamle  Kone  under  et  blomstrende  Træ;  de  holdt  hinanden  i  Hænderne, 
ligesom  Oldefader  og  Oldemoder  gjorde  det  ude  i  Nyboder,  og  de  talte 
ligesom  de  om  de  gamle  Dage  og  om  Guldbrylluppet;  den  lille  Pige  med 
de  blaa  Øjne  og  med  Hyldeblomsterne  i  Haaret  sad  oppe  i  Træet,  nikkede 

I  il  dem  begge  to  og  sagde:  1  Dag  er  det  Guldbryllupsdag!«  og  saa  tog  hun 
to  Blomster  af  sin  Krans,  kyssede  paa  dem,  og  de  skinnede  først  som 
Sølv,  saa  som  Guld,  og  da  hun  lagde  dem  paa  de  gamle  Folks  Hoveder, 
blev  hver  Blomst  til  en  Guldkrone;  der  sad  de  begge  to  som  en  Konge  og 
en  Dronning,  under  det  duftende  Træ,  der  ganske  og  aldeles  saa  ud  som 
et  Hyldetræ,  og  han  fortalte  sin  gamle  Kone  Historien  om  Hyldemor, 
saaledes  som  den  var  fortalt  ham,  da  han  var  en  lille  Dreng,  og  de  syntes 
begge  to,  at  der  var  saa  meget  i  den,  som  lignede  deres  egen,  og  det,  der 
lignede,  det  syntes  de  bedst  om. 

»Ja,  saadan  er  det!  sagde  den  lille  Pige  i  Træet,  »nogle  kalde  mig 
Hyldemor,  andre  kalde  mig  Dryade,  men  egentlig  hedder  jeg  Erindring; 
det  er  mig,  der  sidder  i  Træet,  som  vokser  og  vokser,  jeg  kan  huske,  jeg 
kan  fortælle!  Lad  mig  se,  om  du  har  din  Blomst  endnu!« 

Og  den  gamle  Mand  aabnede  sin  Salmebog,  der  laa  Hyldeblomsten,  saa 
frisk,  som  den  nylig  var  lagt  deri,  og  Erindringen  nikkede,  og  de  to  gamle 
med  Guldkrone  paa  sad  i  den  rode  Aftensol;  de  lukkede  Øjnene,  og  - 
og  — ,  ja  saa  var  Eventyret  ude!« 

Den  lille  Dreng  laa  i  sin  Seng,  han  vidste  ikke,  om  han  havde  drømt, 
eller  om  han  havde  hørt  det  fortælle;  Tepotten  stod  paa  Bordet,  men  der 
vokste  intet  Hyldetræ  ud  af  den,  og  den  gamle  Mand,  som  havde  fortalt, 
var  lige  ved  at  gaa  ud  af  Døren,  og  det  gjorde  han. 

Hvor  det  var  dejligt!  sagde  den  lille  Dreng.  Moder,  jeg  har  været  i 
de  varme  Lande!« 

-Ja,  det  tror  jeg  nok!«  sagde  Moderen,    naar  man  faar  to  svingende 
Kopper  Hyldete  til  Livs,  saa  kommer  man  nok  til  de  varme  Lande !« 
og  hun  dækkede  godt  til  om  ham,  at  han  ikke  skulde  forkole  sig.  Du  har 
nok  sovet,  medens  jeg  sad  og  skændtes  med  ham,  om  det  var  en  Historie 
eller  et  Eventyr! 

Og  hvor  er  Hyldemor?«  spurgte  Drengen. 

Hun  er  paa  Tepotten!«  sagde  Moderen,   og  der  kan  hun  blive!« 

DER  VAR  EN  RIGTIG  STUDENT,  HAN 
ROEDE  PAA  KVISTEN  OG  EJEDE  IN- 
GENTING 


Der  var  en  rigtig  Student,  han  boede  paa  Kvisten  og  ejede  ingenting; 
der  var  en  rigtig  Spekhøker,  han  boede  i  Stuen  og  ejede  hele  Huset, 
og  ham  holdt  Nissen  sig  til,  for  her  fik  han  hver  Juleaften  et  Fad  Grød 
med  en  stor  Klump  Smør  i!  det  kunde  Spekhøkeren  give;  og  Nissen  blev 
i  Butikken,  og  det  var  meget  lærerigt. 

En  Aften  kom  Studenten  ind  fra  Bagdøren  for  selv  at  købe  sig  Lys  og 
Ost;  han  havde  ingen  at  sende,  og  saa  gik  han  selv;  han  fik  hvad  han  for- 
langte, han  betalte  det,  og  der  blev  nikket  Godaften  af  Spekhøkeren 
og  Madammen,  og  det  var  en  Kone,  som  kunde  mere  end  nikke,  hun 
havde  Talegaver!  — og  Studenten  nikkede  igen  og  blev  saa  staaende  midt 
i  Læsningen  af  det  Blad  Papir,  der  var  lagt  om  Osten.  Det  var  et  Blad, 
revet  ud  af  en  gammel  Bog,  der  ikke  burde  rives  i  Stykker,  en  gammel 
Bog,  fuld  af  Poesi. 

»Der  ligger  mer  af  den! «  sagde  Spekhøkeren,  »jeg  gav  en  gammel  Kone 
nogle  Kaffebønner  for  den;  vil  De  give  mig  otte  Skilling,  skal  De  have 
Resten.« 

»Tak,«  sagde  Studenten,  »lad  mig  faa  den  i  Stedet  for  Osten!  jeg  kan 
spise  Smørrebrødet  bart!  syndigt  var  det,  om  hele  den  Bog  skulde  rives 
i  Stumper  og  Stykker.  De  er  en  prægtig  Mand,  en  praktisk  Mand,  men 
Poesi  forstaar  De  Dem  ikke  mere  paa  end  den  Bøtte.« 

Og  det  var  uartigt  sagt,  især  mod  Bøtten,  men  Spekhøkeren  lo,  og  Stu- 
denten lo,  det  var  jo  sagt  saadan  i  en  Slags  Spøg.  Men  Nissen  ærgrede  sig, 
at  man  turde  sige  sligt  til  en  Spekhøker,  der  var  Husvært  og  solgte  det 
bedste  Smør. 

Da  det  blev  Nat,  Butikken  var  lukket,  og  alle  til  Sengs  paa  Studenten 
nær,  gik  Nissen  ind  og  tog  Madammens  Mundlæder,  det  brugte  hun  ikke, 
naar  hun  sov,  og  hvor  i  Stuen  han  satte  det  paa  nogen  som  helst  Gen- 
stand, der  tik  den  Maal  og  Mæle,  kunde  udtale  sine  Tanker  og  Følelser 
lige  saa  godt  som  Madammen,  men  kun  een  ad  Gangen  kunde  have  det, 
og  det  var  en  Velgerning,  for  ellers  havde  de  jo  talt  hverandre  i  Munden. 

Og  Nissen  satte  Mundlæderet  paa  Bøtten,  hvori  de  gamle  Aviser  laa. 
Er  det  virkelig  sandt,*  spurgte  han,   at  De  ikke  ved,  hvad  Poesi  er?« 

»Jo,  det  ved  jeg,«  sagde  Bøtten,  »det  er  saadant  noget,  som  staar  paa 
Nederdelen  af  Aviserne  og  klippes  ud;  jeg  skulde  tro,  at  jeg  har  mere  af 
det  inden  i  mig  end  Studenten,  og  jeg  er  kun  en  ringe  Bøtte  imod  Spek- 
høkeren.« 

Og  Nissen  satte  Mundlæderet  paa  Kaffemøllen,  nej,  hvor  den  gik!  og 
han  satte  det  paa  Smørfjerdingen  og  Pengeskuffen;  —  alle  vare  de  af  Me- 
ning som  Bøtten,  og  hvad  de  fleste  ere  enige  om,  det  maa  man  respek- 
tere. 

»Nu  skal  Studenten  faa!«  og  saa  gik  Nissen  ganske  sagte  ad  Køkken- 
trappen op  til  Kvisten,  hvor  Studenten  boede.  Der  var  Lys  derinde,  og 
Nissen  kiggede  ind  gennem  Nøglehullet  og  saa,  at  Studenten  læste  i  den 
pjaltede  Bog  nedefra.  Men  hvor  der  var  lyst  derinde!  der  stod  ud  af  Bo- 
gen en  klar  Straale,  der  blev  til  en  Stamme,  til  et  mægtigt  Træ,  som  løf- 
tede sig  saa  højt  og  bredte  sine  Grene  vidt  ud  over  Studenten.  Hvert  Blad 
var  saa  friskt,  og  hver  Blomst  var  et  dejligt  Pigehoved,  nogle  med  Øjne 
saa  mørke  og  straalende,  andre  saa  blaa  og  vidunderlig  klare.  Hver  Frugt 
var  en  skinnende  Stjerne,  og  saa  sang  og  klang  det  vidunderligt  dejligt. 

Nej,  saadan  Herlighed  havde  den  lille  Nisse  aldrig  tænkt  sig,  end  sige 
set  og  fornummet.  Og  saa  blev  han  staaende  paa  Taaspidserne,  kiggede  og 
kiggede,  til  Lyset  derinde  slukkedes;  Studenten  blæste  nok  sin  Lampe  ud 
og  gik  til  Sengs,  men  den  lille  Nisse  stod  der  alligevel;  thi  Sangen  klang 
endnu  saa  blød  og  dejlig,  en  yndig  Vuggevise  for  Studenten,  der  lagde  sig 
til  Bo. 

Her  er  mageløst!«  sagde  den  lille  Nisse,  »det  havde  jeg  ikke  ventet! 
-  Jeg  tror,  at  jeg  vil  blive  hos  Studenten  — !  og  han  tænkte  —  og  tænkte 
fornuftigt,  og  saa  sukkede  han:  »Studenten  har  ingen  Grød!«    -  og  saa 

gik  han  -  -  ja,  saa  gik  han  ned  igen  til  Spekhøkeren;  og  det  var  godt,  han 
kom,  for  Bøtten  havde  næsten  forbrugt  alt  Madammens  Mundlæder  ved 
at  udtale  fra  een  Led  alt,  hvad  den  rummede  i  sig,  og  nu  var  den  lige  i 
Begreb  med  at  vende  sig  for  at  give  det  samme  igen  fra  den  anden  Led, 
da  Nissen  kom  og  tog  Mundlæderet  igen  til  Madammen;  men  hele  Butik- 
ken, fra  Pengeskuffen  til  Pindebrændet,  havde  fra  den  Tid  Mening  efter 
Bøtten,  og  de  agtede  den  i  en  saadan  Grad  og  tiltroede  den  saa  meget,  at 


naar  Spekhøkeren  siden  efter  læste  »Kunst- og  Teateranmeldelser«  af  sin 
» Tidende«,  den  om  Aftenen,  saa  troede  de,  at  det  kom  fra  Bøtten. 

Men  den  lille  Nisse  sad  ikke  længer  rolig  og  lyttede  til  al  den  Visdom 
og  Forstand  dernede,  nej,  saa  snart  at  Lyset  skinnede  fra  Kvistkamret, 
saa  var  det,  ligesom  om  Straalerne  var  stærke  Ankertove,  der  drog  ham 
derop,  og  han  maatte  af  Sted  og  kigge  ind  ad  Nøglehullet,  og  der  om- 
bruste ham  da  en  Storhed,  som  den  vi  føle  ved  det  rullende  Hav,  naar 
Gud  i  Stormen  gaar  hen  over  det,  og  han  brast  i  Graad,  han  vidste  ikke 
selv,  hvorfor  han  græd,  men  der  var  i  denne  Graad  noget  saa  velsignet! 

-  Hvor  det  maatte  være  mageløst  dejligt  at  sidde  med  Studenten  under 
det  Træ,  men  det  kunde  ikke  ske,  -  -  han  var  glad  ved  Nøglehullet.  Der 
stod  han  endnu  paa  den  kolde  Gang,  da  Efteraarsvinden  blæste  ned  fra 
Loftslugen,  og  det  var  saa  koldt,  saa  koldt,  men  det  følte  den  lille  først, 

naar  Lyset  slukkedes  inde  paa  Tagkamret,  og  Tonerne  døde  hen  for  Vin- 
den. Hu!  saa  tros  han  og  krøb  ned  igen  i  sin  lune  Krog;  der  var  mageligt 
og  behageligt!    -  Og  da  Julegrøden  kom  med  en  stor  Klump  Smør,  - 
ja.  saa  var  Spekhøkeren  Mester. 

Men  midt  om  Natten  vaagnede  Nissen  ved  et  frygteligt  Rabalder  paa 
Vinduesskodderne,  Folk  udenfor  dundrede  paa!  Vægteren  peb,  der  var 
stor  Ildlos;  hele  Gaden  stod  i  lysende  Lue.  Var  det  her  i  Huset  eller  hos  Na- 
boens? Hvor?  Det  var  en  Forfærdelse!  Spekhøkermadammen  blev  saa 
befippet,  at  hun  tog  sine  Guldørenringe  af  Ørene  og  puttede  dem  i  Lom- 
men for  dog  at  redde  noget,  Spekhøkeren  løb  efter  sine  Obligationer,  og 
Tjenestepigen  efter  sin  Silkemantilje,  den  havde  hun  Raad  til;  enhver  vilde 
redde  det  bedste,  og  det  vilde  ogsaa  den  lille  Nisse,  og  i  et  Spring  var  han 
oppe  ad  Trappen  og  inde  hos  Studenten,  som  stod  ganske  rolig  ved  det 
aabne  Vindue  og  saa"  ud  paa  Ilden,  der  var  i  Genboens  Gaard.  Den  lille 
Nisse  greb  paa  Bordet  den  vidunderlige  Bog,  puttede  den  i  sin  røde  Hue 
og  holdt  paa  den  med  begge  Hænder,  Husets  bedste  Skat  var  frelst;  og 
saa  for  han  af  Sted,  helt  ud  paa  Taget,  helt  op  paa  Skorstenen,  og  der 
sad  han,  belyst  af  det  brændende  Hus  lige  overfor,  og  holdt  med  begge 
Hænder  paa  sin  røde  Hue,  hvori  Skatten  laa.  Nu  kendte  han  sit  Hjerte- 
lag, hvem  han  egentlig  hørte  til;  men  da  saa  Ilden  var  slukket,  og  han 
blev  besindig,  — ja:  Jeg  vil  dele  mig  imellem  dem!  sagde  han,  »jeg  kan 
ikke  rent  slippe  Spekhøkeren  for  Grødens  Skyld! 

Og  det  var  ganske  menneskeligt!  — Vi  andre  gaa  ogsaa  til  Spekhøkeren 
for  Grøden. 

SE  SAA!  NU  BEGYNDE  VI.  NAAR  VI 
ERE  VED  ENDEN  AF  HISTORIEN, 
VED  VI  MERE,  END  VI  NU  VIDE 


FØRSTE  HISTORIE 

DER  HANDLER  OM  SPEJLET  OG  STUMPERNE 

Se  saa!  nu  begynde  vi.  Naar  vi  ere  ved  Enden  af  Historien,  ved  vi 
mere,  end  vi  nu  vide,  for  det  var  en  ond  Trold!  det  var  en  af  de  al- 
lerværste, det  var  »Dævelen«.  En  Dag  var  han  i  et  rigtigt  godt  Humor, 
thi  han  havde  gjort  et  Spejl,  der  havde  den  Egenskab,  at  alt  godt  og  smukt, 
som  spejlede  sig  deri,  svandt  der  sammen  til  næsten  ingenting,  men  hvad 
der  ikke  duede  og  tog  sig  ilde  ud,  det  traadte  ret  frem  og  blev  endnu 
værre.  De  dejligste  Landskaber  saa  ud  deri  som  kogt  Spinat,  og  de  bed- 
ste Mennesker  bleve  ækle  eller  stod  paa  Hovedet  uden  Mave;  Ansigterne 
bleve  saa  fordrejede,  at  de  vare  ikke  til  at  kende,  og  havde  man  en  Fregne, 

saa  kunde  man  være  saa  vis  paa,  at  den  løb  ud  over  Næse  og  Mund.  Det 
var  udmærket  morsomt,  sagde  »Dævelen«.  Gik  der  nu  en  god,  from 
Tanke  gennem  et  Menneske,  da  kom  der  et  Grin  i  Spejlet,  saa  Trolddjæ- 
velen maatte  le  af  sin  kunstige  Opfindelse.  Alle  de,  som  gik  i  Trold-Skole, 
for  han  holdt  Trold-Skole,  de  fortalte  rundt  om,  at  der  var  sket  et  Mirakel! 
nu  kunde  man  forst  se,  mente  de,  hvorledes  Verden  og  Menneskene  rig- 
tigl  saa  ud.  De  lob  omkring  med  Spejlet,  og  til  sidst  var  der  ikke  et  Land 
eller  et  Menneske,  uden  at  det  havde  været  fordrejet  deri.  Nu  vilde  de 
ogsaa  flyve  op  mod  Himmelen  selv  for  at  gøre  Nar  af  Englene  og  » Vor 
Herre  .  Jo  højere  de  fløj  med  Spejlet,  des  stærkere  grinede  det,  de  kunde 
næppe  holde  fast  paa  det;  højere  og  højere  fløj  de,  nærmere  Gud  og  Eng- 
lene; da  sitrede  Spejlet  saa  frygteligt  i  sit  Grin,  at  det  for  dem  ud  af 
Hænderne  og  styrtede  ned  mod  Jorden,  hvor  det  gik  i  hundrede  Millio- 
ner, Billioner  og  endnu  flere  Stykker,  og  da  just  gjorde  det  meget  større 
Ulykke  end  før;  thi  nogle  Stykker  vare  knap  saa  store  som  et  Sandkorn, 
og  disse  fløj  rundt  om  i  den  vide  Verden,  og  hvor  de  kom  Folk  i  Øjnene, 
der  bleve  de  siddende,  og  da  saa  de  Mennesker  alting  forkert  eller  havde 
Øjne  for,  hvad  der  var  galt  ved  en  Ting,  thi  hvert  lille  Spejlgran  havde 
beholdt  samme  Kræfter,  som  det  hele  Spejl  havde ;  nogle  Mennesker  fik  end- 
ogsaa  en  lille  Spejlstump  ind  i  Hjertet,  og  saa  var  det  ganske  grueligt,  det 
Hjerte  blev  ligesom  en  Klump  Is.  Nogle  Spejlstykker  vare  saa  store,  at  de 
bleve  brugte  til  Rudeglas,  men  gennem  den  Rude  var  det  ikke  værd  at 
se  sine  Venner;  andre  Stykker  kom  i  Briller,  og  saa  gik  det  daarligt,  naar 
Folk  tog  de  Briller  paa  for  ret  at  se  og  være  retfærdige;  den  Onde  lo,  saa 
hans  Mave  revnede,  og  det  kildede  ham  saa  dejligt.  Men  ude  fløj  endnu 
smaa  Glasstumper  om  i  Luften.  Nu  skulle  vi  hore! 

ANDEN  HISTORIE 

EN  LILLE  DRENG  OG  EN  LILLE  PIGE 
Inde  i  den  store  By,  hvor  der  er  saa  mange  Huse  og  Mennesker,  saa  at 
der  ikke  bliver  Plads  nok  til,  at  alle  Folk  kunne  faa  en  lille  Have,  og 
hvor  derfor  de  fleste  maa  lade  sig  nøje  med  Blomster  i  Urtepotter,  der 
var  dog  to  fattige  Børn,  som  havde  en  Have  noget  større  end  en  Urte- 
potte. De  vare  ikke  Broder  og  Søster,  men  de  holdt  lige  saa  meget  af  hin- 
anden, som  om  de  vare  det.  Forældrene  boede  lige  op  til  hinanden,  de 
boede  paa  to  Tagkamre;  der,  hvor  Taget  fra  det  ene  Nabohus  stødte  op 
til  det  andet,  og  Vandrenden  gik  langs  med  Tagskæggene,  der  vendte  fra 
hvert  Hus  et  lille  Vindue  nd;  man  behøvede  kun  at  skræve  over  Renden, 
saa  kunde  man  komme  fra  det  ene  Vindue  til  det  andet. 

Forældrene  havde  udenfor  hver  en  stor  Trækasse,  og  i  den  vokste  Køk- 
kenurter, som  de  brugte,  og  et  lille  Rosentræ;  der  var  eet  i  hver  Kasse, 
det  vokste  saa  velsignet.  Nu  fandt  Forældrene  paa  at  stille  Kasserne  saa- 
ledes  tværs  over  Renden,  at  de  næsten  naaede  fra  det  ene  Vindue  til  det 
andet  og  saa  ganske  livagtig  ud  som  to  Blomstervolde.  Ærterankerne 

hang  ned  over  Kasserne,  og  Rosentræerne  skod  lange  Grene,  snoede  sig 
om  Vinduerne,  bojede  sig  imod  hinanden;  det  var  næsten  som  en  Ære- 
port  af  Grønt  og  af  Blomster.  Da  Kasserne  vare  meget  høje,  og  Børnene 
vidste,  at  de  ikke  maatte  krybe  op,  saa  fik  de  tit  Lov  hver  at  stige  ud  til 
hinanden,  sidde  paa  deres  smaa  Skamler  under  Roserne,  og  der  legede 
de  nu  saa  prægtigt. 

Om  Vinteren  var  jo  den  Fornøjelse  forbi.  Vinduerne  vare  tit  ganske 
tilfrosne,  men  saa  varmede  de  Kobberskillinger  paa  Kakkelovnen,  lagde 
den  hede  Skilling  paa  den  frosne  Rude,  og  saa  blev  der  et  dejligt  Kighul, 
saa  rundt,  saa  rundt;  bag  ved  det  tittede  et  velsignet  mildt  Øje,  eet  fra 
hvert  Vindue;  det  var  den  lille  Dreng  og  den  lille  Pige.  Han  hed  Kay  og 
hun  hed  Gerda.  Om  Sommeren  kunde  de  i  eet  Spring  komme  til  hinan- 
den, om  Vinteren  maatte  de  først  de  mange  Trapper  ned  og  de  mange 
Trapper  op;  ude  fygede  Sneen. 

Det  er  de  hvide  Bier,  som  sværme,  «  sagde  den  gamle  Bedstemoder. 

Har  de  ogsaa  en  Bidronning?«  spurgte  den  lille  Dreng,  for  han  vidste, 
at  imellem  de  virkelige  Bier  er  der  saadan  en. 

Det  har  de!  sagde  Bedstemoderen.  »Hun  flyver  der,  hvor  de  sværme 
tættest!  hun  er  størst  af  dem  alle,  og  aldrig  bliver  hun  stille  paa  Jorden, 
hun  flyver  op  igen  i  den  sorte  Sky.  Mangen  Vinternat  flyver  hun  igennem 
Byens  Gader  og  kigger  ind  af  Vinduerne,  og  da  fryse  de  saa  underligt, 
ligesom  med  Blomster.  « 

Ja,  det  har  jeg  set!  «  sagde  begge  Børnene,  og  saa  vidste  de,  at  det  var 
sandt. 

Kan  Snedronningen  komme  herind?«  spurgte  den  lille  Pige. 
Lad  hende  kun  komme,«  sagde  Drengen,   saa  sætter  jeg  hende  paa 
den  varme  Kakkelovn,  og  saa  smelter  hun. 

Men  Bedstemoderen  glattede  hans  Haar  og  fortalte  andre  Historier. 

Om  Aftenen,  da  den  lille  Kay  var  hjemme  og  halvt  afklædt,  krøb  han 
op  paa  Stolene  ved  Vinduet  og  titlede  ud  af  det  lille  Hul;  et  Par  Sneflokker 
faldt  derude,  og  en  af  disse,  den  allerstørste,  blev  liggende  paa  Kanten  af 
den  ene  Blomsterkasse;  Sneflokken  vokste  mer  og  mer,  den  blev  til  sidst 
til  et  helt  Fruentimmer,  klædt  i  de  fineste  hvide  Flor,  der  vare  som  sam- 
mensatte af  Millioner  stjerneagtige  Fnug.  Hun  var  saa  smuk  og  fin,  men  af 
Is,  den  blændende,  blinkende  Is,  dog  var  hun  levende;  Øjnene  stirrede 
som  to  klare  Stjerner,  men  der  var  ingen  Ro  eller  Hvile  i  dem.  Hun  nik- 
kede til  Vinduet  og  vinkede  med  Haanden.  Den  lille  Dreng  blev  forskræk- 
ket og  sprang  ned  af  Stolen,  da  var  det,  som  der  udenfor  fløj  en  stor 
Fugl  forbi  Vinduet. 

Næste  Dag  blev  det  klar  Frost,  -  -  og  saa  blev  det  Tø,  -  og  saa  kom 
Foraaret,  Solen  skinnede,  det  grønne  pippede  frem,  Svalerne  byggede 

Rede,  Vinduerne  kom  op,  og  de  smaa  Børn  sad  igen  i  deres  lille  Have 
højt  oppe  i  Tagrenden  over  alle  Etagerne. 

Roserne  blomstrede  den  Sommer  saa  mageløst;  den  lille  Pige  havde 
lært  en  Salme,  og  i  den  stod  der  om  Roser,  og  ved  de  Roser  tænkte  hun 
paa  sine  egne;  og  hun  sang  den  for  den  lille  Dreng,  og  han  sang  den  med: 

»Roserne  vokse  i  Dale, 

der  faa  vi  Barn  Jesus  i  Tale!« 

Og  de  smaa  holdt  hinanden  i  Hænderne,  kyssede  Roserne  og  saa  ind  i 
Guds  klare  Solskin  og  talte  til  det,  som  om  Jesusbarnet  var  der.  Hvor 
det  var  dejlige  Sommerdage,  hvor  det  var  velsignet  at  være  ude  ved  de 
friske  Rosentræer,  der  aldrig  syntes  at  ville  holde  op  med  at  blomstre. 

Kay  og  Gerda  sad  og  saa  i  Billedbogen  med  Dyr  og  Fugle,  da  var  det 
-  Klokken  slog  akkurat  fem  paa  det  store  Kirketaarn,  -  -  at  Kay  sagde: 
»Av!  det  stak  mig  i  Hjertet,  og  nu  fik  jeg  noget  ind  i  Øjet!  < 

Den  lille  Pige  tog  ham  om  Halsen;  han  plirede  med  Øjnene;  nej,  der 
var  ikke  noget  at  se. 

Jeg  tror,  det  er  borte!«  sagde  han;  men  borte  var  det  ikke.  Det  var  just 
saadant  et  af  disse  Glaskorn,  der  sprang  fra  Spejlet,  Troldspejlet,  vi  huske 
det  nok,  det  fæle  Glas,  som  gjorde,  at  alt  stort  og  godt,  der  afspejlede  sig 
deri,  blev  smaat  og  hæsligt,  men  det  onde  og  slette  traadte  ordentlig  frem, 
og  hver  Fejl  ved  en  Ting  blev  straks  til  at  bemærke.  Den  stakkels  Kay, 
han  havde  ogsaa  faaet  et  Gran  lige  ind  i  Hjertet.  Det  vilde  snart  blive  lige- 
som en  Isklump.  Nu  gjorde  det  ikke  ondt  mere,  men  det  var  der. 

»Hvorfor  græder  du!«  spurgte  han.  »Saa  ser  du  styg  ud!  jeg  fejler  jo 
ikke  noget!  Fy!«  raabte  han  lige  med  eet,  »den  Rose  der  er  gnavet  af  en 
Orm!  og  se,  den  der  er  jo  ganske  skæv!  det  er  i  Grunden  nogle  ækle  Ro- 
ser! de  ligne  Kasserne,  de  staa  i!  og  saa  stødte  han  med  Foden  haardt 
imod  Kassen  og  rev  de  to  Roser  af. 

»Kay,  hvad  gør  du!«  raabte  den  lille  Pige;  og  da  han  saa  hendes  For- 
skrækkelse, rev  han  endnu  en  Rose  af  og  løb  saa  ind  ad  sit  Vindue,  bort 
fra  den  velsignede  lille  Gerda. 

Naar  hun  siden  kom  med  Billedbogen,  sagde  han,  at  den  var  for  Patte- 
børn; og  fortalte  Bedstemoderen  Historier,  kom  han  alle  Tider  med  et 
men  -  -  ja,  kunde  han  komme  til  det,  saa  gik  han  bag  efter  hende,  satte 
Briller  paa  og  talte  ligesom  hun;  det  var  ganske  akkurat,  og  saa  lo  Folk 
ad  ham.  Han  kunde  snart  tale  og  gaa  efter  alle  Mennesker  i  hele  Gaden. 
Alt,  hvad  der  var  aparte  hos  dem  og  ikke  kønt,  det  vidste  Kay  at  gøre 
bag  efter,  og  saa  sagde  Folk:  »Det  er  bestemt  et  udmærket  Hoved,  han 
har,  den  Dreng!«  men  det  var  det  Glas,  han  havde  faaet  i  Øjet,  det  Glas, 
der  sad  i  Hjertet,  derfor  var  det,  han  drillede  selv  den  lille  Gerda,  som 
med  hele  sin  Sjæl  holdt  af  ham. 

Hans  Lege  bleve  nu  ganske  anderledes  end  før,  de  vare  saa  forstandige: 
en  Vinterdag,  som  Sneflokkerne  fygede,  kom  han  med  et  stort  Brænde- 
glas, holdt  sin  blaa  Frakkeflig  ud  og  lod  Sneflokkerne  falde  paa  den. 

Se  nu  i  Glasset,  Gerda!«  sagde  han,  og  hver  Sneflok  blev  meget  større 
og  saa  ud  som  en  prægtig  Blomst  eller  en  tikantet  Stjerne;  det  var  dejligt 
al  se  paa. 

Ser  du,  hvor  kunstigt!«  sagde  Kay,  »det  er  meget  interessantere  end 
med  de  virkelige  Blomster!  og  der  er  ikke  en  eneste  Fejl  ved  dem,  de  ere 
ganske  akkurate,  naar  de  blot  ikke  smelte!« 

Lidt  efter  kom  Kay,  med  store  Handsker  og  sin  Slæde  paa  Ryggen;  han 
raabte  Gerda  lige  ind  i  Ørene:  »Jeg  har  faaet  Lov  til  at  køre  paa  den  store 
Plads,  hvor  de  andre  lege!«  og  af  Sted  var  han. 

Der  henne  paa  Pladsen  bandt  til  de  kækkeste  Drenge  deres  Slæde  fast 
ved  Bondemandens  Vogn,  og  saa  korte  de  et  godt  Stykke  med.  Det  gik 
just  lystigt.  Som  de  bedst  legede,  kom  der  en  stor  Slæde;  den  var  ganske 
hvidmalet,  og  der  sad  i  den  en,  indsvøbt  i  en  laadden,  hvid  Pels  og  med 
hvid,  laadden  Hue;  Slæden  kørte  Pladsen  to  Gange  rundt,  og  Kay  tik  ge- 
svindt sin  lille  Slæde  bunden  fast  ved  den,  og  nu  kørte  han  med.  Det  gik  ra- 
skere og  raskere  lige  ind  i  den  næste  Gade;  den,  som  kørte,  drejede  Ho- 
vedet, nikkede  saa  venligt  til  Kay,  det  var,  ligesom  om  de  kendte  hinanden; 
hver  Gang  Kay  vilde  løsne  sin  lille  Slæde,  nikkede  Personen  igen,  og  saa 
blev  Kay  siddende;  de  kørte  lige  ud  af  Byens  Port.  Da  begyndte  Sneen 
saaledes  at  vælte  ned,  at  den  lille  Dreng  ikke  kunde  se  en  Haand  for  sig, 
medens  han  for  af  Sted;  da  slap  han  hurtigt  Snoren  for  at  komme  los 
fra  den  store  Slæde,  men  det  hjalp  ikke,  hans  lille  Køretøj  hang  fast,  og 
det  gik  med  Vindens  Fart.  Da  raabte  han  ganske  højt,  men  ingen  hørte 
ham,  og  Sneen  fygede,  og  Slæden  fløj  af  Sted;  imellem  gav  den  et  Spring, 
det  var,  som  om  han  for  over  Grøfter  og  Gærder.  Han  var  ganske  for- 
skrækket, han  vilde  læse  sit  Fadervor,  men  han  kunde  kun  huske  den 
store  Tabel. 

Sneflokkerne  blev  større  og  større,  til  sidst  saa  de  ud  som  store,  hvide 
Hons;  med  eet  sprang  de  til  Side,  den  store  Slæde  holdt,  og  den  Person, 
som  korte  i  den,  rejste  sig  op,  Pelsen  og  Huen  var  af  bare  Sne;  en  Dame 
var  del,  saa  høj  og  rank,  saa  skinnende  hvid,  det  var  Snedronningen. 

Vi  ere  komne  godt  frem,«  sagde  hun,  »men  er  det  at  fryse?  kryb  ind 
i  min  Bjørnepels!«  og  hun  satte  ham  i  Slæden  hos  sig,  slog  Pelsen  om 
ham,  det  var,  som  om  han  sank  i  en  Snedrive. 

Fryser  du  endnu?«  spurgte  hun,  og  saa  kyssede  hun  ham  paa  Pan- 
den. U!  det  var  koldere  end  Is,  det  gik  ham  lige  ind  til  hans  Hjerte,  der 
jo  dog  halv  var  en  Isklump;  det  var,  som  om  han  skulde  dø;  —  men  kun 
et  Øjeblik,  saa  gjorde  det  just  godt;  han  mærkede  ikke  mere  til  Kulden 
rundt  om. 

»Min  Slæde!  glem  ikke  min  Slæde!«  det  huskede  han  først  paa;  og  den 
blev  bunden  paa  en  af  de  hvide  Høns,  og  den  fløj  bagefter  med  Slæden 
paa  Ryggen.  Snedronningen  kyssede  Kay  endnu  en  Gang,  og  da  havde 
han  glemt  lille  Gerda  og  Bedstemoderen  og  dem  alle  derhjemme. 

»Nu  faar  du  ikke  flere  Kys!«  sagde  hun,  »for  saa  kyssede  jeg  dig  ihjel!« 

Kay  saa  paa  hende;  hun  var  saa  smuk;  et  klogere,  dejligere  Ansigt 
kunde  han  ikke  tænke  sig;  nu  syntes  hun  ikke  af  Is,  som  den  Gang  hun 
sad  uden  for  Vinduet  og  vinkede  ad  ham;  for  hans  Øjne  var  hun  fuld- 
kommen, han  følte  sig  slet  ikke  bange,  han  fortalte  hende,  at  han  kunde 
Hovedregning,  og  det  med  Brøk,  Landenes  Kvadratmile  og  »hvor  mange 
Indvaanere«,  og  hun  smilte  altid:  da  syntes  han,  det  var  dog  ikke  nok, 
hvad  han  vidste,  og  han  saa  op  i  det  store,  store  Luftrum,  og  hun  fløj 
med  ham,  fløj  højt  op  paa  den  sorte  Sky,  og  Stormen  susede  og  brusede, 
det  var,  som  sang  den  gamle  Viser.  De  fløj  over  Skove  og  Søer,  over  Have 
og  Lande;  nedenunder  susede  den  kolde  Blæst,  Ulvene  hylede,  Sneen 
gnistrede,  hen  over  den  fløj  de  sorte,  skrigende  Krager,  men  ovenover 
skinnede  Maanen  saa  stor  og  klar,  og  paa  den  saa  Kay  den  lange,  lange 
Vinternat;  om  Dagen  sov  han  ved  Snedronningens  Fødder. 

TREDIE  HISTORIE 

RLOMSTERHAVEN  HOS  KONEN  SOM  KUNDE  TROLDOM 

Men  hvorledes  havde  den  lille  Gerda  det,  da  Kay  ikke  mere  kom? 
Hvor  var  han  dog?  -  higen  vidste  det,  ingen  kunde  give  Besked.  Dren- 
gene fortalte  kun,  at  de  havde  set  ham  binde  sin  lille  Slæde  til  en  prægtig 
stor,  der  kørte  ind  i  Gaden  og  ud  af  Byens  Port.  Ingen  vidste,  hvor  han 
var,  mange  Taarer  flød,  den  lille  Gerda  græd  saa  dybt  og  længe;  -  -  saa 
sagde  de,  at  han  var  død,  han  var  sjnnket  i  Floden,  der  løb  tæt  ved  Byen; 
o,  det  var  ret  lange,  mørke  Vinterdage. 

Nu  kom  Vaaren  med  varmere  Solskin. 

»Kay  er  død  og  borte,«  sagde  den  lille  Gerda. 

»Det  tror  jeg  ikke,«  sagde  Solskinnet. 

»Han  er  død  og  borte!«  sagde  hun  til  Svalerne. 

»Det  tror  jeg  ikke!«  svarede  de,  og  til  sidst  troede  den  lille  Gerda  det 
ikke  heller. 

»Jeg  vil  tage  mine  ny,  rode  Sko  paa,«  sagde  hun  en  Morgenstund, 

»dem,  Kay  aldrig  har  set,  og  saa  vil  jeg  gaa  ned  til  Floden  og  spørge 
den  ad!« 

Og  det  var  ganske  tidligt;  hun  kyssede  den  gamle  Bedstemoder,  som 
sov,  tog  de  røde  Sko  paa  og  gik  ganske  ene  ud  af  Porten  til  Floden. 

» Er  det  sandt,  at  du  har  taget  min  lille  Legebroder?  Jeg  vil  forære  dig 
mine  røde  Sko,  dersom  du  vil  give  mig  ham  igen!« 

Og  Bølgerne,  syntes  hun,  nikkede  saa  underligt;  da  tog  hun  sine  røde 
Sko,  det  kæreste,  hun  havde,  og  kastede  dem  begge  to  ud  i  Floden,  men 
de  faldt  tæt  inde  ved  Bredden,  og  de  smaa  Bølger  bar  dem  straks  i  Land 
til  hende,  det  var,  ligesom  om  Floden  ikke  vilde  tage  det  kæreste,  hun 
havde,  da  den  jo  ikke  havde  den  lille  Kay;  men  hun  troede  nu,  at  hun 
ikke  kastede  Skoene  langt  nok  ud,  og  saa  krøb  hun  op  i  en  Baad,  der  laa 
i  Sivene,  hun  gik  helt  ud  i  den  yderste  Ende  og  kastede  Skoene;  men 
Baaden  var  ikke  bunden  fast,  og  ved  den  Bevægelse,  hun  gjorde,  gled  den 
fra  Land;  hun  mærkede  det  og  skyndte  sig  for  at  komme  bort,  men  før 
hun  naaede  tilbage,  var  Baaden  over  en  Alen  ude,  og  nu  gled  den  hur- 
tigere af  Sted. 

Da  blev  den  lille  Gerda  ganske  forskrækket  og  gav  sig  til  at  græde,  men 
ingen  hørte  hende  uden  Graaspurvene,  og  de  kunde  ikke  bære  hende  i 
Land,  men  de  fløj  langs  med  Bredden  og  sang,  ligesom  for  at  trøste 
hende:  »Her  ere  vi,  her  ere  vi!«  Baaden  drev  med  Strømmen;  den  lille 
Gerda  sad  ganske  stille  i  de  bare  Strømper;  hendes  smaa,  røde  Sko  flød 
bag  efter,  men  de  kunde  ikke  naa  Baaden,  den  tog  stærkere  Fart. 

Smukt  var  der  paa  begge  Bredder,  dejlige  Blomster,  gamle  Træer  og 
Skrænter  med  Faar  og  Køer,  men  ikke  et  Menneske  at  se. 

»Maaske  bærer  Floden  mig  hen  til  lille  Kay,«  tænkte  Gerda,  og  saa  blev 
hun  i  bedre  Humør,  rejste  sig  op  og  saa  i  mange  Timer  paa  de  smukke, 
grønne  Bredder;  saa  kom  hun  til  en  stor  Kirsebærhave,  hvor  der  var  et 
lille  Hus  med  underlige  røde  og  blaa  Vinduer,  for  Resten  Straatag  og 
udenfor  to  Træsoldater,  som  skuldrede  for  dem,  der  sejlede  forbi. 

Gerda  raabte  paa  dem,  hun  troede,  at  de  var  levende,  men  de  svarede 
naturligvis  ikke;  hun  kom  dem  ganske  nær,  Floden  drev  Baaden  lige  ind 
imod  Land. 

Gerda  raabte  endnu  højere,  og  saa  kom  ud  af  Huset  en  gammel,  gam- 
mel Kone,  der  støttede  sig  paa  en  Krogkæp;  hun  havde  en  stor  Solhat 
paa,  og  den  var  bemalet  med  de  dejligste  Blomster. 

»Du  lille  stakkels  Barn!«  sagde  den  gamle  Kone;  »hvorledes  er  du  dog 
kommet  ud  paa  den  store,  stærke  Strøm,  drevet  langt  ud  i  den  vide  Ver- 
den?« og  saa  gik  den  gamle  Kone  helt  ud  i  Vandet,  slog  sin  Krogkæp  fast 
i  Baaden,  trak  den  i  Land  og  løftede  den  lille  Gerda  ud. 

Og  Gerda  var  glad  ved  at  komme  paa  det  tørre,  men  dog  lidt  bange  for 
den  fremmede,  gamle  Kone. 

20* 


156 


SNEDRONNINGEN 


Kom  dog  og  fortæl  mig,  hvem  du  er,  og  hvorledes  du  kommer  her!« 
sasde  hun. 

Og  Gerda  fortalte  hende  alting;  og  den  gamle  rystede  med  Hovedet  og 
sagde:  »Hm!  hm!  og  da  Gerda  havde  sagt  hende  alting  og  spurgt,  om  hun 
ikke  havde  set  lille  Kay,  sagde  Konen,  at  han  var  ikke  kommen  forbi, 
men  han  kom  nok,  hun  skulde  bare  ikke  være  bedrøvet,  men  smage  hen- 
des Kirsebær,  se  hendes  Blomster,  de  vare  smukkere  end  nogen  Billed- 
bog, de  kunde  hver  fortælle  en  hel  Historie.  Saa  tog  hun  Gerda  ved  Haan- 
den,  de  gik  ind  i  det  lille  Hus,  og  den  gamle  Kone  lukkede  Døren  af. 

Vinduerne  sad  saa  højt  oppe,  og  Glassene  vare  røde,  blaa  og  gule; 
Daglyset  skinnede  saa  underligt  derinde  med  alle  Kulører,  men  paa  Bor- 
del stod  de  dejligste  Kirsebær,  og  Gerda  spiste  saa  mange,  hun  vilde,  for 
det  turde  hun.  Og  medens  hun  spiste,  kæmmede  den  gamle  Kone  hendes 
Haar  med  en  Guldkam,  og  Haaret  krøllede  og  skinnede  saa  dejligt  gult 
om  det  lille,  venlige  Ansigt,  der  var  saa  rundt  og  saa  ud  som  en  Rose. 

»Saadan  en  sod  lille  Pige  har  jeg  rigtig  længtes  efter!«  sagde  den  gamle. 
Nu  skal  du  se,  hvor  vi  to  godt  skulle  komme  ud  af  det!«  og  alt  som  hun 
kæmmede  den  lille  Gerdas  Haar,  glemte  Gerda  mer  og  mer  sin  Plejebro- 
der Kay;  for  den  gamle  Kone  kunde  Trolddom,  men  en  ond  Trold  var 
hun  ikke,  hun  troldede  bare  lidt  for  sin  egen  Fornøjelse,  og  nu  vilde  hun 
gerne  beholde  den  lille  Gerda.  Derfor  gik  hun  ud  i  Haven,  strakte  sin 
Krogkæp  ud  mod  alle  Rosentræerne,  og,  i  hvor  dejligt  de  blomstrede, 
sank  de  dog  alle  ned  i  den  sorte  Jord,  og  man  kunde  ikke  se,  hvor  de 
havde  staaet.  Den  gamle  var  bange  for,  at  naar  Gerda  saa  Roserne,  skulde 
hun  tænke  paa  sine  egne  og  da  huske  lille  Kay  og  saa  løbe  sin  Vej. 

Nu  førte  hun  Gerda  ud  i  Blomsterhaven.  -  Nej !  hvor  her  var  en  Duft 
og  Dejlighed!  alle  de  tænkelige  Blomster,  og  det  for  enhver  Aarstid,  stod 
her  i  det  prægtigste  Flor;  ingen  Billedbog  kunde  være  mere  broget  og 
smuk.  Gerda  sprang  af  Glæde,  og  legede,  til  Solen  gik  ned  bag  de  høje 
Kirsebærtræer;  da  tik  hun  en  dejlig  Seng  med  røde  Silkedyner,  de  vare 
stoppede  med  blaa  Violer,  og  hun  sov  og  drømte  der  saa  dejligt  som  no- 
gen Dronning  paa  sin  Bryllupsdag. 

Næste  Dag  kunde  hun  lege  igen  med  Blomsterne  i  det  varme  Solskin 

saaledes  gik  mange  Dage.  Gerda  kendte  hver  Blomst,  men  i  hvor  mange 
der  vare,  syntes  hun  dog,  at  der  manglede  een,  men  hvilken  vidste  hun 
ikke.  Da  sidder  hun  en  Dag  og  ser  paa  den  gamle  Kones  Solhat  med  de 
malede  Blomster,  og  just  den  smukkeste  der  var  en  Rose.  Den  gamle  havde 
glemt  at  faa  den  af  Hatten,  da  hun  fik  de  andre  ned  i  Jorden.  Men  saa- 
ledes er  det,  ikke  at  have  Tankerne  med  sig!  -  Hvad!«  sagde  Gerda,  »er 
her  ingen  Roser?«  og  sprang  ind  imellem  Bedene,  søgte  og  søgte,  men 
der  var  ingen  at  finde;  da  satte  hun  sig  ned  og  græd;  men  hendes  hede 
Taarer  faldt  netop  der,  hvor  et  Rosentræ  var  sjunket,  og  da  de  varme 

Taarer  vandede  Jorden,  skød  Træet  med  eet  op,  saa  blomstrende,  som  da 
det  sank,  og  Gerda  omfavnede  det,  kyssede  Roserne  og  tænkte  paa  de 
dejlige  Roser  hjemme  og  med  dem  paa  den  lille  Kay. 

»O,  hvor  jeg  er  bleven  sinket!«  sagde  den  lille  Pige.  »Jeg  skulde  jo 
finde  Kay!  -  Veed  I  ikke,  hvor  han  er?«  spurgte  hun  Roserne.  »Tror  I, 
at  han  er  død  og  borte?« 

»Død  er  han  ikke,«  sagde  Roserne.  »Vi  have  jo  været  i  Jorden,  der  ere 
alle  de  døde,  men  Kay  var  der  ikke!  « 

»Tak  skal  I  have!«  sagde  den  lille  Gerda,  og  hun  gik  hen  til  de  andre 
Blomster  og  saa  ind  i  deres  Kalk  og  spurgte:  »Ved  I  ikke,  hvor  lille 
Kay  er?« 

Men  hver  Blomst  stod  i  Solen  og  drømte  sit  eget  Eventyr  eller  Hi- 
storie;  af  dem  fik  lille  Gerda  saa  mange,  mange,  men  ingen  vidste  noget 
om  Kay. 

Og  hvad  sagde  da  lldlillien? 

»Hører  du  Trommen:  bum!  bum!  det  er  kun  to  Toner,  altid  bum! 
bum!  hør  Kvindernes  Sørgesang!  hør  Præsternes  Raab!  I  sin  lange, 
røde  Kjortel  staar  Hindukonen  paa  Baalet,  Flammerne  slaa  op  om  hende 
og  hendes  døde  Mand;  men  Hindukonen  tænker  paa  den  levende  heri 
Kredsen,  ham,  hvis  Øjne  brænder  hedere  end  Flammerne,  ham,  hvis  Øj- 
nes Ild  naa  mere  hendes  Hjerte  end  de  Flammer,  som  snart  brænde 
hendes  Legeme  til  Aske.  Kan  Hjertets  Flamme  dø  i  Baalets  Flammer?« 

»Det  forstaar  jeg  slet  ikke!«  sagde  den  lille  Gerda. 

»Det  er  mit  Eventyr!«  sa^de  lldlillien. 

Hvad  siger  Konvolvolas? 

»Ud  over  den  snævre  Fjeldvej  hænger  en  gammel  Ridderborg;  det 
tætte  Eviggrønt  vokser  op  om  de  gamle,  røde  Mure,  Blad  ved  Blad,  hen 
om  Altanen,  og  der  staar  en  dejlig  Pige;  hun  bøjer  sig  ud  over  Rækvær- 
ket og  ser  ned  ad  Vejen.  Ingen  Rose  hænger  friskere  fra  Grenene  end 
hun;  ingen  Æbleblomst,  naar  Vinden  bærer  den  fra  Træet,  er  mere  svæ- 
vende end  hun;  hvor  rasler  den  prægtige  Silkekjortel!  »Kommer  han  dog 
ikke?« 

»Er  det  Kay,  du  mener?«  spurgte  lille  Gerda. 

»Jeg  taler  kun  om  mit  Eventyr,  min  Drøm,«  svarede  Kon volvolus. 
Hvad  siger  den  lille  Sommergæk? 

»Mellem  Træerne  hænger  i  Snore  det  lange  Rræt,  det  er  en  Gynge;  to 
nydelige  Smaapiger  —  Kjolerne  ere  hvide  som  Sne,  lange,  grønne  Silke- 
baand  flagre  fra  Hattene  —  sidde  og  gynge;  Broderen,  der  er  større  end 
de,  staar  op  i  Gyngen,  han  har  Armen  om  Snoren  for  at  holde  sig,  thi  i 
den  ene  Haand  har  han  en  lille  Skaal,  i  den  anden  en  Kridtpibe;  han 
blæser  Sæbebobler;  Gyngen  gaar,  og  Boblerne  flyve  med  dejlige  veks- 
lende Farver;  den  sidste  hænger  endnu  ved  Pibestilken  og  bøjer  sig  i 

Vinden;  Gyngen  gaar.  Den  lille  sorte  Hund,  let  som  Boblerne,  rejser  sig 
\nn\  Bagbenene  og  vil  med  i  Gyngen;  den  flyver,  Hunden  dumper,  bjæffer 
og  er  vred;  den  gækkes,  Boblerne  briste.  Et  gyngende  Bræt,  et  sprin- 
gende Skumbillede  er  min  Sang!« 

Det  kan  gerne  være,  at  det  er  smukt,  hvad  du  fortæller,  men  du  siger 
det  saa  sorgeligt  og  nævner  slet  ikke  Kay.  Hvad  sige  Hyacinterne?« 

Der  var  tre  dejlige  Søstre,  saa  gennemsigtige  og  fine;  den  enes  Kjor- 
tel var  rød,  den  andens  var  blaa;  den  tredies  ganske  hvid;  Haand  i  Haand 
dansede  de  ved  den  stille  Sø  i  det  klare  Maaneskin.  De  vare  ikke  Elverpi- 
ger, de  vare  Menneskebørn.  Der  duftede  saa  sødt,  og  Pigerne  svandt  i  Sko- 
ven; Duften  blev  stærkere;  tre  Ligkister,  i  dem  laa  de  dejlige  Piger, 
gled  fra  Skovens  Tykning  hen  over  Søen;  Sant-Hans-Orme  fløj  skin- 
nende rundt  om,  som  smaa  svævende  Lys.  Sove  de  dansende  Piger  eller 
ere  de  døde?  Blomsterduften  siger,  de  ere  Lig;  Aftenklokken  ringer 
over  de  døde!« 

Du  gør  mig  ganske  bedrøvet,«  sagde  den  lille  Gerda.  »Du  dufter  saa 
stærkt;  jeg  maa  tænke  paa  de  døde  Piger!  ak,  er  da  virkelig  lille  Kay  død? 
Roserne  have  været  nede  i  Jorden,  og  de  sige  nej!« 

Ding,  dang!  ringede  Hyacintens  Klokker.  »Vi  ringe  ikke  over  lille 
Kay,  ham  kende  vi  ikke!  vi  synge  kun  vor  Vise,  den  eneste,  vi  kunne!« 

Og  Gerda  gik  hen  til  Smørblomsten,  der  skinnede  frem  imellem  de  glin- 
sende, grønne  Blade. 

»Du  er  en  lille  klar  Sol!  sagde  Gerda.  »Sig  mig,  om. du  veed,  hvor  jeg 
skal  tinde  min  Legebroder?« 

Og  Smørblomsten  skinnede  saa  smukt  og  saa  paa  Gerda  igen.  Hvilken 
Vise  kunde  vel  Smørblomsten  synge?  Den  var  heller  ikke  om  Kay. 

I  en  lille  Gaard  skinnede  Vor  Herres  Sol  saa  varmt  den  første  Foraars- 
dag;  Straalerne  gled  ned  ad  Naboens  hvide  Væg,  tæt  ved  groede  de  første 
gule  Blomster,  skinnende  Guld  i  de  varme  Solstraaler;  gamle  Bedstemo- 
der var  ude  i  sin  Stol,  Datterdatteren,  den  fattige,  kønne  Tjenestepige,  kom 
hjem  paa  et  kort  Besøg;  hun  kyssede  Bedstemoderen.  Det  var  Guld,  Hjer- 
tets Guld  i  det  velsignede  Kys.  Guld  paa  Munden,  Guld  i  Grunden,  Guld 
deroppe  i  Morgenstunden!  »Se,  det  er  min  lille  Historie!«  sagde  Smør- 
blomsten. 

Min  gamle  stakkels  Bedstemoder!«  sukkede  Gerda.  »Ja,  hun  længes 
vist  efter  mig,  er  bedrøvet  for  mig,  ligesom  hun  var  for  lille  Kay.  Men  jeg 
kommer  snart  hjem  igen,  og  saa  bringer  jeg  Kay  med.  Det  kan  ikke 
hjælpe,  at  jeg  spørger  Blomsterne,  de  kunne  kun  deres  egen  Vise,  de  sige 
mig  ikke  Besked!«  og  saa  bandt  hun  sin  lille  Kjole  op,  for  at  hun  kunde 
løbe  raskere;  men  Pinselillien  slog  hende  over  Benet,  idet  hun  sprang 
over  den;  da  blev  hun  staaende,  saa  paa  den  lange  gule  Blomst  og  spurgte: 

»Veed  du  maaske  noget?«  og  hun  bøjede  sig  lige  ned  til  Pinselillien.  Og 
hvad  sagde  den? 

»Jeg  kan  se  mig  selv!  jeg  kan  se  mig  selv!«  sagde  Pinselillien.  »0,  o, 
hvor  jeg  lugter!  —  Oppe  paa  det  lille  Kvistkammer,  halvt  klædt  paa,  staar 
en  lille  Danserinde,  hun  staar  snart  paa  eet  Ben,  snart  paa  to,  hun  spar- 
ker ad  den  hele  Verden,  hun  er  bare  Øjenforblindelse.  Hun  hælder  Vand 
af  Tepotten  ud  paa  et  Stykke  Tøj,  hun  holder;  det  er  Snørlivet;  -  -  Ren- 
lighed er  en  god  Ting!  den  hvide  Kjole  hænger  paa  Knagen,  den  er  ogsaa 
vadsket  i  Tepotten  og  tørret  paa  Taget!  den  tager  hun  paa,  det  safransgule 
Tørklæde  om  Halsen,  saa  skinner  Kjolen  mere  hvid.  Benet  i  Vejret!  se, 
hvor  hun  knejser  paa  een  Stilk!  jeg  kan  se  mig  selv!  jeg  kan  se  mig  selv! « 

»Det  bryder  jeg  mig  slet  ikke  om!«  sagde  Gerda.  Det  er  ikke  noget  at 
fortælle  mig!«  og  saa  løb  hun  til  Udkanten  af  Haven. 

Døren  var  lukket,  men  hun  vrikkede  i  den  rustne  Krampe,  saa  den  gik 
løs,  og  Døren  sprang  op,  og  saa  løb  den  lille  Gerda  paa  bare  Fødder  ud  i 
den  vide  Verden.  Hun  saa  tre  Gange  tilbage,  men  der  var  ingen,  som  kom 
efter  hende;  til  sidst  kunde  hun  ikke  løbe  mere  og  satte  sig  paa  en  stor 
Sten,  og  da  hun  saa  sig  rundt  om,  var  Sommeren  forbi,  det  var  sent  paa 
Efteraaret,  det  kunde  man  slet  ikke  mærke  derinde  i  den  dejlige  Have, 
hvor  der  var  altid  Solskin  og  alle  Aarstiders  Blomster. 

»Gud!  hvor  jeg  har  sinket  mig!«  sagde  den  lille  Gerda.  »Det  er  jo  blevet 
Efteraar!  saa  tør  jeg  ikke  hvile!«  og  hun  rejste  sig  for  at  gaa. 

O,  hvor  hendes  smaa  Fødder  vare  ømme  og  trætte,  og  rundt  om  saa 
det  koldt  og  raat  ud;  de  lange  Pileblade  vare  ganske  gule,  og  Taagen  dryp- 
pede i  Vand  fra  dem,  et  Blad  faldt  efter  et  andet,  kun  Slaaentornen  stod 
med  Frugt,  saa  stram  og  til  at  rimpe  Munden  sammen.  O,  hvor  det  var 
graat  og  tungt  i  den  vide  Verden! 

FJERDE  HISTORIE 

PRINS  OG  PRINSESSE 

Gerda  maatte  igen  hvile  sig;  da  hoppede  der  paa  Sneen,  lige  over  for 
hvor  hun  sad,  en  stor  Krage;  den  havde  længe  siddet,  set  paa  hende 
og  vrikket  med  Hovedet;  nu  sagde  den:  »Kra!  kra!  -  -  go'  Da!  go'  Da'!« 
Bedre  kunde  den  ikke  sige  det,  men  den  mente  det  saa  godt  med  den 
lille  Pige  og  spurgte,  hvorhen  hun  gik  saa  alene  ude  i  den  vide  Verden. 
Det  Ord :  alene  forstod  Gerda  meget  godt  og  følte  ret,  hvor  meget  der  laa 
deri,  og  saa  fortalte  hun  Kragen  sit  hele  Liv  og  Levned  og  spurgte,  om 
den  ikke  havde  set  Kay. 

Og  Kragen  nikkede  ganske  betænksomt  og  sagde:  Det  kunde  være! 
det  kunde  være  !  « 

Hvad,  tror  du?«  raabte  den  lille  Pige  og  havde  nær  klemt  Kragen 
ihjel,  saaledes  kyssede  hun  den. 

»Fornuftig,  fornuftig!*  sagde  Kragen.  »Jeg  tror,  jeg  ved  — jeg  tror,  det 
kan  være  den  lille  Kay!  men  nu  har  han  vist  glemt  dig  for  Prinsessen!« 

Bor  han  hos  en  Prinsesse?«  spurgte  Gerda. 

»Ja,  hør!«  sagde  Kragen,  »men  jeg  har  saa  svært  ved  at  tale  dit  Sprog. 
Forstaar  du  Kragemaal,  saa  skal  jeg  bedre  fortælle!« 

»Nej,  det  har  jeg  ikke  lært!«  sagde  Gerda,  »men  Bedstemoder  kunde 
det,  og  P-Maal  kunde  hun.  Bare  jeg  havde  lært  det!  « 

»Gør  ikke  noget!«  sagde  Kragen,  »jeg  skal  fortælle  saa  godt  jeg  kan, 
men  daarligt  bliver  det  alligevel,«  og  saa  fortalte  den,  hvad  den  vidste. 

»I  dette  Kongerige,  hvor  vi  nu  sidde,  bor  en  Prinsesse,  der  er  saa  uhyre 
klog,  men  hun  har  ogsaa  læst  alle  Aviser,  der  ere  til  i  Verden,  og  glemt 
dem  igen,  saa  klog  er  hun.  Forleden  sidder  hun  paa  Tronen,  og  det  er 
ikke  saa  morsomt  endda,  siger  man,  da  kommer  hun  til  at  nynne  en 
Vise,  det  var  netop  den:  »Hvorfor  skulde  jeg  ikke  gifte  mig?«  »Hør,  det 
er  der  noget  i,  «  siger  hun,  og  saa  vilde  hun  gifte  sig,  men  hun  vilde  have 
en  Mand,  der  forstod  at  svare,  naar  man  talte  til  ham,  en,  der  ikke  stod  og 
kun  saa  fornem  ud,  for  det  er  saa  kedeligt.  Nu  lod  hun  alle  Hofdamerne 
tromme  sammen,  og  da  de  hørte,  hvad  hun  vilde,  bleve  de  saa  fornøjede. 

Det  kan  jeg  godt  lide!  «  sagde  de,  »saadant  noget  tænkte  jeg  ogsaa  paa 
forleden!  Du  kan  tro,  at  det  er  sandt,  hvert  Ord  jeg  siger!  « sagde  Kra- 
gen. »Jeg  har  en  tam  Kæreste,  der  gaar  frit  om  paa  Slottet,  og  hun  har  for- 
talt mig  alt ! « 

Det  var  naturligvis  ogsaa  en  Krage,  hans  Kæreste,  for  Krage  søger 
Mage,  og  det  er  altid  en  Krage. 

»Aviserne  kom  straks  ud  med  en  Kant  af  Hjerter  og  Prinsessens  Navne- 
træk; man  kunde  læse  sig  til,  at  det  stod  enhver  ung  Mand,  der  saa  godt 
ud,  frit  for  at  komme  op  paa  Slottet  og  tale  med  Prinsessen,  og  den,  som 
talte,  saa  at  man  kunde  høre,  han  var  hjemme  der,  og  talte  bedst,  ham 
vilde  Prinsessen  tage  til  Mand!  -  -  Ja,  ja!«  sagde  Kragen,  »du  kan  tro 
mig,  det  er  saa  vist,  som  jeg  sidder  her,  Folk  strømmede  til,  der  var  en 
Trængsel  og  en  Løben,  men  det  lykkedes  ikke,  hverken  den  første  eller 
den  anden  Dag.  De  kunde  alle  sammen  godt  tale,  naar  de  vare  ude  paa 
Gaden,  men  naar  de  kom  ind  ad  Slotsporten  og  saa  Garden  i  Sølv  og  op 
ad  Trapperne  Lakajerne  i  Guld  og  de  store,  oplyste  Sale,  saa  bleve  de  for- 
bløffede; og  stod  de  foran  Tronen,  hvor  Prinsessen  sad,  saa  vidste  de  ikke 
at  sige  uden  det  sidste  Ord,  hun  havde  sagt,  og  det  brød  hun  sig  ikke  om 
at  høre  igen.  Det  var,  ligesom  om  Folk  derinde  havde  faaet  Snustobak  paa 
Maven  og  vare  faldne  i  Dvale,  indtil  de  kom  ud  paa  Gaden  igen,  ja,  saa 
kunde  de  snakke.  Der  stod  en  Række  lige  fra  Byens  Port  til  Slottet.  Jeg 
var  selv  inde  at  se  det! «  sagde  Kragen.  » De  bleve  baade  sultne  og  tørstige, 
men  fra  Slottet  fik  de  ikke  engang  saa  meget  som  et  Glas  lunkent  Vand. 
Vel  havde  nogle  af  de  klogeste  taget  Smørrebrød  med,  men  de  delte  ikke 
med  deres  Nabo;  de  tænkte  som  saa:  »Lad  ham  kun  se  sulten  ud,  saa 
tager  Prinsessen  ham  ikke!« 

»Men  Kay,  lille  Kay!«  spurgte  Gerda.  »Naar  kom  han?  Var  han  mellem 
de  mange?« 

»Giv  Tid!  giv  Tid!  nu  ere  vi  lige  ved  ham!  Det  var  den  tredie  Dag,  da 

kom  der  en  lille  Person,  uden  Hest  eller  Vogn,  ganske  frejdig  marsche- 
rende  lige  op  iil  Slottet;  hans  Øjne  skinnede  som  dine,  han  havde  dejlige 
lange  Haar,  men  ellers  fattige  Klæder.« 

»Det  var  Kay,«  juhlede  Gerda.  »O,  saa  har  jeg  fundet  ham!  «  og  hun 
klappede  i  Hænderne. 

»Han  havde  en  lille  Ransel  paa  Ryggen!,  sagde  Kragen. 

»Nej,  det  var  vist  hans  Slæde!«  sagde  Gerda,  »for  med  Slæden  gik  han 
bort ! « 

>  Det  kan  gerne  være!«  sagde  Kragen,  »jeg  saa  ikke  saa  nøje  til;  men 
det  ved  jeg  af  min  tamme  Kæreste,  at  da  han  kom  ind  ad  Slotsporten  og 
saa  Livgarden  i  Sølv  og  op  ad  Trappen  Lakajerne  i  Guld,  blev  han  ikke 
det  bitterste  forknyt,  han  nikkede  og  sagde  til  dem:  »Det  maa  være  kede- 
lig! at  staa  paa  Trappen,  jeg  gaar  heller  indenfor« !  Der  skinnede  Salene 
med  Lys;  Gehejmeraader  og  Ekscellencer  gik  paa  bare  Fødder  og  bar 
Guldfade;  man  kunde  nok  blive  højtidelig!  lians  Støvler  knirkede  saa  fryg- 
telig stærkt,  men  han  blev  dog  ikke  bange!« 

»Det  er  ganske  vist  Kay!«  sagde  Gerda,  »jeg  ved,  han  havde  ny  Støvler, 
jeg  har  hørt  dem  knirke  i  Bedstemoders  Stue!« 

»Ja,  knirke  gjorde  de!  sagde  Kragen,  »og  frejdig  gik  han  lige  ind  for 
Prinsessen,  der  sad  paa  en  Perle,  saa  stor  som  et  Rokkehjul;  og  alle  Hof- 
damerne med  deres  Piger  og  Pigers  Piger,  og  alle  Kavalererne  med  deres 
Tjenere  og  Tjeneres  Tjenere,  der  holde  Dreng,  stod  opstillede  rundt  om; 
og  jo  nærmere  de  stod  ved  Døren,  jo  stoltere  saa  de  ud.  Tjenernes  Tjeners 
Dreng,  der  altid  gaar  i  Tøfler,  er  næslen  ikke  til  at  se  paa,  saa  stolt  staar 
han  i  Døren!« 

»Det  maa  være  grueligt!«  sagde  den  lille  Gerda!  »Og  Kay  har  dog  faaet 
Prinsessen?« 

Havde  jeg  ikke  været  en  Krage,  saa  havde  jeg  taget  hende,  og  det  uagtet 
jeg  er  forlovet.  Han  skal  have  talt  lige  saa  godt,  som  jeg  taler,  naar  jeg 
taler  Kragemaal,  det  har  jeg  fra  min  tamme  Kæreste.  Han  var  frejdig  og 
nydelig;  han  var  slet  ikke  kommet  for  at  fri,  bare  alene  kommet  for  at 
høre  Prinsessens  Klogskab,  og  den  fandt  han  god,  og  hun  fandt  ham  god 
igen.« 

»Ja,  vist!  det  var  Kay!«  sagde  Gerda,  »han  var  saa  klog,  han  kunde 
Hovedregning  med  Brøk!  -    O,  vil  du  ikke  føre  mig  ind  paa  Slottet!« 

»Ja,  det  er  let  sagt!«  sagde  Kragen.  »Men  hvorledes  gøre  vi  det?  Jeg 
skal  tale  derom  med  min  tamme  Kæreste;  hun  kan  vel  raade  os;  thi  det 
maa  jeg  sige  dig,  saadan  en  lille  Pige  som  du  faar  aldrig  Lov  at  komme 
ordentlig  ind!« 

»Jo,  det  gør  jeg!«  sagde  Gerda.  »Naar  Kay  hører,  jeg  er  her,  kommer 
han  straks  ud  og  henter  mig!« 

»Vent  mig  ved  Stænten  der!«  sagde  Kragen,  vrikkede  med  Hovedet  og 
Høj  bort. 

Først  da  det  var  mørk  Aften,  kom  Kragen  igen  tilbage:  »Rar!  rar!« 
sagde  den.  »Jeg  skal  hilse  dig  fra  hende  mange  Gange!  og  her  er  et  lille 
Brød  til  dig,  det  tog  hun  i  Køkkenet,  der  er  Brød  nok,  og  du  er  vist  sulten! 

-  Det  er  ikke  muligt,  at  du  kan  komme  ind  paa  Slottet,  du  har  jo  bare 
Fødder;  Garden  i  Sølv  og  Lakajerne  i  Guld  ville  ikke  tillade  det;  men 
græd  ikke,  du  skal  dog  nok  komme  derop.  Min  Kæreste  ved  en  lille  Bag- 
trappe, som  fører  til  Sovekammeret,  og  hun  ved,  hvor  hun  skal  tage 
Nøglen ! « 

Og  de  gik  ind  i  Haven,  i  den  store  Allé,  hvor  det  ene  Blad  faldt  efter 
det  andet,  og  da  paa  Slottet  Lysene  slukkedes,  det  ene  efter  det  andet, 
førte  Kragen  lille  Gerda  hen  til  en  Bagdør,  der  stod  paa  Klem. 

0,  hvor  Gerdas  Hjerte  bankede  af  Angst  og  Længsel!  det  var,  ligesom 
om  hun  skulde  gøre  noget  ondt,  og  hun  vilde  jo  kun  have  at  vide,  om  det 
var  lille  Kay;  jo,  det  maatte  være  ham;  hun  tænkte  saa  levende  paa  hans 
kloge  Øjne,  hans  lange  Haar;  hun  kunde  ordentlig  se,  hvorledes  han  smi- 
lede, som  da  de  sad  hjemme  under  Roserne.  Han  vilde  vist  blive  glad  ved 
at  se  hende,  høre,  hvilken  lang  Vej  hun  havde  gaaet  for  hans  Skyld,  vide, 
hvor  bedrøvet  de  alle  hjemme  havde  været,  da  han  ikke  kom  igen.  O,  det 
var  en  Frygt  og  en  Glæde. 

Nu  vare  de  paa  Trappen;  der  brændte  en  lille  Lampe  paa  et  Skab;  midt 
paa  Gulvet  stod  den  tamme  Krage  og  drejede  Hovedet  til  alle  Sider  og 
betragtede  Gerda,  der  nejede,  som  Bedstemoder  havde  lært  hende. 

»Min  forlovede  har  talt  saa  smukt  om  Dem,  min  lille  Frøken,«  sagde 
den  tamme  Krage,  »Deres  Vita,  som  man  kalder  det,  er  ogsaa  meget  rø- 
rende! —  Vil  De  tage  Lampen,  saa  skal  jeg  gaa  foran.  Vi  gaar  her  den  lige 
Vej,  for  der  træffe  vi  ingen!« 

»Jeg  synes,  her  kommer  nogen  lige  bagefter!«  sagde  Gerda,  og  det  su- 
sede forbi  hende;  det  var  ligesom  Skygger  hen  ad  Væggen,  Heste  med 
flagrende  Manker  og  tynde  Ben,  Jægerdrenge,  Herrer  og  Damer  til  Hest. 

»Det  er  kun  Drømmene!  «  sagde  Kragen,  »de  komme  og  hente  det  høje 
Herskabs  Tanker  til  Jagt,  godt  er  det,  saa  kan  De  bedre  betragte  dem  i 
Sengen.  Men  lad  mig  se,  kommer  De  til  Ære  og  Værdighed,  at  De  da  viser 
et  taknemmeligt  Hjerte!« 

»Det  er  jo  ikke  noget  at  snakke  om!«  sagde  Kragen  fra  Skoven. 

Nu  kom  de  ind  i  den  første  Sal,  den  var  af  rosenrødt  Atlask  med  kun- 
stige Blomster  op  ad  Væggen;  her  susede  dem  allerede  Drømmene  forbi, 
men  de  for  saa  hurtigt,  at  Gerda  ikke  fik  set  det  høje  Herskab.  Den  ene 
Sal  blev  prægtigere  end  den  anden:  jo  man  kunde  nok  blive  forbløffet,  og 
nu  vare  de  i  Sovekamret.  Loftet  herinde  lignede  en  stor  Palme  med  Blade 

af  Glas,  kostbart  Glas,  og  midt  paa  Gulvet  hang  i  en  tyk  Stilk  af  Guld  to 
Senge,  der  hver  saa  ud  som  Lillier:  den  ene  var  hvid,  i  den  laa  Prinsessen; 
den  anden  var  rod,  og  i  den  var  det,  at  Gerda  skulde  soge  lille  Kay;  hun 
bojede  et  af  de  rode  Blade  til  Side,  og  da  saa  hun  en  brun  Nakke.  -  -  0, 
det  var  Kay!  -  Hun  raabte  ganske  højt  hans  Navn,  holdt  Lampen  hen 
til  ham  Drømmene  susede  til  Hest  ind  i  Stuen  igen  -  han  vaagnede, 
drejede  Hovedet,  og  -        det  var  ikke  den  lille  Kay. 

Prinsen  lignede  ham  kun  paa  Nakken,  men  ung  og  smuk  var  han.  Og 
fra  den  hvide  Lillieseng  tittede  Prinsessen  ud  og  spurgte,  hvad  det  var.  Da 
græd  den  lille  Gerda  og  fortalte  hele  sin  Historie  og  alt,  hvad  Kragerne 
havde  gjort  for  hende. 

Du  lille  Stakkel!«  sagde  Prinsen  og  Prinsessen,  og  de  roste  Kragerne 
og  sagde,  at  de  vare  slet  ikke  vrede  paa  dem,  men  de  skulde  dog  ikke  gøre 
det  oftere.  Imidlertid  skulde  de  have  en  Belønning. 

»Ville  I  flyve  frit?  spurgte  Prinsessen,  »eller  ville  I  have  fast  Ansæt- 
telse som  Hofkrager  med  alt,  hvad  der  falder  af  i  Kokkenet?« 

Og  begge  Kragerne  nejede  og  bad  om  fast  Ansættelse;  for  de  tænkte 
paa  deres  Alderdom  og  sagde,  det  var  saa  godt  at  have  noget  for  den 
gamle  Mand,  som  de  kalde  det. 

Og  Prinsen  stod  op  af  sin  Seng  og  lod  Gerda  sove  i  den,  og  mere  kunde 
han  ikke  sore.  Hun  foldede  sine  smaa  Hænder  oe  tænkte:  »Hvor  dos 
Mennesker  og  Dyr  ere  gode,  <  og  saa  lukkede  hun  sine  Øjne  og  sov  saa 
velsignet.  Alle  Drømmene  kom  isen  flyvende  ind,  os  da  saa  de  ud  som 
Guds  Engle,  og  de  trak  en  lille  Slæde,  og  paa  den  sad  Kay  og  nikkede; 
men  det  hele  var  kun  Drømmeri,  og  derfor  var  det  ogsaa  borte  igen,  saa 
snart  hun  vaagnede. 

Næste  Dag  blev  hun  klædt  op  fra  Top  til  Taa  i  Silke  og  Fløjel;  hun  fik 
Tilbud  at  blive  paa  Slottet  og  have  gode  Dage,  men  hun  bad  alene  om  at 
faa  en  lille  Vogn  med  en  Hest  for  og  et  Par  smaa  Støvler  saa  vilde  hun 
igen  køre  ud  i  den  vide  Verden  og  finde  Kay. 

Og  hun  fik  baade  Støvler  og  Muffe;  hun  blev  saa  nydeligt  klædt  paa,  øg 
da  hun  vilde  af  Sted,  holdt  ved  Døren  en  ny  Karet  af  purt  Guld;  Prinsens 
og  Prinsessens  Vaaben  lyste  fra  den  som  en  Stjerne;  Kusk,  Tjenere  og 
Forridere,  for  der  var  ogsaa  Forridere,  sad  klædte  i  Guldkroner.  Prinsen 
og  Prinsessen  hjalp  hende  selv  i  Vognen  og  ønskede  hende  al  Lykke. 
Skovkragen,  der  nu  var  bleven  gift,  fulgte  med  de  første  tre  Mil;  den  sad 
ved  Siden  af  hende,  for  den  kunde  ikke  taale  at  køre  baglængs;  den  anden 
Krage  stod  i  Porten  øg  slog  med  Vingerne,  den  fulgte  ikke  med,  thi  den 
led  af  Hovedpine,  siden  den  havde  faaet  fast  Ansættelse  og  for  meget  al 
spise.  Indeni  var  Kareten  foret  med  Sukkerkringler,  og  i  Sædet  vare  Frug- 
ter og  Pebernødder. 

»Far  vel!  far  vel!«  råabte  Prins  og  Prinsesse,  og  lille  Gerda  græd,  og 
Kragen  græd;  —  saaledesgik  de  første  Mile;  da  sagde  ogsaa  Kragen  Farvel, 
og  det  var  den  tungeste  Afsked!  den  fløj  op  i  et  Træ  og  slog  med  sine 
sorte  Vinger,  saa  længe  den  kunde  se  Vognen,  der  straalede  som  det  klare 
Solskin. 

FEMTE  HISTORIE 

DEN  LILLE  RØVERPIGE 
De  kørte  gennem  den  mørke  Skov,  men  Kareten  skinnede  som  et  Blus, 
det  skar  Røverne  i  Øjnene,  det  kunde  de  ikke  taale. 

Det  er  Gnid!  det  er  Gnid!  raabte  de,  styrtede  frem,  tog  fat  i  Hestene, 
slog  de  smaa  Jockeyer,  Kusken  og  Tjenerne  ihjel  og  trak  nu  den  lille  Gerda 
ud  af  Vognen. 

Hun  er  fed,  hun  er  nydelig,  hun  er  fedet  med  Nøddekerne!«  sagde 
den  gamle  Røverkælling,  der  havde  et  langt  stridt  Skæg  og  Øjenbryn,  der 
hang  hende  ned  over  Øjnene.  Det  er  saa  godt  som  et  lille  Fedelam!  naa, 
hvor  hun  skal  smage!«  og  saa  trak  hun  sin  blanke  Kniv  ud,  og  den  skin- 
nede, saa  at  det  var  grueligt. 

»Av!«  sagde  Kællingen  lige  i  det  samme;  hun  blev  bidt  i  Øret  af  sin 
egen  lille  Datter,  der  hang  paa  hendes  Ryg  og  var  saa  vild  og  uvorn,  saa 
det  var  en  Lyst.  »Du  lede  Unge!«  sagde  Moderen  og  fik  ikke  Tid  til  at 
slagte  Gerda. 

»Hun  skal  lege  med  mig!  sagde  den  lille  Roverpige.  »Hun  skal  give  mig 
sin  Muffe,  sin  smukke  Kjole,  sove  hos  mig  i  min  Seng!«  og  saa  bed  hun 
igen,  saa  Røverkællingen  sprang  i  Vejret  og  drejede  sig  rundt,  og  alle  Ro- 
verne lo  og  sagde:  »Se,  hvor  hun  danser  med  sin  Unge!« 

»Jeg  vil  ind  i  Kareten! «  sagde  den  lille  Røverpige,  og  hun  maatte  og  vilde 
have  sin  Villie,  for  hun  var  saa  forkælet  og  saa  stiv.  Hun  og  Gerda  sad 
ind  i  den,  og  saa  kørte  de  over  Stub  og  Tjørn  dybere  ind  i  Skoven.  Den 
lille  Røverpige  var  saa  stor  som  Gerda,  men  stærkere,  mere  bredskuldret 
og  mørk  i  Huden;  Øjnene  var  ganske  sorte,  de  saa  næsten  bedrøvede  ud. 
Hun  tog  den  lille  Gerda  om  Livet  og  sagde:  »De  skal  ikke  slagte  dig,  saa 
længe  jeg  ikke  bliver  vred  paa  dig!  Du  er  sagtens  en  Prinsesse?« 

»Nej,«  sagde  den  lille  Gerda  og  fortalte  hende  alt,  hvad  hun  havde  op- 
levet, og  hvor  meget  hun  holdt  af  lille  Kay. 

Røverpigen  saa  ganske  alvorlig  paa  hende,  nikkede  lidt  med  Hovedet 
og  sagde:  »De  skal  ikke  slagte  dig,  selv  om  jeg  endogsaa  bliver  vred  paa 
dig,  saa  skal  jeg  nok  selv  gøre  det!«  og  saa  tørrede  hun  Gerdas  Øjne  og 
puttede  saa  begge  sine  Hænder  ind  i  den  smukke  Muffe,  der  var  saa  blød 
og  saa  varm. 

Nu  holdt  Kareten  stille;  de  vare  midt  inde  i  Gaarden  af  et  Røverslot; 
det  var  revnet  fra  øverst  til  nederst,  Ravne  og  Krager  fløj  ud  af  de  aabne 
Huller,  de  store  Bulbidere,  der  hver  saa  ud  til  at  kunne  sluge  et  Menneske, 
sprang  højt  i  Vejret,  men  de  gøede  ikke,  for  det  var  forbudt. 

I  den  store,  gamle,  sodede  Sal  brændte  midt  paa  Stengulvet  en  stor  Ild; 
Røgen  trak  hen  under  Loftet  og  maatte  selv  se  at  finde  ud;  en  stor  Bryg- 
gerkedel  kogte  med  Suppe,  og  baade  Harer  og  Kaniner  vendtes  paa  Spid. 

»Du  skal  sove  i  Nat  med  mig  her  hos  alle  mine  Smaadyr!«  sagde  Rø- 
verpigen. De  fik  at  spise  og  drikke  og  gik  saa  hen  i  et  Hjørne,  hvor  der 
laa  Halm  og  Tæpper.  Ovenover  sad  paa  Lægter  og  Pinde  næsten  hundrede 
Duer,  der  alle  syntes  at  sove,  men  drejede  sig  dog  lidt,  da  Smaapigerne 
kom. 

» Det  er  alle  sammen  mine, «  sagde  den  lille  Røverpige  og  greb  rask  fat 
i  en  af  de  nærmeste,  holdt  den  ved  Benene  og  rystede  den,  saa  at  den 
slog  med  Vingerne.  »Kys  den!«  raabte  hun  og  baskede  Gerda  med  den  i 
Ansigtet. » Der  sidder  Skovkanaljerne! «  blev  hun  ved  og  viste  bag  en  Mængde 
Tremmer,  der  var  slaaet  for  et  Hul  i  Muren  højt  oppe.  »Det  er  Skovka- 
naljer, de  to!  de  flyve  straks  bort,  har  man  dem  ikke  rigtig  laaset;  og  her 
staar  min  gamle  Kæreste  Bæ!  og  hun  trak  ved  Hornet  et  Rensdyr,  der 
havde  en  blank  Kobberring  om  Halsen  og  var  bundet.  »Ham  maa  vi  og- 
saa  have  i  Klemme,  ellers  springer  han  med  fra  os.  Hver  evige  Aften  kilder 
jeg  ham  paa  Halsen  med  min  skarpe  Kniv,  det  er  han  saa  bange  for!«  og 
den  lille  Pige  trak  en  lang  Kniv  ud  af  en  Sprække  i  Muren  og  lod  den  glide 
over  Rensdyrets  Hals;  det  stakkels  Dyr  slog  ud  med  Benene,  og  Røver- 
pigen lo  og  trak  saa  Gerda  med  ned  i  Sengen. 

»Vil  du  have  Kniven  med,  naar  du  skal  sove?«  spurgte  Gerda  og  saa 
lidt  bange  til  den. 

»Jeg  sover  altid  med  Kniv!«  sagde  den  lille  Røverpige.  »Man  ved  aldrig, 

hvad  der  kan  komme.  Men  fortæl  mig  nu  igen,  hvad  du  fortalte  før  om 
lille  Kay,  og  hvorfor  du  er  gaael  ud  i  den  vide  Verden.  «  Og  Gerda  fortalte 
forfra,  og  Skovduerne  kurrede  deroppe  i  Buret,  de  andre  Duer  sov.  Den 
lille  Røverpige  lagde  sin  Arm  om  Gerdas  Hals,  holdt  Kniven  i  den  anden 
Haand  og  sov,  saa  man  kunde  hore  det;  men  Gerda  kunde  slet  ikke 
lukke  sine  Øjne,  hun  vidste  ikke,  om  hun  skulde  leve  eller  dø.  Røverne 
sad  rundt  om  Ilden,  sang  og  drak,  og  Røverkællingen  slog  Kolbøtter.  0! 
det  var  ganske  grueligt  for  den  lille  Pige  at  se  paa. 

Da  sagde  Skovduerne:  »Kurre,  kurre!  vi  have  set  den  lille  Kay.  En  hvid 
Høne  bar  hans  Slæde,  han  sad  i  Snedronningens  Vogn,  der  for  lavt  hen 
over  Skoven,  da  vi  laa  i  Rede;  hun  blæste  paa  os  Unger,  og  alle  døde  de 
uden  vi  to;  kurre!  kurre!« 

Hvad  sige  I  deroppe?  raabte  Gerda,  hvor  rejste  Snedronningen  hen! 
Ved  I  noget  derom?« 

»Hun  rejste  sagtens  til  Lapland,  for  der  er  altid  Sne  og  Is!  spørg  bare 
Rensdyret,  som  staar  bundet  i  Strikken.« 

Der  er  Is  og  Sne,  der  er  velsignet  og  godt!«  sagde  Rensdyret;  »der 
springer  man  frit  om  i  de  store,  skinnende  Dale!  der  har  Snedronningen 
sil  Sommertelt,  men  hendes  faste  Slot  er  oppe  mod  Nordpolen,  paa  den 
0,  som  kaldes  Spitsberg!« 

0  Kay,  lille  Kay!'  sukkede  Gerda. 

»Nu  skal  du  ligge  stille!«  sagde  Roverpigen,  »ellers  faar  du  Kniven  op  i 

Maven!« 

Om  Morgenen  fortalte  Gerda  hende  all,  hvad  Skovduerne  havde  sagt, 
og  den  lille  Roverpige  saa  ganske  alvorlig  ud,  men  nikkede  med  Hovedet 
og  sagde:  Det  er  det  samme!  det  er  det  samme.  Ved  du.  hvor  Lap- 
land er?«  spurgte  hun  Rensdyret. 

Hvo  skulde  bedre  vide  det  end  jeg,  <  sagde  Dyret,  og  Øjnene  spillede 
i  Hovedet  paa  det.  »Der  er  jeg  født  og  baaret,  der  har  jeg  sprunget  paa 
Snemarken.  < 

»Hør!«  sagde  Røverpigen  til  Gerda,  »du  ser,  at  alle  vore  Mandfolk  ere 
borte,  men  Mutter  er  her  endnu,  og  hun  bliver,  men  op  ad  Morgenstunden 
drikker  hun  af  den  store  Flaske  og  tager  sig  saa  en  lille  Lur  ovenpaa; 
saa  skal  jeg  gøre  noget  for  dig!  «  Nu  sprang  hun  ud  af  Sengen,  for  hen  om 
Halsen  paa  Moderen,  trak  hende  i  Mundskægget  og  sagde:  -Min  egen  søde 
Gedebuk,  god  Morgen!«  Og  Moderen  knipsede  hende  under  Næsen,  saa 
den  blev  baade  rod  og  blaa,  men  det  var  alt  sammen  af  bare  Kærlighed. 

Da  saa  Moderen  havde  drukket  af  sin  Flaske  og  fik  sig  en  lille  Lur,  gik 
Roverpigen  hen  til  Rensdyret  og  sagde:  »Jeg  kunde  have  besynderlig  Lyst 
til  endnu  al  kilde  dig  mange  Gange  med  den  skarpe  Kniv,  for  saa  er  du 
saa  morsom,  men  det  er  det  samme,  jeg  vil  løsne  din  Snor  og  hjælpe  dig 
udenfor,  at  du  kan  løbe  til  Lapland,  men  du  skal  tage  Benene  med  dig  og 

bringe  mig  denne  lille  Pige  til  Snedronningens  Slot,  hvor  hendes  Lege- 
broder er.  Du  har  nok  hørt,  hvad  hun  fortalte,  thi  hun  snakkede  højt  nok, 
og  du  lurer!« 

Rensdyret  sprang  højt  af  Glæde.  Roverpigen  løftede  lille  Gerda  op  og 
havde  den  Forsigtighed  at  binde  hende  fast,  ja,  endogsaa  at  give  hende 
en  lille  Pude  at  sidde  paa.  »Det  er  det  samme, <  sagde  hun,  »der  har  du 
dine  laadne  Støvler,  for  det  bliver  koldt,  men  Muffen  beholder  jeg,  den 
er  alt  for  nydelig!  Alligevel  skal  du  ikke  fryse.  Her  har  du  min  Moders 
store  Bælvanter,  de  naa  dig  lige  op  til  Albuen;  stik  i!  —  Nu  ser  du  ud  paa 
Hænderne  ligesom  min  ækle  Moder!« 

Og  Gerda  græd  af  Glæde. 

»Jeg  kan  ikke  lide,  at  du  tviner!«  sagde  den  lille  Roverpige.  »Nu  skal 
du  just  se  fornøjet  ud!  og  der  har  du  to  Brod  og  en  Skinke,  saa  kan  du 
ikke  sulte.«  Begge  Delebleve  bundne  bag  paa  Rensdyret;  den  lille  Røver- 
pige aabnede  Døren,  lokkede  alle  de  store  Hunde  ind,  og  saa  skar  hun 
Strikken  over  med  sin  Kniv  og  sagde  til  Rensdyret:  Løb  saa!  men  pas 
vel  paa  den  lille  Pige ! « 

Og  Gerda  strakte  Hænderne  med  de  store  Bælvanter  ud  mod  Røver- 
pigen og  sagde  Farvel,  og  saa  fløj  Rensdyret  af  Sted  over  Buske  og  Stubbe, 
gennem  den  store  Skov,  over  Moser  og  Stepper,  alt  hvad  det  kunde.  Ul- 
vene hylede,  og  Ravnene  skreg.  »Fut!  fut!«  sagde  det  paa  Himlen.  Det  var, 
ligesom  om  den  nyste  rødt. 

»Det  er  mine  gamle  Nordlys!  «  sagde  Rensdyret,  »se,  hvor  de  lyse!«  og 
saa  løb  det  endnu  mere  af  Sted,  Nat  og  Dag;  Brødene  bleve  spiste,  Skinken 
med,  og  saa  vare  de  i  Lapland. 

SJETTE  HISTORIE 

LAPPEKONEN  OG  FINNEKONEN 

De  holdt  stille  ved  et  lille  Hus;  det  var  saa  ynkeligt;  Taget  gik  ned  til 
Jorden,  og  Døren  var  saa  lav,  at  Familien  maatte  krybe  paa  Maven, 
naar  den  vilde  ud  eller  ind.  Her  var  ingen  hjemme  uden  en  gammel  Lap- 
pekone,  der  stod  og  stegte  Fisk  ved  en  Tranlampe;  og  Rensdyret  fortalte 
hele  Gerdas  Historie,  men  først  sin  egen,  for  det  syntes,  at  den  var  meget 
vigtigere,  og  Gerda  var  saa  forkommen  af  Kulde,  at  hun  ikke  kunde  tale. 

»Ak,  I  arme  Stakler!«  sagde  Lappekonen,  »da  have  I  langt  endnu  at 
Løbe!  I  raaa  af  Sted  over  hundrede  Mil  ind  i  Finmarken,  for  der  ligger 
Snedronningen  paa  Landet  og  brænder  Blaalys  hver  evige  Aften.  Jeg  skal 
skrive  et  Par  Ord  paa  en  tør  Klipfisk,  Papir  har  jeg  ikke,  den  skal  jeg  give 
eder  med  til  Finnekonen  deroppe,  hun  kan  give  eder  bedre  Besked  end 
jeg!« 

Og  da  nu  Gerda  var  bleven  varmet  og  havde  faaet  at  spise  og  drikke, 
skrev  Lappekonen  et  Par  Ord  paa  en  tør  Klipfisk,  bad  Gerda  passe  vel 
paa  den,  bandt  hende  igen  fast  paa  Rensdyret,  og  det  sprang  af  Sted.  »Fut! 
fut!   sagde  det  oppe  i  Luften,  hele  Natten  brændte  de  dejligste  blaa  Nord- 

lys;  og  saa  kom  de  til  Finmarken  og  bankede  paa  Finnekonens  Skorsten, 
for  hun  havde  ikke  engang  Dør. 

Der  var  en  Hede  derinde,  saa  Finnekonen  selv  gik  næsten  ganske  nøgen; 
lille  var  hun  og  ganske  grumset;  hun  løsnede  straks  Klæderne  paa  lille 
Gerda,  tog  Bælvanterne  og  Støvlerne  af,  for  ellers  havde  hun  faaet  det  for 
hedt,  lagde  Rensdyret  et  Stykke  Is  paa  Hovedet  og  læste  saa,  hvad  der 
stod  skrevet  paa  Klipfisken;  hun  læste  det  tre  Gange,  og  saa  kunde  hun 
det  udenad  og  puttede  Fisken  i  Madgryden,  for  den  kunde  jo  godt  spises, 
og  hun  spildte  aldrig  noget. 

Nu  fortalte  Rensdyret  først  sin  Historie,  saa  den  lille  Gerdas,  og  Finne- 
konen plirede  med  de  kloge  Øjne,  men  sagde  ikke  noget. 

»Du  er  saa  klog,«  sagde  Rensdyret;  »jeg  ved,  du  kan  binde  alle  Verdens 
Vinde  i  en  Sytraad;  naar  Skipperen  løser  den  ene  Knude,  faar  han  god 
Vind,  løser  han  den  anden,  da  blæser  det  skarpt,  og  løser  han  den  tredie 
og  fjerde,  da  stormer  det,  saa  Skovene  falde  om.  Vil  du  ikke  give  den  lille 
Pige  en  Drik,  saa  hun  kan  faa  tolv  Mands  Styrke  og  overvinde  Snedron- 
ningen. « 

»Tolv  Mands  Styrke!«  sagde  Finnekonen;  »jo,  det  vil  godt  forslaa!«  og 
saa  gik  hun  hen  til  en  Hylde,  tog  et  stort,  sammenrullet  Skind  frem,  og 
det  rullede  hun  op;  der  var  skrevet  underlige  Bogstaver  derpaa,  og  Finne- 
konen læste,  saa  Vandet  haglede  ned  ad  hendes  Pande. 

Men  Rensdyret  bad  igen  saa  meget  for  den  lille  Gerda,  og  Gerda  saa 
med  saa  bedende  Øjne,  fulde  afTaarer,  paa  Finnekonen,  at  denne  begyndte 
igen  at  plire  med  sine  og  trak  Rensdyret  hen  i  en  Krog,  hvor  hun  hviskede 
til  det,  medens  det  fik  frisk  Is  paa  Hovedet: 

»Den  lille  Kay  er  rigtignok  hos  Snedronningen  og  finder  der  alt  efter 
sin  Lyst  og  Tanke  og  tror,  det  er  den  bedste  Del  af  Verden,  men  det  kom- 
mer af,  at  han  har  faaet  en  Glassplint  i  Hjertet  og  et  lille  Glaskorn  i  Øjet; 
de  maa  først  ud,  ellers  bliver  han  aldrig  til  Menneske,  og  Snedronningen 
vil  beholde  Magten  over  ham ! « 

»Men  kan  du  ikke  give  den  lille  Gerda  noget  ind,  saa  hun  kan  faa  Magt 
over  det  hele?« 

»Jeg  kan  ikke  give  hende  større  Magt,  end  hun  allerede  har!  ser  du  ikke, 
hvor  stor  den  er?  Ser  du  ikke,  hvor  Mennesker  og  Dyr  maa  tjene  hende, 
hvorledes  hun  paa  bare  Ben  er  kommen  saa  vel  frem  i  Verden.  Hun  maa 
ikke  af  os  vide  sin  Magt,  den  sidder  i  hendes  Hjerte,  den  sidder  i,  at  hun 
er  et  sødt,  uskyldig  Barn.  Kan  hun  ikke  selv  komme  indtil  Snedronningen 
og  faa  Glasset  ud  af  den  lille  Kay,  saa  kunne  vi  ikke  hjælpe!  To  Mile  her- 
fra begynder  Snedronningens  Have,  derhen  kan  du  bære  den  lille  Pige; 
sæt  hende  af  ved  den  store  Busk,  der  staar  med  røde  Bær  i  Sneen,  hold 
ikke  lang  Faddersladder  og  skynd  dig  her  tilbage!«  Og  saa  løftede  Finne- 
konen den  lille  Gerda  op  paa  Rensdyret,  der  løb  alt,  hvad  det  kunde. 

Oh,  jeg  fik  ikke  mine  Støvler!  jeg  fik  ikke  mine  Bælvanter!«  raabte 
den  lille  Gerda;  del  mærkede  hun  i  den  sviende  Kulde;  men  Rensdyret 
turde  ikke  standse,  det  løb,  til  det  kom  til  den  store  Busk  med  de  røde 
Bær;  der  satte  det  Gerda  af,  kyssede  hende  paa  Munden,  og  der  lob  store, 
blanke  Taarer  ned  over  Dyrets  Kinder,  og  saa  lob  det,  alt  hvad  det  kunde, 
igen  tilbage.  Der  stod  den  stakkels  Gerda,  uden  Sko,  uden  Handsker,  midt 
i  det  frygtelige  iskolde  Finmarken. 

Hun  lob  fremad,  saa  stærkt  hun  kunde;  da  kom  der  et  helt  Regiment 
Sneflokker;  men  de  faldt  ikke  ned  fra  Himlen,  den  var  ganske  klar  og  skin- 
nede af  Nordlys;  Sneflokkerne  lob  lige  hen  ad  Jorden,  og  jo  nærmere  de 
kom,  des  større  bleve  de;  Gerda  huskede  nok,  hvor  store  og  kunstige  de 
havde  set  ud,  den  Gang  hun  saa  Sneflokkerne  gennem  Brændeglasset,  men 
her  vare  de  rigtignok  anderledes  store  og  frygtelige,  de  vare  levende,  de 
vare  Snedronningens  Forposter;  de  havde  de  underligste  Skikkelser;  nogle 
saa  ud  som  fæle,  store  Pindsvin,  andre  som  hele  Knuder  af  Slanger,  der 
stak  Hovedet  frem,  og  andre  som  smaa,  tykke  Bjørne,  paa  hvem  Haarene 
struttede,  alle  skinnende  hvide,  alle  vare  de  levende  Sneflokker. 

Da  bad  den  lille  Gerda  sit  Fadervor,  og  Kulden  var  saa  stærk,  at  hun 
kunde  se  sin  egen  Aande;  som  en  hel  Rog  stod  den  hende  ud  af  Munden; 
Aanden  blev  tættere  og  tættere,  og  den  formede  sig  til  smaa,  klare  Engle, 
der  vokste  mer  og  mer,  naar  de  rørte  ved  Jorden;  og  alle  havde  de  Hjælm 
paa  Hovedet  og  Spyd  og  Skjold  i  Hænderne;  de  bleve  tiere  og  tiere,  og  da 
Gerda  havde  endt  sit  Fadervor,  var  der  en  hel  Legion  om  hende;  de  hug 
med  deres  Spyd  paa  de  gruelige  Sneflokker,  saa  de  sprang  i  hundrede 
Stykker,  og  den  lille  Gerda  gik  ganske  sikker  og  frejdig  frem.  Englene 
klappede  hende  paa  Fødderne  og  paa  Hænderne,  og  saa  følte  hun  mindre, 
hvor  koldt  det  var,  og  gik  rask  frem  mod  Snedronningens  Slot. 

Men  nu  skulle  vi  først  se,  hvorledes  Kay  har  det.  Han  tænkte  rigtignok 
ikke  paa  lille  Gerda,  og  allermindst  at  hun  stod  uden  for  Slottet. 

SYVENDE  HISTORIE 

HVAD  DER  SKETE  I  SNEDRONNINGENS  SLOT 
OG  HVAD  DER  SIDEN  SKETE 

Slottets  Vægge  vare  af  den  fygende  Sne,  og  Vinduer  og  Døre  af  de 
skærende  Vinde;  der  var  over  hundrede  Sale,  alt  ligesom  Sneen  fygede; 
den  største  strakte  sig  mange  Mile,  alle  belyste  af  de  stærke  Nordlys,  og 
de  vare  saa  store,  saa  tomme,  saa  isnende  kolde  og  saa  skinnende.  Al- 
drig kom  her  Lystighed,  ikke  engang  saa  meget  som  et  lille  Bjørnebal, 
hvor  Stormen  kunde  blæse  op,  og  Isbjørnene  gaa  paa  Bagbenene  og  have 
tine  Manerer;  aldrig  et  lille  Spilleselskab  med  Munddask  og  slaa  paa  Lab- 
ben; aldrig  en  lille  Smule  Kaffekommers  af  de  hvide  Rævefrøkener;  tomt, 
stort  og  koldt  var  det  i  Snedronningens  Sale.  Nordlysene  blussede  saa 
nøjagtig,  at  man  kunde  tælle  til,  naar  de  vare  paa  det  højeste,  og  naar  de 
vare  paa  det  laveste.  Midt  derinde  i  den  tomme,  uendelige  Snesal  var  der 
en  frossen  Sø;  den  var  revnet  i  tusinde  Stykker,  men  hvert  Stykke  var 
saa  akkurat  ligt  det  andet,  at  det  var  et  helt  Kunststykke;  og  midt  paa 
den  sad  Snedronningen,  naar  hun  var  hjemme,  og  saa  sagde  hun,  at  hun 
sad  i  Forstandens  Spejl,  og  at  det  var  det  eneste  og  bedste  i  denne  Verden. 

Lille  Kay  var  ganske  blaa  af  Kulde,  ja  næsten  sort,  men  han  mærkede 

det  dog  ikke,  for  hun  havde  jo  kysset  Kuldegyset  af  ham,  og  hans  Hjerte 
var  saa  godt  som  en  Isklump.  Han  gik  og  slæbte  paa  nogle  skarpe,  flade 
Isstykker,  som  han  lagde  paa  alle  mulige  Maader,  for  han  vilde  have  noget 
ud  deraf,  det  var,  ligesom  naar  vi  andre  have  smaa  Træplader  og  lægge 
disse  i  Figurer,  der  kaldes  det  kinesiske  Spil.  Kay  gik  ogsaa  og  lagde  Fi- 
gurer, de  allerkunstige,  det  var  Forstands- Isspillet;  for  hans  Øjne  vare  Fi- 
gurerne ganske  udmærkede  og  af  den  allerhøjeste  Vigtighed ;  det  gjorde  det 
Glaskorn,  der  sad  ham  i  Øjet!  han  lagde  hele  Figurer,  der  vare  et  skrevet 
Ord,  men  aldrig  kunde  han  finde  paa  at  lægge  det  Ord,  som  han  just  vilde, 
det  Ord:  Evigheden,  og  Snedronningen  havde  sagt:  »Kan  du  udfinde  mig 
den  Figur,  saa  skal  du  være  din  egen  Herre,  og  jeg  forærer  dig  hele  Ver- 
den og  et  Par  nye  Skøjter.«  Men  han  kunde  ikke. 

»Nu  suser  jeg  bort  til  de  varme  Lande!«  sagde  Snedronningen,  jeg  vil 
hen  og  kigge  ned  i  de  sorte  Gryder!«  -  Det  var  de  ildsprudende  Bjerge, 
Ætna  og  Vesuv,  som  man  kalder  dem.  »Jeg  skal  hvidte  dem  lidt!  det 
horer  til;  det  gor  godt  oven  paa  Citroner  og  Vindruer!«  og  saa  fløj  Sne- 
dronningen, og  Kag  sad  ganske  ene  i  den  mange  Mile  store,  tomme  Issal 
og  saa  paa  Isstykkerne  og  tænkte  og  tænkte,  saa  det  knagede  i  ham ;  ganske 
stiv  og  stille  sad  han,  man  skulde  tro,  han  var  frosset  ihjel. 

Da  var  det,  at  den  lille  Gerda  traadte  ind  i  Slottet  gennem  den  store  Port, 
der  var  skærende  Vinde;  men  hun  læste  en  Aftenbon,  og  da  lagde  Vindene 
sig,  som  de  vilde  sove,  og  hun  traadte  ind  i  de  store,  tomme,  kolde  Sale  - 
da  saa  hun  Kay,  hun  kendte  ham,  hun  fløj  ham  om  Halsen,  holdt  ham 
saa  fast  og  raabte:   Kay,  søde,  lille  Kay!  saa  har  jeg  da  fundet  dig!« 

Men  han  sad  ganske  stille,  stiv  og  kold;  —  da  græd  den  lille  Gerda  hede 
Taarer,  de  faldt  paa  hans  Bryst,  de  trængte  ind  i  hans  Hjerte,  de  optøede 
Isklumpen  og  fortærede  den  lille  Spejlstump  derinde;  han  saa  paa  hende 
og  hun  sang  Salmen: 

»Roserne  vokse  i  Dale, 

der  faa  vi  Barn  Jesus  i  Tale!« 

Da  brast  Kay  i  Graad;  han  græd,  saa  Spejlkornet  trillede  ud  af  Øjnene, 
han  kendte  hende  og  jublede:  »Gerda!  søde,  lille  Gerda!  -  hvor  har  du 
dog  været  saa  længe?  Og  hvor  har  jeg  været?«  Og  han  saa  rundt  om  sig. 
»Hvor  her  er  koldt!  hvor  her  er  tomt  og  stort!«  og  han  holdt  sig  fast  til 
Gerda,  og  hun  lo  og  græd  af  Glæde;  det  var  saa  velsignet,  at  selv  Isstyk- 
kerne dansede  af  Glæde  rundt  om,  og  da  de  vare  trætte  og  lagde  sig,  laa 
de  netop  i  de  Bogstaver,  som  Snedronningen  havde  sagt,  han  skulde  ud- 
finde,  saa  var  han  sin  egen  Herre,  og  hun  vilde  give  ham  hele  Verden  og 
et  Par  ny  Skøjter. 

Og  Gerda  kyssede  hans  Kinder,  og  de  bleve  blomstrende  ;  hun  kyssede 
hans  Øjne,  og  de  lyste  som  hendes;  hun  kyssede  hans  Hænder  og  Fødder, 

og  han  var  sund  og  rask.  Snedronningen  maatte  gerne  komme  hjem,  hans 
Fribrev  stod  skrevet  der  med  skinnende  Isstykker. 

Og  de  tog  hinanden  i  Hænderne  og  vandrede  ud  af  det  store  Slot;  de 
talte  om  Bedstemoder  og  om  Roserne  oppe  paa  Taget;  og  hvor  de  gik,  laa 
Vindene  ganske  stille,  og  Solen  brød  frem;  og  da  denaaede  Busken  med 
de  røde  Bær,  stod  Rensdyret  der  og  ventede;  det  havde  en  anden  ung  Ren 
med,  hvis  Yver  var  fuldt,  og  den  gav  de  smaa  sin  varme  Mælk  og  kyssede 
dem  paa  Munden.  Saa  bar  de  Kay  og  Gerda  først  til  Finnekonen,  hvor  de 
varmede  sig  op  i  den  hede  Stue  og  fik  Besked  om  Hjemrejsen,  saa  til 
Lappekonen,  der  havde  syet  dem  nye  Klæder  og  gjort  sin  Slæde  i  Stand. 

Og  Rensdyret  og  den  unge  Ren  sprang  ved  Siden  og  fulgte  med  lige  til 
Landets  Grænse;  der  tittede  det  første  grønne  frem,  der  tog  de  Afsked 
med  Rensdyret  og  med  Lappekonen.  »Far  vel!«  sagde  de  alle  sammen.  Og 
de  første  smaa  Fugle  begyndte  at  kvidre,  Skoven  havde  grønne  Knopper, 
og  ud  fra  den  kom  ridende  paa  en  prægtig  Hest,  som  Gerda  kendte  (den 
havde  været  spændt  for  Guldkareten),  en  ung  Pige  med  en  skinnende  rød 
Hue  paa  Hovedet  og  Pistoler  foran  sig;  det  var  den  lille  Røverpige,  som 
var  ked  af  at  være  hjemme  og  vilde  nu  først  Nord  paa  og  siden  ad  en  an- 
den Kant,  dersom  hun  ikke  blev  fornøjet.  Hun  kendte  straks  Gerda,  og 
Gerda  kendte  hende,  det  var  en  Glæde. 

»Du  er  en  rar  Fyr  til  at  traske  om!«  sagde  hun  til  lille  Kay;  »jeg  gad 
vide,  om  du  fortjener,  man  løber  til  Verdens  Ende  for  din  Skyld!« 

Men  Gerda  klappede  hende  paa  Kinden  og  spurgte  om  Prins  og  Prin- 
sesse. 

De  ere  rejste  til  fremmede  Lande!«  sagde  Røverpigen. 
»Men  Kragen?«  spurgte  den  lille  Gerda. 

»Ja,  Kragen  er  død! «  svarede  hun.  »Den  tamme  Kæreste  er  bleven  Enke 
og  gaar  med  en  Stump  sort  Uldgarn  om  Benet;  hun  klager  sig  ynkeligt, 
og  Vrøvl  er  det  hele!  -  Men  fortæl  mig  nu,  hvorledes  det  er  gaaet  dig, 
og  hvorledes  du  fik  fat  paa  ham. 

Og  Gerda  og  Kay  fortalte  begge  to. 

»Og  Snip-snap-snurre-basselurre!«  sagde  Røverpigen,  tog  dem  begge  to 
i  Hænderne  og  lovede,  at  hvis  hun  en  Gang  kom  igennem  deres  By,  saa 
vilde  hun  komme  op  og  besøge  dem,  og  saa  red  hun  ud  i  den  vide  Verden. 
Men  Kay  og  Gerda  gik  Haand  i  Haand,  og  som  de  gik,  var  det  et  dejligt 
Foraar  med  Blomster  og  Grønt;  Kirkeklokkerne  ringede,  og  de  kendte  de 
høje  Taarne,  den  store  By,  det  var  i  den,  de  boede,  og  de  gik  ind  i  den 
og  hen  til  Bedstemoders  Dør,  op  ad  Trappen,  ind  i  Stuen,  hvor  alt  stod 
paa  samme  Sted  som  før,  og  Uret  sagde:  dik!  dik!  og  Viseren  drejede; 
men  idet  de  gik  igennem  Døren  mærkede  de,  at  de  vare  blevne  voksne 
Mennesker.  Roserne  fra  Tagrenden  blomstrede  ind  ad  de  aabne  Vinduer, 
og  der  stod  de  smaa  Børnestole,  og  Kay  og  Gerda  satte  sig  hver  paa  sin 

og  hold l  hinanden  i  Hænderne;  de  havde  glemt  som  en  tung  Drøm  den 
kolde,  lomme  Herlighed  hos  Snedronningen.  Bedstemoder  sad  i  Guds 
klare  Solskin  og  læste  højt  af  Biblen:  »Uden  at  I  blive  som  Børn,  komme 
I  ikke  i  Guds  Hige!« 

Og  Kay  og  Gerda  saa  hinanden  ind  i  Øjet,  og  de  forstod  paa  een  Gang 
den  gamle  Psalme: 

»Roserne  vokse  i  Dale. 

der  faa  vi  Barn  Jesus  i  Tale!« 

Der  sad  de  begge  to,  voksne  og  dog  Børn,  Børn  i  Hjertet,  og  det  var 
Sommer,  den  varme,  velsignede  Sommer. 

DER  VAR  EN  GANG  EN  FATTIG 
PRINS;  HAN  HAVDE  ET  KONGE- 
RIGE, DER  VAR  GANSKE  LILLE 


Der  var  en  Gang  en  fattig  Prins;  han  havde  et  Kongerige,  der  var 
ganske  lille,  men  det  var  da  altid  stort  nok  til  at  gifte  sig  paa,  og 
gifte  sig  det  vilde  han. 

Nn  var  det  jo  rigtignok  noget  kækt  af  ham,  at  han  turde  sige  til  Kejse- 
rens Datter:  »Vil  du  ha'e  mig?«  men  det  turde  han  nok,  for  hans  Navn 
var  vidt  og  bredt  berømt;  der  var  hundrede  Prinsesser,  som  vilde  have 
sagt  Tak  til,  men  se  om  hun  gjorde  det. 
Nu  skulle  vi  høre: 

Paa  Prinsens  Faders  Grav  vokste  der  et  Rosentræ,  o,  saadant  et  dejligt 
Rosentræ;  det  bar  kun  hvert  femte  Aar  Blomst,  og  det  kun  een  eneste,  men 
det  var  en  Rose,  der  duftede  saa  sødt,  at  man  ved  at  lugte  til  den  glemte 
alle  sine  Sorger  og  Bekymringer;  og  saa  havde  han  en  Nattergal,  der  kunde 
synge,  som  om  alle  dejlige  Melodier  sad  i  dens  lille  Strube.  Den  Rose  og 
den  Nattergal  skulde  Prinsessen  have;  og  derfor  kom  de  begge  to  i  store 
Sølvfoderaler  og  blev  saa  sendte  til  hende. 

Kejseren  lod  dem  bære  foran  sig  ind  i  den  store  Sal,  hvor  Prinsessen 
gik  og  legede  »Komme  fremmede«  med  sine  Hofdamer;  de  bestilte  ikke 
andet;  og  da  hun  saa  de  store  Foderaler  med  Foræringerne  i,  klappede 
hun  i  Hænderne  af  Glæde. 

»Bare  det  var  en  lille  Missekat!«  sagde  hun,  -  -  men  saa  kom  den  dej- 
lige Rose. 

»Nej,  hvor  den  er  nydelig  gjort!«  sagde  alle  Hofdamerne. 
»Den  er  mere  end  nydelig!«  sagde  Kejseren,  »den  er  pæn!« 

Men  Prinsessen  følte  paa  den,  og  saa  var  hun  færdig  at  græde. 
»Fy  Papa!«  sagde  hun,  »den  er  ikke  kunstig,  den  er  virkelig!« 
»Fy!«  sagde  alle  Hoffolkene,   den  er  virkelig! 

»Lad  os  nu  forst  se,  hvad  der  er  i  det  andet  Foderal,  før  vi  blive  vrede!« 
mente  Kejseren,  og  saa  kom  Nattergalen  frem;  den  sang  da  saa  dejligt, 
al  man  lige  straks  ikke  kunde  sige  noget  ondt  om  den. 

»Superbe!  charmant!«  sagde  Hofdamerne  for  de  snakkede  alle  sammen 
Fransk,  den  ene  værre  end  den  anden. 

''  Hvoi  den  1  ugl  mmdci  mig  om  højsalig  Kejserindens  Spilledaase!« 
sagde  en  gammel  Kavaler;  ak  ja!  det  er  ganske  den  samme  Tone,  det 
samme  Foredrag!« 

»Ja!«  sagde  Kejseren  og  saa  græd  han  som  et  lille  Barn. 
Jeg  skulde  dog  ikke  tro,  den  er  virkelig!«  sagde  Prinsessen. 
Jo,  det  er  en  virkelig  Fugl!    sagde  de,  som  havde  bragt  den. 
Ja,  lad  saa  den  Fugl  flyve,*  sagde  Prinsessen,  og  hun  vilde  paa  ingen 
Maade  tillade,  at  Prinsen  kom. 

Men  han  lod  sig  ikke  forknytte;  han  smurte  sig  i  Ansigtet  med  brunt 
og  sort,  trykkede  Kasketten  ned  om  Hovedet  og  bankede  paa. 

God  Dag,  Kejser!«  sagde  han,  kunde  jeg  ikke  komme  i  Tjeneste  her 
paa  Slottet? 

Ja,  her  er  saa  mange,  som  søge!«  sagde  Kejseren;  »men,  lad  mig  se! 

jeg  trænger  til  en,  som  kan  passe  Svinene!  for  dem  har  vi  mange  af!« 

Og  saa  blev  Prinsen  ansat  som  kejserlig  Svinedreng.  Han  fik  et  daarligt 
lille  Kammer  nede  ved  Svinestien,  og  her  maatte  han  blive;  men  hele 
Dagen  sad  han  og  arbejdede,  og  da  det  var  Aften,  havde  han  gjort  en  ny- 
delig lille  Gryde,  rundt  om  paa  den  var  der  Bjælder,  og  saa  snart  Gryden 
kogte,  saa  ringede  de  saa  dejligt  og  spillede  den  gamle  Melodi: 

»Ach,  du  lieber  Augustin, 
Alles  ist  væk,  væk,  væk!« 

men  det  allerkunstigste  var  dog,  atnaarman  holdt  Fingeren  ind  i  Dampen 
fra  Gryden,  saa  kunde  man  straks  lugte,  hvad  Mad  der  blev  lavet  i  hver 
Skorsten,  der  var  i  Byen;  se,  det  var  rigtignok  noget  andet  end  en  Rose. 

Nu  kom  Prinsessen  spadserende  med  alle  sine  Hofdamer,  og  da  hun 
hørte  Melodien,  blev  hun  staaende  og  saa  fornøjet  ud,  for  hun  kunde  og- 
saa  spille:  »Ach,  du  lieber  Augustin!«  det  var  den  eneste,  hun  kunde,  men 
den  spillede  hun  med  een  Finger. 

» Det  er  jo  den,  jeg  kan ! «  sagde  hun,  »saa  maa  det  være  en  dannet  Svine- 
dreng! Hør,  gaa  ind  og  spørg  ham,  hvad  det  Instrument  koster.« 

Og  saa  maatte  en  af  Hofdamerne  løbe  ind,  men  hun  tog  Klodssko  paa.  - 
Hvad  vil  du  have  for  den  Gryde?«  sagde  Hofdamen. 

»Jeg  vil  have  ti  Kys  af  Prinsessen!«  sagde  Svinedrengen. 

»Gud  bevar'  os!«  sagde  Hofdamen. 

»Ja,  det  kan  ikke  være  mindre!«  sagde  Svinedrengen. 

»Naa,  hvad  siger  han?«  spurgte  Prinsessen. 

»Det  kan  jeg  virkelig  ikke  sige!«  sagde  Hofdamen,  »det  er  saa  grueligt!« 
»>  Saa  kan  du  hviske ! «  og  saa  hviskede  hun. 

»Han  er  jo  uartig!«  sagde  Prinsessen  og  gik  straks  —  men  da  hun  havde 
gaaet  et  lille  Stykke,  saa  klang  Bjælderne  saa  dejligt: 

»Ach,  du  lieber  Augustin, 
Alles  ist  væk,  væk,  væk!« 

»»Hør,«  sagde  Prinsessen,  »spørg  ham,  om  han  vil  have  ti  Kys  af  mine 
Hofdamer!« 

»Nej  Tak!«  sagde  Svinedrengen,  »ti  Kys  af  Prinsessen,  eller  jeg  beholder 
Gryden. « 

»»Hvor  det  er  noget  kedeligt  noget!«  sagde  Prinsessen,  »men  saa  maa  I 
staa  for  mig,  at  ingen  faar  det  at  se!« 

Og  Hofdamerne  stillede  sig  op  for  hende,  og  saa  bredte  de  deres  Kjoler 
ud,  og  saa  fik  Svinedrengen  de  ti  Kys,  og  hun  fik  Gryden. 

Naa,  der  blev  en  Fornøjelse!  hele  Aftenen  og  hele  Dagen  maatte  Gryden 
koge;  der  var  ikke  een  Skorsten  i  hele  Byen,  uden  de  vidste,  hvad  der 
blev  kogt  der,  baade  hos  Kammerherren  og  hos  Skomageren.  Hofdamerne 
dansede  og  klappede  i  Hænderne. 

»Vi  ved,  hvem  der  skal  have  sød  Suppe  og  Pandekage!  vi  ved,  hvem 
der  skal  have  Grød  og  Karbonade!  hvor  det  er  interessant!« 

»Højst  interessant!«  sagde  Overhovmesterinden. 

»Ja,  men  hold  ren  Mund,  for  jeg  er  Kejserens  Daller!« 

»»Gud  bevar'  os!«  sagde  de  alle  sammen. 

Svinedrengen,  det  vil  sige  Prinsen,  men  de  vidste  jo  ikke  andet,  end  at 
han  var  en  virkelig  Svinedreng,  lod  ikke  Dagen  gaa  hen,  uden  at  han  be- 
stilte noget,  og  saa  gjorde  han  en  Skralde;  naar  man  svingede  den  rundt, 
klang  alle  de  Valse,  Hopsaer  og  Polkaer,  man  kendte  fra  Verdens  Skabelse. 

»Men  det  er  superbe!«  sagde  Prinsessen,  idet  hun  gik  forbi,  jeg  har  al- 
drig hørt  en  dejligere  Komposition!  Hør,  gaa  ind  og  spørg  ham,  hvad  det 
Instrument  koster;  men  jeg  kysser  ikke!« 

»Han  vil  have  hundrede  Kys  af  Prinsessen,«  sagde  Hofdamen,  som 
havde  været  inde  at  spørge. 

»Jeg  tror,  han  er  gal!«  sagde  Prinsessen,  og  saa  gik  hun;  men  da  hun 
havde  gaaet  et  lille  Stykke,  saa  blev  hun  staaende.  » Man  maa  opmuntre 
Kunsten!«  sagde  hun,  »jeg  er  Kejserens  Datter!  Sig  ham,  han  skal  faa  ti 
Kys  ligesom  i  Gaar,  Besten  kan  han  tage  hos  mine  Hofdamer!« 

»Ja,  men  vi  ville  saa  nødig!«  sagde  Hofdamerne. 

»Det  er  Snak!«  sagde  Prinsessen,  »og  naar  jeg  kan  kysse  ham,  saa  kan 

I  ogsaa!  husk  paa,  jeg  giver  eder  Kost  og  Løn!«  og  saa  maatte  Hofdamen 
ind  til  ham  igen. 

Hundrede  Kys  af  Prinsessen,«  sagde  han,  »eller  hver  beholder  sit.« 
Staa  for!!!   sagde  hun,  og  saa  stillede  alle  Hofdamerne  sig  for,  og  han 
kyssede  da. 

»Hvad  kan  det  dog  være  for  el  Oplob  dernede  ved  Svinestien!  sagde 
Kejseren,  der  var  traadt  ud  paa  Altanen;  han  gned  sine  Øjne  og  satte  Bril- 
lerne paa.  Det  er  jo  Hofdamerne,  der  er  paa  Spil!  jeg  maa  nok  ned  til 
dem !  -  og  saa  trak  han  sine  Tøfler  op  bag  i,  for  det  var  Sko,  som  han 
havde  traadt  ned. 


Hille  den!  hvor  han  skyndte  sig! 

Saa  snart  han  kom  ned  i  Gaarden,  gik  han  ganske  sagte,  og  Hofdamerne 
havde  saa  meget  at  gøre  med  at  tælle  Kyssene,  for  at  det  kunde  gaa  ærligt 
til,  at  han  ikke  skulde  faa  for  mange,  men  heller  ikke  for  lidt;  de  mær- 
kede slet  ikke  Kejseren.  Han  rejste  sig  paa  Tæerne. 

»Hvad  for  noget!«  sagde  han,  da  han  saa,  de  kyssedes,  og  saa  slog  han 
dem  i  Hovedet  med  sin  Tøffel,  lige  idet  Svinedrengen  hk  det  seks  og  fir- 
sindstyvende Kys.  »Heraus!«  sagde  Kejseren,  for  han  var  vred,  ogbaade 
Prinsessen  og  Svinedrengen  bleve  satte  uden  for  hans  Kejserrige. 

Der  stod  hun  nu  og  græd,  Svinedrengen  skændte  og  Regnen  skyllede 
ned. 

»Ak,  jeg  elendige  Menneske!«  sagde  Prinsessen,  »havde  jeg  dog  taget 
den  dejlige  Prins!  ak,  hvor  jeg  er  ulykkelig!« 

Og  Svinedrengen  gik  bag  ved  et  Træ,  tørrede  det  sorte  og  brune  af  sit 
Ansigt,  kastede  de  stygge  Klæder  og  traadte  nu  frem  i  sin  Prinsedragt,  saa 
dejlig,  at  Prinsessen  maatte  neje  ved  det. 

»Jeg  er  kommen  til  at  foragte  dig,  du!«  sagde  han.  »Du  vilde  ikke  have 
en  ærlig  Prins!  du  forstod  dig  ikke  paa  Rosen  og  Nattergalen,  men  Svine- 
drengen kunde  du  kysse  for  et  Spilleværk !  nu  kan  du  have  det  saa  godt !  - 

Og  saa  gik  han  ind  i  sit  Kongerige,  lukkede  Døren  i  og  slog  Slaa  for,  saa 
kunde  hun  rigtignok  staa  udenfor  og  synge: 

»Ach,  du  lieber  Augustin, 
Alles  ist  væk,  væk,  væk!« 

TOPPEN  OG  BOLDEN  LAA  I  SKUFFE 
SAMMEN  MELLEM  ANDET  LEGETØJ 


Toppen  og  Bolden  laa  i  Skuffe  sammen  mellem  andet  Legetøj,  og  saa 
sagde  Toppen  til  Bolden:  »Skulle  vi  ikke  være  Kærestefolk,  siden  vi 
dog  ligge  i  Skuffe  sammen?«  -  men  Bolden,  som  var  syet  af  Safian  og 
bildte  sig  lige  saa  meget  ind  som  en  fin  Frøken,  vilde  ikke  svare  paa 
saadant  noget. 

Næste  Dag  kom  den  lille  Dreng,  der  ejede  Legetøjet;  han  malede  Top- 
pen over  med  rødt  og  gult  og  slog  et  Messingsøm  midt  i  den;  det  saa  just 
prægtigt  ud,  naar  Toppen  snurrede  rundt. 

»Se  paa  mig!«  sagde  den  til  Bolden.  »Hvad  siger  De  nu?  skulle  vi  saa 
ikke  være  Kærestefolk,  vi  passe  saa  godt  sammen,  De  springer,  og  jeg 
danser!  lykkeligere  end  vi  to  kunne  ingen  blive!« 

»Saa,  tror  De  det!«  sagde  Bolden,  »De  ved  nok  ikke,  at  min  Fader  og 
Moder  have  været  Safians  Tøfler,  og  at  jeg  har  en  Prop  i  Livet!« 

»Ja,  men  jeg  er  af  Mahognitræ!«  sagde  Toppen,  »og  Byfogden  har  selv 
drejet  mig,  han  har  sin  egen  Drejerbænk,  og  det  var  ham  en  stor  For- 
nøjelse!« 

»Ja,  kan  jeg  stole  paa  det?«  sagde  Bolden. 
Gid  jeg  aldrig  faa  Pisk,  om  jeg  lyver!«  svarede  Toppen. 
De  taler  meget  godt  for  Dem!«  sagde  Bolden,  »men  jeg  kan  dog  ikke, 
jeg  er  saa  godt  som  halvt  forlovet  med  en  Svale;  hver  Gang  jeg  gaar  til 
Vejrs,  stikker  den  Hovedet  ud  af  Reden  og  siger:  »Vil  De?  vil  De?«  og 
nu  har  jeg  indvortes  sagt  ja,  og  det  er  saa  godt  som  en  halv  Forlovelse; 
men  jeg  lover  Dem,  jeg  skal  aldrig  glemme  Dem!« 

»Ja,  det  skal  stort  hjælpe!  sagde  Toppen,  og  saa  talte  de  ikke  til  hin- 
anden. 

Næste  Dag  blev  Bolden  tagen  frem;  Toppen  saa,  hvor  den  for  højt  op 
i  Luften,  ligesom  en  Fugl,  man  kunde  til  sidst  slet  ikke  øjne  den;  hver 
Gang  kom  den  tilbage  igen,  men  gjorde  altid  et  højt  Spring,  naar  den 
rørte  ved  Jorden;  og  det  kom  enten  af  Længsel,  eller  fordi  den  havde 
en  Prop  i  Livet.  Den  niende  Gang  blev  Bolden  borte  og  kom  ikke  mere 
igen;  og  Drengen  søgte  og  søgte,  men  borte  var  den. 

»Jeg  ved  nok,  hvor  den  er!«  sukkede  Toppen,  »den  er  i  Svalereden 
og  er  gift  med  Svalen ! « 

Jo  mere  Toppen  tænkte  derpaa,  desto  mere  indtagen  blev  han  i  Bolden; 
just  fordi  han  ikke  kunde  faa  hende,  derfor  tog  Kærligheden  til;  at  hun 
havde  taget  en  anden,  det  var  det  aparte  ved  det;  og  Toppen  dansede  rundt 
og  snurrede,  men  altid  tænkte  den  paa  Bolden,  der  i  Tankerne  blev  kønnere 
og  kønnere.  Saaledes  gik  mange  Aar  -  -  og  saa  var  det  en  gammel  Kær- 
lighed. 

Og  Toppen  var  ikke  ung  mere  -  !  men  saa  blev  den  en  Dag  hel  og 
holden  forgyldt;  aldrig  havde  den  set  saa  dejlig  ud;  den  var  nu  en  Guld- 
top og  sprang,  saa  det  snurrede  efter.  Jo,  det  var  noget !  men  med  eet 
sprang  den  for  højt,  og  —  borte  var  den! 

Man  søgte  og  søgte,  selv  nede  i  Kælderen,  den  var  dog  ikke  til  at  finde. 
-  Hvor  var  den? 

Den  var  sprungen  i  Skarnfjerdingen,  hvor  der  laa  alle  Slags:  Kaalstokke, 
Fejeskarn  og  Grus,  der  var  faldet  ned  fra  Tagrenden. 

»Nu  ligger  jeg  rigtignok  godt;  her  kan  snart  Forgyldningen  gaa  af  mig; 
og  hvad  er  det  for  nogle  Prakkere,  jeg  er  kommen  imellem!«  og  saa  skæ- 
vede den  til  en  lang  Kaalslok,  der  var  pillet  alt  for  nær,  og  til  en  underlig 

rund  Ting,  der  saa  ud  som  et  gammelt  Æble;  -  -  men  det  var  intet  Æble, 
det  var  en  gammel  Bold,  der  i  mange  Aar  havde  ligget  oppe  i  Tagrenden, 
og  som  Vandet  havde  sivet  igennem. 

»Gud  ske  Lov,  der  dog  kommer  en  af  ens  Lige,  som  man  kan  tale  med ! « 
sagde  Bolden  og  betragtede  den  forgyldte  Top.  »Jeg  er  egentlig  af  Safian, 
syet  af  Jomfruhænder  og  har  en  Prop  i  Livet,  men  det  skulde  ingen  se 
paa  mig!  jeg  var  lige  ved  at  holde  Bryllup  med  en  Svale,  men  saa  faldt 
jeg  i  Tagrenden,  og  der  har  jeg  ligget  i  fem  Aar  og  sivet!  Det  er  en  lang 
Tid,  kan  De  tro,  for  en  Jomfru!« 

Men  Toppen  sagde  ikke  noget,  han  tænkte  paa  sin  gamle  Kæreste,  og 
jo  mere  han  hørte,  desto  klarere  blev  det  ham,  at  det  var  hende. 

Da  kom  Tjenestepigen  og  vilde  vende  Fjerdingen.  Hejsa,  der  er  Guld- 
toppen!« sagde  hun. 

Og  Toppen  kom  igen  i  Stuen  til  stor  Agt  og  Ære,  men  Bolden  hørte 
man  intet  om,  og  Toppen  snakkede  aldrig  mer  om  sin  gamle  Kærlighed; 
den  gaar  over,  naar  Kæresten  har  ligget  fem  Aar  i  en  Tagrende  og  sivet, 
ja,  man  kender  hende  aldrig  igen,  naar  man  møder  hende  i  Skarnfjer- 
dingen. 

UDE  I  SKOVEN  STOD  DER  SAA- 
DANT  ET  NYDELIGT  GRANTRÆ 


Ude  i  Skoven  stod  der  saadant  et  nydeligt  Grantræ;  det  havde  en  god 
Plads,  Sol  kunde  det  faa,  Luft  var  der  nok  af,  og  rundt  om  vokste 
mange  større  Kammerater,  baade  Gran  og  Fyr;  men  det  lille  Grantræ  var 
saa  ilter  med  at  vokse;  det  tænkte  ikke  paa  den  varme  Sol  og  den  friske 
Luft,  det  brod  sig  ikke  om  Bønderbørnene,  der  gik  og  smaasnakkede, 
naar  de  vare  ude  at  samle  Jordbær  eller  Hindbær;  tit  kom  de  med  en 
hel  Krukke  fuld  eller  havde  Jordbær  trukne  paa  Straa,  saa  satte  de  sig 
ved  det  lille  Træ  og  sagde:  Nej!  hvor  det  er  nydeligt  lille!«  Det  vilde 
Træet  slet  ikke  høre. 

Aaret  efter  var  det  en  lang  Stilk  større,  og  Aaret  efter  igen  var  det  endnu 
een  meget  længere;  thi  paa  et  Grantræ  kan  man  altid  efter  de  mange  Led, 
det  har,  se,  hvor  mange  Aar  det  har  vokset. 

»O,  var  jeg  dog  saadant  et  stort  Træ,  som  de  andre!  «  sukkede  det  lille 
Træ,  »saa  kunde  jeg  brede  mine  Grene  saa  langt  omkring  og  med  Toppen 

se  ud  i  den  vide  Verden!  Fuglene  vilde  da  bygge  Rede  imellem  mine 
Grene,  og  naar  det  blæste,  kunde  jeg  nikke  saa  fornemt,  ligesom  de  andre 
der!« 

Det  havde  slet  ingen  Fornøjelse  af  Solskinnet,  af  Fuglene  eller  de  røde 
Skyer,  som  Morgen  og  Aften  sejlede  hen  over  det. 

Var  det  nu  Vinter,  og  Sneen  rundt  omkring  laa  gnistrende  hvid,  saa 
kom  tit  en  Hare  springende  og  satte  lige  over  det  lille  Træ,  -  o,  det 
var  saa  ærgerligt!  Men  to  Vintre  gik,  og  ved  den  tredie  var  Træet  saa 
stort,  at  Haren  maatte  gaa  uden  om  det.  O,  vokse,  vokse,  blive  stor  og 
gammel,  det  var  dog  det  eneste  dejlige  i  denne  Verden,  tænkte  Træet. 

I  Efteraaret  kom  altid  Brændehuggerne  og  fældede  nogle  af  de  største 
Træer;  det  skete  hvert  Aar,  og  det  unge  Grantræ,  som  nu  var  ganske 
godt  voksent,  skælvede  derved,  thi  de  store,  prægtige  Træer  faldt  med  en 
Knagen  og  Bragen  til  Jorden;  Grenene  bleve  huggede  fra,  de  saa  ganske 
nøgne,  lange  og  smalle  ud;  de  vare  næsten  ikke  til  at  kende,  men  saa 
bleve  de  lagte  paa  Vogne,  og  Heste  trak  dem  af  Sted  ud  af  Skoven. 

Hvor  skulde  de  hen?  Hvad  forestod  dem? 

I  Foraaret,  da  Svalen  og  Storken  kom,  spurgte  Træet  dem  :  Ved  I  ikke, 
hvor  de  førtes  hen?  Har  I  ikke  mødt  dem?« 

Svalerne  vidste  ikke  noget,  men  Storken  saa  betænkelig  ud,  nikkede 
med  Hovedet  og  sagde!  »Jo,  jeg  tror  det!  jeg  modte  mange  nye  Skibe,  da 
jeg  fløj  fra  Ægypten;  paa  Skibene  vare  prægtige  Mastetræer,  jeg  tør  sige, 
at  det  var  dem,  de  lugtede  af  Gran;  jeg  kan  hilse  mange  Gange,  de  knejse, 
de  knejse!« 

»Oh,  var  jeg  dog  ogsaa  stor  nok  til  at  flyve  hen  over  Havet!  Hvorledes 
er  det  egentligt,  dette  Hav,  og  hvad  ligner  det?« 

Ja,  det  er  saa  vidtløftigt  at  forklare!«  sagde  Storken,  og  saa  gik  den. 
Glæd  dig  ved  din  Ungdom!«  sagde  Solstraalerne;  »glæd  dig  ved  din 
friske  Vækst,  ved  det  unge  Liv,  som  er  i  dig!« 

Og  Vinden  kyssede  Træet,  og  Duggen  græd  Taarer  over  det,  men  det 
forstod  Grantræet  ikke. 

Naar  det  var  ved  Juletid,  da  bleve  ganske  unge  Træer  fældede,  Træer, 
som  tit  ikke  engang  vare  saa  store  eller  i  Alder  med  dette  Grantræ,  der 
hverken  havde  Rast  eller  Ro,  men  altid  vilde  af  Sted;  disse  unge  Træer, 
og  de  vare  just  de  allersmukkeste,  beholdt  altid  deres  Grene,  de  bleve 
lagte  paa  Vogne,  og  Heste  trak  dem  af  Sted  ud  af  Skoven. 

»Hvorhen  skulle  de!«  spurgte  Grantræet.  »De  ere  ikke  større  end  jeg, 
der  var  endogsaa  eet,  der  var  meget  mindre;  hvorfor  beholde  de  alle  deres 
Grene?  Hvor  køre  de  hen?« 

»Det  vide  vi!  det  vide  vi!«  kvidrede  Graaspurvene.  »Vi  have  nede  i 
Byen  kigget  ind  ad  Ruderne!  vi  vide,  hvor  de  køre  hen!  O,  de  komme 
til  den  største  Glans  og  Herlighed,  der  kan  tænkes!  Vi  have  kigget  ind  ad 

Vinduerne  og  set,  at  de  blive  plantede  midt  i  den  varme  Stue  og  pyntede 
med  de  dejligste  Ting,  baade  forgyldte  Æbler,  Honningkager,  Legetøj  og 
mange  Hundrede  Lys!« 

»Og  saa  — ?«  spurgte  Grantræet  og  bævede  i  alle  Grene.  Og  saa?  Hvad 
sker  saa?« 

»Ja,  mere  have  vi  ikke  set!  Det  var  mageløst!« 

Mon  jeg  er  blevet  til  for  at  gaa  denne  straalende  Vej?«  jublede  Træet. 
Det  er  endnu  bedre  end  at  gaa  over  Havet!  Hvor  jeg  lider  af  Længsel! 
Var  det  dog  Jul!  nu  er  jeg  høj  og  udstrakt  som  de  andre,  der  førtes  af 
Sted  sidste  Aar!  O,  var  jeg  alt  paa  Vognen!  var  jeg  dog  i  den  varme 
Stue  med  al  den  Pragt  og  Herlighed!  og  da  — ?  Ja,  da  kommer  noget 
endnu  bedre,  endnu  skønnere,  hvorfor  skulle  de  ellers  saaledes  pynte 
mig!  der  maa  komme  noget  endnu  større,  endnu  herligere  — !  men  hvad? 
0,  jeg  lider!  jeg  længes!  jeg  ved  ikke  selv,  hvorledes  det  er  med  mig.« 

»Glæd  dig  ved  mig!«  sagde  Luften  og  Sollyset;  »glæd  dig  ved  din  friske 
Ungdom  ude  i  det  fri!« 

Men  det  glædede  sig  slet  ikke;  det  vokste  og  vokste,  Vinter  og  Sommer 
stod  det  grønt;  mørkegrønt  stod  det;  Folk,  som  saa  det,  sagde:  »Det  er 
et  dejligt  Træ!«  og  ved  Juletid  blev  det  fældet  først  af  alle.  Øksen  hug 
dybt  igennem  Marven,  Træet  faldt  med  et  Suk  hen  ad  Jorden,  det  følte 
en  Smerte,  en  Afmagt,  det  kunde  slet  ikke  tænke  paa  nogen  Lykke,  det 
var  bedrøvet  ved  at  skilles  fra  Hjemmet,  fra  den  Plet,  hvor  det  var  skudt 
frem;  det  vidste  jo,  at  det  aldrig  mere  saa  de  kære,  gamle  Kammerater, 
de  smaa  Buske  og  Blomster  rundtom,  ja,  maaske  ikke  engang  Fuglene. 
Afrejsen  var  slet  ikke  noget  behageligt. 

Træet  kom  først  til  sig  selv,  da  det  i  Gaarden,  afpakket  med  de  andre 
Træer,  hørte  en  Mand  sige:  »Det  der  er  prægtigt!  vi  bruge  ikke  uden  det!« 

Nu  kom  to  Tjenere  i  fuld  Stads  og  bar  Grantræet  ind  i  en  stor,  dejlig 
Sal.  Rundtom  paa  Væggene  hang  Portrætter,  og  ved  den  store  Flisekakkel- 
ovn stod  store  kinesiske  Vaser  med  Løver  paa  Laaget;  der  var  Gyngestole, 
Silkesofaer,  store  Borde,  fulde  af  Billedbøger  og  med  Legetøj  for  hundrede 
Gange  hundrede  Rigsdaler  -  i  det  mindste  sagde  Børnene  det.  Og  Gran- 
træet blev  rejst  op  i  en  stor  Fjerding,  fyldt  med  Sand,  men  ingen  kunde 
se,  at  det  var  en  Fjerding,  thi  der  blev  hængt  grønt  Tøj  rundt  om,  og  den 
slod  paa  et  stort,  broget  Tæppe.  0,  hvor  Træet  bævede!  Hvad  vilde  der 
dog  ske?  Baade  Tjenere  og  Frøkener  gik  og  pyntede  det.  Paa  Grenene 
hang  de  smaa  Net,  udklippede  af  kulørt  Papir;  hvert  Net  var  fyldt  med 
Sukkergodt;  forgyldte  Æbler  og  Valnødder  hang,  som  om  de  vare  vok- 
sede fast,  og  over  hundrede  røde,  blaa  og  hvide  Smaalys  bleve  stukne  fast 
i  Grenene.  Dukker,  der  saa  livagtig  ud  som  Mennesker,  -  -  Træet  havde 
aldrig  set  saadanne  før  -    svævede  i  det  grønne,  og  allerøverst  oppe  i 

Toppen  blev  sat  en  stor  Stjerne  af  Flitterguld;  det  var  prægtigt,  ganske 
mageløst  prægtigt. 

I  Aften,«  sagde  de  alle  sammen,  »i  Aften  skal  det  straale!« 

0!«  tænkte  Træet,  »var  det  dog  Aften!  var  bare  Lysene  snart  tændte! 
og  hvad  mon  da  sker?  Mon  der  kommer  Træer  fra  Skoven  og  ser  paa 
mig?  Mon  Graaspurvene  flyve  ved  Ruden?  Mon  jeg  her  vokser  fast  og 
skal  staa  pyntet  Vinter  og  Sommer?« 

Jo,  det  vidste  god  Besked;  men  det  havde  ordentlig  Barkepine  af  bare 
Længsel,  og  Barkepine  er  lige  saa  slem  for  et  Træ,  som  Hovedpine  for  os 
andre. 

Nu  bleve  Lysene  tændte.  Hvilken  (dans,  hvilken  Pragt,  Træet  bævede 
i  alle  Grene  derved,  saa  at  et  af  Lysene  stak  Ild  i  det  grønne;  det  sved  or- 
dentligt. 

»Gud  bevare  os!«  skreg  Frøkenerne  og  slukkede  i  en  Hast. 

Nu  turde  Træet  ikke  engang  bæve.  0,  det  var  en  Gru!  Det  var  saa 
bange  for  at  tabe  noget  af  al  sin  Stads;  det  var  ganske  fortumlet  i  al  den 
Glans,  -  og  nu  gik  begge  Fløjdøre  op,  og  en  Mængde  Børn  styrtede 
ind,  som  om  de  vilde  vælte  hele  Træet;  de  ældre  Folk  kom  besindige  bag- 
efter; de  smaa  stod  ganske  tavse,  -  men  kun  et  Øjeblik,  saa  jublede  de 
igen,  saa  at  det  rungede  efter;  de  dansede  rundt  om  Træet,  og  den  ene 
Present  efter  den  anden  blev  plukket  af. 

»Hvad  er  det,  de  gør?«  tænkte  Træet.  »Hvad  skal  der  ske?«  Og  Lysene 
brændte  lige  ned  til  Grenene,  og  eftersom  de  brændte  ned,  slukkede  man 
dem,  og  saa  fik  Børnene  Lov  til  at  plyndre  Træet.  0,  de  styrtede  ind 
paa  det,  saa  at  det  knagede  i  alle  Grene;  havde  det  ikke  ved  Snippen  og 
Guldstjernen  været  bundet  fast  til  Loftet,  saa  var  det  styrtet  om. 

Børnene  dansede  rundt  med  deres  prægtige  Legetøj,  ingen  saa  paa  Træet 
uden  den  gamle  Barnepige,  der  gik  og  tittede  ind  imellem  Grenene,  men 
det  var  bare  for  at  se,  om  der  ikke  var  glemt  endnu  en  Figen  eller  et  Æble. 

»En  Historie!  en  Historie!«  raabte  Børnene  og  trak  en  lille  tyk  Mand 
hen  imod  Træet,  og  han  satte  sig  lige  under  det,  »for  saa  ere  vi  i  det 
grønne,«  sagde  han,  »>og  Træet  kan  have  besynderlig  godt  af  at  høre  med; 
men  jeg  fortæller  kun  een  Historie.  Vil  I  høre  den  øm  luede  Avede  eller 
den  om  Klumpe-Dumpe,  som  faldt  ned  ad  Trapperne  og  kom  dog  i  Høj- 
sædet  og  fik  Prinsessen  ? « 

» luede  Avede! «  skreg  nogle,  » Klumpe-  Dumpe ! «  skreg  andre;  (lervaren 
Raaben  og  Skrigen,  kun  Grantræet  tav  ganske  stille  og  tænkte:  »Skal  jeg 
slet  ikke  med,  slet  ikke  gøre  noget!«  Det  havde  jo  været  med,  havde  gjort, 
hvad  det  skulde  gjøre. 

Og  Manden  fortalte  om  Klumpe-Dumpe,  der  faldt  ned  ad  Trapperne  og 
kom  dog  i  Højsædet  og  fik  Prinsessen.  Og  Børnene  klappede  i  Hænderne 
og  raabte:  »  Fortæl!  fortæl!  <  de  vilde  ogsaa  have  >  luede  Auede,«  men  de 

fik  kun  den  om  » Klumpe- Dumpe. «  Grantræet  stod  ganske  stille  og  tanke- 
fuld, aldrig  havde  Fuglene  ude  i  Skoven  fortalt  sligt.  » Khimpe-Dumpe 
faldt  ned  ad  Trapperne  og  fik  dog  Prinsessen!  Ja,  ja,  saaledes  gaar  det 
til  i  Verden!«  tænkte  Grantræet  og  troede,  at  det  var  virkeligt,  fordi  det 
var  saadan  en  net  Mand,  som  fortalte.  Ja,  ja,  hvem  kan  vide!  maaske 
falder  jeg  ogsaa  ned  ad  Trapperne  og  faar  en  Prinsesse!«  Og  det  glædede 
sig  til  næste  Dag  at  blive  klædt  paa  med  Lys  og  Legetøj,  Guld  og  Frugter. 

»I  Morgen  vil  jeg  ikke  ryste!«  tænkte  det.  »Jeg  vil  ret  fornøje  mig  i  al 
min  Herlighed.  I  Morgen  skal  jeg  igen  høre  Historien  om  >  Klumpe- Dumpe  < 
og  maaske  den  om  » luede- Avede.«  Og  Træet  stod  stille  og  tankefuld  den 
hele  Nat. 

Om  Morgenen  kom  Karl  og  Pige  ind. 

»Nu  begynder  Stadsen  igen!  tænkte  Træet,  men  de  slæbte  det  ud  af 
Stuen,  op  ad  Trapperne,  ind  paa  Loftet,  og  der,  i  en  mørk  Krog,  hvor 
ingen  Dag  skinnede,  stillede  de  det  hen,  Hvad  skal  det  betyde!«  tænkte 
Træet.  »Hvad  mon  jeg  her  skal  bestille?  Hvad  mon  jeg  her  skal  faa  at 
høre?«  Og  det  hældede  sig  op  til  Muren  og  stod  og  tænkte  og  tænkte.  — 
-  Og  god  Tid  havde  det,  thi  der  gik  Dage  og  Nætter;  ingen  kom  derop, 
og  da  der  endelig  kom  nogen,  saa  var  det  for  at  stille  nogle  store  Kasser  hen 
i  Krogen;  Træet  stod  ganske  skjult,  man  skulde  tro,  at  det  var  rent  glemt. 

»Nu  er  det  Vinter  derude!«  tænkte  Træet.  »Jorden  er  haard  og  dækket 
med  Sne,  Menneskene  kunne  ikke  plante  mig;  derfor  skal  jeg  nok  her 
staa  i  Læ  til  Foraaret!  hvor  det  er  vel  betænkt!  hvor  dog  Menneskene  ere 
gode!  -  -  Var  her  kun  ikke  saa  mørkt  og  saa  skrækkeligt  ensomt.  —  Ikke 
engang  en  lille  Hare!  -  -  Det  var  dog  saa  artigt  derude  i  Skoven,  naar 
Sneen  laa,  og  Haren  sprang  forbi;  ja,  selv  da  den  sprang  hen  over  mig, 
men  det  holdt  jeg  ikke  af  den  Gang.  Her  oppe  er  dog  skrækkeligt  en- 
somt ! « 

»Pi,  pi!«  sagde  en  lille  Mus  i  det  samme  og  smuttede  frem;  og  saa  kom 
der  nok  en  lille.  De  snusede  til  Grantræet  og  smuttede  mellem  Grenene 
paa  det. 

»Det  er  en  gruelig  Kulde!  sagde  de  smaa  Mus.  Ellers  er  her  velsignet 
at  være!  Ikke  sandt,  du  gamle  Grantræ!« 

»Jeg  er  slet  ikke  gammel!«  sagde  Grantræet,  »der  er  mange,  der  er 
meget  ældre  end  jeg!« 

»Hvor  kommer  du  fra?«  spurgte  Musene,  »og  hvad  ved  du?«  De  vare 
nu  saa  gruelig  nysgerrige.  »Fortæl  os  dog  om  det  dejligste  Sted  paa  Jor- 
den! Har  du  været  der?  Har  du  været  i  Spisekammeret,  hvor  der  ligger 
Oste  paa  Hylderne  og  hænger  Skinker  under  Loftet,  hvor  man  danser  paa 
Tællelys  og  gaar  mager  ind  og  kommer  fed  ud!« 

»Det  kender  jeg  ikke,«  sagde  Træet,  »men  Skoven  kender  jeg,  hvor 
Solen  skinner,  og  hvor  Fuglene  synge! «  og  saa  fortalte  det  alt  fra  sin  Ung- 

dom,  og  de  smaa  Mos  havde  aldrig  hørt  saaadant  noget,  og  de  hørte  saadan 
efter  og  sagde:   Nej,  hvor  du  har  set  meget!  hvor  du  har  været  lykkelig!« 

Jeg!«  sagde  Grantræet  og  tænkte  over,  hvad  det  selv  fortalte;  »ja,  det 
var  i  Grunden  ganske  morsomme  Tider!«  -  men  saa  fortalte  det  om  Jule- 
aften, da  det  var  pyntet  med  Kager  og  Lys. 

»O!«  sagde  de  smaa  Mus,  »hvor  du  har  været  lykkelig,  du  gamle  Gran- 
træ ! « 

»Jeg  er  slet  ikke  gammel!«  sagde  Træet,  »del  er  jo  i  denne  Vinter,  jeg 
er  kommen  fra  Skoven!  jeg  er  i  min  allerbedste  Alder,  jeg  er  bare  sat  i 
Væksten ! « 

Hvor  du  fortæller  dejligt!«  sagde  de  smaa  Mus,  og  næste  Nat  kom  de 
med  fire  andre  Smaamus,  der  skulde  høre  Træet  fortælle,  og  jo  mere  det 
fortalte,  desto  tydeligere  huskede  det  selv  alt  og  syntes:  »Det  var  dog 
ganske  morsomme  Tider;  men  de  kan  komme,  de  kan  komme!  Klumpe- 
Dmnpe  faldt  ned  ad  Trapperne  og  fik  dog  Prinsessen,  maaske  kan  jeg  og- 
saa  faa  en  Prinsesse, «  og  saa  tænkte  Grantræet  paa  saadant  et  lille  nyde- 
ligt Birketræ,  der  vokste  ude  i  Skoven,  det  var  for  Grantræet  en  virkelig 
dejlig  Prinsesse. 

Hvem  er  Khimpe-Dumpe? '«  spurgte  de  smaa  Mus.  Og  saa  fortalte  Gran- 
træet hele  Eventyret,  det  kunde  huske  hvert  evige  Ord;  og  de  smaa  Mus 
vare  færdige  ved  at  springe  op  i  Toppen  paa  Træet  af  bare  Fornøjelse. 
Næste  Nat  kom  der  mange  tiere  Mus,  og  om  Søndagen  endogsaa  to  Rot- 
ter; men  de  sagde,  at  Historien  var  ikke  morsom,  og  det  bedrøvede  de 
smaa  Mus,  thi  nu  syntes  de  ogsaa  mindre  om  den. 

Kan  De  kun  den  ene  Historie?«  spurgte  Rotterne. 

Kun  den  ene!«  svarede  Træet,  »den  hørte  jeg  min  lykkeligste  Aften, 
men  den  Gang  tænkte  jeg  ikke  paa,  hvor  lykkelig  jeg  var!« 

Det  er  en  overmaade  daarlig  Historie!  Kan  De  ingen  med  Flæsk  og 
Tællelys?  Ingen  Spisekammerhistorier?« 

Nej ! «  sagde  Træet. 

»Ja,  saa  skal  De  have  Tak!«  svarede  Rotterne  og  gik  ind  til  deres. 

De  smaa  Mus  bleve  til  sidst  ogsaa  borte,  og  da  sukkede  Træet:  »Det  var 
dog  ganske  rart,  da  de  sad  omkring  mig,  de  vævre  Smaamus,  og  hørte, 
hvad  jeg  fortalte!  Nu  er  ogsaa  det  forbi!  -  -  men  jeg  skal  huske  at  fornøje 
mig,  naar  jeg  nu  tages  frem  igen!« 

Men  naar  skete  det?  —  Jo  det  var  en  Morgenstund,  da  kom  der  Folk 
og  rumsterede  paa  Loftet;  Kasserne  bleve  flyttede,  Træet  blev  trukket 
frem;  de  kastede  det  rigtignok  lidt  haardt  mod  Gulvet,  men  straks  slæbte 
en  Karl  det  hen  imod  Trappen,  hvor  Dagen  skinnede. 

Nu  begynder  Livet  igen!«  tænkte  Træet;  det  følte  den  friske  Luft,  den 
første  Solstraale,  -  og  nu  var  det  ude  i  Gaarden.  Alt  gik  saa  gesvindt, 
Træet  glemte  rent  at  se  paa  sig  selv,  der  var  saa  meget  at  se  rundtom. 

Gaarden  stødte  op  til  en  Have,  og  alt  blomstrede  derinde;  Roserne  hang 
saa  friske  og  duftende  ud  over  det  lille  Rækværk,  Lindetræerne  blom- 
strede, og  Svalerne  fløj  om  og  sagde  :  » Kvirre-virre-vit,  min  Mand  er  kom- 
men !   men  det  var  ikke  Grantræet,  de  mente. 

»Nu  skal  jeg  leve!«  jublede  det  og  bredte  sine  Grene  vidt  ud;  ak,  de 
vare  alle  visne  og  gule;  det  var  i  Krogen  mellem  Ukrudt  og  Nælder,  at 
det  laa.  Guldpapirsstjernen  sad  endnu  oppe  i  Toppen  og  glimrede  i  det 
klare  Solskin. 

I  Gaarden  legede  et  Par  af  de  lystige  Børn,  der  ved  Juletid  havde  dan- 
set om  Træet  og  været  saa  glade  ved  det.  En  af  de  mindste  for  hen  og  rev 
Guldstjernen  af. 

»Se,  hvad  der  sidder  endnu  paa  det  ækle,  gamle  Juletræ!«  sagde  han 
og  trampede  paa  Grenene,  saa  de  knagede  under  hans  Støvler. 

Og  Træet  saa  paa  al  den  Blomsterpragt  og  Friskhed  i  Haven,  det  saa 
paa  sig  selv,  og  det  ønskede,  at  det  var  blevet  i  sin  mørke  Krog  paa  Lof- 
tet; det  tænkte  paa  sin  friske  Ungdom  i  Skoven,  paa  den  lystige  Juleaften 
og  paa  de  smaa  Mus,  der  saa  glade  havde  hørt  paa  Historien  om  Klumpe- 
Dumpe. 

»Forbi!  forbi!«  sagde  det  stakkels  Træ.  Havde  jeg  dog  glædet  mig,  da 
jeg  kunde!  forbi!  forbi!« 

Og  Tjenestekarlen  kom  og  hug  Træet  i  smaa  Stykker,  et  helt  Bundt 
laa  der;  dejligt  blussede  det  op  under  den  store  Bryggerkedel;  og  det  suk- 
kede saa  dybt,  hvert  Suk  var  som  et  lille  Skud;  derfor  løb  Børnene,  som 
legede,  ind  og  satte  sig  foran  Ilden,  saa  ind  i  den  og  raabte:  »Pif!  paf!« 
men  ved  hvert  Knald,  der  var  et  dybt  Suk,  tænkte  Træet  paa  en  Som- 
merdag i  Skoven,  en  Vinternat  derude,  naar  Stjernerne  skinnede;  det 
tænkte  paa  Juleaften  og  Klumpe-Dumpe,  det  eneste  Eventyr,  det  havde 
hørt  og  vidste  at  fortælle  — ,  og  saa  var  Træet  brændt  ud. 

Drengene  legede  i  Gaarden,  og  den  mindste  havde  paa  Brystet  Guld- 
stjernen, som  Træet  havde  baaret  sin  lykkeligste  Aften;  nu  var  den  forbi, 
og  Træet  var  forbi,  og  Historien  med;  forbi,  forbi,  og  det  blive  alle  Hi- 
storier! 


20* 


LYGTEMÆNDENE  ERE  I  BYEN 
SAGDE  MOSEKONEN 

Å 


DER  VAR  EN  MAND,  SOM  ENGANG 
VIDSTE  SAA  MANGE  NY  EVENTYR 


Der  var  en  Mand,  som  engang  vidste  saa  mange  ny  Eventyr,  men  nu 
vare  de  slupne  for  ham,  sagde  han;  Eventyret,  der  af  sig  selv  gjorde 
Visit,  kom  ikke  mere  og  bankede  paa  hans  Dør;  og  hvorfor  kom  det  ikke? 
Ja,  det  er  sandt  nok,  Manden  havde  i  Aar  og  Dag  ikke  tænkt  paa  det,  ikke 
ventet,  at  det  skulde  komme  og  banke  paa,  men  det  havde  vist  heller  ikke 
været  her,  thi  udenfor  var  Krig  og  indenfor  Sorg  og  Nød,  som  Krigen 
fører  med  sig. 

Stork  og  Svale  kom  fra  deres  lange  Rejse;  de  tænkte  paa  ingen  Fare, 
og  da  de  kom,  var  Reden  brændt,  Menneskenes  Huse  brændte,  Ledet  af 
Lave,  ja  rent  borte;  Fjendens  Heste  traadte  paa  de  gamle  Grave.  Det  var 
haarde,  mørke  Tider;  men  ogsaa  de  faa  Ende. 

Og  nu  havde  de  Ende,  sagde  man,  dog  endnu  bankede  ikke  Eventyret 
paa,  eller  lod  høre  fra  sig. 

»Det  er  vel  dødt  og  borte  med  de  mange  andre,«  sagde  Manden.  Men 
Eventyret  dør  aldrig! 

Og  der  gik  over  et  helt  Aar,  og  han  længtes  saa  saare. 

» Mon  dog  ikke  Eventyret  skulde  komme  igen  og  banke  paa ! «  og  han 
huskede  det  saa  levende  i  alle  de  mange  Skikkelser,  det  var  kommet  til 
ham;  snart  ungt  og  dejligt,  Foraaret  selv,  en  yndig  lille  Pige  med  Skov- 
mærkekrans om  Haaret  og  Bøgegren  i  Haanden;  hendes  Øjne  skinnede 
som  dybe  Skovsøer  i  klart  Solskin;  snart  var  det  ogsaa  kommet  som  Bisse- 
kræmmer, havde  aabnet  Kramkisten  og  ladet  Silkebaand  flagre  med  Vers 
og  Indskrift  fra  gamle  Minder;  men  allerdejligst  var  det  dog,  naar  det 
kom  som  gamle  Morlille  med  sølvhvidt  Haar  og  med  Øjne  saa  store  og 
saa  kloge,  da  vidste  hun  ret  at  fortælle  om  de  allerældste  Tider,  længe 

endnu  for  Prinsesserne  spandt  paa  Guldten,  mens  Drager  og  Lindorme 
laa  udenfor  og  passede  paa.  Da  fortalte  hun  saa  levende,  at  der  kom  sorte 
Pletter  for  Øjnene  af  enhver,  som  hørte  derpaa,  Gulvet  blev  sort  af  Men- 
neskeblod; grueligt  at  se  og  at  høre,  og  dog  saa  fornøjeligt,  for  det  var 
saa  længe  siden,  at  det  var  sket. 

»Mon  hun  ikke  mere  skulde  banke  paa!«  sagde  Manden  og  stirrede  mod 
Døren,  saa  at  der  kom  sorte  Pletter  for  Øjnene,  sorte  Pletter  paa  Gulvet; 
han  vidste  ikke,  om  det  var  Blod  eller  Sørgeflor  fra  de  tunge,  mørke  Dage. 

Øg  som  han  sad,  kom  han  i  Tanker,  om  ikke  Eventyret  havde  skjult 
sig,  ligesom  Prinsessen  i  de  rigtige  gamle  Eventyr,  og  vilde  nu  søges  op; 
blev  hun  funden,  da  straalede  hun  i  ny  Herlighed,  dejligere  end  nogen- 
sinde for. 

Hvo  ved!  maaske  ligger  hun  sk  jul  I  i  det  henkastede  Straahalm,  der 
vipper  paa  Brøndkanten.  Forsigtig!  forsigtig!  maaske  har  hun  gemt  sig  i 
en  vissen  Blomst,  lagt  ind  i  en  af  de  store  Bøger  paa  Hylden.« 

Og  Manden  gik  hen,  aabnede  en  af  de  allernyeste  til  at  faa  Forstand  af; 
men  der  laa  ingen  Blomst,  der  stod  at  læse  om  Holger  Danske;  og  Man- 
den læste,  at  hele  den  Historie  var  opfunden  og  sat  sammen  af  en  Munk 
i  Frankrig,  at  det  var  en  Roman,  der  var  bleven  oversat  og  prentet  udi 
det  danske  Sprog« ;  at  Holger  Danske  slet  ikke  havde  været  og  altsaa  slet 
ikke  kom  igen,  som  vi  havde  sunget  om  og  saa  gerne  vilde  troet  paa.  Det 
var  med  Holger  Danske,  som  med  Vilhelm  Tell,  kun  Mundsvejr,  ikke  til 
at  forlade  sig  paa,  og  det  stod  i  Bogen  skrevet  sammen  med  stor  Lærdom. 

»Ja,  jeg  tror  nu,  hvad  jeg  tror,«  sagde  Manden,  »der  gror  ikke  Vejbred, 
hvor  ingen  Fod  har  traadt.  « 

Og  han  lukkede  Bogen,  satte  den  paa  Hylden  og  gik  saa  hen  til  de  friske 
Blomster  i  Vindueskarmen;  der  maaske  havde  Eventyret  skjult  sig  i  den 
rode  Tulipan  med  de  guldgule  Kanter,  eller  i  den  friske  Rose,  eller  i  den 
stærkt  farvede  Kamelia.  Solskinnet  laa  mellem  Bladene,  men  ikke  Even- 
tyret. 

»Blomsterne,  her  stod  i  Sorgens  Tid,  vare  alle  langt  smukkere;  men  de 
bleve  skaarne  af,  hver  een,  bundne  i  Kranse,  lagte  ned  i  Kiste,  og  over 
den  bredtes  Flaget.  Maaske  med  de  Blomster  er  Eventyret  jordet!  Men 
derom  maatte  Blomsterne  have  vidst,  og  Kisten  havde  fornummet  det, 
Jorden  havde  fornummet  det,  hvert  lille  Græsstraa,  der  skød  frem,  vilde 
have  fortalt  det!  Eventyret  dør  aldrig! 

Maaske  har  det  ogsaa  været  her  og  banket  paa,  men  hvo  havde  den 
Gang  Øre  for  det,  Tanke  for  det!  Man  saa  mørk,  tungsindig,  næsten  vred 
til  Foraarets  Solskin,  dets  Fuglekvidder,  og  alt  det  fornøjelige  grønne;  ja, 
Tungen  kunde  ikke  bære  de  gamle,  folkefriske  Sange,  de  bleve  skrinlagte 
med  saa  meget,  vort  Hjerte  havde  kært.  Eventyret  kan  godt  have  banket 
paa;  men  det  er  ikke  hørt,  ikke  sagt  velkommen,  og  saa  er  det  blevet  borte. 

Jeg  vil  gaa  at  søge  det  op. 

Ud  paa  Landet!  ud  i  Skoven  ved  den  aabne  Strand!« 

Derude  ligger  en  gammel  Herregaard  med  røde  Mure,  takket  Gavl  og 
vajende  Flag  paa  Taarnet.  Nattergalen  synger  under  de  fintfrynsede 
Bøgeblade,  mens  den  ser  paa  Havens  blomstrende  Æbletræer  og  tror,  at 
de  bære  Roser.  Her  har  i  Sommersolen  Bierne  travlt,  og  med  summende 
Sang  sværme  de  om  deres  Dronning.  Efteraarsstormen  ved  at  fortælle 
om  den  vilde  Jagt,  om  Menneskeslægter  og  Skovens  Løv,  der  fare  hen. 
Ved  Juletid  synge  de  vilde  Svaner  ude  fra  det  aabne  Vand,  mens  inde  i 
den  gamle  Gaard,  ved  Kakkelovnsilden,  man  føler  sig  stemt  til  at  høre 
Sange  og  Sagn. 

Ned  i  den  gamle  Del  af  Haven,  hvor  den  store  Allé  af  vilde  Kastanier 
lokker  med  sit  Halvmørke,  gik  Manden,  der  søgte  Eventyret;  her  havde 
engang  Vinden  suset  for  ham  om  Valdemar  Daa  og  hans  Døtre.  Dryaden 
i  Træet,  det  var  Eventyrmor  selv,  havde  her  fortalt  ham  det  gamle  Ege- 
træs sidste  Drøm.  I  Mormors  Tid  stod  her  beskåarne  Hækker,  nu  vokste 
kun  Bregner  og  Nælder;  de  bredte  sig  over  henslængte  Rester  af  gamle 
Stenfigurer;  der  vokste  dem  Mos  i  Øjnene,  men  de  kunde  lige  saa  godt 
se  som  før,  det  kunde  Manden  efter  Eventyr  ikke,  han  saa  ikke  Eventyret. 
Hvor  var  det? 

Hen  over  ham  og  de  gamle  Træer  fløj  Krager  i  Hundredevis  og  skreg: 
»Herfra!  herfra!« 

Og  han  gik  fra  Haven  hen  over  Gaardens  Voldgrav,  ind  i  Ellelunden; 
der  stod  et  lille  sekskantet  Hus  med  Hønsegaard  og  Andegaard.  Midt  i 
Stuen  sad  den  gamle  Kone,  som  styrede  det  hele  og  vidste  nøjagtigt  om 
hvert  Æg,  der  blev  lagt,  hver  Kylling,  der  kom  ud  af  Ægget!  men  hun  var 
ikke  Eventyret,  som  Manden  søgte;  det  kunde  hun  bevise  ved  kristelig 
Døbeattest  og  Vakcinationsattest,  begge  laa  i  Dragkisten. 

Udenfor,  ikke  langt  fra  Huset,  er  en  Høj  med  Rødtjørn  og  Guldregn; 
her  ligger  en  gammel  Gravsten,  der  for  mange  Aar  siden  kom  herhid  fra 
Købstadskirkegaarden,  et  Minde  om  en  af  Byens  hæderlige  Raadmænd; 
hans  Hustru  og  hans  fem  Døtre,  alle  med  foldede  Hænder  og  Pibekrave, 
staa  omkring  ham,  udhugne  i  Stenen.  Man  kunde  saa  længe  betragte 
denne,  at  den  ligesom  virkede  paa  Tankerne  og  disse  igen  paa  Stenen, 
saa  at  denne  fortalte  om  gamle  Tider;  i  det  mindste  var  det  saaledes  gaaet 
Manden,  der  søgte  Eventyret.  Idet  han  nu  kom  her,  saa  han  en  levende 
Sommerfugl  sidde  lige  i  Panden  paa  Raadmandens  udhuggede  Billede; 
den  slog  med  Vingerne,  fløj  et  lille  Stykke  og  satte  sig  igen  tæt  ved  Grav- 
stenen for  ligesom  at  vise,  hvad  der  groede,  Der  groede  en  Firkløver,  der 
groede  hele  syv  ved  Siden  af  hinanden.  Kommer  Lykken,  kommer  den 
fuldt  op;  han  plukkede  Kløverne  og  puttede  dem  i  Lommen.  Lykken  er 

lige  saa  god  som  rede  Penge,  men  et  nyt,  dejligt  Eventyr  var  dog  endnu 
bedre,  tænkte  Manden,  men  det  fandt  han  ikke  der. 

Solen  gik  ned,  rod  og  stor;  Engen  dampede,  Mosekonen  bryggede. 

Det  var  ud  paa  Aftenen;  han  stod  alene  i  sin  Stue,  saa  ud  over  Haven, 
over  Eng,  Mose  og  Strand;  Maanen  skinnede  klar,  der  laa  en  Damp  hen 
over  Engen,  som  var  den  en  stor  Sø,  og  det  havde  her  engang  ogsaa  været, 
der  gik  Sagn  herom,  og  i  Maaneskinnet  viste  sig  Syn  for  Sagn.  Da  tænkte 
Manden  paa,  hvad  han  inde  i  Byen  havde  læst,  at  Vilhelm  Tell  og  Holger 
Danske  ikke  havde  været  til,  men  i  Folketroen  blive  de  dog,  som  Søen 
herude,  levende  Syn  for  Sagn.  Jo,  Holger  Danske  kommer  igen! 

Idet  han  saaledes  stod  og  tænkte,  slog  noget  ganske  stærkt  paa  Vinduet. 
Var  det  en  Fugl?  En  Flaggermus  eller  en  Ugle?  Ja,  dem  lukker  man  ikke 
ind,  om  de  banke  paa.  Vinduet  sprang  op  af  sig  selv,  en  gammel  Kone 
saa  ind  paa  Manden. 

Hvad  behager!  «  sagde  han.  »Hvem  er  hun?  Lige  ind  i  første  Etage  ser 
Hun.  Staar  Hun  paa  Stige?« 

De  har  en  Firkløver  i  Lommen, «  sagde  hun,  »ja,  De  har  hele  syv,  hvorat 
den  ene  er  en  Sekskløver.« 

»Hvem  er  Hun!«  spurgte  Manden. 

»Mosekonen!«  sagde  hun.   Mosekonen,  som  brygger;  del  var  jeg  i  Færd 
med;  Tappen  sad  i  Tonden,  men  en  af  de  smaa  Moseunger  rev  i  Kaadhed 
Tappen  af,  kylede  den  lige  herop  imod  Gaarden,  hvor  den  slog  mod  Vin- 
duet; nu  lober  Øllet  af  Tonden,  og  det  er  ingen  tjent  med.« 
Sig  mig  dog!«  sagde  Manden. 

•  Ja,  vent  lidt!  sagde  Mosekonen,  nu  har  jeg  andet  at  tage  Vare!  og 
saa  var  hun  borte. 

Manden  var  ved  at  lukke  Vinduet,  saa  stod  Konen  der  igen. 

»Nu  er  det  gjort!«  sagde  hun,  men  det  halve  01  kan  jeg  brygge  om  i 
Morgen,  om  det  bliver  Vejr  dertil.  Naa,  hvad  har  De  saa  at  spørge  om? 
Jeg  kom  igen,  for  jeg  holder  altid  mit  Ord,  og  De  har  i  Lommen  syv  Fir- 
kløver, hvoraf  den  ene  er  en  Sekskløver,  det  giver  Respekt,  det  er  Ordens- 
tegn, som  gro  ved  Landevejen,  men  ikke  findes  af  enhver.  Hvad  har  De 
saa  at  spørge  om?  Staa  nu  ikke  der  som  en  løjerlig  Tip,  jeg  maa  snart  af 
Sted  til  min  Tap  og  min  Tønde!« 

Og  Manden  spurgte  om  Eventyret,  spurgte,  om  Mosekonen  havde  set 
det  paa  sin  Vej. 

Ih,  du  store  Brygning!«  sagde  Konen,  har  De  ikke  nok  af  Eventyret? 
Det  tror  jeg  da  rigtignok,  at  de  fleste  have.  Her  er  andet  at  tage  Vare,  an- 
det al  passe  paa.  Selv  Børnene  er  komne  ud  over  det.  Giv  Smaadrengene 
en  Cigar  og  Smaapigerne  en  ny  Krinoline,  det  holde  de  mere  af!  Høre 

paa  Eventyr!  Nej,  her  er  sandelig  andet  at  tage  Vare,  vigtigere  Ting  at 
udrette!« 

»Hvad  mener  De  med  det?«  spurgte  Manden.  »Og  hvad  ved  De  om  Ver- 
den? De  ser  jo  kun  Frøer  og  Lygtemænd!« 

»Ja  tag  Dem  i  Agt  for  Lygtemændene!«  sagde  Konen,  »de  ere  ude!  de 
ere  slupne  løs!  dem  skulle  vi  tale  om!  kom  De  til  mig  i  Mosen,  hvor  min 
Nærværelse  er  nødvendig;  der  skal  jeg  sige  Dem  det  hele,  men  skynd 


Dem  lidt,  mens  Deres  syv  Firkløver  med  den  ene  Sekser  ere  friske,  og 
Maanen  endnu  er  oppe!« 
Væk  var  Mosekonen. 

Klokken  slog  tolv  paa  Taarnuret,  og  før  den  slog  Kvarterslag  var  Man- 
den ude  i  Gaarden,  ude  af  Haven  og  stod  i  Engen.  Taagen  havde  lagt  sig, 
Mosekonen  holdt  op  at  brygge. 

»Det  varede  længe,  før  De  kom!«  sagde  Mosekonen.  »Troldtøj  kommer 
hurtigere  frem  end  Mennesker,  og  jeg  er  glad  ved,  at  jeg  er  født  Troldtøj.  « 

» Hvad  har  De  nu  at  sige  mig?  «  spurgte  Manden.  » Er  det  et  Ord  om  Even- 
tyret?« 

»Kan  De  da  aldrig  komme  videre  end  at  spørge  om  det?»  sagde  Konen. 
»Er  det  da  om  Fremtidspoesien,  De  kan  tale?«  spurgte  Manden. 

»Bliv  bare  ikke  højtravende!«  sagde  Konen,  »saa  skal  jeg  nok  svare.  De 
tænker  kun  paa  Digteriet,  sporger  om  Eventyret,  ligesom  om  hun  var  Ma- 
dammen for  det  hele!  hun  er  nok  bare  den  ældste,  men  hun  gaar  altid 
for  den  yngste.  Jeg  kender  hende  nok!  jeg  har  ogsaa  været  ung,  og  det  er 
ingen  Bornesygdom.  Jeg  har  engang  været  en  ganske  net  Elverpige  og 
danset  med  de  andre  i  Maaneskinnet,  hørt  paa  Nattergalen,  gaaet  i  Sko- 
ven og  mødt  Eventyrfrøkenen,  der  altid  var  ude  at  føjte.  Snart  tog  hun 
Natteleje  i  en  udsprungen  Tulipan  eller  i  en  Engblomme;  snart  smuttede 
hun  ind  i  Kirken  og  svøbte  sig  i  Sørgetloret,  der  hang  fra  Alterlysene!« 

»De  ved  dejlig  Besked !   sagde  Manden. 

»Jeg  skulde  da  sagtens  vide  lige  saa  meget,  som  De  ved!«  sagde  Mose- 
konen. »Eventyr  og  Poesi,  ja  de  er  to  Alen  af  eet  Stykke:  de  kunne  gaa 
at  lægge  sig,  hvor  de  ville.  Al  deres  Værk  og  Tale  kan  man  brygge  efter 
og  have  bedre  og  billigere.  De  skal  faa  dem  hos  mig  for  ingenting.  Jeg 
har  et  helt  Skab  fuldt  af  Poesi  paa  Flasker.  Det  er  Essensen,  det  fine  af 
den;  Urten,  baade  den  sode  og  beske.  Jeg  har  paa  Flaske  alt  hvad  Menne- 
skene behøve  af  Poesi,  for  om  Helligdagene  at  faa  lidt  paa  Lommetør- 
klædet at  lugte  til.« 

»Det  er  ganske  forunderlige  Ting,  De  siger,«  sagde  Manden.  »Har  De 
Poesi  paa  Flasker?« 

»Mer  end  De  kan  taale!«  sagde  Konen.  »De  kender  vel  Historien  om 
Pigen,  som  traadte  paa  Brodel,  for  ikke  at  smudse  sine  ny  Sko?  Den  er  baade 
skreven  og  trykt! « 

»Den  har  jeg  selv  fortalt,«  sagde  Manden. 

»Ja,  saa  kan  De  den,«  sagde  Konen,  »og  ved,  at  Pigen  sank  lige  ned  i 
Jorden  til  Mosekonen,  just  som  Fandens  Oldemor  gjorde  Visit  for  at  se 
Bryggeriet.  Hun  saa  Pigen,  som  sank,  og  udbad  sig  hende  til  Postament, 
en  Erindring  om  Besøget,  og  hun  fik  hende,  og  jeg  tik  en  Foræring,  som 
jeg  har  intet  Gavn  af,  et  Rejseapotek,  et  helt  Skab  fyldt  med  Poesi  paa 
Flasker.  Oldemor  sagde,  hvor  Skabet  skulde  staa,  og  der  staar  det  endnu. 
Se  engang!  De  har  jo  Deres  syv  Firkløver  i  Lommen,  hvoraf  den  ene  er 
en  Sekskløver,  saa  vil  De  nok  kunne  se  det.« 

Og  virkeligt,  midt  i  Mosen  laa  ligesom  en  stor  Elietrunte,  del  var  Ol- 
demors Skab.  Del  stod  aabent  for  Mosekonen  og  for  enhver  i  alle  Lande 
og  i  alle  Tider,  sagde  hun,  naar  de  kun  vidste,  hvor  Skabet  stod.  Det  var 
til  at  aabne  for  og  bag,  paa  alle  Sider  og  Kanter,  et  helt  Kunststykke,  og 
saa  dog  kun  ud  som  en  gammel  Elietrunte.  Alle  Landets  Poeter,  især  vort 
eget  Lands,  vare  her  lavede  efter;  Gejsten  af  dem  var  spekuleret  ud,  re- 
censeret, renoveret,  koncentreret  og  sat  paa  Flaske.  Med  stort  Instinkt, 
som  det  kaldes,  naar  man  ikke  vil  sige  Geni,  havde  Oldemor  taget  det  i 
Naturen,  der  ligesom  smagte  af  den  eller  den  Poet,  sat  lidt  Djævelskab 
til,  og  saa  havde  hun  hans  Poesi  paa  Flaske  for  hele  Fremtiden. 

»Lad  mig  se  engang!«  sagde  Manden. 

»Ja,  men  der  er  vigtigere  Ting  at  høre!«  sagde  Mosekonen. 

»Men  nu  ere  vi  ved  Skabet!«  sagde  Manden  og  saa  derind.  »Her  er  Fla- 
sker af  alle  Størrelser.  Hvad  er  der  i  den?  Og  hvad  i  den?« 

»Her  er  det,  de  kalde  Majduft! «  sagde  Konen,  »jeg  har  ikke  prøvet  den, 
men  jeg  ved,  at  slaar  man  af  den  kun  en  lille  Slat  paa  Gulvet,  saa  staar 
der  straks  en  dejlig  Skovsø,  med  Aakander,  Brudelys  og  vilde  Krusemyn- 
ter. Man  hælder  bare  to  Draaber  paa  en  gammel  Stilebog,  selv  fra  nederste 
Klasse,  og  saa  bliver  Bogen  en  hel  Duftkomedie,  som  man  meget  godt  kan 
opføre  og  falde  i  Søvn  over,  saa  stærkt  dufter  den.  Det  skal  nok  være  en 
Høflighed  mod  mig,  at  der  staar  skrevet  paa  Flasken :  » Mosekonens  Bryg« . 

Her  staar  Skandale  flasken.  Det  ser  ud,  som  om  der  kun  var  snavset 
Vand  i  den,  og  det  er  snavset  Vand,  med  Bruspulver  af  Bysladder,  tre 
Lod  Løgn  og  to  Gran  Sandhed,  rørt  om  med  Birkekvist,  ikke  fra  en  Spids- 
rod, lagt  i  Saltlage  og  skaaren  ud  af  Synderens  blodige  Krop,  eller  en 
Stump  fra  Skolemesterens  Ris,  nej,  lige  tagen  fra  Kosten,  der  fejede  Ren- 
destener. 

Her  staar  Flasken  med  den  fromme  Poesi,  udi  Salmetone.  Hver  Draabe 
har  Klang  som  Smæld  af  Helvedes  Porte  og  er  lavet  af  Tugtelsens  Blod 
og  Sved;  nogle  sige,  det  er  kun  Duegalde;  men  Duerne  ere  de  frommeste 
Dyr,  de  have  ingen  Galde,  sige  Folk,  der  ikke  kunne  Naturhistorie. 

Her  stod  Flasken  for  alle  Flasker;  den  bredte  sig  i  det  halve  Skab:  Fla- 
sken med  Hverdagshistorier;  den  var  bunden  til  baade  med  Svineskind 
og  med  Blæreskind,  for  den  kunde  ikke  taale  at  tabe  af  sin  Kraft.  Hver 
Nation  kunde  her  faa  sin  egen  Suppe,  den  kom,  eftersom  man  vendte  og 
drejede  Flasken.  Her  var  gammel  tysk  Blodsuppe  med  Røverboller,  og- 
saa  tynd  Husmandssuppe  med  virkelige  Hofraader,  der  laa  som  Rødder, 
og  hen  over  dem  svømmede  filosofiske  Fedtøj ne.  Der  var  engelsk  Guver- 
nantesuppe og  den  franske  Potage  å  la  Kock,  lavet  paa  Haneben  og  Spur- 
veæg,  paa  Dansk  kaldet  Kankansuppe;  men  den  bedste  af  Supperne  var 
den  kjøbenhavnske.  Det  sagde  Familien. 

Her  stod  Tragedien  paa  Champagneflaske;  den  kunde  knalde,  og  det 
skal  den.  Lystspillet  saa  ud  som  fint  Sand  til  at  kaste  Folk  i  Øjnene,  det 
vil  sige,  det  finere  Lystspil;  det  grovere  var  ogsaa  paa  Flaske,  men  bestod 
kun  af  Fremtidsplakater,  hvor  Navnet  paa  Stykket  var  det  kraftigste.  Der 
var  udmærkede  Komedienavne,  saaledes:  »  Tør  du  spytte  i  Værket?«,  »En 
paa  Gummerne«,  »Det  søde  Asen«  og  »Hun  er  sprøjtefuld! « 

Manden  faldt  ganske  hen  i  Tanker  derved,  men  Mosekonen  tænkte  læn- 
gere frem,  hun  vilde  have  Ende  paa  det. 

»Nu  har  De  vel  set  nok  i  Kramkisten!«  sagde  hun,  »nu  ved  De,  hvad 
der  er;  men  det  vigtigste,  De  skulde  vide,  ved  De  ikke  endnu.  Lygtemæn- 
dene ere  i  Byen!  Det  har  mere  at  betyde  end  Poesi  og  Eventyr.  Jeg  skulde 

nu  holde  Mund  dermed,  men  det  maa  være  en  Styrelse,  en  Skæbne,  noget, 
der  gaar  mig  over,  det  er  sat  mig  i  Kværken,  det  maa  herud.  Lygtemæn- 
dene ere  i  Byen!  de  ere  slupne  løs!  tag  eder  i  Agt,  Mennesker!« 
Del  forstaar  jeg  ikke  et  Ord  af!«  sagde  Manden. 

»Vær  saa  god  at  sætte  Dem  paa  Skabet!«  sagde  hun,  »men  fald  ikke 
ind  i  det  og  slaa  Flaskerne  itu;  De  ved,  hvad  der  er  i  dem.  Jeg  skal  for- 
tælle den  store  Begivenhed;  den  er  ikke  ældre  end  fra  i  Gaar;  den  er 
hændet  tidligere.  Denne  har  endnu  tre  Hundrede  og  fire  og  tresindstyve 
Dage  at  lobe  paa.  De  ved  vel,  hvor  mange  Dage  der  er  i  Aaret?« 

Og  Mosekonen  fortalte. 
Her  var  stort  paa  Færde  i  Gaar  ude  i  Sumpen!  her  var  Barnegilde!  her 
blev  født  en  lille  Lygtemand,  her  blev  født  tolv  af  det  Kuld,  som  det  er 
givet,  at  de  kunne,  om  de  ville,  træde  op  som  Mennesker  og  agere  og  kom- 
mandere imellem  disse,  ligesom  om  de  vare  fødte  Mennesker.  Det  er  en 
stor  Begivenhed  i  Sumpen,  og  derfor  danse  som  Smaalys,  hen  over  Mose 
og  Eng,  alle  Lygtemænd  og  Lygtekoner;  der  er  ogsaa  Hunkøn,  men  de  er 
ikke  i  Omtale.  Jeg  sad  paa  Skabet  der  og  havde  paa  mit  Skød  alle  de  tolv 
smaa,  nyfødte  Lygtemænd;  de  skinnede  som  Sankt-Hans-Orme;  de  be- 
gyndte allerede  at  hoppe,  og  hvert  Minut  tog  de  til  i  Størrelse,  saa  at,  før 
et  Kvarter  var  omme,  saa  hver  af  dem  lige  saa  stor  ud  som  Fader  eller  On- 
kel. Nu  er  det  en  gammel  medfødt  Lov  o(i  Begunstigelse,  at  naar  Maanen 

O  DO  O  " 

netop  staar,  som  den  stod  i  Gaar,  og  den  Vind  blæser,  som  blæste  i  Gaar, 
saa  er  det  givet  og  forundt  alle  de  Lygtemænd,  som  i  den  Time  og  i  det 
Minut  fødes,  at  kunne  blive  Mennesker,  og  hver  af  dem,  et  helt  Aar  igen- 
nem, rundtom  ove  deres  Magt.  Lygtemanden  kan  løbe  Landet  rundt  og 
Verden  med,  om  han  ikke  er  bange  for  at  folde  i  Søen  eller  blæses  ud  i  en 
svær  Storm.  Han  kan  fare  lige  lukt  ind  i  Mennesket,  tale  for  ham  og  gjore 
alle  Bevægelser,  han  vil.  Lygtemanden  kan  paatage  sig  hvilken  som  helst 
Skikkelse,  Mand  eller  Kvinde,  handle  i  deres  Aand,  men  med  hele  sin  egen 
Yderlighed,  saa  at  der  kommer  ud  af  det,  hvad  han  vil;  men  i  eet  Aar  maa 
han  vide  og  forstaa  at  føre  tre  Hundrede  og  fem  og  tresindstyve  Mennesker 
paa  gal  Vej  og  det  i  stor  Stil,  føre  dem  bort  fra  det  sande  og  det  rigtige,  da 
opnaar  han  det  højeste,  en  Lygtemand  kan  drive  det  til,  at  blive  Løber 
foran  Fandens  Stadskaret,  faa  gloende,  brandgul  Kjole  og  Luen  lige  ud  af 
Halsen.  Del  kan  en  simpel  Lygtemand  slikke  sig  om  Munden  efter.  Men 
der  er  ogsaa  Fare  og  stort  Bryderi  for  en  ærgerrig  Lygtemand,  der  agter  at 
spille  en  Bolle.  Faar  Mennesket  Øjnene  op  for,  hvem  han  er,  og  kan  blæse 
ham  væk,  saa  er  han  væk  og  maa  tilbage  i  Sumpen;  og  dersom,  før  Aaret  er 
omme,  Lygtemanden  betages  af  Længsel  efter  at  komme  til  sin  Familie, 
opgiver  sig  selv,  saa  er  han  ogsaa  væk,  kan  ikke  længer  brænde  klart,  gaar 
snart  ud  og  kan  ikke  tændes  igen;  og  er  Aaret  endt,  og  han  da  endnu  ikke 
har  ført  tre  Hundrede  og  fem  og  tresindstyve  Mennesker  bort  fra  Sand- 

heden  og  hvad  godt  og  dejligt  er,  saa  er  han  dømt  til  at  ligge  i  raaddent  Træ 
og  skinne  uden  at  kunne  røre  sig,  og  det  er  den  frygteligste  Straf  for  en 
livlig  Lygtemand.  Alt  dette  vidste  jeg,  og  alt  dette  sagde  jeg  de  tolv  smaa 
Lygtemænd,  jeg  sad  med  paa  Skødet,  og  de  vare  som  ellevilde  af  Glæde. 
Jeg  sagde  dem,  at  det  var  det  sikreste  og  mageligste  at  opgive  Æren  og 
ikke  at  bestille  noget;  det  vilde  de  unge  Blus  ikke,  de  saa  sig  allerede  glo- 
ende brandgule  med  Luen  ud  af  Halsen.  »Bliv  hos  os!«  sagde  nogle  af  de 
gamle.  »Driv  Spil  med  Menneskene!«  sagde  de  andre.  »Menneskene  tørre 
vore  Enge  ud,  de  dræne!  hvad  skal  der  blive  af  vore  Efterkommere!« 

»Vi  ville  flamme  mig  flamme!«  sagde  de  nyfødte  Lygtemænd,  og  saa 
var  det  afgjort. 

Her  blev  straks  Minutbal,  kortere  kunde  det  ikke  være!  Elverpigerne 
svang  sig  tre  Gange  rundt  med  alle  de  andre,  for  ikke  at  synes  storagtige; 
de  danse  ellers  helst  med  sig  selv.  Saa  blev  der  givet  Faddergave:  »ka- 
stet Smut,«  som  det  hedder.  Foræringerne  fløj,  som  Kiselstene,  hen  over 
Mosevandet.  Hver  af  Elverpigerne  gav  en  Flig  af  deres  Slør.  »Tag  den!« 
sagde  de,  »saa  kan  du  straks  den  højere  Dans,  de  vanskeligste  Sving  og 
Vendinger,  naar  det  kniber;  du  faar  den  rette  Holdning  og  kan  vise  dig  i 
de  strunkeste  Selskaber. «  Natravnen  lærte  hver  af  de  unge  Lygtemænd 
at  sige:  »Bra',  bra',  brav!«  sige  det  paa  rette  Sted,  og  det  er  en  stor  Gave, 
der  lønner  sig  selv.  Uglen  og  Storken  lod  ogsaa  noget  falde,  men  det  var 
ikke  værd  at  tale  om,  sagde  de,  og  saa  tale  vi  ikke  om  det.  Kong  Valde- 
mars vilde  Jagt  for  just  hen  over  Mosen,  og  da  det  Herskab  hørte  om 
Stadsen,  sendte  de  til  Foræring  et  Par  fine  Hunde,  der  jage  med  Vin- 
dens Fart  og  nok  kunne  bære  en  Lygtemand  eller  tre.  To  gamle  Marer, 
som  ernære  sig  ved  at  ride,  vare  med  ved  Gildet;  de  lærte  straks  fra  sig 
den  Kunst  at  slippe  ind  gennem  et  Nøglehul,  det  er,  som  om  alle  Døre 
stod  aabne  for  en.  De  tilbød  at  føre  de  unge  Lygtemænd  til  Byen,  hvor 
de  vidste  god  Besked.  De  red  sædvanligvis  gennem  Luften  paa  deres  eget 
lange  Nakkehaar,  som  de  havde  bundet  Knude  paa,  for  at  sidde  ha  ard  t, 
men  nu  satte  de  sig  hver  skrævs  over  den  vilde  Jagts  Hunde,  tog  paa  Skø- 
det de  unge  Lygtemænd,  der  skulde  ind  at  forlede  og  forvilde  Menneskene, 
-  hutsch !  vare  de  borte.  Det  var  alt  sammen  i  Gaar  Nat.  Nu  ere  Lygtemæn- 
dene i  Byen,  nu  have  de  taget  fat,  men  hvordan  og  hvorledes,  ja,  sig  mig 
det !  Jeg  har  en  Vejrtraad  igennem  min  store  Taa,  den  siger  mig  altid  noget. « 
»Det  er  et  helt  Eventyr,«  sagde  Manden. 

»Ja,  det  er  da  kun  Begyndelsen  til  eet,«  sagde  Konen.  »Kan  De  fortælle 
mig,  hvorledes  Lygtemændene  nu  tumle  og  te  sig,  i  hvilke  Skikkelser  de 
ere  traadte  op  for  at  faa  Menneskene  paa  gale  Veje?« 

»Jeg  tror  nok,«  sagde  Manden,  »der  kunde  skrives  en  hel  Roman  om 
Lygtemændene,  hele  tolv  Dele,  een  om  hver  Lygtemand,  eller  maaske 
endnu  bedre,  en  hel  Folkekomedie.« 

Den  skulde  De  skrive,«  sagde  Konen,  »eller  hellere  lade  være.« 

»Ja,  det  er  mageligere  og  behageligere,-  sagde  Manden,  saa  slipper 
man  for  at  tøjres  i  Avisen,  og  det  er  til  lige  saa  trangt  som  for  en  Lygte- 
mand at  ligge  i  raaddent  Træ,  skinne  og  ikke  turde  sige  et  Muk.  « 

Mig  er  det  lige  fedt,«  sagde  Konen,  »men  lad  hellere  de  andre  skrive, 
de,  som  kunne,  og  de,  som  ikke  kunne!  Jeg  giver  fra  min  Tønde  en  gam- 
mel Tap,  den  lukker  op  Skabet  med  Poesi  paa  Flasker,  derfra  kunne  de 
faa,  hvad  der  skorter  for  dem;  men  De,  min  gode  Mand,  synes  mig  nu  at 
have  blækket  Deres  Fingre  nok  til  og  maa  være  kommen  til  den  Alder  og 
Sathed,  ikke  hvert  Aar  at  løbe  efter  Eventyr,  nu  her  er  langt  vigtigere 
Ting  at  gøre.  De  har  vel  dog  forstaaet,  hvad  der  er  paa  Færde?« 

»Lygtemændene  ere  i  Byen!«  sagde  Manden,  »jeg  har  hørt  det,  jeg  har 
forstaaet  det!  men  hvad  vil  De,  at  jeg  skal  gøre?  Jeg  vil  jo  blive  dænget 
over,  om  jeg  ser  og  siger  Folk:  Se  engang,  der  gaar  en  Lygtemand  i  hæ- 
derlig Kjole  — !« 

De  gaa  ogsaa  i  Skørter!«  sagde  Konen.  »Lygtemanden  kan  paatage  sig 
alle  Skikkelser  og  træde  op  paa  alle  Steder.  Han  gaar  i  Kirke,  ikke  for  Vor 
Herres  Skyld,  maaske  er  han  faret  i  Præsten!  Han  taler  paa  Valgdag,  ikke 
for  Land  og  Riges  Skyld,  men  kun  for  sin  egen;  han  er  Kunstner  baade 
i  Farvepotten  og  i  Teaterpotten,  men  faar  han  ganske  Magten,  saa  er  Pot- 
ten ude!  Jeg  snakker,  og  jeg  snakker,  jeg  maa  ud  med  hvad  der  sidder 
mig  i  Kværken,  til  Skade  for  min  egen  Familie;  men  jeg  skal  nu  være 
Menneskenes  Redningskone!  Det  er  sandelig  ikke  med  min  gode  Villie 
eller  for  Medaljens  Skyld.  Jeg  gør  det  galeste,  jeg  kan,  jeg  siger  det  til  en 
Poet,  og  saa  faar  da  snart  hele  Ryen  det  at  vide.« 

Byen  lægger  sig  ikke  det  paa  Hjertet!  sagde  Manden.  Det  vil  ikke 
anfægte  et  eneste  Menneske,  de  tro  alle  sammen,  at  jeg  fortæller  et  Even- 
tyr, idet  jeg  med  den  inderligste  Alvor  siger  dem:  Lygtemændene  ere  i 
Byen,  sagde  Mosekonen,  tag  eder  i  Agt! 

DER  VAR  SAA  DEJLIGT  UDE  PAA 
LANDET;  DET  VAR  SOMMER 


Der  var  saa  dejligt  ude  paa  Lan- 
det; det  var  Sommer,  Kornet 
stod  gult,  Havren  grøn,  Høet  var  rejst 
i  Stakke  nede  i  de  grønne  Enge,  og 
der  gik  Storken  paa  sine  lange,  røde 
Ben  og  snakkede  Ægyptisk,  for  det  Sprog  havde  han  lært  af  sin  Moder. 
Rundt  om  Ager  og  Eng  var  der  store  Skove,  og  midt  i  Skovene  dybe  Søer; 
jo,  der  var  rigtignok  dejligt  derude  paa  Landet!  Midt  i  Solskinnet  laa  der 
en  gammel  Herregaard  med  dybe  Kanaler  rundt  om,  og  fra  Muren  og  ned 
til  Vandet  vokste  store,  store  Skræppeblade,  der  vare  saa  høje,  at  smaa  Børn 
kunde  staa  oprejste  under  de  største;  der  var  lige  saa  vildsomt  derinde 
som  i  den  tykkeste  Skov,  og  her  laa  en  And  paa  sin  Rede;  hun  skulde  ruge 
sine  smaa  Ællinger  ud,  men  nu  var  hun  næsten  ked  af  det,  fordi  det  va- 
rede saa  længe,  og  hun  sjælden  fik  Visit;  de  andre  Ænder  holdt  mere  af  at 
svømme  om  i  Kanalerne  end  at  løbe  op  og  sidde  underet  Skræppeblad  for 
at  snadre  med  hende. 

Endelig  knagede  det  ene  Æg  efter  det  andet;  »pip!  pip!«  sagde  det,  alle 
Æggeblommerne  var  blevne  levende  og  stak  Hovederne  ud. 

-Rap!  rap!  <  sagde  hun,  og  saa  rappede  de  sig,  alt  hvad  de  kunde,  og 
saa'  lil  alle  Sider  under  de  grønne  Blade,  og  Moderen  lod  dem  se,  saa 
meget  de  vilde,  for  det  grønne  er  godt  for  Øjnene. 

Hvor  dog  Verden  er  stor!«  sagde  alle  Ungerne;  thi  de  havde  nu  rigtig- 
nok  ganske  anderledes  Plads,  end  da  de  laa  inde  i  Ægget. 

c-  DO 

Tror  I,  det  er  hele  Verden!«  sagde  Moderen;  »den  strækker  sig  langt 
paa  den  anden  Side  Haven,  lige  ind  i  Præstens  Mark;  men  der  har  jeg 
aldrig  været!  I  ere  her  dog  vel  alle  sammen!«  og  saa  rejste  hun  sig 
op;  »nej,  jeg  har  ikke  alle!  det  største  Æg  ligger  der  endnu;  hvor  længe 
skal  det  vare!  nu  er  jeg  snart  ked  af  det!«  og  saa  lagde  hun  sig  igen. 

»Naa,  hvordan  gaar  det?«  sagde  en  gammel  And,  som  kom  for  at  gøre 
Visit. 

>»Dei  varer  saa  længe  med  det  ene  Æg!    sagde  Anden,  som  laa;  »der 

vil  ikke  gaa  Hul  paa 
det!  men  nu  skal  du 
se  de  andre!  de  ere 
de  dejligste  Ællinger, 
jeg  har  set!  de  ligne 
alle  sammen  deres 
Fader,  det  Skarn!  han 
kommer  ikke  og  be- 
søger mig.« 

»Lad  mig  se  det 
Æg,  der  ikke  vil  rev- 
ne!« sagde  den  gam- 
le. » Du  kan  tro,  at  det 
er  et  Kalkunæg!  Saaledes  er  jeg  ogsaa  bleven  narret  engang,  og  jeg  havde 
min  Sorg  og  Nød  med  de  Unger,  for  de  ere  bange  for  Vandet,  skal  jeg  sige 
dig!  jeg  kunde  ikke  faa  dem  ud!  jeg  rappede  og  snappede,  men  det  hjalp 
ikke!  Lad  mig  se  Ægget!  jo,  det  er  et  Kalkunæg!  lad  du  det  ligge  og 
lær  de  andre  Børn  at  svømme!« 

»Jeg  vil  dog  ligge  lidt  paa  det  endnu!«  sagde  Anden;  » har jeg  nu  ligget 
saa  længe,  saa  kan  jeg  ligge  Dyrehavstiden  med!« 

»Vær  saa  god!«  sagde  den  gamle  And,  og  saa  gik  hun. 
Endelig  revnede  det  store  Æg.  Pip!  pip!«  sagde  Ungen  og  væltede  ud; 
han  var  saa  stor  og  styg.  Anden  saa"  paa  ham.  »Det  er  da  en  forfærdelig 
stor  Ælling  den!«  sagde  hun;  ingen  af  de  andre  se  saadanne  ud!  det 
skulde  dog  vel  aldrig  være  en  Kalkunkylling!  naa,  det  skal  vi  snart  kom- 
me efter!  I  Vandet  skal  han,  om  jeg  saa  selv  maa  sparke  ham  ud!« 

Næste  Dag  var  det  et  velsignet,  dejligt  Vejr;  Solen  skinnede  paa  alle  de 
grønne  Skræpper.  Ællingemoderen  med  hele  sin  Familie  kom  frem  nede 
ved  Kanalen.  Plask!  sprang  hun  i  Vandet.  »Rap!  rap!   sagde  hun,  og  den 

ene  Ælling  plumpede  ud  efter  den  anden;  Vandet  slog  dem  over  Hovedet, 
men  de  kom  straks  op  igen  og  flød  saa  dejligt;  Benene  gik  af  sig  selv,  og 
alle  vare  de  ude,  selv  den  stygge,  graa  Unge  svømmede  med. 

»Nej,  det  er  ingen  Kalkun!«  sagde  hun;  »se,  hvor  dejligt  den  bruger 
Benene,  hvor  rank  den  holder  sig!  det  er  min  egen  Unge!  i  Grunden  er 
den  dog  ganske  køn,  naar  man  rigtig  ser  paa  den!  rap!  rap!  -  -  kom  nu 
med  mig,  saa  skal  jeg  føre  jer  ind  i  Verden  og  præsenterejer  i  Andegaar- 
den,  men  hold  jer  altid  nær  ved  mig,  at  ingen  træder  paa  jer,  og  tag  jer  i 
Agt  for  Kattene!« 

Og  saa  kom  de  ind  i  Andegaarden.  Der  var  en  skrækkelig  Støj  der- 
inde, thi  der  var  to  Familier,  som  sloges  om  et  Aalehoved,  og  saa  fik  dog 
Katten  det. 

» Se,  saaledes  gaar  det  til  i  Verden ! «  sagde  Ællingemoderen  og  slikkede 
sig  om  Snabelen,  for  hun  vilde  ogsaa  have  Aalehovedet.  »Brug  nu  Be- 
nene!« sagde  hun,  »se,  at  1  kunne  rappe  jer,  og  nej  med  Halsen  for  den 
gamle  And  derhenne!  hun  er  den  fornemste  af  dem  alle  her!  hun  er  af 
spansk  Blod,  derfor  er  hun  svær,  og  ser  I,  hun  har  en  rød  Klud  om  Be- 
net! det  er  noget  overordentlig  dejligt  og  den  største  Udmærkelse,  nogen 
And  kan  faa,  det  betyder  saa  meget,  at  man  ikke  vil  af  med  hende,  og  at 
hun  skal  kendes  af  Dyr  og  af  Mennesker!  Rap  jer!  —  ikke  ind  til  Bens! 
en  velopdragen  Ælling  sætter  Benene  vidt  fra  hinanden  ligesom  Fader 
og  Moder!  se  saa!  nej  nu  med  Halsen  og  sig:  Rap!« 

Og  det  gjorde  de;  men  de  andre  Ænder  rundtom  saa'  paa  dem  og 
sagde  ganske  højt:  »Se  saa!  nu  skal  vi  have  det  Slæng  til!  ligesom  vi  ikke 
vare  nok  alligevel!  og  fy,  hvor  den  ene  Ælling  ser  ud!  ham  ville  vi  ikke 
taale!«    -  og  straks  fløj  der  en  And  hen  og  bed  den  i  Nakken. 

»Lad  ham  være!«  sagde  Moderen,  »han  gør  jo  ingen  noget!« 
Ja,  men  han  er  for  stor  og  aparte!«  sagde  Anden,  som  bed,  »og  saa 
skal  han  nøfles!« 

»Det  er  kønne  Børn,  Moder  har!«  sagde  den  gamle  And  med  Kluden 
om  Benet,  »alle  sammen  kønne  paa  den  ene  nær,  den  er  ikke  tykkedes! 
jeg  vilde  ønske,  Hun  kunde  gøre  den  om  igen!« 

»Det  gaar  ikke,  Deres  Naade!«  sagde  Ællingemoderen,  »han  er  ikke 
køn,  men  han  er  et  inderligt  godt  Gemyt  og  svømmer  saa  dejligt  som  no- 
gen af  de  andre,  ja,  jeg  tør  sige  lidt  til!  jeg  tænker,  han  vokser  sig  køn, 
eller  han  med  Tiden  bliver  noget  mindre!  han  har  ligget  for  længe  i  Æg- 
get, og  derfor  har  han  ikke  faaet  den  rette  Skikkelse!  «  og  saa  pillede  hun 
ham  i  Nakken  og  glattede  paa  Personen.  »Han  er  desuden  en  Andrik,« 
sagde  hun,  »og  saa  gør  det  ikke  saa  meget!  jeg  tror,  han  faar  gode  Kræf- 
ter, han  slaar  sig  nok  igennem ! « 

»De  andre  Ællinger  ere  nydelige!«  sagde  den  gamle;  »lad  nu,  som  I  var 
hjemme,  og  finder  I  et  Aalehoved,  saa  kan  I  bringe  mig  det!« 

Og  saa  vare  de  som  hjemme. 

Men  den  stakkels  Ælling,  som  sidst  var  kommen  ud  af  Ægget  og  saa' 
saa  fæl  ud,  blev  bidt,  puffet  og  gjort  Nar  af,  og  det  baade  af  Ænderne  og 
Hønsene.  Han  er  for  stor!«  sagde  de  alle  sammen,  og  den  kalkunske 
Hane,  der  var  født  med  Sporer  og  troede  derfor,  at  han  var  Kejser,  pu- 
stede sig  o})  som  et  Fartøj  for  fulde  Sejl,  gik  lige  ind  paa  ham,  og  saa 
pludrede  den  og  blev  ganske  rod  i  Hovedet.  Den  stakkels  Ælling  vidste 
hverken,  hvor  den  turde  staa  eller  gaa,  den  var  saa  bedrøvet,  fordi  den 
saa'  saa  styg  ud  og  var  til  Spot  for  hele  Andegaarden. 

Saaledes  gik  det  den  første  Dag,  og  siden  blev  det  værre  og  værre.  Den 
stakkels  Ælling  blev  jaget  af  dem  alle  sammen,  selv  hans  Søskende  vare 


saa  onde  imod  ham,  og  de  sagde  altid:  Bare  Katten  vilde  tage  dig,  dit 
fæle  Spektakel!  og  Moderen  sagde:  »Gid  du  bare  var  langt  borte!«  og 
Ænderne  bed  ham,  og  Hønsene  huggede  ham,  og  Pigen,  som  skulde  give 
Dyrene  Æde,  sparkede  til  ham  med  Foden. 

Da  lob  og  Høj  han  hen  over  Hegnet;  de  smaa  Fugle  i  Buskene  for  for- 
skrækket i  Vejret.  »Det  er,  fordi  jeg  er  saa  styg!«  tænkte  Ællingen  og 
lukkede  Øjnene,  men  lob  alligevel  af  Sted;  saa  kom  den  ud  i  den  store 
Mose,  hvor  Vildænderne  boede.  Her  laa  den  hele  Natten,  den  var  saa 
træt  og  sorrigfuld. 

Om  Morgenen  fløj  Vildænderne  op,  og  de  saa  paa  den  nye  Kammerat. 
»Hvad  er  du  for  en?«  spurgte  de,  og  Ællingen  drejede  sig  til  alle  Sider 
og  hilsede,  saa  godt  den  kunde. 

»Du  er  inderlig  styg!«  sagde  Vildænderne,  »men  det  kan  da  være  os 
det  samme,  naar  du  ikke  gifter  dig  ind  i  vor  Familie!        Den  Stakkel, 

han  tænkte  rigtignok  ikke  paa  at  gifte  sig,  turde  han  bare  have  Lov  til  at 
ligge  i  Sivene  og  drikke  lidt  Mosevand. 

Der  laa  han  i  hele  to  Dage,  saa  kom  der  to  Vildgæs  eller  rettere  Vild- 
gasser, for  de  vare  to  Hanner;  det  var  ikke  mange  Tider,  siden  de  vare 
komne  ud  af  Ægget,  og  derfor  vare  de  saa  raske  paa  det. 

»Hør,  Kammerat!«  sagde  de,  »du  er  saa  styg,  at  jeg  godt  kan  lide  dig! 
vil  du  drive  med  og  være  Trækfugl?  tæt  herved  i  en  anden  Mose  er  der 
nogle  søde,  velsignede  Vildgæs,  alle  sammen  Frøkener,  der  kunne  sige: 
Rap!  Du  er  i  Stand  til  at  gøre  din  Lykke,  saa  styg  er  du!« 

»Pif!  paf!«  lød  det  i  det  samme  ovenover,  og  begge  Vildgasserne  faldt 
døde  ned  i  Sivene,  og  Vandet  blev 
blodrødt;  »pif!  paf!«  lød  det  igen, 
og  hele  Skarer  af  Vildgæs  fløj  op 
af  Sivene,  og  saa  knaldede  det 
igen.  Der  var  stor  Jagt;  Jægerne 
laa  rundt  om  Mosen,  ja,  nogle 
sad  oppe  i  Trægrenene,  der  strak- 
te sig  langt  ud  over  Sivene,  den 
blaa  Røg  gik  ligesom  Skyer  ind 
imellem  de  mørke  Træer  og  hang 
langt  hen  over  Vandet;  i  Mudde- 
ret kom  Jagthundene,  klask, 
klask!  Siv  og  Rør  svajede  til  alle 
Sider;  det  var  en  Forskrækkelse 
for  den  stakkels  /Elling,  den 
drejede  Hovedel  om  for  at  faa 
det  under  Vingen,  og  lige  i  det 
samme  stod  tæt  ved  den  en  fryg- 
telig stor  Hund.  Tungen  hang 
ham  langt  ud  af  Halsen,  og  Øjnene  skinnede  gruelig  fælt;  han  satte  sit 
Gab  lige  ned  imod  Ællingen,  viste  de  skarpe  Tænder  -  -  og  plask !  plask ! 
gik  han  igen  uden  at  tage  den. 

O  Gud  ske  Lov!«  sukkede  Ællingen,  »jeg  er  saa  styg,  at  selv  Hunden 
ikke  gider  bide  mig! « 

Og  saa  laa  den  ganske  stille,  mens  Haglene  susede  i  Sivene,  og  det 
knaldede  Skud  paa  Skud. 

Først  langt  ud  paa  Dagen  blev  der  stille,  men  den  stakkels  Unge  turde 
endnu  ikke  rejse  sig,  den  ventede  flere  Timer  endnu,  før  den  saa  sig  om, 
og  saa  skyndte  den  sig  af  Sted  fra  Mosen,  alt  hvad  den  kunde;  den  løb 
over  Mark  og  Eng,  det  var  en  Blæst,  saa  at  den  havde  haardt  ved  at 
komme  af  Sted. 

Mod  Aften  naaede  den  et  fattigt  lille  Bondehus;  det  var  saa  elendigt,  at 

det  ikke  selv  vidste,  I  il  hvad  Side  del  vilde  falde,  og  saa  blev  det  staaende. 
Blæsten  susede  saaledes  om  Ællingen,  at  han  maatte  sætte  sig  paa  Halen 
for  at  holde  imod;  og  det  blev  værre  og  værre;  da  mærkede  han,  at  Dø- 
ren var  gaaet  af  den  ene  Hængsel  og  hang  saa  skævt,  at  han  igennem 
Sprækken  kunde  smutte  ind  i  Skien,  og  det  gjorde  han. 

Her  boede  en  gammel  Kone  med  sin  Kat  og  sin  Høne;  og  Katten,  som 
hun  kaldte  Søimeke,  kunde  skyde  Ryg  og  spinde,  han  gnistrede  endog- 
saa.  men  saa  maatte  man  stryge  ham  mod  Haarene;  Hønen  havde  gan- 
ske  smaa,  lave  Ben.  og  derfor  kaldtes  den  Kykkelilavben;  den  lagde  godt 
Æg,  og  Konen  holdt  af  den  som  af  sit  eget  Barn. 

Om  Morgenen  mærkede  man  straks  den  fremmede  Ælling,  og  Katten 
begyndte  at  spinde  og  Hønen  at  klukke. 

Hvad  for  noget  !  sagde  Konen  og  saa  rundt  omkring,  men  hun  saa 
ikke  godt,  og  saa  troede  hun,  at  Ællingen  var  en  fed  And,  der  havde  for- 
vildet sig.  Det  var  jo  en  rar  Fangst!  sagde  hun,  »nu  kan  jeg  faa  Andeæg, 
er  den  bare  ikke  en  Andrik!  det  maa  vi  prøve!« 

Og  saa  blev  Ællingen  antagen  paa  Prøve  i  tre  Uger,  men  der  kom  in- 
gen Æg.  Og  Katten  var  Herre  i  Huset,  og  Hønen  var  Madamme,  og  alletider 

o  O        o  "o  "o 

sagde  de:    Vi  og  Verden!«  for  de  troede,  at  de  vare  Halvparten,  og  det 
den  allerbedste  Del.  Ællingen  syntes,  at  man  kunde  ogsaa  have  en  anden 
Mening,  men  det  taalte  Hønen  ikke. 
»Kan  du  lægge  Æg?«  spurgte  hun. 

» Nej ! « 

Ja,  vil  du  saa  holde  din  Mund! 
Og  Katten  sagde:  »Kan  du  skyde  Ryg,  spinde  og  gnistre? 

»Nej ! « 

Ja,  saa  skal  du  ikke  have  Mening,  naar  fornuftige  Folk  tale!« 

Og  Ællingen  sad  i  Krogen  og  var  i  daarligt  Humør;  da  kom  den  til  at 
tænke  paa  den  friske  Luft  og  Solskinnet;  den  fik  saadan  en  forunderlig 
Lyst  til  at  flyde  paa  Vandel,  til  sidst  kunde  den  ikke  lade  være,  den  maatte 
sige  det  til  Honen. 

»Hvad  gaar  der  af  dig?«  spurgte  hun.  Du  har  ingen  Ting  at  bestille, 
derfor  komme  de  Nykker  over  dig!  Læg  Æg  eller  spind,  saa  gaa  de 
over! « 

»Men  det  er  saa  dejligt  at  flyde  paa  Vandet!  sagde  Ællingen,  saa  dej- 
ligt at  faa  det  over  Hovedet  og  dukke  ned  paa  Bunden!« 

Ja,  det  er  nok  en  stor  Fornøjelse!«  sagde  Hønen,  »du  er  nok  bleven 
gal!  Spørg  Katten  ad,  han  er  den  klogeste,  jeg  kender,  om  han  holder  af 
at  flyde  paa  Vandet  eller  dukke  ned!  jeg  vil  ikke  tale  om  mig.  —  Spørg 
selv  vort  Herskab,  den  gamle  Kone,  kløgere  end  hende  er  der  ingen  i  Ver- 
den! tror  du,  hun  har  Lyst  til  at  flyde  og  faa  Vand  over  Hovedet?« 
1  forstaa  mig  ikke!«  sagde  Ællingen. 

»Ja,  forstaa  vi  dig  ikke,  hvem  skulde  saa  forstaa  dig;  Du  vil  dog  vel  al- 
drig være  klogere  end  Katten  og  Konen,  for  ikke  at  nævne  mig!  Skab  dig 
ikke,  Barn!  og  tak  du  din  Skaber  for  alt  det  gode,  man  har  gjort  for  dig! 
Er  du  ikke  kommen  i  en  varm  Stue  og  har  en  Omgang,  du  kan  lære  no- 
get af;  men  du  er  et  Vrøvl,  og  det  er  ikke  morsomt  at  omgaas  dig!  mig 
kan  du  tro!  jeg  mener  dig  det  godt,  jeg  siger  dig  Ubehageligheder,  og  der- 
paa  skal  man  kende  sine  sande  Venner!  se  nu  bare  til,  at  du  lægger  Æg 
og  lærer  at  spinde  eller  gnistre!« 

»Jeg  tror,  jeg  vil  gaa  ud  i  den  vide  Verden!«  sagde  Ællingen. 


Ja, 


gør  du  det! 


sagde  Hønen. 


Og  saa  gik  Ællingen;  den  flød  paa 
Vandet,  den  dukkede  ned,  men  af 
alle  Dvr  var  den  overset  for  sin  Grim- 
hed. 

Nu  faldt  Efteraaret  paa,  Bladene 
i  Skoven  bleve  gule  og  brune,  Blæ- 
sten tog  fat  i  dem,  saa  de  dansede 
omkring,  og  oppe  i  Luften  saa'  der 
koldt  ud;  Skyerne  hang  tunge  med 
Hagl  og  Snefnokke,  og  paa  Gærdet 
stod  Ravnen  og  skreg:  »Av!  av!  af 
bare  Kulde ;  ja,  man  kunde  ordentlig 
fryse,  naar  man  tænkte  derpaa;  den 
stakkels  Ælling  havde  det  rigtignok 
ikke  godt. 

En  Aften,  Solen  gik  saa  velsignet 
ned,  kom  der  en  hel  Flok  dejlige, 
store  Fugle  ud  af  Buskene,  Ællingen 
havde  aldrig  set  nogen  saa  smukke,  de  vare  ganske  skinnende  hvide  med 
lange,  smidige  Halse;  det  var  Svaner,  de  udstødte  en  ganske  forunderlig 
Lyd,  bredte  deres  prægtige,  lange  Vinger  ud  og  fløj  bort  fra  de  kolde  Egne 
til  varmere  Lande,  til  aabne  Søer,  de  steg  saa  højt,  saa  højt,  og  den  grimme, 
lille  Ælling  blev  saa  forunderlig  til  Mode;  den  drejede  sig  rundt  i  Vandet 
ligesom  et  Hjul,  rakte  Halsen  højt  op  i  Luften  efter  dem  udstødte  et 
Skrig  saa  højt  og  forunderligt,  at  den  selv  blev  bange  derved.  0,  den 
kunde  ikke  glemme  de  dejlige  Fugle,  de  lykkelige  Fugle,  og  saa  snart  den 
ikke  længer  øjnede  dem,  dukkede  den  lige  ned  til  Bunden,  og  da  den  kom 
op  igen,  var  den  ligesom  ude  af  sig  selv.  Den  vidste  ikke,  hvad  Fuglene 
hed,  ikke  hvor  de  fløj  hen,  men  dog  holdt  den  af  dem,  som  den  aldrig 
havde  holdt  af  nogen;  den  misundte  dem  slet  ikke,  hvor  kunde  det  falde 
den  ind  at  ønske  sig  en  saadan  Dejlighed,  den  vilde  være  glad,  naar  bare 
Ænderne  vilde  have  taalt  den  imellem  sig;      det  stakkels  grimme  Dyr! 

Og  Vinteren  blev  saa  kold,  saa  kold;  Ællingen  maatte  svømme  om  i 
Vandel  for  at  holde  det  fra  at  fryse  rent  til;  men  hver  Nat  blev  Hullet, 
hvori  den  svømmede,  smallere  og  smallere;  det  fros,  saa  det  knagede 
i  Isskorpen;  .Eliingen  maatte  altid  bruge  Benene,  at  Vandet  ikke  skulde 
lukkes;  lil  sidsl  blev  den  mat,  laa  ganske  stille  og  frøs  saa  fast  i  Isen. 

Tidlig  om  Morgenen  kom  en  Bondemand,  han  saa  den,  gik  ud  os  slog 
med  sin  Træsko  Isen  i  Stykker  og  bar  den  saa  hjem  til  sin  Kone.  Der 
blev  den  livet  op. 

Børnene  vilde  lege  med  den,  men  Ællingen  troede,  at  de  vilde  gøre 
den  Fortræd,  og  for  i  Forskrækkelse  lige  op  i  Mælkefadet,  saa  at  Mæl- 
ken skvulpede  ud  i  Stuen;  Konen  skreg  og  slog  Hænderne  i  Vejret,  og 
da  fløj  den  i  Truget,  hvor  Smørret  var,  og  saa  ned  i  Meltønden  og  op 
igen;  naa,  hvor  den  kom  til  at  se  ud!  Konen  skreg  og  slog  efter  den  med 
Ildklemmen,  og  Børnene  løb  hinanden  over  Ende  for  at  fange  Ællingen 
og  de  lo,  og  de  skreg!  -  godt  var  det.  at  Døren  stod  aaben,  ud  for  den 
imellem  Buskene  i  den  nysfaldne  Sne      der  laa  den,  ligesom  i  Dvale. 

Men  det  vilde  blive  altfor  bedrøveligt  at  fortælle  al  den  Nod  og  Elen- 
(lighed,  den  maatte  prøve  i  den  haarde  Vinter  -  den  laa  i  Mosen  mel- 
lem Borene,  da  Solen  igen  begyndte  at  skinne  varmt;  Lærkerne  sang  — 
det  var  dejligt  Foraar. 

Da  loftede  den  paa  een  Gang  sine  Vinger,  de  bruste  stærkere  end  før 
og  bar  den  kraftigt  af  Sted;  og  før  den  ret  vidste  det,  var  den  i  en  stor 
Have,  hvor  Æbletræerne  stod  i  Blomster,  hvor  Syrenerne  duftede  og 
hang  paa  de  lange,  grønne  Grene  lige  ned  imod  de  bugtede  Kanaler.  0, 
her  var  saa  dejligt,  saa  foraarsfriskt !  og  lige  foran,  ud  af  Tykningen,  kom 
tre  dejlige,  livide  Svaner;  de  bruste  med  Fjerene  og  flød  saa  let  paa  Van- 
det. Ællingen  kendte  de  prægtige  Dyr  og  blev  betagen  af  en  forunderlig 
Sørgmodighed. 

Jeg  vil  flyve  hen  til  dem,  de  kongelige  Fugle!  og  de  vil  hugge  mig 
ihjel,  fordi  jeg,  der  er  saa  styg,  tør  nærme  mig  dem;  men  det  er  det  sam- 
me! bedre  at  dræbes  af  dem  end  at  nappes  af  Ænderne,  hugges  af  Høn- 
sene, sparkes  af  Pigen,  der  passer  Hønsegaarden,  og  lide  ondt  om  Vin- 
teren! og  den  fløj  ud  i  Vandet  og  svømmede  hen  imod  de  prægtige  Sva- 
ner, disse  saa  den  og  skød  med  brusende  Fjer  hen  imod  den.  »Dræb 
mig  kun!«  sagde  det  stakkels  Dyr  og  bøjede  sit  Hoved  ned  mod  Vand- 
fladen og  ventede  Døden,  men  hvad  saa'  den  i  det  klare  Vand?  Den 
saa'  under  sig  sit  eget  Billed,  men  den  var  ikke  længer  en  kluntet,  sort- 
graa  Fugl,  styg  og  fæl,  den  var  selv  en  Svane. 

Det  gør  ikke  noget  at  være  født  i  Andegaarden,  naar  man  kun  har  lig- 
get i  et  Svaneæg! 

Den  følte  sig  ordentlig  glad  over  al  den  Nød  og  Genvordighed,  den 
havde  prøvet;  nu  skønnede  den  just  paa  sin  Lykke,  paa  al  den  Dejlighed, 

der  hilste  den.  Og  de  store  Svaner  svømmede  rundt  omkring  den  og 
strøg  den  med  Næbbet. 

I  Haven  kom  der  nogle  smaa  Børn,  de  kastede  Brød  og  Korn  od  i  Van- 
det, og  den  mindste  raabte: 

»Der  er  en  ny!«  og  de  andre  Børn  jublede  med:  »Ja,  der  er  kommet 
en  ny!«  og  de  klappede  i  Hænderne  og  dansede  rundt,  løb  efter  Fader 
og  Moder,  og  der  blev  kastet  Brød  og  Kager  i  Vandet,  og  alle  sagde  de: 
»Den  nye  er  den  smukkeste!  saa  ung  og  saa  dejlig!«  og  de  gamle  Svaner 
nejede  for  den. 

Da  følte  den  sig  ganske  undselig  og  stak  Hovedet  om  bag  Vingerne, 
den  vidste  ikke  selv  hvad;  den  var  alt  for  lykkelig,  men  slet  ikke  stolt,  thi 
et  godt  Hjerte  bliver  aldrig  stolt!  den  tænkte  paa,  hvor  den  havde  været 
forfulgt  og  forhaanet,  og  hørte  nu  alle  sige,  at  den  var  den  dejligste  af 
alle  dejlige  Fugle.  Og  Syrenerne  bøjede  sig  med  Grenene  lige  ned  i  Van- 
det til  den,  og  Solen  skinnede  saa  varmt  og  saa  godt,  da  bruste  dens 
Fjer,  den  slanke  Hals  hævede  sig,  og  af  Hjertet  jublede  den:  »Saa  megen 
Lykke  drømte  jeg  ikke  om,  da  jeg  var  den  grimme  Ælling!  « 

DER  VAR  ENGANG  EN  KØBMAND, 
HAN  VAR  SAA  RIG 


Der  var  engang  en  Købmand,  han  var  saa  rig,  at  han  kunde  brolægge 
den  hele  Gade  og  næsten  et  lille  Stræde  til  med  Sølvpenge;  men 
det  gjorde  han  ikke,  han  vidste  anderledes  at  bruge  sine  Penge;  gav  han 
en  Skilling  ud,  fik  han  en  Daler  igen;  saadan  en  Købmand  var  han 
og  saa  døde  han. 

Sønnen  fik  nu  alle  disse  Pen- 
ge, og  han  levede  lystigt,  gik 
paa  Maskerade  hver  Nat,  gjor- 
de Papirsdrager  af  Rigsdaler- 
sedler og  slog  Smut  hen  over 
Søen  med  Guldpenge  i  Stedet 
for  med  en  Sten,  saa  kunde 
Pengene  sagtens  gaa,  og  det 
gjorde  de;  til  sidst  ejede  han 
ikke  mere  end  fire  Skilling  og 
havde  ingen  andre  Klæder  end 
et  Par  Tøfler  og  en  gammel 
Slaabrok.  Nu  brød  hans  Ven- 
ner sig  ikke  længer  om  ham, 
da  de  jo  ikke  kunde  gaa  paa 
Gaden  sammen,  men  een  af 
dem,  som  var  god,  sendte  ham  en  gammel  Kuffert  og  sagde:  »Pak  ind!« 
ja,  det  var  nu  meget  godt,  men  han  havde  ikke  noget  at  pakke  ind,  saa 
satte  han  sig  selv  i  Kufferten. 

Det  var  en  løjerlig  Kuffert.  Saa  snart  man  trykkede  paa  Laasen,  kunde 
Kufferten  flyve;  det  gjorde  den,  vips  fløj  den  med  ham  op  igennem  Skor- 
stenen, højt  op  over  Skyerne,  længer  og  længer  bort;  det  knagede  i  Bun- 
den, og  han  var  saa  bange  for,  at  den  skulde  gaa  i  Stykker,  for  saa  havde 
han  gjort  en  ganske  artig  Volte!  Gud  bevar  os!  og  saa  kom  han  til  Tyr- 
kernes Land.  Kufferten  skjulte  han  i  Skoven  under  de  visne  Blade  og  gik 
saa  ind  i  Byen;  det  kunde  han  godt  gøre,  for  hos  Tyrkerne  gik  jo  alle, 
ligesom  han,  i  Slaabrok  og  Tøfler.  Saa  mødte  han  en  Amme  med  et  lille 
Barn.  »Hør,  du  Tyrkeamme!«  sagde  han,  »hvad  er  det  for  et  stort  Slot 
her  tæt  ved  Byen,  Vinduerne  sidde  saa  højt!« 

Der  bor  Kongens  Datter!«  sagde  hun,  »der  er  spaaet  hende,  at  hun 

skal  blive  saa  ulykkelig  over  en  Kæreste,  og  derfor  maa  der  ingen  komme 
lil  hende,  uden  Kongen  og  Dronningen  er  med.  « 

»Tak!«  sagde  Kobmandssønnen,  og  saa  gik  han  ud  i  Skoven,  satte  sig 
i  sin  Kulier l,  fløj  op  paa  Taget  og  krøb  ind  ad  Vinduet  til  Prinsessen. 

Hun  laa  paa  Sofaen  og  sov;  hun  var  saa  dejlig,  at  Kobmandssønnen 
maatte  kysse  hende  ;  hun  vaagnede  og  blev  ganske  forskrækket,  men  han 
sagde,  at  han  var  Tyrkeguden,  som  var  kommen  ned  igennem  Luften  til 
hende,  og  det  syntes  hun  godt  om. 

Saa  sad  de  ved  Siden  af  hinanden,  og  han  fortalte  Historier  om  hen- 
des Øjne:  de  vare  de  dejligste,  mørke  Søer,  og  Tankerne  svømmede  der 
som  Havfruer;  og  han  fortalte  om  hendes  Pande:  den  var  et  Snebjerg 
med  de  prægtigste  Sale  og  Billeder,  og  han  fortalte  om  Storken,  som 
bringer  de  søde,  smaa  Børn. 

Jo,  det  var  nogle  dejlige  Historier!  saa  friede  han  til  Prinsessen,  og  hun 
sagde  straks  ja. 

Men  De  maa  komme  her  paa  Lørdag,«  sagde  hun,  »da  er  Kongen  og 
Dronningen  hos  mig  til  Tevand!  de  ville  være  meget  stolte  af,  at  jeg  faar 
Tyrkeguden,  men  se  til,  De  kan  et  rigtigt  dejligt  Eventyr,  for  det  holder 
mine  Forældre  særdeles  meget  af;  min  Moder  vil  have  det  moralsk  og 
fornemt  og  min  Fader  lystigt,  saa  man  kan  le!« 

»Ja,  jeg  bringer  ingen  anden  Brudegave  end  et  Eventyr!«  sagde  han,  og 
saa  skiltes  de,  men  Prinsessen  gav  ham  en  Sabel,  der  var  besat  med  Guld- 
penge, og  dem  kunde  han  især  bruge. 

Nu  fløj  han  bort,  købte  sig  en  ny  Slaabrok  og  sad  saa  ude  i  Skoven  og 
digtede  paa  et  Eventyr;  det  skulde  være  færdigt  til  om  Lørdagen,  og  det 
er  ikke  saa  let  endda. 

Saa  var  han  færdig,  og  saa  var  det  Lørdag. 

Kongen,  Dronningen  og  hele  Hoffet  ventede  med  Tevand  hos  Prinses- 
sen. Han  blev  saa  nydeligt  modtagen. 

Vil  De  saa  fortælle  et  Eventyr!«  sagde  Dronningen,  »et,  som  er  dyb- 
sindigt og  belærende!« 

Men  som  man  dog  kan  le  af!«  sagde  Kongen. 

Ja  nok!«  sagde  han  og  fortalte;  det  maa  man  nu  høre  godt  efter. 

Der  var  engang  et  Bundt  Svovlstikker,  de  vare  saa  overordentlig  stolte 
paa  det,  fordi  de  vare  af  høj  Herkomst;  deres  Stamtræ,  det  vil  sige,  det 
store  Fyrretræ,  de  hver  var  en  lille  Pind  af,  havde  været  et  stort,  gam- 
melt Træ  i  Skoven.  Svovlstikkerne  laa  nu  paa  Hylden  mellem  et  Fyrtøj 
og  en  gammel  Jerngryde,  og  for  dem  fortalte  de  om  deres  Ungdom.  »Ja, 
da  vi  vare  paa  den  grønne  Gren,«  sagde  de,  »da  vare  vi  rigtignok  paa  en 
grøn  Gren;  hver  Morgen  og  Aften  Diamant-Te,  det  var  Duggen,  hele  Da- 
gen havde  vi  Solskin,  naar  Solen  skinnede,  og  alle  de  smaa  Fugle  maatte 
fortælle  os  Historier.  Vi  kunde  godt  mærke,  at  vi  ogsaa  vare  rige,  for 

Løvtræerne  de  vare  kun  klædte  paa  om  Sommeren,  men  vor  Familie 
havde  Raad  til  grønne  Klæder  baade  Sommer  og  Vinter.  Men  saa  kom 
Brændehuggerne,  det  var  den  store  Revolution,  og  vor  Familie  blev  split- 
tet ad;  Stamherren  fik  Plads  som  Stormast  paa  et  prægtigt  Skib,  der 
kunde  sejle  Verden  rundt,  dersom  det  vilde;  de  andre  Grene  kom  andre 
Steder,  og  vi  have  nu  det  Hverv  at  tænde  Lyset  for  den  nedrige  Mængde; 
derfor  ere  vi  fornemme  Folk  komne  her  i  Køkkenet. « 

»Ja,  jeg  har  det  nu  paa  en  anden  Maade!«  sagde  Jerngryden,  som 
Svovlstikkerne  laa  ved  Siden  af.  »Lige  fra  jeg  kom  ud  i  Verden,  er  jeg 
skuret  og  kogt  mange  Gange!  Jeg  sørger  for  det  solide  og  er  egentlig  talt 
den  første  her  i  Huset.  Min  eneste  Glæde  er,  saadan  efter  Bordet,  at  ligge 
ren  og  pæn  paa  Hylden  og  føre  en  fornuftig  Passiar  med  Kammeraterne ; 
men  naar  jeg  undtager  Vandspanden,  som  en  Gang  imellem  kommer  ned 
i  Gaarden,  saa  leve  vi  altid  inden  Døre.  Vort  eneste  Nyhedsbud  er  Torve- 
kurven, men  den  snakker  saa  uroligt  om  Regeringen  og  Folket;  ja,  for- 
leden var  der  en  gammel  Potte,  som  af  Forskrækkelse  derover  faldt  ned 
og  slog  sig  i  Stykker!  den  er  frisksindet,  skal  jeg  sige  Dem!« 

Nu  snakker  du  for  meget!«  sagde  Fyrtøjet,  og  Staalet  slog  til  Flinte- 
stenen, saa  den  gnistrede.  »Skulde  vi  nu  ikke  have  en  munter  Aften?« 

»Ja,  lad  os  tale  om,  hvem  der  er  mest  fornemme!«  sagde  Svovlstik- 
kerne. 

»Nej,  jeg  holder  ikke  af  at  tale  om  mig  selv!«  sagde  Lerpotten,  »lad  os 
faa  en  Aftenunderholdning!  jeg  vil  begynde,  jeg  skal  fortælle  saadant  no- 
get, enhver  har  oplevet;  det  kan  man  saa  rart  sætte  sig  ind  i,  og  det  er 
saa  fornøjeligt:  »Ved  Østersøen  ved  de  danske  Bøge  — !« 

»Det  er  en  dejlig  Begyndelse!«  sagde  alle  Tallerkenerne,  »det  bliver 
bestemt  en  Historie,  jeg  kan  lide!  « 

»Ja,  der  tilbragte  jeg  min  Ungdom  hos  en  stille  Familie;  Møblerne 
bleve  bonede,  Gulvet  vasket,  der  kom  rene  Gardiner  hver  fjortende 
Dag!« 

»Hvor  De  dog  fortæller  interessant!«  sagde  Støvekosten.  »Man  kan 
straks  høre,  at  det  er  et  Fruentimmer,  som  fortæller;  der  gaar  saadant 
noget  renligt  derigennem!« 

»Ja,  det  føler  man!«  sagde  Vandspanden,  og  saa  gjorde  den  af  Glæde 
et  lille  Hop,  saa  det  sagde  Klask  paa  Gulvet. 

Og  Potten  blev  ved  at  fortælle,  og  Enden  var  lige  saa  god  som  Begyn- 
delsen. 

Alle  Tallerkenerne  de  raslede  af  Glæde,  og  Støvekosten  tog  grøn  Persille 
af  Sandhullet  og  bekransede  Potten,  for  den  vidste,  det  vilde  ærgre  de 
andre,  og  »bekranser  jeg  hende  i  Dag,«  tænkte  den,  »saa  bekranser  hun 
mig  i  Morgen.« 

»Nu  vil  jeg  danse!  «  sagde  Ildklemmen  og  dansede;  ja,  Gud  bevar'  os, 

hvor  den  kunde  sætte  det  ene  Ben  i  Vejret.  Det  gamle  Stolebetræk  henne 
i  Krogen  revnede  ved  at  se  paa  det!  »Maa  jeg  saa  blive  bekranset,  sagde 
Ildklemmen,  og  det  blev  hun. 

»Det  er  dos,  kun  Pøbel!   tænkte  Svovlstikkerne. 

Nu  skulde  Temaskinen  synge,  men  den  var  forkølet,  sagde  den,  den 
kunde  ikke,  uden  den  var  i  Kog,  men  det  var  af  bar  Fornemhed;  den 
vilde  ikke  synge,  uden  naar  den  stod  paa  Bordet  inde  hos  Herskabet. 

Henne  i  Vinduet  sad  en  gammel  Pennefjer,  som  Pigen  plejede  at  skrive 
med;  der  var  ikke  noget  mærkværdigt  ved  den,  uden  at  den  var  dyppet 
alt  for  dybt  i  Blækhuset,  men  deraf  var  nu  den  stor  paa  det.  »Vil  Tema- 
skinen ikke  synge,  saa  kan  den  lade  være!  udenfor  hænger  i  et  Bur  en 
Nattergal,  den  kan  synge,  den  har  rigtignok  ikke  lært  noget,  men  det  vil 
vi  ikke  tale  ondt  om  i  Aften! 

Jeg  finder  det  højst  upassende,  sagde  Tekedlen,  der  var  Køkken- 
sanger og  Halvsøster  til  Temaskinen,  »at  saadan  en  fremmed  Fugl  skal 
høres!  Er  det  patriotisk?  Jeg  vil  lade  Torvekurven  dømme! 

»Jeg  ærgrer  mig  kun!-  sagde  Torvekurven,  »jeg  ærgrer  mig  saa  inder- 
ligt, som  nogen  kan  tænke  sig!  er  det  en  passende  Maade  at  tilbringe  Af- 
tenen paa?  vilde  det  ikke  være  rigtigere  at  sætte  Huset  paa  den  rette 
Ende?  Enhver  skulde  da  komme  paa  sin  Plads,  og  jeg  vilde  styre  hele 
Kodillen.  Det  vilde  blive  noget  andet!« 

»Ja,  lad  os  gøre  Spektakel!«  sagde  de  alle  sammen.  I  det  samme  gik 
Døren  op.  Det  var  Tjenestepigen,  og  saa  stod  de  stille,  ingen  sagde  et 
Muk;  men  der  var  ikke  en  Potte,  uden  den  jo  nok  vidste,  hvad  den  kunde 
gøre,  og  hvor  førnem  den  var;  »ja,  naar  jeg  havde  villet,«  tænkte  de,  »saa 
skulde  det  rigtignok  blevet  en  munter  Aften!« 

Tjenestepigen  tog  Svovlstikkerne,  gjorde  Ild  med  dem  -  Gud  bevar 
os,  hvor  de  spruttede  og  brændte  i  Lue. 

»Nu  kan  da  enhver,«  tænkte  de,  »se,  at  vi  ere  de  første!  hvilken  Glans 
vi  have!  hvilket  Lys!«  og  saa  vare  de  brændt  ud.« 

»Det  var  et  dejligt  Eventyr!«  sagde  Dronningen,  jeg  følte  mig  saa  gan- 
ske i  Køkkenet  hos  Svovlstikkerne,  ja,  nu  skal  du  have  vor  Datter. 

Javist!«  sagde  Kongen,  »du  skal  have  vor  Datter  paa  Mandag!  for 
nu  sagde  de  du  til  ham,  da  han  skulde  være  af  Familien. 

Brylluppet  var  saaledes  bestemt,  og  Aftenen  forud  blev  hele  Byen  illu- 
mineret! Boller  og  Kringler  fløj  i  Grams;  Gadedrengene  stod  paa  Tæerne, 
raabte  Hurra  og  peb  i  Fingrene,  det  var  særdeles  pragtfuldt. 

Ja,  jeg  faar  vel  ogsaa  se  til  at  gøre  noget!  tænkte  Købmandssønnen, 
og  saa  købte  han  Raketter,  Knaldperler  og  alt  det  Fyrværkeri,  der  tænkes 
kunde,  lagde  det  i  sin  Kuffert  og  fløj  saa  med  det  op  i  Lullen. 

Rutsch,  hvor  det  gik!  og  hvor  det  futtede. 

Alle  Tyrkerne  hoppede  i  Vejret  ved  det,  saa  deres  Tøfler  fløj  dem  om 

Ørene;  saadant  et  Luftsyn  havde  de  aldrig  set  før.  Nu  kunde  de  da  for- 
staa,  at  det  var  Tyrkeguden  selv,  som  skulde  have  Prinsessen. 

Saa  snart  Købmandssønnen  igen  med  sin  Kuffert  kom  ned  i  Skoven, 
saa  tænkte  han:  »Jeg  vil  dog  gaa  ind  i  Byen  for  at  faa  at  høre,  hvor- 
ledes det  har  taget  sig  ud!«  og  det  var  jo  ganske  rimeligt,  han  havde  Lyst 
til  det. 

Nej,  hvor  dog  Folk  fortalte!  hver  evige  een,  han  spurgte  derom,  havde 


set  det  paa  sin  Maade,  men  dejligt  havde  det  været  for  dem  alle  sam- 
men. 

»Jeg  saa  Tyrkeguden  selv,«  sagde  den  ene,  han  havde  Øjne  som  skin- 
nende Stjerner  og  et  Skæg  som  skummende  Vande!  « 

»Han  fløj  i  en  Ildkaabe,«  sagde  en  anden.  »De  dejligste  Englebørn  tit- 
tede frem  fra  Folderne!« 

Ja,  det  var  dejlige  Ting,  han  hørte,  og  Dagen  efter  skulde  han  have 
Bryllup. 

Nu  gik  han  tilbage  til  Skoven  for  at  sætte  sig  i  sin  Kuffert  —  men  hvor 
var  den?  Kufferten  var  brændt  op.  En  Gnist  fra  Fyrværkeriet  var  bleven 
tilbage,  den  havde  tændt  Ild,  og  Kufferten  var  i  Aske.  Han  kunde  ikke 
mere  flyve,  ikke  mere  komme  til  sin  Brud. 

31* 


244  DEN  FLYVENDE  KUFFERT 

Hun  stod  hele  Dagen  paa  Taget  og  ventede;  hun  venter  endnu,  men 
han  gaar  Verden  rundt  og  fortæller  Eventyr,  men  de  ere  ikke  mere  saa 
lystige,  som  det  han  fortalte  om  Svovlstikkerne. 


PAA  DET  SIDSTE  HUS  I  EN  LILLE  BY 
STOD  DER  EN  STORKEREDE 


Paa  det  sidste  Hus  i  en  lille  By  stod  der  en  Storkerede.  Storkemode- 
ren sad  i  Reden  hos  sine  fire  smaa  Unger,  der  stak  Hovedet  frem 
med  det  lille  sorte  Næb,  for  det  var  ikke  blevet  rødt  endnu.  Et  lille  Stykke 
derfra  paa  Tagryggen  stod  saa  strunk  og  stiv  Storkefaderen,  han  havde 
trukket  det  ene  Ben  op  under  sig  for  dog  at  have  nogen  Ulejlighed,  idet 
han  stod  Skildvagt,  Man  skulde  tro,  han  var  hugget  ud  af  Træ,  saa  stille 
stod  han.  Det  ser  vist  nok  saa  fornemt  ud,  at  min  Kone  har  en  Skild- 
vagt ved  Reden!«  tænkte  han,  »de  kan  jo  ikke  vide,  at  jeg  er  hendes 
Mand,  de  tro  vist,  jeg  er  kommanderet  til  at  staa  her.  Det  ser  saa  rask 
ud!«  og  saa  blev  han  ved  at  staa  paa  det  ene  Ben. 

Nede  paa  Gaden  legede  en  hel  Flok  Børn,  og  da  de  saa'  Storkene,  saa 
sang  en  af  de  modigste  Drenge,  og  siden  de  alle  sammen,  det  gamle  Vers 
om  Storkene,  men  de  sang  det  nu,  som  han  kunde  huske  det: 

»Storke,  Storke  Steje, 
flyv  hjem  til  dit  Eje! 
Din  Kone  ligger  i  Reden  sin 
med  fire  store  Unger. 
Den  ene  skal  hænges, 
den  anden  skal  stænges, 
den  tredie  skal  hrændes, 
den  fjerde  skal  endevendes!« 

»Hør  dog,  hvad  Drengene  synge!«  sagde  de  smaa  Storkeunger,  »de  sige, 
vi  skulle  hænges  og  brændes ! « 

»Det  skulle  I  ikke  bryde  eder  om!«  sagde  Storkemoderen;  »hør  bare 
ikke  efter,  saa  gør  det  ikke  noget!« 

Men  Drengene  bleve  ved  at  synge,  og  de  pegede  Fingre  ad  Storkene; 
kun  een  Dreng,  han  hed  Peter,  sagde,  at  det  var  Synd  at  gøre  Nar  af  Dy- 
rene, og  vilde  slet  ikke  være  med.  Storkemoderen  trøstede  ogsaa  sine 
Unger:  »Bryd  jer  ikke  derom,«  sagde  hun,  »se  bare,  hvor  rolig  jer  Fader 
staar,  og  det  paa  eet  Ben!« 

»Vi  ere  saa  angest!«  sagde  Ungerne  og  trak  Hovederne  dybt  ned  i 
Reden. 

Næste  Dag,  da  Børnene  kom  sammen  igen  for  at  lege,  og  de  saa"  Stor- 
kene, begyndte  de  deres  Vise: 

»Den  ene  skal  hænges, 

den  anden  skal  brændes!  — « 

Skal  vi  vel  hænges  og  brændes?«  spurgte  Storkeungerne. 

Nej  vist  ikke!«  sagde  Moderen,  »I  skal  lære  at  flyve,  jeg  skal  nok 
eksercere  jer!  saa  tage  vi  nd  paa  Engen  og  gøre  Visit  hos  Frøerne,  de 
neje  i  Vandet  for  os,  de  synge  »koaks,  koaks!«  og  saa  spise  vi  dem  op, 
det  kan  rigtig  blive  en  Fornøjelse!« 

-Og  hvad  saa?«  spurgte  Storkeungerne. 

»Saa  samles  alle  de  Storke,  her  ere  i  hele  Landet,  og  saa  begynder  Høst- 
manøvren; da  maa  man  flyve  godt,  det  er  af  stor  Vigtighed,  thi  den,  som 
ikke  kan  flyve,  stikker  Generalen  ihjel  med  sit  Næb;  derfor  pas  vel  paa 
at  lære  noget,  naar  Eksercitsen  begynder!« 

^Saa  blive  vi  jo  dog  stængede,  som  Drengene  sagde,  og  hør,  nu  sige  de 
det  igen!« 

»Hør  paa  mig  og  ikke  paa  dem,  sagde  Storkemoderen.  Efter  den 
store  Manøvre  flyve  vi  til  de  varme  Lande,  o,  saa  langt  herfra,  over 
Bjerge  og  Skove.  Til  Ægypten  flyve  vi,  hvor  der  er  trekantede  Stenhuse, 
der  gaa  i  en  Spids  op  over  Skyerne,  de  kaldes  Pyramider  og  ere  ældre, 
end  nogen  Stork  kan  tænke  sig.  Der  er  en  Flod,  som  løber  over,  saa  Lan- 
det bliver  til  Mudder.  Man  gaar  i  Mudder  og  spiser  Frøer.« 

0!«  sagde  alle  Ungerne. 

»Ja!  der  er  saa  dejligt!  man  gør  ikke  andet  end  spise  hele  Dagen,  og 
imedens  vi  har  det  saa  godt,  er  i  dette  Land  ikke  et  grønt  Blad  paa 
Træerne;  her  er  saa  koldt,  saa  Skyerne  fryse  i  Stykker  og  falde  ned  i 
smaa,  hvide  Lapper!«  det  var  Sneen,  hun  mente,  men  hun  kunde  jo  ikke 
forklare  det  tydeligere. 

»»Fryse  saa  ogsaa  de  uartige  Drenge  i  Stykker?  spurgte  Storkeungerne. 

»Nej,  i  Stykker  fryse  de  ikke!  men  de  ere  nær  ved  det  og  maa  sidde 
inde  i  den  mørke  Stue  og  kukkelure;  I  kunne  derimod  flyve  om  i  frem- 
med Land,  hvor  der  er  Blomster  og  varmt  Solskin!« 

Nu  var  der  allerede  gaaet  nogen  Tid,  og  Ungerne  vare  saa  store,  at  de 
kunde  staa  op  i  Reden  og  se  vidt  omkring,  og  Storkefaderen  kom  fly- 
vende hver  Dag  med  pæne  Frøer,  smaa  Snoge  og  alt  det  Storkeslikkeri, 
han  kunde  finde!  0,  det  saa'  morsomt  ud,  hvor  han  gjorde  Kunster  for 
dem.  Hovedet  lagde  han  lige  om  paa  Halen,  Næbbet  knebrede  han  med, 
som  var  det  en  lille  Skralde,  og  saa  fortalte  han  dem  Historier,  alle  sam- 
men fra  Sumpen. 

»Hør,  nu  maa  I  lære  at  flyve!«  sagde  en  Dag  Storkemoderen,  og  saa 
maatte  alle  fire  Unger  ud  paa  Tagryggen;  o,  hvor  de  dinglede,  hvor  de 
balancerede  med  Vingerne  og  vare  dog  nær  ved  at  falde  ned! 

»Se  nu  paa  mig!«  sagde  Moderen,  »saadan  skal  I  holde  Hovedet! 
saadan  skal  I  sætte  Benene!  een  to!  een  to!  det  er  det,  som  skal  hjælpe 

jer  frem  i  Verden!«  saa  fløj  hun  et  lille  Stykke,  og  Ungerne,  de  gjorde  et 
lille  kluntet  Hop,  bums!  der  laa  de,  for  de  vare  tunge  i  Livet. 

»Jeg  vil  ikke  flyve!«  sagde  den  ene  Unge  og  krøb  ned  i  Reden  igen, 
»jeg  bryder  mig  ikke  om  at  komme  til  de  varme  Lande!« 

»Vil  du  da  fryse  ihjel  her,  naar  det  bliver  Vinter?  skulle  Drengene  kom- 
me og  hænge  og  brænde  og  stege  dig?  nu  kalder  jeg  paa  dem!« 

»O  nej!«  sagde  Storkeungen,  og  saa  hoppede  den  igen  paa  Taget  lige- 


som de  andre;  den  tredie  Dag  kunde  de  ordentlig  flyve  lidt,  og  saa  troede 
de,  at  de  kunde  ogsaa  sidde  og  hvile  paa  Luften;  det  vilde  de,  men  bums! 
der  dumpede  de;  saa  maatte  de  til  at  røre  Vingerne  igen.  Nu  kom  Dren- 
gene nede  paa  Gaden  og  sang  deres  Vise: 

»Storke,  Storke,  Steje! 

»Skulle  vi  ikke  flyve  ned  og  hugge  deres  Øjne  ud?«  sagde  Ungerne. 
»Nej,  lad  være  med  det!«  sagde  Moderen,  »hør  bare  efter  mig,  det  er 
meget  vigtigere!  een,  to,  tre!  nu  flyve  vi  højre  om!  een,  to,  tre!  nu  ven- 

stre  om  Skorstenen!  -  se,  det  var  meget  godt!  det  sidste  Slag  med  Vin- 
gerne var  saa  nydeligt  og  rigtigt,  at  I  skal  faa  Lov  at  komme  i  Sumpen 
med  mig  i  Morgen!  der  komme  flere  nette  Storkefamilier  med  deres  Børn, 
lad  mig  nu  se,  at  mine  ere  de  pæneste,  og  saa  at  I  knejse,  det  ser  godt  ud, 
og  det  giver  Anseelse ! « 

»Men  skal  vi  da  ikke  have  Hævn  over  de  uartige  Drenge?«  spurgte 
Storkeungerne. 

Lad  dem  skrige,  hvad  de  ville!  I  flyve  dog  mod  Skyerne,  komme  til 
Pyramidernes  Land,  naar  de  maa  fryse  og  ikke  have  et  grønt  Blad  eller 
et  sodt  Æble.« 

>Ja,  hævnes  ville  vi!«  hviskede  de  til  hverandre,  03  saa  blev  der  i<æn 
ekserceret. 

AF  alle  Drengene  paa  Gaden  var  ingen  værre  til  at  synge  Spottevisen 
end  just  han,  som  havde  begyndt,  og  det  var  en  ganske  lille  en,  han  var 
nok  ikke  mere  en  seks  Aar;  Storkeungerne  troede  rigtignok,  al  han  var 
hundrede  Aar,  for  han  var  jo  saa  meget  større  end  deres  Moder  og  Fa- 
der, og  hvad  vidste  de  om,  hvor  gamle  Børn  og  store  Mennesker  kunne 
være.  Hele  deres  Hævn  skulde  gaa  ud  over  den  Dreng,  han  havde  jo 
forst  begyndt,  og  han  blev  altid  ved.  Storkeungerne  vare  saa  irriterede, 
og  alt  som  de  bleve  større,  vilde  de  mindre  taale  det;  Moderen  maatte  til 
sidst  love  dem,  at  de  nok  skulde  faa  Hævn,  men  hun  vilde  ikke  lage  den 
før  paa  den  sidste  Dag,  de  vare  der  i  Landet. 

»Vi  maa  jo  først  se,  hvorledes  I  bære  jer  ad  ved  den  slore  Manøvre! 
komme  I  galt  fra  del,  saa  Generalen  jager  jer  Næbbel  i  Brystet,  saa  have 
jo  Drengene  dog  Bel,  i  det  mindste  paa  en  Maade!  lad  os  nu  se!« 

Ja,  det  skal  du!«  sagde  Ungerne,  og  saa  gjorde  de  sig  just  Umage!  de 
øvede  sig  hver  Dag  og  fløj  saa  nydeligt  og  let,  saa  det  var  en  Lyst. 

Nu  kom  Høsten;  alle  Storkene  begyndte  at  samles  for  at  flyve  bort  til 
de  varme  Lande,  mens  vi  have  Vinter.  Det  var  en  Manøvre!  over  Skove 
og  Byer  maatte  de,  bare  for  at  se,  hvor  godt  de  kunde  flyve,  det  var  jo 
en  stor  Bejse,  som  forestod.  Storkeungerne  gjorde  deres  Ting  saa  nyde- 
ligt, at  de  tik  Udmærket  godt  med  Fro  og  Slange.  Det  var  den  allerbedste 
Karakter,  og  Frøen  og  Slangen  kunde  de  spise,  det  gjorde  de  ogsaa. 

»Nu  skulle  vi  hævnes!«  sagde  de. 

Ja  vist!«  sagde  Storkemoderen.  »Hvad  jeg  har  udtænkt,  det  er  just  det 
rigtige!  jeg  ved,  hvor  den  Dam  er,  hvor  alle  de  smaa  Menneskebørn  ligge, 
til  Storken  kommer  og  henter  dem  til  Forældrene.  De  nydelige  smaa 
Born  sove  og  drømme  saa  dejligt,  som  de  aldrig  siden  komme  til  at 
drømme.  Alle  Forældre  ville  gerne  have  saadant  et  lille  Barn,  og  alle  Børn 
ville  have  en  Søster  eller  Broder.  Nu  ville  vi  flyve  hen  til  Dammen,  hente 
een  til  hver  af  de  Børn,  som  ikke  have  sjunget  den  onde  Vise  og  gjort  Nar 
af  Storkene,  for  de  Børn  skulle  slet  ingen  have!« 

»Men  han,  som  begyndte  med  at  synge,  den  slemme,  hæslige  Dreng!« 
skreg  de  unge  Storke,  »hvad  gøre  vi  ved  ham?« 

»Der  ligger  i  Dammen  et  lille  dødt  Barn,  det  har  drømt  sig  ihjel,  det 
ville  vi  tage  til  ham,  saa  maa  han  græde,  fordi  vi  have  bragt  ham  en  død 
lille  Broder;  men  den  gode  Dreng,  ham  har  I  dog  ikke  glemt,  han,  som 
sagde:  »Det  er  Synd  at  gøre  Nar  af  Dyrene?«  ham  ville  vi  bringe  baade 
en  Broder  og  en  Søster,  og  da  den  Dreng  hed  Peter,  saa  skulle  I  ogsaa 
alle  sammen  kaldes  Peter!« 

Og  det  skete,  hvad  hun  sagde,  og  saa  hed  alle  Storkene  Peter,  og  det 
kaldes  de  endnu. 

UDE  PAA  LANDET  VAR  DER  EN 
GAMMEL  GAARD 


jj  ^de  paa  Landet  var  der  en  gammel  Gaard,  og  i  den  var  der  en  gam- 
mel  Herremand,  som  havde  to  Sønner,  der  vare  saa  vittige,  at  det 
halve  var  nok;  de  vilde  fri  til  Kongens  Datter,  og  det  turde  de,  for  hun 
havde  ladet  kimdgjøre,  at  hun  vilde  tage  til  Mand  den,  hun  fandt  bedst 
kunde  tale  for  sig. 

De  to  forberedte  sig  nu  i  otte  Dage,  det  var  den  længste  Tid,  de  havde 
til  det,  men  det  var  ogsaa  nok,  for  de  havde  Forkundskaber,  og  de  ere 
nyttige.  Den  ene  kunde  udenad  hele  det  latinske  Leksikon  og  Byens  Avis 
for  tre  Aar,  og  det  baade  forfra  og  bagfra;  den  anden  havde  gjort  sig  be- 
kendt med  alle  Lavsartiklerne  og  hvad  hver  Oldermand  maatte  vide;  saa 
kunde  han  tale  med  om  Staten,  mente  han,  dernæst  forstod  han  ogsaa  at 
brodere  Seler,  for  han  var  fin  og  fingernem. 

» Jeg  faar  Kongedatteren ! «  sagde  de  begge  to,  og  saa  gav  deres  Fader 
dem  hver  en  dejlig  Hest;  han,  som  kunde  Leksikonet  og  Aviserne  fik  en 
kulsort,  og  han,  som  var  oldermandsklog  og  broderede  fik  en  mælkehvid, 
og  saa  smurte  de  sig  i  Mundvigerne  med  Levertran,  for  at  de  kunde  blive 
mere  smidige.  Alle  Tjenestefolkene  vare  nede  i  Gaarden  for  at  se  dem  stige 
til  Hest;  i  det  samme  kom  den  tredie  Broder,  for  der  var  tre,  men  der 
var  ingen  der  regnede  ham  med  som  Broder,  for  han  havde  ikke  saadan 
Lærdom  som  de  to,  og  ham  kaldte  de  bare  Klods-Hans. 

»Hvor  skal  I  hen.  siden  I  er  i  Stadstøjet?«  spurgte  han. 

»Til  Hove  for  at  snakke  os  Kongedatteren  til!  har  du  ikke  hørt,  hvad 
Trommen  gaar  om  over  hele  Landet?«  og  saa  fortalte  de  ham  det. 

>  Hille  den,  saa  maa  jeg  nok  med!«  sagde  Klods-Hans,  og  Brødrene  lo 
ad  ham  og  red  af  Sted. 

»Fader,  lad  mig  faa  en  Hest!«  raabte  Klods-Hans.  »Jeg  faar  saadan  en 
Lyst  til  at  gifte  mig.  Ta'er  hun  mig,  saa  taer  hun  mig!  og  ta  er  hun  mig 
ikke,  saa  ta  er  jeg  hende  alligevel!  « 

»Det  er  noget  Snak!«  sagde  Faderen,  »dig  giver  jeg  ingen  Hesl.  Du  kan 
jo  ikke  tale!  nej,  Brødrene  det  er  Stadskarle!« 

»Maa  jeg  ingen  Hest  faa,«  sagde  Klods-Hans,  saa  taer  jeg  Gedebukken, 
den  er  min  egen,  og  den  kan  godt  bære  mig!  «  og  saa  satte  han  sig  skrævs 
over  Gedebukken,  stak  sine  Hæle  i  Siden  paa  den  og  for  af  Sted  hen  ad 


Landevejen,  Huj!  hvor  det  gik.  »Her  kommer  jeg!«  sagde  Klods-Hans,  og 
saa  sang  han,  saa  det  skingrede  efter. 

Men  Brødrene  red  ganske  stille  forud;  de  talte  ikke  et  Ord,  de  maatte 
tænke  over  paa  alle  de  gode  Indfald,  de  vilde  komme  med,  for  det  skulde 
nu  være  saa  udspekuleret. 

»Halehoj!«  raabte  Klods-Hans,  »her  kommer  jeg!  se,  hvad  jeg  fandt  paa 
Landevejen!«  og  saa  viste  han  dem  en  dod  Krage,  lian  havde  fundet. 
Klods!    sagde  de,  »hvad  vil  du  med  den?« 

»Den  vil  jeg  forære  Kongedatteren!« 

»Ja,  gør  du  det!«  sagde  de,  lo  og  red  videre. 

»Halehoj!  her  kommer  jeg!  se,  hvad  jeg  nu  har  fundet,  det  tinder  man 
ikke  hver  Dag  paa  Landevejen!« 

Og  Brødrene  vendte  om  igen  for  at  se  hvad  det  var.  »Klods!«  sagde  de, 
»det  er  jo  en  gammel  Træsko,  som  Overstykket  er  gaaet  af!  skal  Konge- 
datteren ogsaa  ha'e  den?« 

»Det  skal  hun!«  sagde  Klods-Hans;  og  Brødrene  lo,  og  de  red,  og  de 
kom  langt  forud. 

»Halehoj!  her  er  jeg!  «  raabte  Klods-Hans;  »nej  nu  bliver  det  værre  og 
værre!  halehoj!  det  er  mageløst! » 

Hvad  har  du  nu  fundet?«  spurgte  Brødrene. 

0!«  sagde  Klods-Hans,  »det  er  ikke  til  at  tale  om!  hvor  hun  vil  blive 
glad,  Kongedatteren!« 

»Uh!«  sagde  Brødrene,  »det  er  jo  Pludder,  der  er  kastet  lige  op  af  Grøf- 
ten ! « 

Ja,  det  er  det!«  sagde  Klods-Hans,  »og  det  er  den  fineste  Slags,  man 
kan  ikke  holde  paa  den!«  og  saa  fyldte  han  Lommen. 

Men  Brødrene  red,  alt  hvad  Tøjet  kunde  holde,  og  saa  kom  de  en  hel 
Time  forud  og  holdt  ved  Byens  Port,  og  der  fik  Frierne  Nummer,  efter- 
som de  kom,  og  bleve  satte  i  Række,  seks  i  hvert  Geled  og  saa  tæt,  at  de 
ikke  kunde  røre  Armene,  og  det  var  nu  meget  godt,  for  ellers  havde  de 
sprættet  Rygstykkerne  op  paa  hverandre,  bare  fordi  den  ene  stod  foran 
den  anden. 

Alle  Landets  øvrige  Indvaanere  stod  rundt  om  Slottet,  lige  op  til  Vin- 
duerne, for  at  se  Kongedatteren  tage  mod  Frierne,  og  ligesom  een  af  dem 
kom  ind  i  Stuen,  slog  Talegaven  klik  for  ham. 
Duer  ikke!   sagde  Kongedatteren.  »Væk!« 

Nu  kom  den  af  Brødrene,  som  kunde  Leksikonet,  men  det  havde  han 
rent  glemt  ved  at  staa  i  Række,  og  Gulvet  knirkede,  og  Loftet  var  af  Spejl- 
glas, saa  at  han  saa  sig  selv  paa  Hovedet,  og  ved  hvert  Vindue  stod  tre 
Skrivere  og  en  Oldermand,  der  hver  skrev  op  all,  hvad  der  blev  sagt,  at 
det  straks  kunde  komme  i  Avisen  og  sælges  for  to  Skilling  paa  Hjørnet. 
Det  var  frygteligt,  og  saa  havde  de  fyret  saadan  i  Kakkelovnen,  at  den  var 
rod  i  Tromlen. 

Det  er  en  svær  Varme,  her  er  herinde!   sagde  Frieren. 

»Det  er,  fordi  min  Fader  i  Dag  steger  Hanekyllinger!«  sagde  Kongedat- 
teren. 

Bæ!  der  stod  han,  den  Tale  havde  han  ikke  ventet;  ikke  et  Ord  vidste 
han  at  sige,  for  noget  morsomt  vilde  han  have  sagt.  Bæ! 

Duer  ikke!  sagde  Kongedatteren.  Væk!«  og  saa  maatte  han  af  Sted. 
Nu  kom  den  anden  Broder. 

»Her  er  en  forfærdelig  Hede!«      sagde  han. 
Ja,  vi  stege  Hanekyllinger  i  Dag!«  sagde  Kongedatteren. 
»Hvad  be  -  -  hvad?«  sagde  han,  og  alle  Skriverne  skrev:  Hvad  be  - 
hvad ! 

»Duer  ikke!«  sagde  Kongedatteren.  »Væk!« 

Nu  kom  Klods-Hans,  han  red  paa  Gedebukken  lige  ind  i  Stuen.  Det 
var  da  en  gloende  Hede!«  sagde  han. 

Det  er,  fordi  jeg  steger  Hanekyllinger!«  sagde  Kongedatteren. 
» Det  var  jo  rart  det ! «  sagde  Klods-Hans,  saa  kan  jeg  vel  faa  en  Krage  stegt? « 

Del  kan  De  meget  godt!«  sagde  Kongedatteren,  »men  har  De  noget  al 
stege  den  i,  for  jeg  har  hverken  Potte  eller  Pande!« 

Men  det  har  jeg!  sagde  Klods-Hans.  Her  er  Kogetøj  med  Tinkrampe!« 
og  saa  trak  han  den  gamle  Træsko  frem  og  satte  Kragen  midt  i  den. 

Det  er  til  et  helt  Maaltid!«  sagde  Kongedatteren,  »men  hvor  faa  vi  Dyp- 
pelse fra?« 

»Den  har  jeg  i  Lommen!  sagde  Klods-Hans.  Jeg  har  saa  meget,  jeg 
kan  spilde  af  det!«  og  saa  hældte  han  lidt  Pludder  af  Lommen. 

Det  kan  jeg  lide!  sagde  Kongedatteren,  »du  kan  da  svare!  og  du  kan 
tale,  og  dig  vil  jeg  have  til  Mand!  men  ved  du,  at  hvert  Ord  vi  sige  og  har 
sagt,  skrives  op  og  kommer  i  Morgen  i  Avisen?  ved  hvert  Vindue  ser  du 
staa  tre  Skrivere  og  en  gammel  Oldermand,  og  Oldermanden  er  den  værste, 
for  han  kan  ikke  forstaa!«  og  det  sagde  hun  nu  for  at  gøre  ham  bange. 
Og  alle  Skriverne  vrinskede  og  slog  en  Blækklat  paa  Gulvet. 

Det  er  nok  Herskabet!«  sagde  Klods-Hans,  »saa  maa  jeg  give  Older- 
manden det  bedste!«  og  saa  vendte  han  sine  Lommer  og  gav  ham  Plud- 
dren  lige  i  Ansigtet. 

Det  var  tint  gjort!«  sagde  Kongedatteren,  det  kunde  jeg  ikke  have 
gjort!  men  jeg  skal  nok  lære  det!« 

Og  saa  blev  Klods-Hans  Konge,  fik  en  Kone  og  en  Krone  og  sad  paa  en 
Trone,  og  det  har  vi  lige  ud  af  Oldermandens  Avis  -  og  den  er  ikke  til 
at  stole  paa. 

